
I 

ARISTOFAN  ŞI  ATENA 

Povestea  lui  Narcis,  care  sade  la  marginea  râului  şi 
contemplă  propriul  său  chip,  cuprinde  un  simbol  adânc:  ea 
ne  înfăţişează  într’o  icoană  minunată  pe  acel  individ  sau 
popor,  care  îşi  îndreaptă  privirile  prea  mult  asupra  lui  în¬ 
suşi.  Această  aplecare  asupra  propriului  suflet  ascunde  în 
sine  o  oboseală:  oboseala  aceluia  care  e  sătul  de  lumea  dim¬ 
prejur;  ea  corespunde  epocei  de  maturitate,  însemnând  în¬ 
ceputul  vârstei  ,, critice". 

Ar  fi  o  greşeală  să  punem  această  atitudine  scrutătoare 
în  legătură  numai  cu  vre-un  eveniment  istoric,  sau  să  soco¬ 
tim  înclinaţia  spre  auto-examen,  ca  rezultatul  exclusiv  al 
unei  anumite  conjuncturi  de  împrejurări.  Ea  e  ceva,  care 
vine  fatal,  ca  un  simptom  al  bătrâneţei  ce  mistue  tot  şi 
toate. 

Să  ferească  zeii  —  dar  Ananke  nu  fereşte  pe  nimeni  — 
de  acest  ochiu,  care  ,,înlăuntru  se  deşteaptă‘\ 

Căutătura  lui,  în  loc  să  fie  aprinsă,  limpede,  strălucitoare 
şi  dornică  de  viaţă,  e  mată,  obosită  şi  pluteşte  in  vag,  cău¬ 
tând  ceva  care  nu  este  pe  lumea  aceasta;  din  ea  se  desprinde 
o  tristeţă  fără  nume  şi  o  continuă  nemulţumire  cu  ceeace 
trăeşte;  ea  plăsmueşte  fantoma  îndoelii,  iar  sfâşierile  pe 

care  le  stârneşte  în  suflet,  formează  începutul  adevăratei  tra¬ 
gedii  omeneşti.  Cunoştinţa  de  sine,  aceasta  buruiană  otră¬ 
vită,  pe  care  zeii  o  sădesc  în  pieptul  nostru  spre  a  ne  împiedeca 
de  a  izbi  bolta  cerului  cu  creştetul  nostru  trufaş,  ne  înnă- 
buşe  avântul,  ne  tae  aripile  şi  ne  face  să  cheltuim  umbra 
de  putere,  ce  ne-a  rămas,  în  gesturi  mărunte  şi  stângace,  în 
o  frământare  fără  spor,  asemenea  unei  mori  ce  macină  în  sec. 

Şi  e  bine  să  fie  aşa!  Altfel  de  mult  pe  scoarţa  acestei 
planete,  un  popor  năzdrăvan  ar  fi  sorbit,  în  setea  lui  entu- 
siastă,  tot  cuprinsul  vieţii,  de  n’ar  mai  fi  rămas  pentru 
urmaşi  nici  un  strop  în  cupa  deşartă. 

* 

*  * 

Epoca  critică  pentru  Atena,  începe  cu  răsboiul  pelopo- 
nesiac.  La  drept  vorbind  nu  „începe",  ci  abia  acum  prind 
a  se  arăta  simptomele  până  atunci  ascunse,  ale  crizei  de  re¬ 
flexie  subiectivă,  care  e  pregătită  de  mai  bine  de  un  secol. 
Multe  sunt  pricinile  cari  au  determinat  această  schimbare, 
această  intensificare  a  vieţii  naţiunii.  Intâiu  de  toate  neas¬ 
tâmpărul,  acea  curiozitate  nestăpânită,  caracteristică  su¬ 
fletelor  aprige,  ce  au  să  se  mistue  repede,  curiozitate  care-i 
face  pe  Atenieni  să  colinde  lumea  fără  răgaz,  scrutând  totul 
pentru  a  satisface  lăcomia  fără  margini  de  a  şti,  de  a  vedea 
şi  a  iscodi.  Atingerea  deasă  cu  alte  neamuri  face  sufletul  Ate¬ 
nianului  mai  elastic,  mai  vibrant,  mai  impresionabil;  firea 
lui  reacţionează  mai  profund,  precum  o  vioară  devine  cu 
atât  mai  sonoră,  cu  cât  e  mai  mult  cântată.  Călătoria  prin 
lume,  pela  popoare  de  peste  nouă  mări  şi  ţări1),  trezeşte 
simţul  lui  pentru  nesfârşita  varietate  a  formelor  vieţii,  îl 
învaţă  să  compare  ce  a  văzut  printre  streini  cu  ce  a  lăsat 
acasă  şi  apoi  îl  îndeamnă  să  fie  tolerant 2),  cel  puţin  în  re- 
laţiunile  vieţii  de  toate  zilele,  arătându-i  că  ceeace  a  socotit 
bun  într’un  loc,  poate  trece  drept  rău  într’altul  şi  că  drep- 


1)  Tucidide,  II  37,  2. 

2)  Tucidide  numeşte  pe  Atenieni 


ănobr\fxr\%ai  [I  70]. 

tatea  şi  cinstea  e  deosebită  la  un  grad  de  latitudine  mai  sus, 
sau  mai  jos. 

Desele  amestecuri  în  afacerile  Ionienilor  de  pe  coasta 
Asiei  Mici,  cari  erau  spirite  mai  mobile  şi  reprezentau  o 
stare  de  cultură  mai  înaintată,  nu  s’au  petrecut  fără  a  lăsa 
o  adâncă  urmă  asupra  Grecilor  din  Atica.  întorşi  acasă 
aceştia  aduceau  cu  sine  nu  numai  amintirea  isprăvilor  făcute, 
ci  şi  experienţa  unui  popor  mai  subtil,  mai  rafinat,  mai  în¬ 
clinat  spre  problemele  filosofice. 

Ecoul  pe  care  hau  trezit  în  sufletul  poporului  răsboa- 
iele  cu  Perşii,  a  continuat  să  răsune  în  toate  părţile  şi  sub 
toate  formele.  Ca  urmare  a  oricărei  sforţări  mari  făcute  în 
comun  şi  care  reclamă  concursul  strâns  al  tuturor  forţelor 
vii  ale  unei  naţiuni,  se  naşte  acel  spirit  democratic  ce 
cuprinde  în  sine  sâmburele  discuţiei  şi  al  contrazicerii,  cu 
posibilitatea  unei  cercetări  mai  libere  şi  mai  largi,  în  care 
deprinderea  de  a  judeca  şi  perspectiva  responsabilităţii 
fiecăruia  în  parte,  desvoltă  şi  simţul  critic  şi  conturul 
personalităţii. 

E  simptomatică  apariţia  aproape  în  acelaş  timp,  în 
toate  colţurile  lumii  greceşti,  a  atâtor  cugetători  şi  capete 
speculative.  Xenofan,  Tales,  Hecateu,  Pitagora,  trăesc  în 
acelaş  timp,  unii  în  Ionia  la  un  capăt  al  lumii  greceşti,  ulti¬ 
mul  în  celălalt  cap,  în  sudul  Italiei. 

Toţi  aceşti  gânditori,  răsvrătiţi  faţă  de  timpul  lor,  sunt 
produsul  tocmai  al  acelui  neastâmpăr,  care  printr’un  fel  de 
transmisiune  în  domeniul  psihic,  devine  din  extern  intern. 
S’ar  putea  zice  că  deprinderea  de  a  te  mişca  mult,  stârneşte 
gândirea  mai  bine,  căci  cel  ce  a  văzut  multe  nu  se  poate  îm¬ 
piedeca  de  a  compara,  deci  de  a  critica. 

Ce  este  însă  critica,  decât  expresia  unui  individualism 
care  se  naşte  în  chip  firesc,  aşa  cum  am  văzut  mai  sus? 

Toţi  ,, nesupuşii^  acestui  veac  sunt  critici,  adică  indivi¬ 
dualişti.  Prin  opera  şi  acţiunea  lor  ei  pregătesc  acea  gene¬ 
raţie  de  desvoltare  a  personalităţii,  în  care  individul  ia  o 
mai  amplă  cunoştinţă  de  sine,  care-i  ajută  a  se  desface  din 
reţeaua  mediului  ambiant  pentru  a  trăi  pe  un  picior  propriu. 

Bucuriei  de  un  moment,  produse  de  sentimentul  liber¬ 
tăţii  infinite  a  eului,  îi  succede  însă  o  epocă  de  slăbiciune  în 
care  omul  ce  a  rupt  sau  a  slăbit  legătnrile  cu  fiinţa  multi¬ 
plă  şi  complexă,  care  e  Statul,  naţiunea,  societatea,  ia  cu¬ 
noştinţă  de  izolarea  lui  şi  începe  să  se  îndoiască  de  sine  şi  de 
ceilalţi.  Cetăţeanul  se  vede  desfăcut  de  rădăcina  puternică,  ce 
face  să  pulseze  viu  şi  măreţ  vieaţa  unui  popor,  se  simte  sin¬ 
gur  şi-şi  pierde  vigoarea  credinţei  robuste;  însă  ceeace  pier¬ 
de  în  vigoare,  câştigă  în  fineţă. 

Puterile  pe  care  se  întemeiază  orice  fiinţă  colectivă, 
popor  sau  societate,  care  trăesc  şi  funcţionează  ca  un  fenomen 
natural,  sunt  forţe  iraţionale1).  Individul  izolat,  la  care 
raţiunea  se  ascute  şi  critica  devine  o  nevoe,  ajunge  tocmai 
de  aceia  în  neînţelegere,  dacă  nu  în  conflict,  cu  aceste 
forţe  iraţionale  ce  conduc  şi  condiţionează  viaţa  monstru¬ 
lui  cu  mii  de  capete.  De  aci  rezultă  pentru  individ  necesita¬ 
tea  de  a  aplica  critica  raţiunii  lui  la  aceste  puteri  elemen¬ 
tare,  pe  cari  nu  le  mai  înţelege,  pentru  că  nu  le  mai  simte 
după  cea  tăiat  legăturile  ce-1  uneau  cu  ele.  Iată-1  întâi  indi¬ 
ferent  —  şi  cum  indiferenţa  e  o  atitudine  ce  nu  se  poate  sus¬ 
ţine  —  mai  apoi  duşman  al  fiinţei  mari,  al  societăţii  din  care 
el  se  desparte,  ca  un  individ  autonom. 

Acesta  e  conflictul  dintre  individ  şi  massă,  conflict  în 
care  s’a  găsit  un  Socrate  şi  un  Euripide  faţă  de  poporul 
atenian. 

Un  moment,  care  fără  îndoială  a  contribuit  mult  la  des- 
voltarea  acestui  nou  habitus  pşihic,  este  şi  puternica  miş¬ 
care  economică  din  veacul  al  Y-lea.  înflorirea  comerţului  şi 
industriei,  intensificarea  culturii  orăşeneşti,  au  exercitat  o 
influenţă  deosebită  asupra  nouei  atitudini  sufleteşti;  ele 
aduc  după  sine  un  materialism,  care  măsoară  totul  din  punc¬ 
tul  de  vedere  al  interesului  personal,  raţionalizând  viaţa. 

Negustorul  călător  e  cel  dintâiu  care  rupe  cu  tradiţia 
şi  se  deprinde  să  nesocotească  vechile  obiceiuri. 


l)  Pohlmann,  Socrates  und  sein  Volk,  p.  15. 

Prosperitatea  economică  creiază  acel  otium,  care  dă 
individului  posibilitatea  unei  culturi  mai  intense,  din  care 
se  naşte  interesul  ce  aduce  după  sine  spiritualizarea  vieţii 
sufleteşti.  Vechea  deosebire  dintre  strat  ele  sociale,  bazată 
pe  naştere  şi  pe  alte  privilegii,  începe  să  se  şteargă,  iar  în 
locul  ei  intervine  un  nou  criteriu,  care  deosebeşte  pe  oameni, 
din  punctul  de  vedere  al  culturii;  acest  lucru  ,, produce  în  in¬ 
divizii  mai  fin  organizaţi,  conştiinţa  personală  ce  îşi  are  ră¬ 
dăcina  în  firea  specifică  a  individului,  în  individualitatea 
sa,  prin  care  se  manifestă  tocmai  acea  lipsă  de  concordanţă 
între  individ  şi  majoritate,  în  domeniul  vieţii  spirituale^ 1). 

Epoca  aceasta,  de  care  ne  ocupăm,  reprezintă,  după  o 
pregătire  şi  lupte  de  câteva  secole,  ieşirea  din  evul  mediu 
şi  începutul  unui  timp  ce  se  poate  asemăna  cu  era  modernă. 
Precum,  după  marea  revoluţie  franceză  se  întronează  în 
toate  ramurile  de  activitate,  sau  cel  puţin  se  recunoaşte 
necesitatea  şi  legitimitatea  domniei  meritului,  tot  astfel  în 
vremea  de  care  e  vorba  —  sfârşitul  resboiului  pelopone- 
siac.  —  Socrate  luptă  toată  viaţa  pentru  recunoaşterea  celor 
pregătiţi  şi  chemarea  lor  la  locurile  cuvenite  în  politică,  ad¬ 
ministraţie  sau  justiţie  —  locuri  ce  continuau  a  se  împărţi 
prin  tragere  la  sorţi.  Şi  analogia  cu  perioada  după  revoluţia 
franceză  se  poate  extinde  şi  mai  departe,  dacă  vom  pune 
alături  rolurile  pe  care  le-au  jucat  în  aceste  transformări  so¬ 
ciale,  de  o  parte  Anaxagoras,  Hippias,  Protagoras,  Euripide 
şi  Socrate,  pe  de  altă  parte  Montesquieu,  Voltaire,  Rousseau, 
Diderot.  Şi  unii  şi  alţii  par  a  avea  de  scop,  să  aducă  la  cârmă 
domnia  spiritului,  a  raţiunii,  minând  pe  de  o  parte  puterea 
vechii  clase  de  conducători  aristocraţi  • —  cari  îşi  bazau  meri¬ 
tele  pe  trecut  şi  tradiţie  —  şi  ţinând  pe  de  alta  piept  poftelor 
deşănţate  şi  anarhice  ale  plebei  doritoare  de  lucruri  nouă. 

Plebea  cu  pauperismul  ei  era  —  precum  este  în  tot¬ 
deauna  —  produsul  unei  epoci  de  mari  întreprinderi  eco¬ 
nomice  şi  al  vieţii  de  oraş  mare;  cu  apariţia  acestor  două 


x)  Ed.  Meyer,  citat  de  Pohlmann,  op.  cit.,  pag.  124. 

aspecte  ale  vieţii  sociale,  contrastul  între  bogaţi  şi  săraci  se 
măreşte1). 

Trebuie  să  ţinem  socoteală  de  toate  aceste  fenomene 
pentru  a  putea  înţelege  diferitele  laturi  ale  luptei  ce  se  dă 
între  săraci  şi  bogaţi,  între  nobili  şi  mojici,  între  „inteli¬ 
genţă"  şi  oamenii  fără  cultură. 

Luminătorii,  purtătorii  faclei  ştiinţei  şi  a  filosofiei 2), 
se  găsesc  la  un  moment  dat  între  două  focuri:  pe  de  o  parte 
elita  de  aristocraţi,  care-şi  vedeau  situaţia  lor  primejduită 
prin  apariţia  acestor  surpători  de  privilegii,  pe  de  alta  massa 
democratică,  ce  suspectează  - — -  şi  cu  drept  cuvânt  din  punc¬ 
tul  ei  de  vedere  —  această  nouă  aristocraţie  „intelectuală*4. 

Activitatea  lor  avea,  ce  e  drept,  două  laturi,  ce  deschi¬ 
deau  un  front  liber,  expus  la  atac  şi  din  un  lagăr  şi  din  celă¬ 
lalt.  Socrate  e  urgisit  de  conservatori  (xqt)otol) —  prinrepre- 
zentantullor,  Aristofan  —  pentrucă  doctrina  lui  miroase  a  de¬ 
mocratism  intelectual,  şi  e  atacat  de  democraţie,  pentru 
că  e  bănuit  că  ar  fi  un  intelectual  aristocrat.  La  fel  va  fi  fost  şi 
poziţia  lui  Euripide,  pe  care  comisiile  însărcinate  cu  decer¬ 
narea  premiilor  nu-1  încununează  în  lunga  şi  strălucita  lui 
carieră,  decât  de  patru  ori.  Predicile  tragicului  erau  suspecte 
poporului,  care  vedea  în  el,  dacă  nu  un  duşman,  oricum  un 
ne-amic,  iar  în  „Broaştele"  lui  Aristofan,  care  —  nota-bene  — 
se  bucură  de  un  succes  ne  mai  pomenit  în  faţa  publicului* 
„filosoful  scenei**  e  batjocorit,  pentrucă  „democratizează 
tragedia". 

Situaţia  raţionaliştilor,  în  mijlocul  acestor  două  ele¬ 
mente  din  Atena  veşnic  învrăjbite,  era  din  cele  mai  grele,  şi 
lupta  pe  care  ei  o  întreprinseseră  împotriva  dizarmoniei 
sociale  nu  putea  să  se  sfârşească  decât  aşa  cum  s’a  sfârşit. 

Coaliţia  de  opozanţi  din  ambele  tabere,  face  pe  unul  să 
se  exileze  la  sfârşitul  vieţii  lui,  în  Macedonia,  la  regele  Arhe- 
laos,  iar  pe  celălalt,  bătrân  fără  prihană,  îl  sileşte  să  bea  paha- 


x)  Nestle,  Politik  und  Aufklă-  2)  In  epoca  de  care  ne  ocupăm 
rung  in  Griechenland,  5;  Pohl-  „filosofia“  îmbrăţişează  în  cadrul 
mann,  Gesch.  des  Soz.,  313.  ei  şi  toate  preocupările  ştiinţifice. 

rul  cu  otravă,  adeverind  încă  odată  observaţia  pe  care  o  face 
Tucidide1)  cu  prilejul  luptelor  de  clasă  din  Corcyra:  „Cetă¬ 
ţenii  neutrali,  erau  victimele  amânduror  părţilor,  fie 
din  pricină  că  nu  voiau  să  se  amestece  în  luptele  poli¬ 
tice2),  fie  că  li  se  pizmuia  superioritatea4*. 

Pentru  conservatorii  din  cari  face  parte  şi  Aristofan,  re¬ 
prezentanţii  nouei  mişcări  culturale:  Socrate,  Euripide, 
sofiştii  şi  oamenii  de  ştiinţă,  sunt  elemente  dizolvante. 

Contrastul  dintre  aceste  două  direcţii  se  bazează  pe  deo¬ 
sebirea  şi  pe  conflictul  veşnic  dintre  epocile  naiv  creatoare  şi 
cele  critic  destructive.  S’a  întrebuinţat  cuvântul  „decădere" 
pentru  a  desemna  pe  aceasta  din  urmă  în  istoria  greacă.  Pur¬ 
tătorii  de  cuvânt  ai  vechii  scoale  filologice3)  au  ajuns  în  deza¬ 
cord  cu  cei  noui,  cari  tind  să  arate  că  ceia  ce  primilor  le  place 
să  socotească  drept  decădere,  nu  era  decât  germenul  unei 
frământări  sociale,  din  care  aveau  să  iasă  forme  de  viaţă 
superioară4). 

Şi  unii  şi  alţii  au  dreptate  din  punctul  lor  de  vedere  con¬ 
servator  sau  radical,  romantic  sau  istoric-pozitivist.  Pen¬ 
tru  cel  care  voeşte  să  considere  poporul  elin  ca  un  ce  de  sine 
stătător,  fără  legătură  cu  viitorul,  ca  pe  o  fiinţă  ce  încetează 
de  a  fi  îndată  ce  caracterul  ei  genuin  se  alterează  prin  aceia  că 
dă  naştere  la  fermenţi  creatori  de  forme  sociale  mai  largi, 
punctul  de  vedere  conservator  romantic  e  îndreptăţit;  însă 
,  pentru  aceia  cari  nu  consideră  un  popor  decât  ca  o  verigă  în- 
tr’un  lanţ  al  unei  evoluţii,  e  —  fireşte — justificat  punctul  al 
doilea  de  vedere  critic — pozitivist.  Dar  nu-i  mai  puţin  ade¬ 
vărat,  că  precum  o  fiinţă  spre  a  creia,  trebue  să  primească  ger¬ 
meni  străini,  şi  după  cum  o  fiinţă  care  creiază  — un  dureri  — 
îşi  pierde  din  frumuseţea  ei,  tot  astfel  şi  cultura  antică,  prin 
creiarea  de  noui  forme  de  viaţă,  simţire  şi  gâdire,  a  tre¬ 
buit  să  spargă  tiparul  în  care  era  turnată,  şi  să-şi  piardă  fizio¬ 
nomia  ei  specifică.  După  cum  eşti  înclinat  să  te  uiţi  la  vasul 

x)  III  28,  8.  3)  Ottfried  Mueller,  Geschichte- 

2)  E  ştiut  lucru  că  şi  Euripide  der  gr.  Litt.,  pag.  17. 

şi  Socrate  s’au  ţinut  departe  de  4)  Pohlmann,  op.  cit.,  passim. 

luptele  politice  toată  viaţa  lor. 

care  a  crăpat,  pentrucă  nu  mai  putea  cuprinde  rădăcina  cres¬ 
cută,  sau  la  planta  proaspăt  răsărită  din  el,  îţi  poţi  schimba 
punctul  de  vedere  în  judecarea  acestei  epoci  din  viaţa  gre¬ 
cească.  Ţinând  seamă  de  această  observaţie  ne  putem,  ered, 
lămuri  asupra  procesului  politico-cultural  dela  sfârşitul  seco¬ 
lului  Y-lea  în  Atena,  proces  caracteristic,  căci  a  dat  naştere  unei 
drame  extrem  de  interesante,  în  care  vedem  în  conflict  pe  cei 
cari  cu  privirile  întoarse  înapoi,  slăvesc  trecutul,  blastămă  pe 
inovatori,  îi  batjocoresc  sau  îi  condamnă;  şi  între  cei,  cari 
cu  ochii  aţintiţi  asupra  viitorului,  caută  să  rupă  vălul  înăbu¬ 
şitor  al  tradiţiei.  Rolul  acestora  din  urmă  e  cel  mai  ingrat, 
însă  cel  mai  îndreptăţit;  ceidintâi  au  de  obiceiu  succesul  mo¬ 
mentan  şi  hula  posterităţii,  care  dacă  s’ar  fi  găsit  în  locul  lor, 
s’ar  fi  purtat  - —  fără  îndoială  —  la  fel. 

* 

*  * 

După  respingerea  victorioasă  a  atacurilor  persane,  lumea 
grecească  se  despărţise  în  două  tabere:  una  care  recunoştea 
de  şef  pe  Sparta,  sub  ocrotirea  căreia  erau  toţi  oligarhii,  alta 
care  socotea  ca  fruntaş  şi  conducător  pe  Atena,  unde  găseau 
refugiu  şi  sprijin  toţi  cei  cari  manifestau  sentimente  democra¬ 
tice.  Deosebirile  de  principii  între  cele  două  fracţiuni- — mai 
exact  facţiuni  —  au  frământat  continuu  micile  state  elene, 
dând  naştere  acelor  înverşunate  lupte  de  clase,  despre  violenţa 
cărora  ne  face  un  tablou  aşa  de  viu  Tucidide  în  al  său  „Răz- 
boiu  Peloponesiac" — c-ând  vorbeşte  despre  Corcyra. 

Luptele  acestea  de  partid  deslănţuiau  patimile  cele  mai 
sălbatice  şi  erau  însoţite  de  exil,  confiscare  de  avere  şi  osândiri 
la  moarte,  alcătuind  astfel,  după  cum  unii  sau  alţii  puneau 
mâna  pe  putere,  o  succesiune  regulată  de  teroare  albă  şi  roşie. 

Câtă  vreme  în  Atena  a  fost  la  cârmă  Pericle,  contrastul  a 
fost  atenuat,  cu  toate  că  Olimpianul  însuşi  era  partizanul  ho- 
tărît  al  democraţiei  —  moderate  însă;  el  a  fost  primul  om  de 
Stat  grec  care  a  căutat  să  aplice  în  practica  politicei  învăţămin¬ 
tele  unui  filosof,  ale  prietenului  său  Anaxagora,  pe  care  popo¬ 
rul  îl  poreclise  „Raţiunea".  Această  raţiune  sau  armonie,  ce 
se  desprinde  din  spectacolul  universului,  a  încercat  elevul  s’o 

introducă  în  orânduirea  afacerilor  publice.  Insă  după  moartea 
marelui  om  de  Stat,  urmaşii  săi  apucară  drumul  democraţiei 
tot  mai  accentuate.  Prin  reformele  lor  isvorîte  dintr’un  spirit 
sectar,  ei  provoacă  o  reacţiune  în  rândurile  adversarilor,  cari 
de  data  aceasta  sunt  prea  slabi  pentru  a  opune  o  rezistenţă  e- 
ficace.  Unul  dintre  ei  se  mulţumeşte  să-şi  verse  necazul  într’o 
scriere  „Statul  Atenian",  caracteristică  fiindcă  exprimă  în- 
tr’un  chip  sincer  până  la  cinism,  felul  de  a  gândi  al  acestei 
aristocraţii  neputincioase. 

,,Nu-i  laud  pe  Atenieni,  ne  spune  el,  că  s’au  hotărît  pen¬ 
tru  actuala  constituţie  democratică;  nu-i  laud,  din  pricină  că 
preferă  ca  oamenii  de  rând  s’o  ducă  mai  bine  ca  nobilii.  De 
aceia  —  cum  spun —  nu  pot  să-i  aprob  pe  Atenieni"1).  Iar  mai 
jos:  „Şi  se  miră  unii  că  Atenienii  părtinesc  aşa  de  mult  pe  ne¬ 
voiaşi,  pe  săraci,  cu  un  cuvânt  pe  fii  demosului,  faţă  de  nobili ; 
dar  după  părerea  mea  numai  în  chipul  acesta  pot  să  ţină  în 
picioare  democraţia.  Căci  întrucât  săracilor,  fiilor  poporului, 
celor  de  jos,  le  merge  bine,  mai  cu  seamă  când  li  se  dă  celor 
mai  mulţi  din  ei  putinţa  să  ajungă  la  o  situaţie  bună,  e  natu¬ 
ral  ca  şi  aceştia  să-şi  dea  toată  osteneala  să  menţie  prin  orice 
mijloc  constituţia  care  le  aduce  atâtea  foloase.  Dacă  însă  ei 
ar  îngădui  ca  bogaţilor  şi  nobililor  să  le  meargă  bine,  ar  întări 
prin  aceasta  tocmai  partida  adversă.  Vedem  pretutindeni  în 
lume  că  nobilii  luptă  împotriva  democraţiei.  Nobilii  însă  nu 
iubesc  câtuşi  de  puţin  anarhia  şi  nedreptatea,  şi  ei  au  cea  mai 
mare  pricepere  pentru  ce  e  bine.  Lucrul  prin  care  se  distinge 
mai  ales  poporul,  e  neştiinţa,  lipsa  de  disciplină  şi  incli- 
naţia  lui  la  rău,  căci  sărăcia  mână  pe  oameni  la  tot  felul  de 
fapte  ruşinoase.  Aşa  că  ei  sunt  ignoranţi  şi  lipsiţi  de  creş¬ 
tere  tocmai  pentrucă  n’au  avere.  Am  fi  aplecaţi  să  cre¬ 
dem,  că  nu  toţi  Atenienii  fără  deosebire  ar  trebui  să  vor¬ 
bească  şi  să-şi  dea  părerea  în  adunarea  poporului,  ci  numai 
cei  mai  isteţi  şi  nobilii.  Dar  ei  (săracii,  plebea)  ştiu  foarte 
bine  ce  fac,  când  dau  dreptul  la  cuvânt  numai  oameni¬ 
lor  de  jos.  Căci  dacă  ar  lua  cuvântul  numai  aristocraţii, 


x)  Statul  Atenian  c.  I. 

şi  numai  ei  şi-ar  da  avizul,  asta  n’ar  folosi  decât  semenilor  lor ; 
aşa  ceva  n’ar  fi  de  loc  spre  binele  poporului.  Acum  însă  se 
scoală  primul  venit,  ţine  o  cuvântare  şi  arată  ce  i-ar  fi  de  folos 
lui  şi  celor  de  o  teapă  cu  dânsul.  Ne  întrebăm  însă  dacă  un 
asemenea  om  e  în  stare  să-şi  priceapă  interesul  său  sau  al  popo¬ 
rului?  Poporul  ştie  prea  bine,  că  bunăvoinţa  unui  astfel  de  o- 
rator,  cu  toată  ignoranţa  şi  neînsemnătatea  acestuia,  e  mai  folo¬ 
sitoare  cauzei  democratice,  decât  duşmănia  unui  aristocrat,  cu 
toată  virtutea  şi  înţelepciunea  acestui  din  urmă.  Şi  dacă  ast¬ 
fel  de  aşezăminte  nu  sunt  proprii  să  ridice  un  stat  la  gradul  cel 
mai  înalt  de  prosperitate,  ele  sunt  totuşi  cele  mai  nimerite  ca 
să  menţie  democraţia.  Căci  oricât  de  bună  ar  fi  o  constituţie,, 
puţin  îi  pasă  poporului  de  ea,  când  ştie  că  are  să  ajungă  sclav,, 
dacă  se  menţine  în  cadrul  ei.  Poporul  vrea  să  fie  liber  şi  stă¬ 
pân;  încolo  puţin  îi  pasă  dacă  forma  de  guvernământ  e  rea. 
Ba  chiar  constituţia  pe  care  ai  fi  înclinat  să  nu  o  crezi  bunăr 
îl  face  slobod  şi  puternic.  O  bună  formă  de  guvernământ  vei 
găsi  acolo  unde  aristocraţii  au  drept  de  a  dicta  şi  executa  pe¬ 
depsele  destinate  prostimei,  şi  unde  nobilii  îşi  dau  pă¬ 
rerea  asupra  treburilor  obşteşti,  neîngăduind  ca  nişte  nerozi 
să  alcătuiască  sfatul,  să  ţie  cuvântări  sau  măcar  să  ia  parte  la 
adunarea  poporului.  De  fapt  însă,  de  pe  urma  unor  aşezăminte 
„întru  adevăr  bune",  poporul  ar  putea  uşor  -să  cadă  în  scla¬ 
vie"1).  Iar  în  alt  loc,  autorul  necunoscut  face  observaţia:  „A- 
tenienii  păcătuesc  şi  prin  aceia  că  îndată  ce  se  ivesc  turburări 
într’un  stat  sau  altul,  ei  sprjinesc  întotdeauna  partidul  popo¬ 
rului.  Insă  ei  se  poartă  aşa  dinadins;  dacă  ar  lua  partea  nobi¬ 
lilor,  atunci  ar  însemna  să  dea  ajutor  duşmanilor,  căci  nu 
există  stat  în  care  aristocraţii  să  fie  prieteni  ai  poporului  — 
sentimente  prieteneşti  pentru  popor  are  numai  plebea" a). 

Iată  cum  judecă  un  conservator  de  pe  la  începutul  ulti¬ 
mului  pătrar  al  veacului  al  Y-lea,  opoziţia  ireductibilă 
între  cele  două  partide,  cari  înţelegeau  să  conducă  fie¬ 
care  statul  în  interesul  său  exclusiv,  nu  în  vederea  binelui  co¬ 
mun.  „Nenorocirea  Polis-ului  grec,  spune  cu  drept  cuvânt 


1)  Ibidem. 


2)  Ibidem. 

Nestle1),  a  fost  că  nu  cunoştea  o  noţiune  de  Stat  deasupra  par¬ 
tidelor". 

Acestei  sfâşieri  dintre  fracţiunile  politice,  îi  corespunde 
în  viaţa  culturală,  opoziţia  dintre  conservatorii  tradiţiona¬ 
lişti  —  în  coaliţie  cu  democraţia  incapabilă  de  a  recunoaşte  pe 
adevăraţii  ei  prieteni  —  şi  între  mănunchiul  restrâns  de  lumi¬ 
nători,  cari  aruncau  sămânţa  noului  cuvânt. 

Reacţiunea  în  acest  din  urmă  conflict  se  întrupează  în 
forma  literară  mai  cu  seamă  la  comici.  Ei  creiază  o  tradiţie, 
conform  căreia  se  consacră  oarecum  obişnuinţa  de  a  combate 
tot  ce  e  nou.  Atitudinea  lor  se  explică  dintr’un  sentiment  ro¬ 
mantic  de  respect  şi  de  iubire  faţă  de  trecut,  din  care  ei  fac  un 
ideal:  cu  acesta  trebue  să  se  compare  şi  după  el  are  să  se  con¬ 
ducă  viaţa  prezentă. 

Toate  încercările  ce  tind  la  luminarea  şi  la  eliberarea 
spiritelor  de  jugul  credinţelor  cari  nu  mai  corespund  tim¬ 
pului,  orice  schimbare  a  instituţiilor  învechite,  orice  re¬ 
formă,  pare  primejdioasă. 

Comedia  e  duşmana  de  moarte  a  parveniţilor.  Tot  aşa  de 
nesuferită  îi  e  şi  sărăcia.  Era  deajuns  ca  cineva  să  fi  fost  sărac, 
sau  de  familie  umilă,  pentruca  să  i-se  tăgăduiască  orice  merit 
şi  să  fie  legat  la  stâlpul  infamiei.  Tradiţia  era  în  privinţa  a- 
ceasta  aşa  de  puternică  în  comedie,  că  surprindem  cazuri,  în 
cari  un  comic 2)  —  fiu  el  însuşi  de  sclav  —  îşi  bate  j  oc  de  cetă¬ 
ţenii  cari  n’au  avut  noroc  să  aibă  un  blazon,  când  au  îndrăznit 
să  se  ocupe  de  afacerile  Statului. 

Nici  faţă  de  aceia  cari  atacă  credinţele  moştenite  şi  caută 
să  introducă  idei  nouă,  nu  sunt  mai  blânzi  reprezentanţii  co¬ 
mediei.  Lui  Euripide,  fiindcă  n’au  un  material  real  la  înde¬ 
mână,  comicii  îi  creiază  o  legendă  infamă,  a  cărei  victimă  e 
însăşi  mama  marelui  autor  dramatic. 

E  lucru  de  sine  înţeles,  că  jertfele  nouei  comedii  erau  de 
multe  ori  reprezentanţii  tipici  ai  nouei  mişcări  intelectuale, 


1)  Gr.  Politik  und  Aufklărung,  lothytes:  v.  Meineke,  Fr.  Corn. 
în  N.  J.  f.  d.  kl.  Alt.  1909,  pag.  4.  Gr.  II.  2,  758,  II. 

2)  Metagenes  in  comedia  Phi- 

sofiştii.  Intr’unfel,  comicii  —  conservatori  —  credincioşi  prin¬ 
cipiilor  lor,  erau  îndrituiţi  să  ia  această  atitudine,  întrucât  so¬ 
fiştii  puneau  în  discuţie  toate  fenomenele  vieţii  sociale:  limba, 
morala,  religia,  politica,  forma  de  guvernământ,  într’un  cu¬ 
vânt  cultura,  adică  tot  ceeace  se  subsuma  noţiunii  de  vo/iog. 
Mari  sunt  desvoltările  pe  cari  aceştia  le-au  dat  tuturor  proble¬ 
melor,  iar  nuanţa  pejorativă,  care  e,  sau  era  până  acum  de  cu¬ 
rând  subînţeleasăîn  denominaţia  lor, nu  e  meritată, dacă  ne  gân¬ 
dim  la  serviciile  pe  cari  ei  le-au  adus  culturii  în  genere,  dacă 
înţelegem  această  cultură  în  sensul  ei  larg  omenesc.  Ceeace 
îi  desparte  însă  totalmente  de  gânditorii  speculativi  e,  că  ei 
urmăresc  un  scop  practic  pentru  activitatea  lor:  acea  detvor^g 
jtofauxr),  care  dă  elevului  putinţa  să  înfrunte  pregătit  toate 
problemele  vieţii  active.  Pe  când  cufundarea  în  studiul  ches¬ 
tiunilor  filosofice  şi  ştiinţifice  are  darul  —  sau  cusurul  - — ■  de  a 
îndepărta  pe  om  de  viaţa  socială,  învăţătura  pe  care  o  predau 
ei  —  sofiştii  —  avea  de  scop  să  dea  societăţii  omeneşti  oameni 
luminaţi,  buni  oratori  şi  avocaţi  desăvârşiţi,  aşa  că  definiţia 
lui  Prodicos  din  Keos,  că  sofistul  e  jumătate  om  politic1),  ju- 
jumătate  filosof,  e  cea  mai  justă.  Meritul  sau  vina  lor  cea 
mare — una  sau  alta,  după  cum  considerăm  problema  din 
punctul  de  vedere  conservator  sau  progresist  —  e  că  supun 
toate  instituţiile  şi  toate  tradiţiile,  acelei  critici,  care  caută  să 
vadă  dacă  ele  sunt  datorite  convenţiei,  „vojiiog",  sau  naturii, 
,,cpvocg“.  Şi  ei  ajung  la  concluzia  că  aceste  aşezăminte  omeneşti 
sunt  isvorîte  din  nevoi  felurite  şi  că  n’au  nimic  stabil.  Astfel 
atitudinea  lor  întăreşte  spiritul  de  critică  în  contemporani 
si  dă  înmâna  protivnicilor  • — conservatorii  şi  purtătorilor  lor 
de  cuvânt,  comicii,  —  o  armă  pe  care  aceştia  o  îndreaptă  împo¬ 
triva  răscolitorilor  de  idei  nouă. 

O  concepţie  simplistă  face  pe  sofişti  şi  filosofi  răspun¬ 
zători  de  noua  stare  de  spirit  pe  care  o  întâlnim  la  Atenienii 
din  ultima  jumătate  a  secolului  al  V-lea;  de  fapt  ei  nu  sunt 

decât  un  produs  al  timpului  lor. 

’  • 

x)  Platon,  Menon  305.  C:  /ne&ogia  II,  voi.  II,  333 :  „sofistul...  jumă- 
(pdoooyov  re  â.vdgog  xal  nohnxov]  tate  profesor,  jumătate  jurnalist”, 
cf.  Gomperz,  Griech.  Denker,  ed. 

Ideile  progresiste,  ca  orice  idei,  nu  sunt  decât  un  fruct 
al  epocii  lor  şi  o  sămânţă  a  altor  gânduri  nouă,  —  efect  şi 
cauză  totodată.  Dar  e  justă  oare  incriminarea  ce  li-se  a- 
duce  sofiştilor  că  ar  fi  zguduit  temelia  statului,  că  ar  fi 
schimbat  fizionomia  culturii,  că  ar  fi  creatorii  acelei  edu¬ 
caţii  producătoare  de  egoişti  şi  „raisonneur^-i1)  ?  Cred  că  ar 
fi  să  deslegăm  probleman  într’un  spirit  prea  îngust  dacă  i-am 
face  răspunzători  de  tot  binele  şi  de  tot  răul. 

Ei  nu  merită:  „ni  cet  exces  d’honneur,  ni  cette  in- 
dignite“. 

Atena  din  timpul  lor  cât  şi  Grecia  întreagă  era  în  pragul 
unei  schimbări  profunde,  datorite  în  parte  stării  de  spirit 
create  de  răsboiu.  Această  alterare  a  caracterelor  trebue 
pusă  în  legătură  şi  cu  încordarea  continuă,  cu  mizeriile  şi 
sărăcia  ce  însoţesc  răsboaiele  nenorocite.  Violenţa  in  lup¬ 
tele  interne,  pripa  în  viaţă,  multă  mişcare  neritmată  şi  de¬ 
sele  întreprinderi,  goana  după  avere  şi  plăceri,  atrofiarea 
simţului  social,  stricarea  moravurilor,  exagerarea  individu¬ 
alismului  şi —  drept  corolar  — desvoltarea  spiritului  gregar  de 
sectă,  sunt  efecte  de  care  nu  e  de  loc  străin  Marte,  zăpă¬ 
citorul  minţilor  omeneşti. 

9  J 

In  această  epocă  de  după  marea  frământare  —  răsboiul 
peloponesiac  —  criteriile  de  judecată  în  domeniul  moral  se 
schimbă;  se  schimbă  până  şi  accepţia  cuvintelor  caracteris¬ 
tice  pentru  a  desemna  stările  sufleteşti.  Se  schimbă  atitu¬ 
dinea  cetăţeanului  faţă  de  Stat,  mai  ales  când  Statul,  în  urma 
unui  nesucces  zdrobitor,  provoacă  neîncrederea  cetăţeanului 
în  Stat,  adecă  în  conducătorii  lui. 

Individul  învaţă  să  vadă  că  binele  lui  e  deosebit  de 


x)  Gomperz,  Gr.  Denker,  ed. 
II,  voi.  I,  pag.  334:  „Esist  unstatt- 
haft,  ja  ungereimt,  von  einer  sofis- 
tischen  Geistesart,  von  sofisti- 
scher  Moral,  sofistischer  Skepsis 
und  drgl.  zu  sprechen.  Oder  wel- 
ches  Wunder  solite  es  bewirkt 
haben,  dass  der  Sophist,  d.  h.  der 


honorarempfangende  Jugendleh- 
rer,  im  thrakischen  Abdera  und  im 
peloponesischen  Elis,  in  Mittel- 
griechenland  und  in  Sicilien,  in 
ihrer  Denk-  und  Sinnesweise  ein- 
ander  năherstanden  als  anderen 
Vertretern  des  damaligen  Geistes- 
lebens  ?  Nur  werden,  so  viei  lăBt 

al  comunităţii.  Cei  buni  şi  conştienţi  se  descurajează,  se  gă¬ 
sesc  neputincioşi  în  faţa  monstrului  cu  mii  de  capete,  care  e 
poporul,  şi  nici  nu  mai  încearcă  să  facă  „politică".  Ar  fi 
de  prisos,  căci  glasul  lor  n’ar  fi  ascultat;  mulţimea  nu 
judecă,  şi  afacerile  publice  sunt  în  mâna  ei,  adecă  a  dema¬ 
gogilor  ambiţioşi,  cari  o  linguşesc,  o  stăpânesc  şi  o  aţâţă 
după  trebuinţa  lor,  împotriva  celor  incomozi.  Un  Socrate, 
un  Euripide,  nu  se  amestecă  în  treburile  obşteşti.  Mulţimea 
nu  ştie  să-şi  aleagă  şefii  şi  se  lasă  condusă  de  cel  care 
strigă  mai  tare  şi  făgădueşte  mai  mult.  Puţinii  cuminţi  se 
retrag  şi-şi  închină  viaţa  muzei  sau  ştiinţei.  Spiritele  alese, 
societatea  de  muncitori  harnici,  a  căror  voinţă  conştientă 
şi  omogenă  se  cristalizează  în  urmărirea  nuui  scop  superior, 
îşi  întorc  faţa  dela  plebea  turbulentă  şi  capriţioasă,  d/Âog 
—  care  a  luat  locul  poporului,  dij/Liog. 

Plebea,  la  rândul  ei,  suspectează  pe  cei  retraşi  şi  studioşi. 
Acest  lucru  îl  va  fi  constatat  din  singurătatea  lui,  când  după 
procesul  intentat  lui  Anaxagora,  blândul  filosof  al  scenei 
lasă  pe  Medea  să  exclame  : 

Omul  cuminte  nu-şi  va  da  nici  când 
Copiii  la  prea  multă  învăţătură: 

Concetăţenii  n’au  pentru  ’nţelepţi 
Decât  mustrări,  invidie  şi  ură1). 

Nu  mai  există  criteriul  meritelor.  Glasuri  cuminţi  de¬ 
nunţă  răul  care  naşte  din  tăgăduirea  şi  nerecunoaşterea 
valorilor,  dar  ele  nu-s  ascultate,  căci  sunt  puţine  şi  se  ţin 
de  o  parte.  Plebea  devine  şi  ea  la  rândul  ei  conservatoare, 
căutând  să-şi  păstreze  drepturile  câştigate  şi  se  face  bănui¬ 
toare  faţă  de  cei  cari  nu-i  aduc  complimente  sau  nu  vor  să 


sich  von  vornherein  erwarten,  die  der  Tat.  Die  Sophisten  die*  von 
gefeierten  Lehrer  und  Schriftstel-  ihrem  Publikum  so  sehr  abhăngig 
Ier  auch  dieser  Epoche  in  iiberwie-  waren,  mui3ten  zu  Organen  der, 
gender  Masse  den  aufstrebenden  wenn  nicht  schon  herrschenden, 
und  sieghaften,  nicht  den  in  Riick-  so  doch  im  Aufschwung  begrif- 
gang  befindlichen  Tendenzen  ge-  fenen  Geistesrichtung  werden’4. 
huldigt  haben.  Und  so  steht  es  in  l)  Medea,  v.  294-97. 

ia  parte  la  excesele  şi  neghiobiile  sale.  Conducătorii  o  asigură 
că  pentru  a  gira  afacerile  publice  nu  e  nevoe  de  nici  o  pre¬ 
gătire  specială1)  şi  că  nu  numai  cei  inculţi,  meseriaşii  şi 
cetăţenii  de  rând  spre  ex.,  ar  fi  destoinici  pentru  politică2), 
dar  că  tocmai  ei  şi  numai  ei  sunt  cei  mai  destoinici.  De¬ 
magogii  preconizează  astfel  obscurantismul  politic,  împru¬ 
mutând  mijlocul  acesta  dela  aristocraţii  reacţionari,  pentru 
ca  la  adăpostul  lui  să-şi  facă  mai  bine  afacerile  private,  care 
niciodată  nu  sunt  mai  înfloritoare  decât  sub  regimul  de¬ 
mocraţiei  exagerate,  cum  observă  pătrunzătorul  autor  al 
„Statului  Atenian"3). 

Una  dintre  urmările  acestui  sistem  de  conducere  şi  a 
acestui  spirit  ochlocratic  este  că  dă  naştere  acelei  atitudini 
anticulturale,  pe  care  o  semnalează  ca  un  rău,  Antistene4), 
vârstnicul  discipol  al  lui  Socrate.  „Archelaos  şi  Anaxagoras 
fuseseră  alungaţi,  cartea  lui  Protagoras  despre  zei,  fusese 
arsă  în  piaţa  publică;  după  cel  dintâiu,  multă  vreme  nici 
un  Atenian  nu  s’a  mai  îndeletnicit  cu  ştiinţele  naturale. 
Şcolarii  lui  Socrate,  cei  cari  ca  Aeschine,  Antistene,  Cebes, 
Xenofon  şi  Platon  erau  Atenieni  prin  naştere,  nu  s’au  ilus¬ 
trat  în  intervalul  acesta  (430 — 400)  prin  nici  o  operă  al 
cărui  renume  să  fi  ajuns  până  la  noi.  Şi  nu  cunoaştem  în 
timpul  acesta  nici  un  Atenian,  care  să  se  fi  nemurit  ca  scriitor 
asupra  matematicei,  astronomiei,  sau  medicinei...  Cu  un  cu¬ 
vânt  ajungem  la  conclusia  că  activitatea  literară  a  Atenie- 


0  Tucidide,  III  37,  şi  Isocrate, 
Panegiricul,  p.  78. 

2)  Aristofan,  Cavalerii,  v.  191-93: 
rj  dij/xaycoyîa  yâg  ov  ngog  /xovoixov 
dativ  âvdgog  ovde  ygrjoxov  xovg 

[xgonovg 

ăXF  elg  ă/xaftr]  xai  fideXvgâv.  Cf. 
şi  Aristotel,  Statul,  III,  6: 

ăXXă  rovg  emeixeig  ăg%eiv  del  xai 
xvgiovg  elvai  năvxcov;  ovxovv  âvăyxr) 
rovg  ăXXovg  ăxlfxovg  elvai  năvxag  /xr) 
n/xovjuevovg  ralg  nohxixalg  âgyalg. 

. negi  /xev  ovv  xă)v  âXXcov 

ioxco  ng  exegog  Xoyog'  ori  de  6 el  xv- 


giov  elvai  ţxăXXov  xd  nXrj'&og  rj  xovg 
ăgîoxovg  /xev  oXi'yovg  de,  dâţeiev  âv 
XveoOai  xal  xiv  eyeiv  ănogiav  xâ%a 
de  xai  âbj-&eiav.  Tovg  yâg  noXXovg, 
(bv  exaoxog  ioxiv  /xev  ov  onovdalog 
âvijg,  o/ucog  ivdeyexai  ovveX&ovxag 
elvai  fielxîovg  exelvatv,  ov%  (hg  exa- 
oxov,  ăXX  (bg  ovfxnâvxag  olov  xâ  ov/x- 
(pogrixă  delnva  xodv  ex  juiăg  dandvrjg 
yoogryyri&evxwv . 

3)  Stat.  Atenian,  c.  II,  pag.  20. 

4)  Antistene  (Diog.Laerţiu  VI) : 
,,xfj  naidevoei  qp&oveîo&ai  xaxov,\ 

nilor  în  acest  interval  de  timp  s’a  manifestat  cu  deosebire 
tot  pe  terenul  dramatic.  Zic  „cu  deosebire"  în  poezia  dra¬ 
matică,  căci  se  înţelege  dela  sine  că  afară  de  elegiile  unui 
Gritias1 2)  şi  ditirambii  unui  Kinesias‘:),  se  putea  auzi  o 
cantitate  considerabilă  de  poezii  lirice  de  natură  înrudită, 
mai  ales,  când  ne  gândim,  că  avem  de  a  face  cu  un  oraş  în 
care  se  găsiau  atâţia  flautişti,  citarezi,  pyrrichişti,  coruri 
de  băieţi  şi  coregi  3)u. 

In  viaţa  privată  omenia  dispare,  în  cea  familiară,  le¬ 
găturile  dintre  cei  ce  au  văzut  lumina  sub  acelaş  acoperiş, 
se  slăbesc.  Pietatea  piere  şi  cu  ea  respectul  cuvântului  dat. 
Nimeni  nu  se  simte  bine  în  această  epocă,  afară  numai  de 
vre-un  poet  cu  temperamentul  fericit  —  ca  Sofocle,  care 
trăeşte  în  mijlocul  viselor  lui  măreţe  — şi  de  sicofanţi,  dema¬ 
gogi  şi  pescuitori  în  apă  turbure.  Unul  suspină  după  timpu¬ 
rile  de  aur  ale  Greciei  —  vremea  Maratonomahilor  —  altul, 
nemulţumit  de  prezent,  îşi  proectează  visul  în  viitor  şi  clă¬ 
deşte  cetăţi  ideale  pentru  o  lume  mai  bună.  Acum  începe 
slăvirea  romantică  a  popoarelor  primitive,  în  a  căror  viaţă 
presupusă  conformă  naturii,  se  credea  că  se  poate  găsi  un 
ideal  de  realizat.  Obiceiuri  rău  înţelese  ale  unor  stări  cu  totul 
rudimentare,  păreau  că  exprimă  ,,ideia  unei  armonii  netur¬ 
burate  a  societăţii,  a  unei  păci  sociale  neclintite*4.  Herodot 
explică  de  pildă  poliandria  Agatirsilor  schitici,  ca  având  de 
scop  „ca  toţi  să  fie  fraţi  şi  rude,  ce  nu  nutresc  unul  faţă  de 
celălalt,  nici  invidie,  nici  ură"  şi  el  ne  înfăţişează  ca  pe  un 
popor  ideal  pe  Schiţi ,  care  se  hrănesc  cu  poame4),  nu  poartă 
arme  şi  împacă  certurile  dintre  popoarele  vecine.5). 

Oamenii  de  stat  fură  şi  îşi  bat  joc  de  public,  poporul 
cere  sporirea  alocaţiei  pentru  şedinţele  judiciare  şi  specta¬ 
colele  dela  teatru,  iar  conducătorii  se  grăbesc  să  i-o  acorde. 


4)  Autor  de  elegii  şi  de  tragedii, 
unul  dintre  cei  treizeci  de  tirani. 

2)  Vezi  mai  jos. 

3)  Schwarcz,  Demokratie  von 
Athen,  pag.  286  şi  urm. 

4)  Vegetarianismul  cu  presupusa 


lui  influenţă  purificătoare  asupra 
sufletului  şi  trupului,  e  una  din 
,, marotele”  timpului  —  ca  şi  în  e- 
poca  raţionalismului  francez. 

5)  Nestl6,  artic.  citat  mai  sus. 

conform  procedeului  pe  care  un  demagog  de  mai  târziu1) 
are  cinismul  să-l  proclame  dela  înălţimea  tribunii:  „Demo¬ 
craţia  nu  se  poate  menţine  fără  mituirea  masselor".  Puţinii 
oligarhi,  ascunşi  prin  colţurile  lor  de  unde  deocamdată  nu 
indrăsnesc  să  scoată  capul,  se  întrunesc  în  cluburile  lor  şi  jură 
că  la  primul  prilej  vor  reintroduce  programul  conservator  — 
aşezământul  părinţilor2) — servindu-se  de  formula:  „voiu  fi 
duşman  poporului  şi  voiu  căuta  să  fac  rău  pe  cât  îmi  va  sta 
în  putinţă"  3). 

Nemulţumirea  cu  forma  de  guvernământ  actuală,  ohlo- 
craţia,  aduce  după  sine  discuţia  problemelor  politice.  Un 
şcolar  al  lui  Gorgias,  Licofron,  ajunge  la  concepţia  unui 
contract  social:  „Statul  e  munca  tuturor  indivizilor  deo¬ 
potrivă  de  îndreptăţiţi,  conform  unei  învoeli,  care  asigură  tu¬ 
turor  siguranţa  în  schimbul  mărginirii  libertăţii  personale 4)“. 

Euripide  în  tragediile  lui5)  se  pronunţă  pentru  forma 
de  guvernământ  temperată.  Ca  şi  Socrate  el  înţelegea  ca 
poporul  să  fie  condus  de  oameni  pregătiţi,  iar  nu  de  cei 
aleşi  la  întâmplare  prin  tragere  la  sorţi,  aşa  cum  se  practica 
la  Atena.  El  e  pentru  venirea  la  cârmă  a  clasei  de  mijloc 
a  micilor  proprietari6);  părerea  lui  e  că  o  minoritate  des¬ 
toinică  valorează  mai  mult  decât  mulţimea  ignorantă  şi 
incapabilă7).  Predicarea  şi  întronarea  egalităţii  desăvârşite,  a 
egalităţii  care  nu  lasăpe  nimeni  să  se  distingă — Jtodzrsiv  ăXXolov 
fj  ol  JioXXoi 8)  — nu-1  încântă,  după  cum  pe  de  altă  parte, 
nu  poate  suferi  nici  clasa  pretenţioasă  a  nobililor  pentru 
care  nu  există  decât  cei  cu  blazon.  El  recomandă  calea  de 
mijloc;  acestui  simţ  democratic  sănătos  se  datoreşte  acea 
laudă  a  democraţiei  adevărate9),  care  nu- şi  are  perechea  de 
cât  în  discursul  lui  Pericle10). 


x)  Demade. 

2)  IJdigiog  noliTEia.  Aris tetele, 
Statul  atenian,  34. 

3)  Aristotel  —  xaxovovg  eoofxai 
ră)  drj/ico :  v.Schwarcz,  op.  cit.,  pag. 
273. 

4)  Nestl6,  loc,  cit.,  p.  11. 


5)  Iketides,  v.  426.  şi  urm. 

6)  Ibidem. 

7)  Arhelaos,  pag.  276,  ed.  Nauck. 

8)  Platon,  Apologia,  c.  20. 

9)  Iketides,  v.  462  si  urm. 

10)  Tucidide,  II.  36-45. 

De  altfel  e  probabil  că  el  a  crezut  că  şi-a  văzut  visul 
împlinit  când  s‘au  instalat  la  putere  — •  după  căderea  celor 
400  de  bărbaţi  —  colegiul  de  cinci  mii  de  cetăţeni  (anul  411) 
subt  conducerea  lui  Teramene  (în  politică  un  şcolar  al  lui 
Prodicos),  care  preconizase  acea  teorie  a  constituţiei  bazate 
pe  cens,  pentru  care  îşi  exprimă  admiraţia  şi  Tucidide,  nu- 
mindu-o  cea  mai  bună  din  câte  a  apucat  în  viaţa  lui1). 

Că  nici  Socrate  nu  era  mulţumit  cu  actuala  formă  de 
guvernământ  e  uşor  de  ghicit.  Decât,  din  mărturiile  rămase, 
cu  greu  ne  putem  face  o  icoană  fidelă  a  gândului  său,  de¬ 
oarece  activitatea  marelui  frământător  de  idei  se  mărginea 
numai  la  o  critică  negativă,  lăsând  în  sarcina  celor  care-1  în¬ 
ţelegeau  să  tragă  conclusia  adevărată2).  Bazat  pe  încrede¬ 
rea  neclintită  în  puterea  minunată  a  raţiunii,  el  era  de  pă¬ 
rere  că  datoria  „învăţătorului"  e  mai  întâiu  de  toate  să  de¬ 
prindă  pe  oameni  a  cugeta  clar,  pentru  ca  păşind  în  viaţa 
practică  cu  nenumăratele  ei  probleme,  să  le  poată  deslega 
conform  acelei  raţiuni.  Drept  aceea,  el  caută  să  crească  o 
generaţie,  care  să  priceapă  că  rolul  de  cărmuitor  în  viaţa 
publică  se  cuvine  aceluia,  care  şi-a  obişnuit  mintea  să  se 
Îndeletnicească  cu  rezolvirea  unor  astfel  de  probleme;  cu  un 
cuvânt,  el  urmăreşte  creiarea  unei  aristocraţii  a  inteligenţei, 
■care  singură  —  credea  el  —  ar  fi  menită  să  stea  în  fruntea 
treburilor  publice.  Şi  în  felul  acesta  el  nu  face  decât  să 
tragă  concluzia  practică  din  sistemul  lui  Anaxagoras,  în  al 
cărui  centru  stă  vovg  („Raţiunea"),  iar  elaborarea  pozitivă 
a  acestui  gând  o  vedem  aplicată  cel  puţin  virtual  în  „Politica^ 
lui  Platon. 

Faţă  de  încrederea  exagerată  a  mulţimii  în  sine  însăşi, 
4 aţă  de  uşurinţa  ei  şi  a  individului  în  luarea  unei  atitudini  în 
problemele  cele  mai  grele  ale  vieţii,  faţă  de  ambiţia  nechib¬ 
zuită,  care  împiedecă  desvoltarea  simţului  de  autocritică,  el 
e  încredinţat  că  datoria  cetăţeanului  înţelept  e,  să  ţie  îna¬ 
intea  acestei  lighioane  năprasnice 3)  care  se  numeşte  poporul, 


*)  VIII.  89.  3)  To  [xeya  &Qejufxa :  Platon,  Re- 

2)  Pohlmann,  op.  cit.  publica,  p.  493  a* 

oglinda  în  care  acesta  poate  să-şi  vadă  lipsurile.  Sau,  spre 
a  întrebuinţa  o  imagine  a  lui  Platon,  Socrate  face  pe  vizitiul 
acestui  „cal  năzdrăvan"1)  (poporul),  pe  care  îl  zgândără  şi-l 
mână)  spre  a  nu-1  lăsa  să  lâncezească  pirotind  pe  loc.  In  min¬ 
tea  fiului  Fenaretei  va  fi  plutit  idealul  unui  Stat,  unde  fie¬ 
care  era  să  fie  pus  la  locul  lui ;  un  Stat,  ale  cărui  diferite  părţi 
să  funcţioneze  cu  aceeaşi  regularitate  şi  armonie,  cu  care 
funcţionează  legile  naturii,  aşa  cum  le  întrevăzuse  în  geniala 
lui  intuiţie,  Anaxagoras 2). 

Faţă  de  sus  pomenita  preocupare  a  unui  cap  distins, 
care  e  convins  că  fundamentul  ultim,  pe  care  se  bazează 
Statul,  trebuie  să  fie  de  natură  etică,  întâmpinăm  în  această 
societate  în  disoluţie,  reprezentanţi  dârzi  ai  hipeitrofiei  in¬ 
dividualismului,  cari  preconizează  teoria  supra-omului.  Un 
Trasymah  din  Calcedon  defineşte  dreptatea  ca  „avantagiul 
celui  mai  tare",  definiţie  pentru  care  e  vinovat  în  primul 
rând  Gorgias;  acesta  afirmase  că  cel  slab  trebuie  să  asculte 
de  cel  tare  şi  în  prelegerile  sale  făgăduia  să  înveţe  pe  elevi 
mijlocul  de  a  stăpâni  pe  oameni.  Şcolarul  său,  Călii  ele,  uni 
laic  în  ale  filosofiei,  face  din  setea  de  putere3)  isvorul  drep¬ 
tului,  stabilind  principiul  că  forţa  înseamnă  drept;  consi¬ 
deraţia  faţă  de  drept  şi  morală,  e  virtutea  celor  slabi,  e  o 
infirmitate. 

Această  nouă  învăţătură  s’a  răspândit  foarte  mult  şi  va 
fi  stârnit  în  sufletele  ambiţioase  şi  bine  înzestrate  o  nespusă 
pasiune  după  putere,  iar  la  cei  vulgari  dorinţele  cele  mai 
josnice.  Ei  se  datoresc  în  rolul  dintâiu  apariţii  ca  Aici* 
biade  şi  Critias,  iar  în  cel  de  pe  urmă,  figuri  cari  vor  fi  fost 
destul  de  numeroase,  ca  Fidippide  din  Norii  lui  Aristofan. 
întruparea  acestei  doctrine  o  avem  în  tragedie  la  Euripide, 
în  Eteocle  din  Fenicienele,  iar  parodia  în  Ciclopul  aceluiaşi 
autor  4). 


x)  Apologia,  c.  18.  naliştii  veacului  al  XVIII-lea. 

2)  Raportul  dintre  Anaxagora  3)  Wille  zur  Macht  [rdeove^ial 
şi  raţionaliştii  timpului  său  ar  fi  v.  Nestle  art.  cit.  p.  13. 

analog  —  mutatis  mutandis  —  4)  Nestle  op.  cit.  pag.  14. 

cu  acela  dintre  Descartes  şi  raţio- 

Pe  reversul  medaliei,  reprezentând  tendinţa  radical 
Opusă,  vom  întâlni  teoreticieni  ai  unei  vieţi  comuniste,  unde 
femeile-s  comune  şi  toţi  cetăţenii  egali.  In  această  categorie 
intră  toţi  acei  —  nu  cunoaştem  decât  câteva  nume- — ■  cari 
prin  metoda  lor  de  a  construi  state  ideale  sunt  predecesori 
ai  unui  Platon.  Aici  ar  fi  să  punem  în  primul  rând  Antilo- 
gica  lui  Protagora,  despre  conţinutul  căreia  ne  putem  face 
o  idee  când  ne  gândim  că  un  discipol  răutăcios  al  lui  Aristo- 
tel1)  ne  asigură  că  ar  fi  fost  plagiată  pe  deaîntregul  de  au¬ 
torul  Republicei  şi  Legilor.  Hippodamos  din  Milet2),  ce  e 
drept,  nu  e  aşa  de  radical  încât  să  merite  numele  de  comunist ; 
pare  chiar  dimpotrivă  că  Statul  pe  care  îl  preconizează  el, 
se  bazează  pe  o  împărţire  cumpănită  a  atribuţiilor  între 
diferitele  clase  de  cetăţeni  şi  înclină  uşor  spre  forma  aristo¬ 
cratică. 

Un  pas  hotărît  în  noua  direcţie  reprezintă  Faleas3) 
din  Calcedon.  Plecând  dela  convingerea  că  toate  nemulţu¬ 
mirile  şi  toate  revoluţiile  sociale  se  datoresc  neegalităţii  de 
avere,  că  sărăcia  şi  foamea  sunt  pricinile  tuturor  relelor,  el 
propune  întemeiarea  unui  Stat  bazat  pe  egalitatea  deplină 
a  tuturor  membrilor  lui:  avere  şi  educaţie  deopotrivă  pen¬ 
tru  toţi  cetăţeni  şi  socializarea  industriei  şi  a  meseriilor  pe 
care  se  pare  că  el  a  înţeles-o  în  forma  unui  monopol  al 
muncii. 

Interesant  ar  fi  să  ştim  părerea  susnumiţilor  re¬ 
formatori  în  privinţa  problemei  sclavilor  şi  a  femeilor  care 
în  vremea  aceasta  ajung  pe  primul  plan  în  discuţie.  Ecoul 
ei  îl  găsim  în  nenumărate  locuri  la  Euripide  şi  la  Comici. 
„Filosoful  scenei"  e  neobosit  în  a-şi  exprima  în  toate  ocaziile 
părerea  lui  în  această  privinţă,  şi  cu  toate  că  modul  în  care 
el  zugrăveşte  pe  sclavi  nu  e  totdeauna  măgulitor  pentru  ei, 
ne  lasă  totuşi  să  vedem  că  el  era  însufleţit  de  un  sentiment 
liberal,  arătând  că  adesea  robii  sunt  mai  buni  decât  stă¬ 
pânii  lor.  Acest  nou  fel  de  umanitarism,  unul  din  roadele 


x)  Aristoxen  din  Tarent,  la  Dio-  2)  Aristot.  Polit.  II.  8. 
gene  Laerţiu  IX.  50.  3)  Ibidem,  II.  4. 

multiple  ale  punerii  în  discuţie  de  către  sofişti  a  tot  ce  era 
considerat  ca  întemeindu-se  pe  dreptul  natural  avea  să  dpcă 
la  profesiunea  de  credinţă  a  unui  Alcidamas1)  —  şcolarul 
iui  Gorgias  —  care  în  broşura  lui  publicată  cu  prilejul  colo¬ 
nizării  heloţilor  spartani  în  Mesena,  spune:  „zeii  au  făcut 
pe  toţi  oamenii  liberi:  natura  nu  cunoaşte  sclavi"2),  ce  ne 
aminteşte  de  constatarea  făcută  de  un  alt  mare  răzvrătit3) 
împotriva  timpului  său,  când  declară  că  nimeni  nu  se  naşte 
eu  şaua  în  spinare  sau  cu  pinteni  la  picioare. 

Pe  de  altă  parte,  din  diferitele  piese  ale  comicilor,  în 
caire  se  ridiculizau  utopiile  teoreticienilor  comunişti  ai  epocei, 
vedem  că  desfiinţarea  sclaviei  e  o  condiţie,  care  nu  tr/ebue  să 
lipsească  în  acel  stat,  proiectat  undeva,  într'un  viitor  în¬ 
depărtat4). 

Nu  mai  puţin  sunt  preocupate  minţile  neastâmpărate 
ale  veacului  de  problema  femenină.  E  adevărat  că  femeile 
lâncezesc  şi  mai  departe  în  yvvcuxeîov  ca  într’un  harem,  de¬ 
parte  de  orice  contact  cu  lumea.  Singurele  fiinţe  cu  cari 
pot  sta  de  vorbă  sunt  rudele  şi  sclavii.  Ele  nu  au  voesă  stea 
la  masă  cu  bărbaţii,  când  aceştia  au  oaspeţi.  N'au  nici  o 
cultură,  nici  o  relaţiune  socială.  In  contra  acestei  stări  de 
lucruri  se  ridică  noua  generaţie  însufleţită  de  sentimente 
liberale. 

In  fruntea  ei  stă  Euripide  însuşi,  acest  misogin  atât 
de  defăimat,  care  de  fapt  e  un  susţinător  al  drepturilor  fe¬ 
meieşti.  Caracteristic  e  că  majoritatea  pieselor  lui  au  tit¬ 
luri  după  numele  unei  femei r>)  şi  aproape  nu  e  o  tragedie  de 
a  lui,  care  să  nu  discute  problema  feminină  dintr’un  punct 
de  vedere  sau  altul.  In  opera  sa  întâlnim  o  preocupare 
intensă  cu  soarta  lor,  ceeace  denotă  un  viu  interes  pentru 
vitrega  lor  situaţie.  Nu  ne  putem  mira  îndeajuns,  cum  această 


*)  Cf.  Pauly-Wissowa,  s.  v.  neke):  Ferecrate  (Sălbaticii),  Pra- 

2)  5 Ekev'&egovg  âqpfjxe  ndvxag  ■deog,  tinos  (Bogăţiile),  Teleclide  (Am- 

ovâeva  dovĂov  r)  qpvaig  nejtoirjxev :  la  ficţionii) ,  Crates  (Animalele). 

Wissowa.  6)  Gf.  H.  Steiger,  Euripides,  p. 

3)  Voltaire.  102. 

4)  Vezi  fragmentele  comice  (Mei- 

epocă  de  cultură  relativ  intensă  a  putut  să  ignoreze  total  şi 
să  înlăture  din  viaţa  socială  —  e  vorba  de  Atena  —  elementul 
femenin.  „Dela  un  popor  ai  cărui  fii  —  ca  tânărul  Alcibiade  — 
aruncă  flautul  pentru  ca  să  nu-şi  strice  nici  o  clipă  armonia 
trăsăturilor,  dela  un  asemenea  popor  ne-am  aştepta  să  în¬ 
ţeleagă  în  adevărata  ei  valoare  menirea  eoico-estetică  ce  re¬ 
vine  sexului  slab  nu  numai  în  evoluţia  socială,  ci  şi  în  viaţa 
statului"1).  Aspasia  nu  e  o  excepţie,  căci  ea  nu  e  socotită 
în  rândul  femeilor  cinstite,  ea,  frumoasa  milesiană  ce  stă  de 
vorbă  cu  Socrate,  Herodot  şi  Sofocle. 

Cât  priveşte  pe  comici,  nu  e  greu  să  înţelegem  de  ce 
ei,  din  punctul  lor  de  vedere,  atacă  aceste  veleităţi  de  emanci¬ 
pare  ale  femeilor,  cari  îndrăsnesc  a  se  arăta  cel  puţin  în  chip 
teoretic  în  scrierile  vre-unui  „comunist"  sau  dramaturg. 
Conservatismul  comicilor  nu  îngădue  ca  să  se  amestece  în 
viaţă  şi  femeile,  acest  element  aşa  de  turburător;  doar  le 
dedeau  ele  bărbaţilor  destul  de  lucru  acasă  cu  firea  lor  com¬ 
plicată,  înclinată  spre  certuri,  intrigi  şi  falsitate.  Tabloul 
acesta  îl  întâlnim  de  altfel  şi  la  Euripide  în  atâtea  locuri2) ; 
nu  de  geaba  a  căpătat  el  epitetul  de  misogin.  Cu  atât  mai 
mult  însă  trebue  să  admirăm  obiectivitatea  lui  şi  sprijinul 
pe  care  li-1  dă  indirect,  cu  toate  că  pe  lângă  calităţi  el  le 
cunoştea  aşa  de  bine  şi  cusururile. 

Cântăreţul  dragostei  femeieşti  —  al  celei  legiuite  şi  al 
celei  „nelegiuite"  (egcog  ăQQvfi/iog)  —  zăboveşte  plin  de  inte¬ 
res  asupra  emoţiilor  şi  necazurilor  unei  Fedre,  Melanippe, 
Alceste,  Antiope,  scoţând  în  evidenţă  acea  coardă  din  su¬ 
fletul  lui,  care  răsună  la  ecoul  tuturor  durerilor  omeneşti. 
El  însuşi  o  fire  femenină,  introduce  o  notă  disparată  în  arta 
timpului,  punând  în  lumină  acel  element  patetic,  care  dă 
simţirii  culori  nouă. 

Nu  trebue  să  ne  surprindă  că  încercarea  lui  de  a  inova 
şi  în  direcţia  aceasta,  întâmpină  atâta  resistenţă  la  sus¬ 
ţinătorii  idealului  vechiu,  pe  care  se  sprijină  o  epocă  de 


*)  Schwartz,  op.  cit.,  pag.  254.  269,  etc.  Frgm.  494.  Hipolit,  v.  616. 

2)  Fragm.  1059.  Andromaca,  v.  Hecuba,  1178  etc.  Aeol,  frgm.  36. 

cultură  masculină,  etică,  purtând  pecetia  exclusivă  a 
bărbatului. 

Insă  mişcarea  inaugurată  de  el  avea  să  meargă  înainte 
şi  să  învingă  piedicile,  pentru  că  era  la  pas  cu  mersul  vremii. 

Evoluţia  dela  ethos  la  pathos  în  toate  domeniile  mani¬ 
festării  omeneşti  e  fatală  ca  o  lege  a  naturii.  Dacă  în  dife¬ 
ritele  momente  dealungul  cărora  se  desfăşoară  specificaPsyche  a 
unui  popor,  ethosul  reprezintă  perioada  de  armonie,  de  con¬ 
centrare,  de  stăpânire  de  sine,  de  măsură  şi  rânduit  lă,  călău¬ 
zite  de  o  voinţă  întreagă  şi  instinctiv-conştientă  de  scopul 
pe  care-1  urmăreşte,  pathosul  înfăţişează  zdrobirea  cătuşelor 
impuse  de  controlul  de  sine,  deslănţuirea  luptei  între  notele 
discordante  ale  sufletului,  disarmonia  provocată  de  conflictul 
între  contraste,  şi  sfărâmarea  cadrului  ce  nu  mai  poate  cu¬ 
prinde  în  conturul  lui  îngust  pe  individul  rebel. 

Procesul  care  se  petrece  în  mare  în  societate  —  simţul 
şi  respectul  pentru  comunitate  slăbeşte,  accentuându-se  sen¬ 
timentul  personalităţii  —  se  repetă  în  mic  şi  în  pieptul 
fiecărui  om  producând  divorţul  dintre  raţiune  şi  simţire  pe 
de  o  parte  —  şi  între  viaţă  de  cealaltă  parte.  Sensibilitatea 
se  ascute  aducând  după  sine  acea  doză  inerentă  de 
sentimentalism1).  Acum  se  simte  mai  mult  şi  mai  intens, 
şi  e  firesc  ca  femeile  în  această  epocă  —  cu  care  începe  pateticul 
în  istoria  Atenei — să  aibă  o  influenţă  mai  mare  asupra  sim¬ 
ţirii;  cu  toată  reclusiunea  lor  silită  şi  cu  toată  neînsemnăta- 
tea  lor,  ele  nu  pot  fi  împiedecate  de  a-şi  imprima  pecetia  firii 
lor  cu  multe  nuanţe,  asupra  perioadei  ce  înfăţişează  un  în¬ 
ceput  de  feminizare  a  culturii:  pathosul  e  doară  femee,  pre¬ 
cum  ethosul  e  bărbat. 

Caracterul  acestei  transformări  petrecute  în  timpul  şi 
după  răsboiul  peloponesiac  la  Atena,  care  acum  cugetă  şi 
îşi  concentrează  puterea  în  spirit,  se  poate  asemăna  în  arta 
plastică  cu  tendinţa  ce  caută  să  dea  mai  multă  importanţă 
expresiei  capului.  De  aici  ia  naştere  mai  târziu  arta  portre- 


1)  Vezi  în  Alcesta  lui  Euripide,  în  deosebi  v.  145-195. 

tului  care  presupune  trupul  ca  ceva  secundar,  spre  deosebire 
de  plastica  clasică  ce  tratează  cu  acceaş  atenţie  toate  părţile 
corpului.  Distanţa  care  separă  aceste  două  epoci  de  cultură, 
e  egală  cu  cea  care  desparte  în  sculptură  pe  Fidias  de  Scopas. 

In  muzică,  evoluţia  pare  că  s’a  săvârşit  în  acelaş  sens. 
Un  Timoteu,  Euripide,  Kinesias:  acest  „muzicant  al  viitoru¬ 
lui^  x),  dau,  pe  cât  ghicim,  precădere  melodiei  asupra  rit¬ 
mului* 2),  iar  predilecţia  unui  Euripide  pentru  coloraturile 
cromatice3)  —  gust  femenin  pentru  nuanţe  —  şi  dragostea 
lui  pentru  ritmuri  frânte  de  sincope,  în  locul  celor  vechi, 
ample,  liniştite  şi  maiestoase,  vor  fi  stârnit  fulgerele  lui 
Aristofan4)  împotriva  acestor  corupători  ai  artei5). 

O  dată  cu  dragostea  de  „noutăţi"  se  desvoltă  deprinde¬ 
rea  de  a  jongla 6)  cu  abstracţiuni  şi  îndeletnicirea  cu  probleme 
naturale7),  cari,  după  părerea  contemporanilor,  nu  prezentau 
nici  un  interes  practic8).  Generaţia  aceasta  nu  mai  poate 
spune  despre  sine  că  filosof ează  ,,ăvev  ^aAtmag"9),  iar 
după  seria  de  dezastre  suferite  pe  diferitele  câmpuri  de  răs- 
boiu  şi  după  falimentul  complet  al  politicei  brutal-imperia- 
liste,  nu  se  mai  poate  lăuda,  că  e  în  stare  să  realizeze  „orice 
şi-ar  pune  în  cap"10).  Nervul  acţiunii  efective  pare  că  slă¬ 
bise,  iar  în  locul  forţei  liniştite  şi  sigure  de  sine  —  Pe- 
ricle  —  urmează  violenţa  neastâmpărată  —  Cleon;  în  locul 
i  ctivităţii  spornice,  frământarea  în  sec. 

Pentru  a  întregi  tabloul  n’avem  decât  să  adăogăm 
trăsătura  de  intoleranţă,  căreia  cad  victime  o  mulţime  de 
cugetători  şi  cercetători  iluştri.  Mai  ales  împotriva  natura- 
liştilor  are  o  deosebită  ură  această  Atenă,  care  ■ —  lucru  cu¬ 
rios  —  ea  însăş  n’a  dat  naştere  nici  unui  mare  amorezat  de 


x)  Kock,  Introd.  la  Pasările,  29. 

2)  Un  teoretician  antic,  Aristo- 
xenos  (y.  art.  Musique.  la  Darem- 
berg-Saglio,  pg.  2076)  numeşte  me¬ 
lodia,  element  femeesc,  iar  ritmul, 
bărbătesc  (cfr.  si  Aristot.,  Rhet. 
1408,  b.) 

3)  Decharme,  Euripide,  540. 

4)  V.  in  Broaştele,  atacurile  lui 


Aristofan  la  adresa  acestui  liric 
,, decadent”. 

6)  Norii,  v.  970  şi  următoarele. 

6)  V.  mai  jos. 

7)  Norii,  y.  1283  şi  următoarele. 

8)  Xenofon,  Memorabilia  I.  7,  8. 

9)  Tucidide  II.  40. 

10)  Tucid.  II.  39. 

tainele  firii,  iar  pe  acei  dintre  ei  cari  caută  un  adăpost  între 
zidurile  sale,  cetatea  lui  Pallas  îi  alungă  sau  îi  osândeşte, 
însuşi  Socrate  împărtăşeşte  cu  concetăţenii  săi,  această 
repulsie  pentru  ştiinţele  naturale.  Ne  putem  închipui  de  ce 
poporul  atenian,  a  cărui  toleranţă  o  laudă  Tucidide1)  încă 
din  432,  votează  propunerea  lui  Diopeithes  —  un  orator 
neînsemnat,  dublat  de  un  augur  bigot  —  care  cerea  să  fie 
urmăriţi  public  toţi  cei  cari  nu  cred  în  zei,  sau  se  ocupă  cu 
fenomenele  naturale  —  Xoyov g  Tisgl  vcbv  (isvagolcov  didaOKOviag. 
Cine  îndrăzneşte  să  vorbească  de  cer,  de  lună2),  sau  de  soare,  de 
forma  pământului  sau  de  originea  lui,  are  să  fie  urmărit 
pentru  âosŞsoa,  nelegiuire  şi  ateism,  iar  pedeapsa  care  îl 
aşteaptă,  e  moartea.  De  ,,asebie“  au  fost  acuzaţi  Anaxagoras, 
Diogenedin  Apollonia,  Arhelaos,  Diagoras  din  Milet,  Hippon 
din  Region,  Aspasia. 

Fanaticul  Diopeithes  şi  genialul  Aristofan  duc  luptă  în 
acelaş  sens  împotriva  aceloraşi  tendinţe,  ,,disolvante“  din 
punctul  lor  de  vedere,  pe  care  trebue  să  ne  silim  a-1  înţelege 
prin  prisma  lor,  nu  a  noastră.  Ei  combat  această  cultură 
nouă,  care  pentru  ei  era  negaţia  culturii  celei  vechi,  ăg%aia 
jcaideia ;  pentru  felul  lor  de  a  gândi  - — ■  mai  exact  de  a 
simţi  —  noua  mişcare  intelectuală  însemna  începutul  sfâr¬ 
şitului.  In  zadar  ne  mângâem  noi  cu  ideia  că  cultura  înseamnă 
contrazicere  şi  discordanţă3) ;  duşmanii  ei  simţiauîn  chip  ins¬ 
tinctiv  că  această  fază  era  un  simptom  de  descompunere  a 
societăţii  greceşti.  Aristofan  nu  putea  să  ghicească  rezulta¬ 
tele  ei  bune  şi  lui  nu-i  putem  cere  să  aibă  acea  viziune 
care-i  îngădue  să  prevadă  florile  exuberante,  ce  aveau  să 
răsară  din  această  descompunere.  Pentru  el  idealul  educa¬ 
ţiei  era  să  dea  cetăţeni  buni  şi  buni  soldaţi,  oameni  cumpă¬ 
taţi  cari  să  trăiască  în  frica  legilor  şi  aşezămintelor  părin¬ 
teşti,  flăcăi  voinici  şi  mândri  ca  acei  întruchipaţi  de  Fidias 
sau  Miron,  tineri  aşezaţi  la  vorbă  şi  cuminţi  în  faptele  lor. 
Generaţia  nouă  caută  să  scoată  oameni  ce-şi  pricep  intere- 


3)  Pohlmann,  op.  cit.,  nota 
dela  pag.  19. 


*)  Ibidem. 

2)  Norii,  v.  1507. 

sele  ,,lor“,  ce-şi  desvoltă  aptitudinele  ,,lor“;  ea  dă  o  serie  de 
individualităţi  puternice,  de  arivişti  ambiţioşi  cari  rup  cu  tra¬ 
diţia  şi  sunt  nerăbdători  să-şi  asigure  un  nume  şi  o  avere,  o> 
fizionomie  personală  în  această  cetate  unde  domnise  legea  şi 
obiceiul  atotstăpânitor.  Nici  un  mijloc  nu  e  rău  dacă  duce 
la  scop;  măsură  şi  cumpătare,  respect  şi  ruşine  (aldcbg) 
sunt  prejudicii,  vechituri  ale  vremii  bătrânilor  înapoiaţi1). 
In  loc  de  uaXoKayaiKa  —  care  întrupa  idealul  de  armor 
nie  şi  echilibru  al  vechei  societăţi  din  timpul  luptelor  me¬ 
dice  —  omului  în  curent  cu  lumea  nouă  i  se  cerea  dsfyovrjg2),. 
îndemânarea  şi  pregătirea  care  te  duce  mai  repede  şi  mai 
eficace  la  scop;  în  loc  de  ooyia —  acea  înţelegere  cuminte 
şi  largă  a  vieţii  —  se  instalează  Şvveotg,  priceperea  şireată,, 
care  cântăreşte  just  şi  calculează  prompt  mijloacele  ce  asi¬ 
gură  succesul  personal  în  viaţă;  în  loc  de  oaxpQCOOvvri - 
modestie,  yiXoufjda  şi  JiXsove^ia  '■ —  voinţa  brutală,  acapa- 
rătoare,  ce  calcă  în  picioare  pe  cel  ce  o  împiedecă  să  ajungă 
cât  mai  de  grabă  obiectul  plăcerii  sau  ambiţiei  impuse  de 
demonul  rău  al  egoismului  nerăbdător  şi  exclusiv. 

In  viaţa  publică,  în  locul  activităţii  spornice,  to- 
dQaotrjQiov,  semnul  unei  vieţi  intense  şi  puternice,  îşi  face 
loc  JioXvjiQay/jtoovvr]  —  sentimentul  de  importanţă  sufici¬ 
entă  al  celui  ce  se  crede  îndreptăţit  să  se  amestece  în 
toate;  în  locul  moderaţiei  în  discuţiuni,  în  locul  darului  de 
a  vorbi  puţin,  cu  tâlc  şi  cu  efect,  vo  deovov,  se  iveşte 
vorbăria  violentă,  agitată,  a  oratorului  ce  confundă  cuvin¬ 
tele  cu  faptele3)  şi-şi  creiază  iluzia  că  dacă  a  vorbit  frumos, 
şi-a  făcut  datoria;  sentimentul  de  justiţie  care  te  face  să 
dai  fiecăruia  ce  i  se  cuvine,  e  înlocuit  de  trufie  - —  vftQtg  — 
ce  nesocoteşte  tot  şi-şi  râde  cinic  de  dreptul  celor  slabi4). 
Intr‘un  cuvânt,  simplicitatea  ro  evrj'd'sg  —  apanagiul  su- 


x)  Gf.  Norii,  v.  985 — 7.  cu  atitudinea  Germaniei  faţă  de 

2)  Ibidem,  v.  1339.  Belgia  şi  pune  alături,  „tratatul 

3)  Tucidide  III.  38.  un  petec  de  hârtie"  cu  discursul 

4)  Compară  purtarea  Atenieni-  ţinut  de  oratorii  Atenei  in  senatul 
lor  faţă  de  locuitorii  insulei  Melos,  melian. 

fletelor  nobile,  ov  to  yevvalov  tro  nXslorov  fierexec1)  —  dispare, 
fiind  înlocuită  cu  noimXla —  complexitatea  epocilor  de  ale¬ 
xandrinism  şi  decadenţă. 

Aristofan,  întrucât  ia  poziţie  împotriva  noilor  valori 
•culturale,  e  un  retrograd,  zice-se.  Timpul  lui2)  reprezintă 
mai  de  grabă  un  regres  şi  comicul  nu  face  decât  să  joace  rolul 
unui  obscurantist.  Vremea  după  care  suspină  el,  era  o  epocă 
de  incultură3);  el  însuş  un  boernaş  de  geniu  fără  nici  o  ins¬ 
trucţie  temeinică,  dispreţuind  în  aroganţa  lui  versifica¬ 
toare  tot  aşa  de  mult  adevărul  istoric  ca  şi  rănile  nemeri¬ 
tate  pe  cari  le  pricinueşte  celor  nevinovaţi4). 

„Tabloul  pe  care  ni-1  oferă  Atena  lui  Pericle  din  punct 
de  vedere  cultural  (care  seamăriă  mult  cu  cel  din  epoca  lui 
Cimon,  mai  ales  în  privinţa  părţii  lui  caracteristice)5),  nu  e 
de  loc  îmbucurător  şi  nu  e  nicidecum  locul  să  ne  extaziem 
asupra  superiorităţii  ei  spirituale.  Majoritatea  oamenilor 
nu  ştiau  nici  măcar  să  citească;  cetăţenii,  în  cele  mai  dese 
cazuri, nu-şi  cunoşteau  propriile  lor  legi6),  nici  măcar  din  au¬ 
zite.  Dintre  atâţia  eupatrizi  şi  oratori  filosofi  şi  retori  nu  se 
găseşte  nici  unul  atât  de  destoinic  ca  să  poată  fi  însărcinat 
cu  revizuirea  legilor,  aşa  că  Atenienii  sunt  nevoiţi  să  re¬ 
curgă  în  scopul  acesta  la  luminile  unui  ,,scrib“7).  Alegerea 
în  slujbele  publice  nu  cerea  altă  condiţie  decât  vârsta  de 
treizeci  de  ani,  şi  şansa  la  tragerea  de  sorţi  prin  bobi.  Copiii 
şi  tinerii  cari  frecventau  şcoala  nu  învăţau  decât  muzică, 

’  b  Tucidide,  III.  83. 

2)  Pohlmann,  op.  cit.,  pag.  127: 

.„era  o  cultură,  care  purtată  de  o 

mulţime  de  reprezentanţi  tot  atât 
de  geniali  pe  cât  de  feluriţi — era  in¬ 
dividualizată  la  culme  şi  a  cărei 
valoare  se  întemeia  esenţialmente 
pe  această  individualizare,  pe 
cea  mai  liberă  desvoltare  şi  ma¬ 
nifestare  a  personalităţii4'. 

3)  Vezi  mai  jos. 

4)  Schwarcz,  op.  cit.,  pag.  285. 

5)  Nota  aut.  Gfr.  Schwarcz,  pag. 

‘74:  „astfel  era  Atena  lui  Ci¬ 


mon  ;  fără  filosofi,  fără  mate¬ 
matician^  fără  istorici  şi  mai  ales 
fără  scriitori  politici ;  mărginin- 
du-se  in  domeniul  literar  exclusiv 
la  tragedie  şi  comedie,  nu  se  în¬ 
deletnicea  nici  măcar  cu  arta,  care 
ar  fi  trebuit  să  se  desvolte  mai  de 
grabă  in  urma  isegoriei  intr’un 
cerc  îngust  —  cu  arta  oratoriei". 

6)  Ca  şi  cum  cetăţenii  de  azi  in- 
tr’o  epocă  aşa  zisă  de  cultură  in¬ 
tensă  ( Vollkultur),  şi-ar  cunoaşte 
legile. 

7)  Nicomahos,  fiul  unui  sclav. 

gimnastică  şi  recitarea  poeziilor ;  geometrie  şi  aritmetică , 
aproape  de  loc.  De  geografie  nici  pomeneală.  Ce-i  drept, 
existau  la  Atena  pe  vremea  aceasta  câţiva  maeştri  vestiţi, 
la  cari  se  puteau  învăţa  multe  lucruri  minunate;  dar  câţi 
erau  aşa  de  bogaţi  să  urmeze  cursurile  lor?  Afară  de  aceasta, 
familiile  distinse  şi  avute  din  Atena,  în  majoritatea  lor,  erau 
duşmane  spiritului  nou  şi  curentului  raţionalist1).  Statul 
acesta,  spre  marea  mirare  a  cărturarilor  moderni,  n’a  avut 
grija  să  deschidă  şcoli,  universităţi,  academii,  etc.  Nu  erau 
nici  cursuri  de  gramatică,  nici  de  ortografie,  nici  de  istoria 
literaturii  elene;  mulţi  nu  ştiau  nici  să  scrie  nici  să  citească. 
Nomotheţii,  funcţionarii  lui  juridici,  nu  făceau  nici-o  şcoală 
specială,  şi  cetăţenii  erau  reduşi  să  înveţe  totul  din  practica 
vieţii2),  din  experienţa  şi  atingerea  cu  piaţa  publică,  cu  tri¬ 
bunalele  şi  adunările  ei,  la  teatru,  la  zilele  de  judecată  şi 
la  marile  sărbători.  Atunci  poporul  acesta,  care  n’avea  nici 
biblioteci  publice,  nici  cursuri  de  conferinţe  instructive,  era... 
incult,  şi  ar  fi  inutil  să  căutăm  în  Atena  lui  Cimon  şiPericle 
prelegeri,  în  care  să  se  fi  predat  geografie,  statistică,  topo¬ 
grafie,  etnologie,  aritmetică,  geometrie^3). 

Cam  aşa  are  aerul  să  ne  spue  un  cărturar  modern4). 

Să  fie  oare  îndreptăţit  acest  punct  de  vedere? 

Pentru  generaţia  noastră,  cartea  joacă  rolul  de  căpe¬ 
tenie  în  atingerea  a  ceea  ce  noi  numim  cultură,  şi  suntem  de¬ 
prinşi,  fără  să  ne  gândim  mai  departe,  să  tăgăduim  carac¬ 
terul  de  cultură  unei  epoci  în  care  numărul  analfabeţilor  e 
relativ  prea  mare.  Uităm  însă  că  hârtia  sau  pergamentul 
scris  e  un  instrument  de  cultivare  unilateral  şi  că  nu  e  de 
loc  cel  mai  important  mijloc  pentru  poleirea  spiritului  şi 
pentru  subţierea  simţurilor.  Afară  de  aceasta,  cartea  are  de- 
savantajul  că,  atrăgând  atenţia  numai  asupra  ei  înşişi, 
şi  reclamându-şi  dreptul  de  a  fi  socotită  ca  isvorul  prin  ex¬ 
celenţă  al  sporirii  cunoştinţelor  şi  al  formării  sufletelor. 


x)  Schwarcz,  pag.  247.  4)  Schwarcz,  Democraţia  ate- 

2)  Ibidem,  pg.  249.  niană,  pag.  235  şi  286  şi  urm. 

3)  Ibidem. 

strică  echilibrul  fiinţei  noastre,  făcând  să  încline  balanţa  în 
favoarea  agonisirii  de  noţiuni  şi  idei  fragile  prin  ele  înse-le, 
pentru  transformarea  în  faptă  a  cărora  se  cere  mai  înainte 
de  toate  înrădăcinarea  în  noi,  prin  exemplul  viu  şi  contac¬ 
tul  imediat  cu  oamenii  şi  realitatea,  a  unui  anumit  număr 
de  deprinderi,  îndreptate  într’un  anumit  sens  şi  urmărind 
un  anumit  scop,  către  care  trebue  să  conveargă  toate  sforţă¬ 
rile  unei  societăţi.  Cartea  întrebuinţată  exclusiv  „strică  pe 
om",  —  cum  spune,  deşi  în  glumă1),  marele  comic;  ea 
nu  poate  fi  considerată  ca  singurul  criteriu,  după  care  avem 
să  pronunţăm  verdictul  în  o  controversă  aşa  de  delicată. 

Dacă  ar  fi  atât  de  adevărat  că  numărul  de  ştiutori  de 
carte  decide  —  după  cum  suntem  înclinaţi  a  crede  noi  mo¬ 
dernii  • — *  de  caracterul  cultural  al  unei  societăţi  sau  epoci, 
ar  fi  trebuit  de  mult  să  tragem  • —  împotriva  oricărei  evi¬ 
denţe  —  conclusia  că  trebue  să  considerăm  mai  culte  po¬ 
poarele  scandinave  de  pildă,  decât  pe  Francezi,  pe  Italieni  sau 
pe  Englezi.  Insă  cum  gradul  de  cultură  al  unei  societăţi  se  mă¬ 
soară  după  aportul  de  idei,  de  sentimente,  şi  de  fapte  nouă 
cu  cari  ea  contribue  la  progresul  omenirii,  reese  fără  îndo¬ 
ială  că  în  privinţa  aceasta  sunt  mai  presus  —  chiar 
făcând  abstracţie  de  raportul  numeric  —  Francezii  de  ex. 
decât  Danezii2)  (deşi  aceştia  au  incontestabil  un  număr 
de  elemente  culte  relativ  mai  numeroase),  după  cum  în  an¬ 
tichitate  stă  cu  mult  mai  sus  timpul  lui  Pericle,  decât  pe¬ 
rioada  cărturarilor  alexandrini. 

Şi  e  drept  să  fie  aşa:  „cultura"  se  face  în  vederea  unei 
„recolte",  şi  cu  cât  roadele  sunt  mai  îmbelşugate,  cu  atât 
suntem  mai  îndreptăţiţi  să  presupunem,  chiar  fără  dovezi, 
că  a  fost  mai  intensă  cultura  şi  că  solul  a  fost  mai  bogat. 
După  cum  caracteristica  geniului  este  producerea  de  opere 


b  Tlavonzai ,  fr.  I.  Meineke.  bească  să  moară. 

„Tovrov  rdv  ăvdga  fiifiXiov  dieqp&o-  2)  Observaţia  o  face  criticul 
qev“,  spune  in  sus  numita  piesă  un  Brandes,  in  un  articol  unde  atinge 
elev  al  lui  Prodicos,  un  tânăr  in  treacăt  raportul  dintre  cultură 
cărturar  de  şcoala  nouă,  care  in-  şi  numărul  ştiutorilor  de  carte, 
deamnă  pe  tatăl  său  să  se  gră- 

sau  fapte  multe  şi  măreţe,  tot  astfel  criteriul  după  care  ne 
conducem  în  aprecierea  şi  calificarea  din  punct  de  vedere 
cultural  a  unei  naţiuni,  societăţi  sau  epoci,  este  numărul  de 
capete  alese1)  şi  cantitatea  de  fapte  mari  —  faptele  fac  şi 
ele  parte  din  ,, opera  artistică"  a  unui  popor  —  de  gânduri 
şi  de  aptitudini  nouă  faţă  de  viaţa  şi  problemele  ei.  Că 
între  perioada  naiv  creatoare,  care  precede  şi  culminează  cu 
Pericle,  şi  între  cea  critic- destructivă  (din  punctul  de  vedere 
al  Jiofag -ului  grec)  a  lui  Aristofan,  era  o  fundamentală  deo¬ 
sebire,  e  o  constatare  făcută  de  mult  şi  de  mulţi;  ea  nu  scă¬ 
pase  nici  contemporanilor  sub  ochii  cărora  se  petrecea,  căci 
idealul  uneia  era  etico-estetic,  iar  al  celei  de  a  doua,  critic- 
filosofic.  Pentru  Aristofan,  tânărul  ideal  trebuia  să  fie  voi¬ 
nic,  să  aibă  pieptul  lat  şi  limba  mică2);  să  vorbească  puţin 
şi  să  lucreze  mult,  să  ştie  să  arunce  cu  lancea  şi  să  ducă  până 
la  ţintă,  fără  să  se  stingă,  o  lampă  la  lampadoforii3) ;  să 
fie  însufleţit  de  sentimentul  ,, ruşinii"  (aîdcbg:  respect  pentru 
tradiţie) ;  cu  un  cuvânt,  eroul  lui  reprezintă  tipul  cavalerului. 
Pentru  îndrumătorii  secolului  luminilor  (Aufklărung),  idea¬ 
lul  era  tânărul  ,, instruit"4),  cu  ştiinţă  de  carte,  iniţiat  în 
tainele  filosofiei  şi  ale  ştiinţelor  naturale,  ale  dreptului  şi 
ale  moralei.  In  această  democraţie,  ale  cărei  trăsături  se 
accentuiază  din  ce  în  ce  până  ajunge  la  caricatura  tragică  a 
poporului  de  judecători5)  şi  slujbaşi  plătiţi  din  casa  statu¬ 
lui,  comicul  vede  cu  amărăciune  schimbarea  de  idealuri  şi 
înlocuirea  ,, oamenilor  de  ispravă"  (honnete  homme  în  tim¬ 
pul  lui  Moliere;  xqroto'l  =  optimates)  prin  ,,raisonneur"-i, 
„beaux-esprits  et  esprits  forts"  cari  —  pentru  a  răsturna 


B  Platon,  in  Legile  642  c.,  con¬ 
stată  ca  şi  Brandes  despre  Fran¬ 
cezi:  „Ceea  ce  se  aude  adeseori 
spunându-se  despre  Atenieni,  că 
aceia  dintre  dânşii,  cari  sunt  în¬ 
zestraţi  (ăya'&oL),  apoi  sunt  în¬ 
zestraţi  într’un  grad  excepţional 
( duKpegovTcog)  ,e  o  observaţie  j  ustă“. 

2)  Norii,  1010  şi  urm. 

3)  Broaştele,  1090  şi  urm. 


4)  IIcudevTog,  noţiune  care  se  for¬ 
mează  în  acest  timp  ;  contrarul  ei, 
ăjiaidevTog  (v.  Pohlmann,  op.  cit. 
pag.  15).  Interesant  e  de  pus  ală¬ 
turi  acest  contrast  cu  cel  dintre 
oi  xaXoxăyaftoi  şi  oi  xaxoi  care 
aparţine  epocei  anterioare  de  cul¬ 
tură  etico-estetică. 

5)  Norii,  v.  208. 


ARISTOFAN  ŞI  ATENA 


33 


celebra  expresie  a  lui  Tucidide  —  cpiXoxaXovvvai  ăvsv  evve- 
Xetag  xai  (piXooofpovcu  [XBtă  [laXaxiag  ). 

E  o  greşală  ca  după  o  judecată  parţială  să  se  dea  unei 
epoci  epitetul  de  decadentă;  osteneala  criticului  sau  a  isto¬ 
ricului  ar  trebui  să  aibă  de  scop  să  priceapă  aceste  epoci,  pu- 
nându-le  în  legătură  una  cu  alta  şi  stabilind  paralele  între 
diferitele  dublete,  pe  cari  ni  le  oferă  istoria. 

Astfel  avem  să  înţelegem  mai  bine,  de  ce  comicii  con¬ 
servatori  văd  cu  ochi  răi  şi  biciuesc  nouile  idealuri  şi  noua 
generaţie,  ai  cărei  reprezentanţi  îi  vor  fi  făcut  lui  Aristofan 
impresia  de  „preţioşi"  ridiculi  (mama  lui  Fidipide  din  Norii 
e  o  „preţioasă") ;  el  vedea  crescând  în  juru-i  numărul  ace¬ 
lora  care  jurau  pe  raţiune  „vovgil  şi  pe  natură  ,,(pvoigu  prin¬ 
cipii  în  numele  cărora  mai  târziu,  în  nişte  împrejurări 
analoage,  ciracii  unuiVoltaire  şi  Rousseau  aveau  să  dărâme 
„l’ancien  regime". 

Pentru  noi  cari  trăim  într’o  epocă  de  democraţie  largă 
şi  ne  înfruptăm  din  roadele  libertăţii  semănate  prin  vorbele 
celor  cari  au  fost  urmăriţi  şi  au  pătimit  pentru  dânsa  —  pre¬ 
cum  au  pătimit  corifeii  pe  care  îi  atacă  obscurantistul  Aristofan 
—  dreptatea  o  au,  cum  le-a  recunoscut-o  şi  istoria  noastră  mo¬ 
dernă,  victimile  comediei.  Dreptatea  aceasta  însă  e  relativă; 
lucrul  se  învederează  dacă  ţinem  seamă  de  diversitatea  păre¬ 
rilor  ce  s’au  exprimat  în  diferite  timpuri  asupra  artei  şi  rolului 
jucat  de  marele  comic.  Gustat  şi  apreciat  în  timpul  renaşterii* 2), 
el  e  hulit  şi  negat  în  secolul  raţiunii.  Voltaire3)  e  furios  pe  el,  iar 
Chamfort  4),ca  şi  Boileau  mai  înainte,  îl  numeşte  pur  şi  simplu 
„un  bouffon  du  peuple" ;  istoricii  îl  ocărăsc  pe  acest  „prigo¬ 
nitor  al  filosofiei“,  iar  esteţii  sunt  încântaţid  e  el  şi  de  aita  lui. 


x)  Tucid..  II.  40.  qpdoxaXovfxev 
yăg  /uez*  evxeXeîaQ  xal  qpdooocpovjuev 
ăvev  no daxtag. 

2)  In  prefaţa  ediţiei  princeps, 

scrisă  de  Musurus  în  1498  citim: 
el  (Aldus  Manutius)  vă  face  ac¬ 
cesibil  un  comic,  care  sprijinit  pe 
avântul  limbii  sale  grandioase  şi 

totuş  pline  de  graţii,  a  promovat 


tot  ce-i  nobil  şi  mare  şi  a  combătut 
cu  curajul  unui  Hercule,  tot  ce  se 
abătea  dela  calea  cea  dreaptă, 
(Siiss,  op.  cit.,  pag.  22.) 

3)  Artic.  ,,Ath6isme”  din  Dic- 
tionnaire. 

4)  Eloge  de  Moliere  —  v.  Siiss, 
op.  cit.,  pag.  93. 

El  însă,  indiferent  de  părerea  veacurilor  cari  îl  judecă  aşa  de 
deosebit  fiecare  prin  prisma  şi  predilecţiile  lui,  a  fost  un  aristo¬ 
crat  consecvent  principiilor  sale,  duşman  al  spiritului  nou  de¬ 
mocratic  critic-disolvant,  un  romantic  care-şi  pune  idealul  în 
trecut,  un  partizan  energic  şi  un  susţinător  neîntrecut  al  vechii 
culturi  armonice. 

Opera  lui  e  un  războiu  măreţ  împotriva  timpului,  iar  ati¬ 
tudinea  lui  faţă  de  curentul  contemporan,  se  poate  asemăna  cu 
aceia  a  înotătorului  care  caută  să  spintece  valurile  în  susul 
apei. 

De  altfel  nu  trebue  să  pierdem  din  vedere  că  opoziţia  lui 
faţă  de  purtătorii  de  cuvânt  ai  nouei  direcţii,  nu  e  un  fenomen 
izolat  pe  care-1  întâlnim  numai  în  opera  lui ;  ea  se  întemeiază, 
precum  vom  vedea  mai  jos1),  nu  numai  pe  convingerile  lui 
politice  şi  pe  simpatii  personale,  ci  pe  o  tradiţie  de  care  se  ţi¬ 
neau  comicii.  Socrate,  Euripide  şi  alţii  sunt  expuşi  râsului  pu¬ 
blic  la  sărbătoarea  Dionisielor  sau  a  Leneenelor,  atât  de 
Aristofan,  cât  şi  de  o  întreagă  serie  de  confraţi.  Putem  cita 
între  alţii  piesa  ,,Konnos“2)  a  lui  Ameipsias,  al  cărei  erou  nu 
e  altul  decât  Socrate,  pe  care  îl  atacă  cu  ultima  vehemenţă  şi 
Eupolis  în  piesa  lui  „Oraşt  le" 3) ;  tot  Eupolis  în  „Linguşitorii"  4) 
introduce  pe  Protagoras  şi  pe  Chairefon5) ;  Euripide  e  atacat  în 
„Musele"  lui  Frinihos6) ;  sofiştii,  în  piesa  cu  acelaş 7)  nume  a 
comicului  Platon;  Euripide  şi  Socrate,  împreună  cu  alţi  re¬ 
prezentanţi  ai  direcţiei  nouă,  fac  obiectul  comediei  cu  nu¬ 
mele  semnificativ  de  ,,  lmpiedecătoriiu,  a  lui  Callias8);  împo¬ 
triva  lui  Kinesias  —  liricul  decadent  —  era  scrisă  comedia 


b  Pag.  83. 

2)  Meineke  II.  2,  701:  £<»- 

xgâxrjg  ăvâgcov  /3eXxiox’  oXLyayv,  noX- 
Xwv  de  naxaioxaQ 3  fjxeig... 

3)  Meineke,  II.  1,  469:  ov 

XQVv  xe  xa~LS  xgiodoig  xăv  x oig 
o^v'&i/uloiq  ngooxgonaiov  rfjg  noXecog 
xdeofîcu  xexgiyoxa. 

4)  Meineke  II.  1,  491  şi  490: 

37  Evdodi  /nev  ioxi  Ilgcoxayogag  o 

Trjiog  og  ăXaCovevexcu  juev ,  ăXixrjgiog 


negi  xcov  f. lexecbgcov ,  xâ  de  xajnăftev... 
eatHei. 

6)  Cf.  locurile  citate  de  Oskar 
Froehde,  Beitrăge  zur  Technik  der 
alt.-att.  Kom.,  pag.  105-6. 

6)  Meineke  II.  1,  593. 

7)  Meineke  II.  1,  663  şi  ibidem 
626:  atacul  aceluiaş  comic  împotri¬ 
va  lui  Euripide. 

8)  Meineke,  Hist.  critica  com., 
pag.  213. 


ARISTOFAN  ŞI  ATENA 


35 


cu  acelaş  nume  a  lui  Strattis1);  de  Teleste 2),  ditirambicul 
modernist,  se  leagă  Teopomp  în  a  lui  Althaea.  Acestea  Sunt 
numai  o  parte3)  din  comediile  din  a  căror  tendinţă  se  poate 
vedea  spiritul  de  care  erau  animaţi  autorii  lor. 

Spectacolul  acestei  opoziţii  îl  mai  întâlnim  odată  în 
istoria  Franţei  într’o  situaţie  aproape  analoagă,  când  elemen¬ 
tul  care  reprezintă  tradiţia  şi  bunul  simţ4)  se  găseşte  pe  scenă 
în  conflict  cu  spiritul  nou.  Palissot,  în  ai  lui  ,,les  Philosophesu~ 
în  1760,  ridiculizează  influenţa  gânditorilor  şi  revoltaţilor  îm¬ 
potriva  timpului  lor,  cari  doresc  reforme  şi  predică  principii, 
nouă,  trecând  prin  ciurul  criticii  toate  prejudecăţile,  obiceiu¬ 
rile  şi  aşezămintele.  Pentru  a  preciza  şi  mai  bine  această  ana¬ 
logie  nu  ne  putem  împiedeca  a  cita  cuvintele  din  prefaţa  comi¬ 
cului  francez,  care  declară  că  intenţia  lui  e  ,, aceia  pe  care  a. 
avut-o  Aristofan  în  comedia  Norii  şi  în  majoritatea  pieselor 
sale"5),  iar  cât  priveşte  rolul  lui  Crispin  din  o  scenă  a  sus-nu- 
mitei  comedii,  în  care  el  vine  pe  scenă  ca  filosof ,, mergând  în 
patru  labe  şi  mâncând  salată  verde",  aceasta  îşi  are  un, pen¬ 
dant"  în  ,, Animalele"  lui  Crates6)  şi  în, , Sălbatecii" 7)  lui  Fe- 
recrate.  Intre  Euripide — care  e  mai  mult  filosof 8)  —  şi  Socrate 
pe  de  o  parte,  şi  între  comicii  contimporani,  Aristofan,  Eu- 
polis,  etc.,  e  acelaş  raport  ca  între  Moliere,  Palissot  şi  între 
Voltaire,  Rousseau,  Diderot,  aceşti  vecotegojioioi  (novarum 
rerum  cupidi),  cum  i-ar  fi  numit  un  Atenian  din  acest  sfârşit 
de  veac  raţionalist  de  care  ne  ocupăm.  ,, încetul  cu  încetul"* 


x)  Meineke  II.  2,  pag.  768. 

2)  Ibidem,  pag.  793. 

3)  Vezi  Oskar  Froehde,  Contri¬ 
buţii  la  technica  vechei  com.  atice, 
pag.  105,  110,  120. 

4)  Croiset,  Istoria  lit.  grec.,  voi. 

1 1 1  ,pag.  459,  caracterizând  comedia 
veche  (caracteristică  ce  se  poate 

aplica  de  altfel  ori-cărei  comedii) 
spune:  „invenţiile  mai  mult  sau 

mai  puţin  sgomotoase,  doctrinele 
cari  fac  scandal,  felul  de  viaţă  ce 

nesocoteşte  vechile  obiceiuri,  sunt 
de  domeniul  ei  (al  comediei  ve¬ 


chi).  Ea  e  silită  să  fie  pentru  tra¬ 
diţie,  căci  tradiţia,  atât  timp  cât  e- 
acceptată  de  public  nu  dă  naştere,, 
la  ridicol:  ea  e  protivnică  noutăţi¬ 
lor,  căci  noutăţile  sunt  veşnică 
materie  de  batjocură  oferită  acestei 
neîncrederi  fireşti  a  raţiunii  mijlo¬ 
cii  care  se  numeşte  simţ  public“. 

5)  Citat  după  Siiss,  pag.  97. 

6)  Meineke,  fragm.  com.  gr.,  voL 
II.  1,  pag.  237. 

7)  Ibidem,  pag.  251. 

8)  'O  qpdoooqpog  and  rrjg  oxrivrjg _ 

ne  spune  un  duşman1)  al  culturii  armonice  plastice,  în 
aceşti  ani  de  decadenţă  ai  Atenei,  ideile  căpătase  asupra  spi¬ 
ritelor  o  autoritate  cum  nici  nu  s’ar  fi  putut  concepe  întim- 
pul  prosperităţii  pericleene.  Există  acum,  dacă  nu  un  partid 
politic,  cel  puţin  un  număr  de  Atenieni  cu  o  minte  largă,  cari 
nici  nu  ţineau  la  prezent,  nici  nu  voiau  să  readucă  trecutul2), 
ci  aveau  în  vedere  reforme  nouă,  radicale,  conforme  timpului. 
Ei  auzeau  dela  Socrate  cât  e  de  ridicul  ca  organele  de  stat, 
consiliile,  arhonţii,  judecătorii  să  se  aleagă  prin  bobi;  ei  au¬ 
zeau  dela  Prodicosşi  Hippias  3)  despre  forme  de  guvernământ 
ale  altor  state  greceşti,  cari  fără  să  dea  drepturi  prea  mari  la 
câteva  familii  ştiau  să  valoreze  după  merit  pretenţiile  des¬ 
toiniciei  individuale  mai  bine  de  cum  se  făcea  la  Atena ;  apoi 
mai  auzeau  pe  un  şcolar  al  marelui  naturalist  străin 4),  pe 
tragicul  atenian  de  neam  pe  jumătate  străin,  pe  Euripide, 
care  pe  scena  teatrului  face  să  vibreze  coarde,  ce  deschideau 
sentimentelor  o  lume  nouă.  Iar  în  lagărul  advers,  auzim  gla¬ 
sul  lui  Aristofan,  care  vorbind  de  generaţia  zugrăvită  mai  sus 
spune:  „Un  singur  gând  îi  stăpâneşte:  dorul  de  a  innova  şi 
dispreţul  pentru  trecut"5). 

Mai  ales  acest  din  urmă  dispreţ  pentru  trecut  nu  li-1 
poate  ierta  comicul,  filosofilor  raţionalişti  şi  poeţilor  filoso- 
fanţi.  Pentru  el  şi  pentru  aristocraţia  al  cărei  „porte-parole" 
e  el,ceiace  trebue  să  distingă  pe  un  bun  cetăţean 6)  e  tocmai 
respectul  datinelor  bătrâneşti 7)  şi  al  felului  de  a  simţi  şi  a  gândi 
din  vechime;  este  ceiace  Grecii  numeau  cu  un  cuvânt, 
aldcog,  a  cărui  pierdere  el  o  constată  în  versurile  lui.  Aldcbg  e  „le 
point-d’honneur"  al  Grecilor;  e  sentimentul  care  face  pe 
Atenieni  să  sară,  fără  să  se  gândească  la  risc  sau  la  interes, 
în  ajutorul  celor  mici  şi  oropsiţi ;  e  bărbăţia  care  te  îndeamnă 
să-ţi  aperi  prietenul  împotriva  unui  duşman,  chiar  când  îl 
ştii  pe  acesta  mai  tare;  e  acel  ce  iraţional,  absurd,  dacă  vrei, 

x)  Schwarcz,  Dem.  v.  Ath.,  pag.  5)  Parlamentul  Femeilor,  v.  574 
303.  şi  586. 

2)  Cum  doreau  comicii.  6)  'O  x^orog. 

3)  Acest  Montesquieu  alGrecilor.  7)  Norii,  v.  968. 

4)  Anaxagora. 

care  te  obligă  chiar  când  n’ai  nicio  şansă  de  izbândă,  să  te  îm¬ 
potriveşti  acelora  cari  atentează  la  libertatea  şi  mândria  ta 
de  om  şi  de  neam.  însufleţiţi  de  acest  aldcbg1),  locuitorii 
micii  insule  Melos2)  s’au  opus  cererilor  de  supunere  ale  puter¬ 
nicei  Atena,  precum  în  vremea  noastră  o  mică  ţărişoară  a 
avut  curajul  să  înfrunte  mânia  formidabilei  Germanii. 

In  locul  acestui  aidcbg  se  întronează  raţiunea  şi  calculul3) 
{Xoyioiiog  şi  oxeipig)  cu  acolitul  lor,  utilul  ^to  ov^fpsQOv) 4). 


x)  Iată  cum  caracterizează  Tu- 
cidide  acest  sentiment  în  discursul 
prin  care  delegaţii  Atenei  caută  să 
convingă  pe  locuitorii  din  Melos  să 
accepte  jugul:  „Nu  vă  lăsaţi  călă¬ 
uziţi  de  un  falş  sentimentde  onoare : 
onoarea  aceasta  a  adus  peirea  atâ¬ 
tor  neamuri  cărora  le-a  atras  pri¬ 
mejdii  neîndoioase,  ce  nu  pot  să 
aducă  după  sine  decât  ocară.  Câţi 
n’au  prevăzut  unde  are  să-i  ducă 
aşa  numita  onoare,  şi  totuş  ade¬ 
meniţi  de  magia  acestui  cuvânt, 
s’au  avântat  de  bună  voie  în  ne¬ 
norociri  ireparabile?  Ocara  lor  e  cu 
atât  mai  ruşinoasă,  cu  cât  nu  se 
datoreşte  întâmplării,  ci  nesoco- 
tinţii.  Feriţi-vă  deci  de  aşa  ceva 
şi  chibzuiţi  temeinic.  N’are  de  ce 
să  vă  fie  ruşine  că  cedaţi  unei  aşa 
de  mari  puteri  care  vă  oferă  con¬ 
diţii  moderate  şi  vă  lasă  stăpâni 
pe  ţara  voastră  cu  condiţia  ca  să-i 
plătiţi  un  tribut.  Aveţi  s’alegeţi  in¬ 
tre  pace  şi  răsboiu.  Nu  vă  hotărîţi 
pentru  partea  cea  rea,  numai  din 
dor  de  gâlceavă,  căci  ceeace  asigură 
soarta  unui  popor  este  să  nu  se 
plece  în  faţa  egalilor,  să  se  poarte 
frumos  cu  superiorii  şi  să  fie  mo¬ 
derat  faţă  de  cei  slabi“.  Cartea 
V,  cap.  85 — 111. 

'  2)  Tucid.  V,  85-111. 

3)  Aristofan,  Broaştele,  v.  971  şi 


urm.: 

r otavxa  [A£VTOvyd>  (poovelv 
romoioiv  elor)y7]oâiur]v 
Aoyio/uov  evftelg  rfj  re/vr] 
xal  oxeynv,  etc.  Cf.  Pohlmann 
op.  cit. 

4)  Un  exemplu  de  politică  rea¬ 
listă  bazată  pe  ovjuqpegov  ne  arată 
tot  discuţia  dintre  Melieni  şi  Ate- 
nieni.  Tuc.,  V.  89:  ,,  Atenienii :  ştiţi 
tot  aşa  de  bine  ca  şi  noi,  că  după 
felul  omenesc  de  a  judeca,  drepta¬ 
tea  poate  interveni  când  necesi¬ 
tatea  e  deopotrivă  la  amândouă 
părţile  ;  dar  când  părţile  nu  sunt  e- 
gale,  cel  tare  face  ce  vrea  şi  cel 
slab  trebue  să  se  supue.  Melienii : 
dar  fiindcă  voi  nu  ţineţi  socotea¬ 
lă  de  drept,  ci  consideraţi  utilul  ca 
ceva  în  afară  de  drept,  cred  că  e  în 
folosul  vostru  să  respectaţi  un  bun 
care  aparţine  tuturor.  Atenienii : 
vă  vom  arăta  că  am  venit  în  in¬ 
teresul  nostru  şi  spre  mântuirea 
voastră.  Vrem  să  vă  stăpânim  in 
interesul  nostru  şi  al  vostru.  Nu 
ne  puneţi  piedici.  Mei.:  şi  care 
ar  fi  foloisul  nostru  să  ne  lăsăm 
reduşi  în  sclavie,  iar  voi  să  dom¬ 
niţi?  At.\  folosul  ar  fi  că  aţi  scă¬ 
pa  de  pieire,  şi  că  ne-aţi  scuti  pe 
noi  de  necesitatea  de  a  vă  exter- 
mina“. 

Concluzia  finala  ce  se  trage  din  această  răsturnare  de 
valori,  i-a  făcut  pe  Atenieni  să  declare  că  dreptul  e 
egsl  cu  forţa,  principiu,  care  derivă  şi  el  din  acel  ro¬ 
mantism  ce  duce  în  filosofie  la  stabilirea  deosebirei  între 
vo/aog  şi  (pvotg 1),  aşezământul  uman  şi  cel  natural,  iar  în  litera¬ 
tură  la  cultul  naturii2)  pe  care  jură  Euripide  şi  pregătitorii 
revoluţiei  franceze3).  Romantism, r  aţionalism  şi  utilitarism, 
stăpânesc  epocS  Atenei  de  care  vorbim  şi  găsesc  ex¬ 
presia  lor  din  ce  în  ce  mai  largă  în  filosofie,  poezie  şi  politică. 

In  domeniul  literar  lupta  e  după  cum  vedem  tot  atât  de 
acerbă  ca  în  cel  politic.  Aşa  se  explică  faptul  că  clienţii  come¬ 
diei  sunt  aleşi  de  preferinţă  din  rândurile  democraţilor  şi  pro¬ 
gresiştilor.  Dacă  în  cazuri  excepţionale  comedia  atacă  pe 
unii  din  aristocraţi,  atacul  e  îndreptat  împotriva  lor  nu  ,,ca " 
ci  „cu  toate  că"  sunt  aristocraţi4).  Aceştia  din  urmă  erau 
consideraţi  mai  degrabă  ca  renegaţi,  întrucât  ei,  fie  politi¬ 
ceşte —  ca  Pericle5),  Alcibiade,  Teramene  — -fie  prin  predi¬ 
lecţia  lor  pentru  ideile  „nouă"  —  ca  mulţi  „tineri  de  familie" 
cari  fuseseră  la  şcoala  lui  Socrate,  sau  adorau  arta  revoluţio¬ 
nară  a  lui  Euripide —  se  lepădaseră  de  principiile  clasei  de 
care  ţineau. 

Faţă  de  această  constatare  nu  ne  poate  decât  sur¬ 
prinde  afirmaţia  autorului  Statului  Atenian  că  „Atenienii 
nu  permit  ca  Demosul  să  fie  batjocorit  pe  scenă,  pentruca 
ocara  să  nu  cadă  asupra  fiilor  poporului".  Insă  ei  îngăduesc 
să  fie  persiflaţi  indivizi  „pentru  că  ştiu  foarte  bine  că  de 


*)  Nestlâ,  Euripide,  pag.  174  ur¬ 
mătoarele. 

2)  Un  fel  de  „nature  raison- 
nable". 

3)  Compară  discursul  lui  Rous- 
seau  împotriva  duelului,  cu  felul 
în  care  vorbesc  atenienii  lui  Tu- 
cidide  despre  onoare. 

4)  Croiset,  Ist.  lit.  gr.,  III.  460: 

,, observ  că  poeţii  comici  au  atacat 
aristocraţia  în  ridicolele  ei ;  ei  şi-au 
bătut  joc  de  socraticii,  cari  erau 


aristocraţi,  „de  tineretul  „high- 
life“  şi  de  desfrâul  lui;  ei  comicii 
îşi  păstrau  aşa  dar  libertatea  de 
limbagiu  faţă  de  societatea  sus- 
numită“. 

5)  Pericle  e  democrat-moderat ; 
Alcibiade,  sub  masca  democraţiei, 
are  veleităţi  de  Caesar ;  Teramene  e 
un  oligarch  care  linguşeşte  poporul. 
Vezi  diferitele  locuri  din  comici  ci¬ 
tate  în  Froehde,  op.  cit.,  pag.  80 
şi  următoarele. 

obiceiu  sunt  înfăţişaţi  pe  scenă  oameni  cari  nu  fac  parte  din 
popor  sau  nu  ţin  cu  majoritatea:  bogaţii,  nobilii  sau  oamenii 
cu  vază“  4). 

Pe  cât  putem  controla  din  datele  pe  cari  le  avem,  se 
pare  că  tocmai  contrarul  e  adevărat,  iar  aserţia  amărâtului 
aristocrat,  care  pretinde  cele  ce  văzurăm  mai  sus,  are  aerul 
că  se  datoreşte  fie  unei  exagerări  pripite,  fie  unei  nepriceperi 
a  rostului  acelor  atacuri,  rareori  îndreptate  împotriva  tova¬ 
răşilor  săi  de  sentimente  şi  idei.  Ce  e  drept,  câteva  rânduri 
mai  jos,  adaugă* 2):  „Se  întâmplă  uneori  că  şi  cei  săraci,  sau 
din  popor,  sunt  înfăţişaţi  pe  scena  comică:  de  obiceiu  însă 
numai  aceia  dintre  dânşii,  cari  fac  pe  importanţii  sau  caută 
să  se  distingă  3 4)  de  marea  massă  a  cetăţenilor,  iar  ridiculizarea 
acestora  din  urmă  nu  supără  poporul".  Autorul  uită,  sau 
se  face  că  uită,  că  aproape  exclusiv4)  comicii  îşi  aleg  eroii 
din  aceşti  corifei  ai  spiritului  popular. 

S’a  observat  cu  drept  cuvânt,  că  acestei  opoziţii  consec¬ 
vente,  democraţia  n’avea  să-i  pună  împotrivă  un  organ  efi¬ 
cace  4).  „Ce  folos  că  Euripide  lasă  din  când  în  când  să  răsune 
pe  scena  tragică  cuvinte  ce  denotă  un  sentiment  mai  uman 
şi  un  spirit  cetăţenesc  mai  luminat  ?  La  ce  folosea  că  un  Eva- 
thlos,  şcolarul  lui  Protagora,  îndrăznea  să  se  emancipeze  de 
presiunea  mărginirii  de  spirit  şi  a  brutalităţii,  şi  supunea  cri¬ 
ticii,  „măririle"  pecari  conservatismul  Iunkerilor  căutase  să 
le  impună?  O  singură  farsă,  ca  Broaştele  sau  Cavalerii  lui 
Aristofan,  avea  un  efect  incomparabil  mai  eficace  asupra  „e- 
ducaţiei"  acestor  fii  ai,  lui  Erechteu,  decât  orice  tragedie 
sau  orice  operă  de  luminare". 

Constatarea  pătrunzătorului  istoric  e  justă,  însă  su¬ 
părarea  lui  e  neîntemeiată,  căci,  „le  gout  des  Atheniens  es- 
toit  delicat,  mais  leurs  moeurs  estaient  fort  corrompues" 5) 
şi  mai  presus  de  orice  ei  puneau  frumosul6)  şi  mai  ales  cu- 

b  Statul  atenian,  II.  18.  5)  Boivin  în  „Discurs  pentru  a 

2)  Ibidem.  servi  ca  o  prefaţă  unei  traducţuni 

3)  A  La  to  ţ,r)xelv  tiXeov  x  l  e%eiv  a  Pasărilor1'  (citat  după  Suss). 

xov  dr}n,ov.  6)  Tucid.,  III.  38.  „Voi,  le  spune 

4)  Schwarcz,  op.  cit.,  pag.  280.  Gleon  Atenienilor,  aveţi  obiceiu 

vintele  frumoase  din  care  se  desfăcea  —  în  special  într’o  epocă 
aşa  de  sguduită  ca  vremea  de  care  ne  ocupăm  —  veselia 
a  tot  liberatoare. 

Dacă  comicii  în  general,  Aritofan  în  special,  fac  front 
împotriva  mentalităţii  analizate  mai  sus,  nu  înseamnă  că  ei 
sunt  nişte  excepţiuni  în  mijlocul  timpului  lor,  nişte  anahro- 
nisme:  atitudinea  lor  e  oarecum  convenţională  şi  face  parte 
din  metoda  lor  de  atac  care  e  expresia  unui  sistem  politic 
de  opoziţie  constantă  împotriva  progresiştilor.  Aşa,  de  pildă, 
nereligiositatea  pe  care  Aristofan  o  atacă  la  adversari,  inva¬ 
dează  propriile  lui  scrieri,  căci  oricâte  arguţii  şi  interpretări 
subtile  s’ar  întrebuinţa,  nu  putem  să  ne  convingem  că  el  e 
un  ,, ortodox".  N’a  respirat  nici  el  nepedepsit  atmosfera  în 
care  a  trăit:  şi  sufletul  lui  e  modern  întrucât  e  afectat  de 
romantismul  la  modă.  De  cât  că  subt  influenţa  acestui  ro¬ 
mantism,  el  îşi  proectează  idealul  lui  în  trecut,  pe  când  pro¬ 
gresiştii  şi-l  proectează  în  viitor.  Şi  unii  şi  alţii,  amândouă 
categoriile  de  reprezentanţi  ai  luptei  ce  se  dă  la  răspântia 
celor  două  vremuri,  înfăţişează  pentru  noi  una  şi  aceeaşi  stare 
de  spirit  —  nemulţumirea  cu  prezentul,  iar  remediul  răului 
unii  îl  caută  într‘o  direcţie,  alţii  în  alta. 

Lupta  între  aceste  două  curente  se  dă  pe  două  tărâ¬ 
muri:  pe  cel  politic  şi  pe  cel  literar.  De  o  parte  avem  pe  aris¬ 
tocraţii  cari  pândesc  momentul  prielnic  ca  să  iasă  la  lumină 
spre  a  doborâ  democraţia  nesuferită,  ce  impune  de  predilec¬ 
ţie  pe  bogaţi  şi  se  bucură  de  câteori  unul  din  familiile  vechi 
— cu  nume  şi  avere  —  e  condamnat ;  democraţia  care  în  răsboiul 
acesta  (peloponesiac)  lasă  de  preferinţă  să  fie  încălcate  şi 
pustiite  moşiile  marilor  proprietari,  pe  când  sărăcimea  se  re¬ 
trage  la  adăpost  în  corăbii  neavând  ce  se  piardă1) ;  democra- 

să  fifi  spectatori  ai  discursurilor  ceeace  vi  s’a  spus  de  cât  în  ceeace 
şi  auditori  ai  faptelor;  voi  soco-  vedeţi  voi  înşivă”.  Caracteristic  e 
tiţi  viitorul  după  cuvintele  bine-  că  pentru  Grec,  simţul  cel  mai 
vorbitorilor,  ca  şi  cum  evenimen-  nobil  —  vipiari]  —  este  auzul,  ăxori 
tele  ar  depinde  de  discursuri;  voi  (v.  fragm.  Simylus,  Meineke,  Hist. 
consideraţi  faptele  după  frazele  critica  corn.  gr.,  pag.  XIV.) 
frumoase  ale  celor  cari  le  critică  *)  Statul  Atenian,  I.  14;  II.  4. 
şi  aveţi  mai  multă  încredere  în 

ţia  aceasta  blestemată  care  nu  mai  face  nici  o  deosebire  între 
„cei  buni  şi  cei  răi",  între  oameni  cu  şi  fără  blazon,  sau  dacă 
o  face,  apoi  numai  ca  să-i  urmărească  pe  cei  dintâi  şi  să-i  în¬ 
josească  în  toate  ocaziile.  împotriva  duşmanului  care  se  nu¬ 
meşte  poporul  democrat,  toate  mijloacele  sunt  bune:  cons¬ 
piraţii,  ajutorul  străinului  din  afară,  intrigi,  violenţă.  Şi  cu 
toate  că  în  politică  democraţia  aceasta  „neamestecată" 
(ăxQaTog),  aşa  de  geloasă  de  prerogativele  ei,  nu  scapă  nici 
un  prilej  pentru  a  dărâma  autoritatea  şi  puterea  aristocra¬ 
ţilor,  totuşi  din  obişnuinţă,  din  un  fel  de  nostalgie  pentru 
trecut,  din  un  spirit  de  omagiu  pentru  tradiţie,  căreia  cel  puţin 
pe  scenă  caută  să-i  arate  deferenţa  —  ea  păstrează  o  adevă¬ 
rată  slăbiciune  pentru  comicii  ei,  cari  fac  un  cap  de  acuza¬ 
ţie  împotriva  politic ianilor  radicali  (Cleon,  Hiperbolos)  sau 
împotriva  cutărui  tragic  — Euripide  de  ex. — numai  din  aceia 
că  sunt  de  extracţie  umilă;  iar  poporul  aplaudă  şi  încunună 
prin  judecătorii  lui,  pe  acei  cari  îşi  bat  joc  de  originea  umilă 
şi  sărăcia  dela  care  au  pornit  cei  mai  de  seamă  apărători  ai 
lui.  Efectele  acestui  „cult  al  aristocraţiei"  au  avut  să  le  re¬ 
simtă  chiar  unii  din  reprezentanţii  comediei  conservatoare, 
ca  Aristomene,  pe  care  colegii  îl  urmăresc  cu  sarcasmul  lor, 
nelăsându-1  să-şi  facă  un  nume  în  literatură,  fiindcă  era  fiul 
unui  dulgher,  şi  îl  pecetluesc  cu  numele  de  făcătorul  de  uşi x). 
Tot  aşa  a  păţit  Callias,  fiind-că  tatăl  său  fusese  un  îm¬ 
pletitor  de  mături* 2). 

Exemplul  cel  mai  tipic  ni-1  oferă  însă  Metagene,  fiul 
unui  sclav,  care  face  spirite  pe  socoteala  unuicetăţean  atenian 
pentru  motivul  că  acesta  din  urmă  n’avea  arbore  genealo¬ 
gic  3).  Trebue  să  tragem  de  aici  concluzia  că  Atenienii,  fii 
celei  mai  înaintate  democraţii,  n’aveau  simţul  egalităţii?4) 
Cred  mai  de  grabă  că  atitudinea  lor  isvorăşte  dintr’un  sen¬ 
timent  analog  aceluia  al  scriitorilor  democraticei  Franţe,  în 
ale  cărei  romane  moderne  mai  toţi  eroii  sunt  nobili  cu  un  venit 
de  cel  puţin  treizeci  de  mii  de  livre  rentă  anuală. 

x)  Ovqotcoioq  v.  Hesychius.  3)  Schwarcz,  op.  cit.,  pag.  279. 

2)  Suidas  ,, âiâ  x 6  oxoivonloxov  4)  Ibidem. 

bai  naxgoQ. 


42 


ARISTOFAN  ŞI  CONTEMPORANII 


S’ar  părea  că  ecoul  pe  care  l’au  lăsat  în  sufletul  generaţiei 
din  ultimul  sfert  al  veacului  al  V-lea  la  Atena,  îndemnurile  co¬ 
micilor1)  de  a  pune  o  stavilă  spiritului  nou  şi  de  a  închide 
gura  celor  cari  îl  predicau,  se  întemeia  şi  pe  intoleranţa  reli¬ 
gioasă  isvorâtă  din  o  ortodoxie  îngustă,  în  respectarea  ipo¬ 
crită  a  căreia  s’au  întâlnit  într’un  acord  comun  democraţii 
şi  conservatorii,  sică  aceasta  ortodoxie  rigidă  —  cu  acolitul  ei: 
zugrumarea  libertăţii  de  cugetare  —  ar  explica  în  parte  suc¬ 
cesul  pe  care  l’au  avut  în  definitiv  reprezentanţii  opoziţiei 
aristocrate  în  literatură.  Multe  sunt  indiciile  cari  ne-ar  au¬ 
toriza  să  constatăm  o  asemenea  intoleranţă  faţă  de  libera 
cugetare.  In  primul  rând  avem  să  ne  aducem  aminte  că  la 
Atena  s’a  votat  în  acest  timp  legea  lui  Diopeithes,  care  de 
fapt  ar  fi  fost  o  lege  inchizitorială  şi  ar  fi  oprit  orice  avânt 
sau  progres  spiritual,  dacă  ar  fi  fost  aplicată  cu  stricteţe;  apoi 
prigonirile  sistematice  ale  naturaliştilor  şi  filosofilor  (Dia- 
goras,  Anaxagoras,  Arhelaos,  Diogene  din  Apollonia,  So- 
crate).  E  însă  pe  de  altă  parte  straniu,  dacă  ar  fi  adevărat 
că  nu  exista  libertatea  de  conştiinţă  la  Atena,  că  vedem 
în  acest  oraş  aţâţi  sofişti  expunându-şi  liber  părerile,  discutând 
existenţa  zeilor  —  precum  face  un  Euripide,  Critias,  — 
şi  atâtea  alte  probleme,  al  căror  obiect  e  religia  şi  Statul  cu 
toate  instituţiile  lui.  Şi  nu  trebue  pierdut  din  vedere,  că  în¬ 
suşi  Socrate  a  putut  să-şi  desfăşoare  activitatea  lui  nesupă¬ 
rat  de  nimeni,  aproape  douăzeci  de  ani 2)  în  cetatea  unde 
pedeapsa  ereticilor  era  moartea. 

„Fireşte,  acest  popor  atenian  n’a  avut  nicidecum 
aceiaşi  atitudine  faţă  de  toţi  cugetătorii  şi  cerc etăt orii  ca  faţă 
de  naturalişti.  Oameni  ca  Parmenide,  puteau  să  apară  la  ma¬ 
rile  Panatenee  fără  să  se  expue  nici  unei  primejdii;  un  cer¬ 
cetător  ca  Zenon  a  stârnit  o  admiraţie  trainică.  Amândoi 
erau  filosofi,  de  cari  însă^  religia  de  Stat  n’avea  de  ce  se 
teme.  Cel  dintâiu  şi-a  câştigat  un  nume  frumos  în  dome¬ 
niul  raţiunii  pure  şi  pare  că  a  fost  o  fire  prea  închisă 


l)  Vezi  Norii  lui  Aristofan  şi  De-  2)  Grote,  Istoria  Grecilor,  voi. 

mele  lui  Eupolis.  VIII.  694. 

pentru  a  putea  influenţă  în  chip  rodnic  un  cerc  mai  mare 
dintr’un  oraş  străin.  Celălalt,  Zenon  din  Elea,  a  căpătat 
chiar  cea  mai  mare  distincţie,  ce  s’a  dat  vre-odată  unui  fi¬ 
losof  la  Atena,  dacă  e  vorba  să  considerăm  şi  pe  Epimenide 
din  Creta  printre  promovatorii  progresului  spiritual,  pe  Epi¬ 
menide,  care  după  uciderea  lui  Kylonşi  a  partizanilor  săi, 
a  purificat  Atena.  Cea  făcut  Zenon,  ca  să  fie  tratat  aşa  de 
bine?  El  nu  se  ocupa  cu  studiul  naturii  şi  nu  făcea  metar- 
sioleshie,  însă  era  destul  de  isteţ  să  priceapă  prin  ce  mij¬ 
loace  spirituale  putea  câştiga  inimile  Atenienilor,  spre  a-şi 
face  viaţa  la  Atena  cât  mai  plăcută.  El  s’a  apucat  de  tot 
felul  de  subtilităţi  dialectice,  care  se  pare  că  au  deşteptat  cu 
atât  mai  mult  interes  cu  cât  erau  mai  absurde.  In  deosebi 
a  plăcut  poporului  din  Atena  acea  acrobaţie  dialectică  prin 
care  căuta  să  nege  posibilitatea  spaţiului  şi  a  mişcării,  căutând 
să  apere  teoria  lui  Parmenide. 

,,Protagora  din  Abdera  cugetase  şi  el  asupra  universului 
şi  a  susţinut  —  pare-se  —  o  altă  mişcare  a  stelelor,  decât 
cea  curentă;  fireşte,  o  dovadă  de  cercetare  şi  cugetare  te¬ 
meinică,  sau  cel  puţin  o  probă  că  s’a  alimentat  dintr’un 
isvor  mai  înalt  de  ştiinţă  empirică.  Şi  totuş  Protagoras  n’a 
putut  veni  la  Atena  ca  „fisician" — în  aceşti  ani  de  glorie 
ai  ei.  El  a  vorbit  despre  Stat,  despre  dialectică,  eristică,  or¬ 
toepie;  a  discutat  odată  o  zi  întreagă  cu  Pericle,  dacă  cel 
care  aruncă  cu  lancea,  sau  lanceaînsă-şi  e  vinovată  de  omorul 
pricinuit  prin  lovirea  ei,  însă  nu  se  prăpădise  deloc  după  doc¬ 
trine  cosmice  1)“. 

După  cum  vedem,  un  Protagoras,  un  Gorgias,  un  Tra- 
simahos,  au  putut  predica,  neîmpiedecaţi  de  nimeni  în  exer¬ 
ciţiul  libertăţii  de  cugetare,  a  acelei  vestite  ,,parrhesia“  de 
care  erau  aşa  de  mândri  Atenienii.  De  altfel  Tucidide2) 
ne  afirmă  expres  această  toleranţă,  pe  care  în  discursul  lui 

x)  Schwarcz,  op.  cit.,  224.  nuitor  la  faptele  altora  şi  nu  le 

2)  Tucid.,  II.  37.  „Toţi  ne  spu-  purtăm  pică  pentru  felul  în  care 
nem  slobod  părerile  asupra  trebu-  înţeleg  să  trăiască;  nici  nu  le  ară¬ 
rilor  obşteşti,  însă  în  viaţa  de  toate  tăm  o  frunte  încreţită,  care  dacă 
zilele  nu  ne  uităm  cu  un  ochiu  bă-  nu  jigneşte,  mâhneşte”. 

Pericle  o  subliniază  ca  pe  unul  dintre  avantagiile  vieţii  din 
marea  capitală. 

Evident  că  în  o  chestie  aşa  de  controversată,  de  a  cărei 
soluţie  depinde  în  mare  parte  ideia  pe  care  ne-o  putem  face 
de  fizionomia  morală  a  Atenei  lui  Cleon  şi  Hiperbolos,  tre- 
bue  stabilit  din  capul  locului,  că  o  absolută  libertate  de 
opinie  nu  există,  de  oarece  principiul  că  credinţa  religioasă 
nu  poate  fi  făcută  obiectul  unei  cercetări  judiciare,  e  un  bun 
câştigat  abia  în  timpurile  cele  mai  moderne  1).  Insă  cu  toate 
că  la  Atena  există  o  lege  conform  căreia  puteau  fi  urmăriţi 
cei  vinovaţi  de  ,,eresie‘f,  ea  era  nesocotită  de-opotrivă  de 
toată  lumea  prin  un  consimţământ  tacit,  datorit  spiritului 
de  toleranţă  ce  se  naşte  în  o  societate  dornică  de  lucruri 
nouă  şi  trăind  într’un  oraş  mare.  Desele  exemple  de  nele¬ 
giuiţi  care-şi  bat  joc  de  zei  în  văzul  tuturora,  exemple  pe  care 
ni  le  furnizează  comedia,  ne  ilustrează  acest  lucru.  Si  atunci 

/  s 

se  pare  că  suntem  îndreptăţiţi  să  tragem  concluzia,  că 
de  obiceiu  numai  în  cazuri  când  interesul  politic  e  în  joc,  se 
face  o  armă  din  această  lege  care  putea  fi  un  instrument 
periculos  împotriva  acelora,  cari  cădeau  sub  prevederile  ei. 

Postulatul  unei  ortodoxii  îl  vedem  formulat  la  Platon 
însuşi,  care  consacrând  ceeace  întâlnise  în  societatea  în  care 
trăise,  cere  pentru  Stat  dreptul  de  a  reprima  ceia  ce  nu  con¬ 
vine  intenţiilor  sale2).  De  necesitatea  libertăţii  de  gândire 
şi  de  nevoia  respectării  ei,  câtă  vreme  nu  se  transformă  în 
agitaţie  cu  scopuri  practice,  vor  fi  fost  convinşi  toţi  demo¬ 
craţii  luminaţi  ai  Atenei,  cari  vor  fi  avut  conştiinţa  că  dato- 
resc  progresul,  cu  cortegiul  lui  de  libertăţi,  tocmai  acestei 
toleranţe.  ,,S’a  spus  de  civilizaţia  elenă  că  ea  este  în  multe 
privinţe  forma  cea  mai  nobilă  pe  care  a  găsit-o  până  acuma 


M  Grote,  VIII.  694. 

2)  Platon,  Euthyphron,  c.  3  şi 
Grote,  loc.  cit.  ,,Un  învăţător  de 
altă  opinie  şi  vorbind  liber  în  fe¬ 
lul  cum  vorbea  Socrate  la  Atena, 
n’ar  fi  fost  îngăduit  în  Statul  lui 
Platon,  nici  măcar  o  săptămână,  ca 


să-şi  urmeze  cariera.  Platon  nu 
Par  fi  osândit  la  moarte,  ci  i-ar 
fi  impus  tăcerea  sau  la  nevoie  l’ar 
fi  surghiunit.  Aceasta  e  de  altfel  şi 
deducţia  logică,  dacă  admitem  că 
statul  are  să  hotărească  ce  e  or¬ 
todox  şi  ce  nu  e“. 

eultura  intensă.  Că  ea  a  ajuns  să  fie  astfel,  se  datoreşte  toc¬ 
mai  liberării  inteligenţii  speculative  de  orice  autoritate  tra¬ 
diţională,  şi  această  liberare  a  omului  n’ar  fi  fost  cu  putinţă 
fără  libertatea  de  opinie  în  scris  şi  vorbit,  foarte  largă,  cu 
cu  totul  modernă.  O  libertate  cum  lumea  a  mai  cunoscut-o 
numai  în  secolul  nostru"  4). 

Aşa  că  cu  toate  aparenţele  contrare,  Atena  e  în  defi¬ 
nitiv  un  stat  tolerant  „laic  până  în  măduva  oaselor"1 2 3 4), 
nare  însă,  adaugăm  noi,  se  poartă  clerical,  când  îl  apucă  furia 
politică. 

Dacă  spiritele  ar  fi  fost  dominate  de  o  ortodoxie  rigidă, 
cum  reese  din  tabloul  acestei  epoci  descrise  de  anumiţi  is¬ 
torici,  atunci  nu  i-ar  fi  fost  nici  lui  Aristofan  cu  putinţă,  să 
reprezinte  pe  scenă  înaintea  unui  public  de  bigoţi,  carica¬ 
turi  de  zei  ca  acelea  ale  lui  Hercules,  Dionisos  şi  ceilalţi 
(Pasările),  nici  lui  Euripide  nu  i-ar  fi  fost  îngăduit  să  vor¬ 
bească  de  Apolon  aşa  cum  a  vorbit  în  piesele  sale3). 

Se  vede  că  Atenianul  timpului  avea  o  atitudine  aproape 
indiferentă  faţă  de  locuitorii  cerului  şi  numai  aşa  înţelegem 
cum  gustă  pe  scenă  adevărurile  tulburătoare  sau  glumele 
indrăsneţe  făcute  la  adresa  lor.  Nu  mai  era  acelaş  popor  care, 
cu  o  generaţie  înainte,  era  gata  să  lapideze  pe  Eshil  pentru 
o  aluzie  la  misterele  din  Eleusis;  artistul  îşi  putea  permite 
orice,  cu  o  singură  condiţie:  să  aibă  gust,  supremul  gust, 
adică  să  spue  frumos  ce  avea  de  spus.  Avem  de-aface  cu  o 
lume  de  „jouisseurs",  cari  suferă  de  boala  frumosului4). 

La  ei  se  naşte  pentru  prima  dată  noţiunea  artei  pentru 
artă,  în  care  protagoniştii  conservatori  văd,  bine-înţeles,  o 
decădere.  Arta  aceasta  —  dă  Aristofan  să  se  înţeleagă  —  duce 
la  corupţia  moravurilor  şi  a  gustului,  căci  libertatea  excesivă 
pe  care  şi-o  ia  poetul,  de  a  prezentă  pe  scenă  pasiuni  nouă, 


1)  Pohlmann,  op.  cit.,  pag.  125. 

2)  Burckhardt,  citat  după  Pohl- 
mann. 

3)  Ion,  v.  370. 

4)  Semnificativ  e  de  altfel,  că  în 


cuvântul  prin  care  ei  desemnau 
idealul  culturii,  xaloxăyaIHa,  epi¬ 
tetul  frumos  =  xaloQ.e  pus  înaintea 
lui  ăyad'OQ  —  bun. 

extraordinare,  şi  de  a  stărui  cu  atâta  interes  asupra  lor,, 
denotă  pe  artistul  ce  nu-şi  înţelege  menirea  şi  degra¬ 
dează  nobila  creaţie  ce  trebue  să  formeze  suflete  şi  caractere. 
Dar  ce  face  comicul  însuşi  altceva  decât  artă  pură,  în  o  piesă  ca 
„Pasările"  sale  ?  Cărei  tendinţe  îi  corespundea  ea  decât  aceluiaş. 
gust  pentru  extraordinar,  pentru  desvoltarea  unei  teme  neo¬ 
bişnuite,  într’un  fel  cu  totul  nou,  de  dorul  acelei  noutăţi  pen¬ 
tru  care  Cleon  mustră  pe  concetăţenii  lui1)? 

Ea  nu  se  explică  decât  din  aceeaşi  nevoie  artistică  de 
care  a  fost  mânat  Euripide  când  a  tratat  banalul  mit  al 
Elenei  într’o  formă  aşa  de  neaşteptată  ca  aceia  din  drama 
lui.  E  oare-cum  aceiaşi  mişcare  ce  produce  în  muzică  şcoala 
unui  Timotheos  care,  trecând  peste  muzica  simplă  şi  uni¬ 
formă,  cu  ritmuri  largi  şi  bărbăteşti,  creiază  o  muzică  apro¬ 
piată  sufletelor  contemporane,  introducând  sonorităţi  nouir 
acorduri  neprevăzute,  coloraturi  nebănuite  şi  complică  me¬ 
lodia  şi  ritmul  spre  bucuria  Atenienilor  logo-  şi  melomani. 

Că  această  transformare  a  concepţiei  despre  artă  şi  a 
artei  însăşi,  era  un  adecvat  imperios  cerut  pentru  noua  psyche 
mai  fragilă  şi  mai  complexă  a  timpului,  ne-o  dovedeşte  între 
altele  şi  faptul  că  însuşi  marele  comic  îşi  scrie  reproşurile 
sale  în  aceeaş  limbă  şi  probabil  cu  aceleaşi2)  melodii,  pe  care 
le  atacă  la  adversarul  său.  Tot  observându-1  şi  ocupându-se- 
de  el  —  „sa  bete  noire" —  fără  voie  i-a  suferit  influenţa,  şi  a- 
junge  să-l  combată  cu  procedee,  pe  care  i-le  împrumută. 
Dacă  din  punctul  său  de  vedere  conservator  a  avut  drep¬ 
tate  să  denunţe  pe  filosoful  scenei  ca  pe  un  mare  primej¬ 
dios,  s’a  înşelat  însă  amarnic,  când  a  afirmat  că  tragediile 
lui  au  murit  odată  cu  autorul 3).  Ca  o  crudă  ironie,  viitorul 
cel  mai  apropiat  s’a  grăbit  să-i  dea  o  desminţire  „eclatantă", 
căci  cei  cari  duc  comedia  mai  departe  şi-i  dau  forma 
nouă,  ce  stăpâneşte  scena  veacuri  dearândul,  nu  şi-au  luat 

x)  Tucid.,  III.  38:  dovXoi  ovxeg  fxaxog  tw  orgoyyvXq)  şi  reproşul 
râ)V  âei  aTonoav,  vnegomai  de  tcov  lui  Cratinos:  evQimdaQLcnogpaviţaiv  ^ 
eîcqOotcov.  Meineke,  op.  cit.,  voi.  II, pag.  1142. 

2)  Aristof. :  oxrivâg  xaraXa/i^d-  3)  Broaştele,  v.  868. 

vovaai :  xgojjuai  yăg  amov  rov  oxo- 

drept  călăuză  pe  autorul  Broaştelor,  ci  pe  al  Ifigeniei  şi  al 
lui  Hipolit. 

Nici  cu  alegerea  lui  Socrate,  Aristofan  n’a  fost  mai  fe- 
ricit  din  punctul  de  vedere  al  viitorului:  „Sofistul"  chel, 
cu  ochi  de  broască,  îmbrăcat  cu  strae  ca  vai  de  lume  şi  um¬ 
blând  desculţ,  avea  să  revoluţioneze  cugetarea  întregei  lumi 
greceşti.  Nu  admiratorii  lui  Eshil,  Aristofan  sau  Omer 
aveau  să  dea  tonul  şi  să  stăpânească  vieaţa  intelectuală  a 
Atenei  din  sec.  JV-lea,  ci  ucenicii  liniştiţi  şi  gravi  ai  omu¬ 
lui,  pe  care  oracolul  din  Delfi  îl  proclamase  ca  pe  cel  mai  în¬ 
ţelept  din  fiii  E Iadei. 

Geniul  semeţ  şi  încrezător  în  sine  al  marelui  comic  a 
încercat  să  oprească  timpul  pe  loc,  însă  timpul  nepăsător 
şi-a  continuat  drumul  înainte. 

El  a  mers  în  direcţia  urmată  de  Socrate,  care  scoborând 
filosofia  din  cer  pe  pământ,  a  îndrumat  pe  oameni  să  se  lase 
de  cercetarea  nerodnică  a  bolţilor  albastre  şi  să-şi  vadă 
de  sine.  „rvâ'd'i  oeamov“  întoarce-ţi  privirile  asupra  pro¬ 
priului  tău  suflet  şicaută-i  de  leac, spunea  fiul  Fenaretei,  mult 
iubitei  sale  cetăţi.  Iar  Atena,  Narcisul  Eladei,  a  început  „să 
se  cunoască/'  şi  a  încremenit  mistuindu-se  în  contemplarea 
de  sine. 

Răsărită  din  cultul  lui  Dionysos  Lenaios  şi  din  sărbă¬ 
torile  în  cinstea  vinului,  vechea  comedie  ateniană,  cu  farsele 
ei  de  carnaval,  cu  jocurile  de  cuvinte  fără  perdea  şi  cu  obsce¬ 
nităţile  ei,  e  una  din  manifestările  cele  mai  genuine  ale  spiri¬ 
tului  grecesc.  Necunoscând  nici  o  limită  şi  neîntrebuiţând 
nici  o  măsură  în  avânturile  fanteziei  sale  desordonate,  ea  ar 
părea  mai  de  grabă  produsul  unor  spirite  ameţite  de  li¬ 
coarea  divină  a  lui  Bromios,  care  într’un  acces  de  veselie 
nestăpânită  îşi  răsbună  din  plin  pe  toate  constrângerile  şi 
convenienţele,  pe  care  le  impune  vieaţa  în  comun  într’o  so¬ 
cietate  civilizată:  „Ea  creiază  fiinţe  fără  consistenţă,  acţiuni 
fără  şir,  vorbe  fără  legătură,  dar  extravaganţele  acestea 
au  forţă  şi  savoare,  fiinţele  acest  ea  incoherente  sunt  vii  şi 
amuzante  şi,  lucru  curios  —  desordinea  aceasta  nu-i  confuză. 
Iată  — poate  —  caracterul  ei  distinctiv.  Claritatea  înnăscută 
spiritului  atic  străbate  nebunia  dionisiacă  şi  o  iluminează"1). 

La  început  abia  tolerată  din  pricina  neseriozităţii  ei2) 
şi  redusă  la  bunăvoinţa  amatorilor,  cu  timpul  ajunge  şi  ea 
să  fie  recunoscută  ca  şi  tragedia  şi  capătă  un  cor  dela  Ar- 
honte.  Cu  toate  acestea,  statul  a  primit-o  întotdeauna  cu 
rezervă,  din  pricina  libertăţilor  exagerate  pe  care  ea  şi  le 


x)  Groiset,  Ist.  lit.  grec.,  III.  2)  Aiăro  /j,rj  onovdăţeadai:  Arist., 
457.  Poet.  c.  V. 

lua;  ea  era  considerată  nu  atât  ca  o  instituţie  de  stat,  cât 
ca  o  concesie  făcută  gustului  public.  Umilă  la  început,  de¬ 
vine  cu  vremea  o  forţă  care  dă  de  gândit  tuturor  marilor  zilei, 
aşa  că  în  mai  multe  rânduri1)  Statul  se  vede  nevoit  să  in- 
tervie  pentru  a  interzice  comicilor  de  a  lua  drept  subiecte 
în  piesele  lor  pe  contemporani.  Măsură  propusă  de  Mory- 
cbides  în  440,  a  trebuit  însă  să  fie  desfiinţată  trei  ani  mai 
târziu,  căci  predilecţia  publicului  pentru  noul  gen  literar  şi 
puterea  obiceiului  erau  mai  tari  decât  voinţa  oamenilor 
moderaţi,  cari  căutau  să  facă  să  se  respecte  dregătorii  ţării 
şi  să  nu  mai  fie  oferit  râsului  public  numele  personal  al  ce¬ 
tăţenilor. 

* 

In  prima  fază  de  desvoltare  a  ei,  în  jumătatea  dintâi  a  se¬ 
colului  ai  V-lea,  ea  îşi  dibue  drumul  alunecând  ba  într’o 
parte,  ba  într’alta,  dusă  de  inspiraţia  unei  fantazii  exube¬ 
rante  şi  a  unei  verve  bufone.  Apoi  încetul  cu  încetul  îşi  ghi¬ 
ceşte  rostul  şi  îşi  găseşte  forma  cea  mai  potrivită,  coborân- 
du-se  în  mijlocul  vieţii  contemporane,  aventurându-se  în 
agora2),  la  tribunal3),  —  strecurându-se  în  şcolile  sofişti¬ 
lor4)  sau  furişându-se  în  casele5)  oamenilor.  De  acum  ştie 
ce  vrea  şi  unde  să-şi  îndrepte  loviturile.  Din  trăsăturile  pe 
care  i-le  furnizează  realitatea  cu  evenimentele  zilei  şi  cu  nes¬ 
fârşitele  şi  variatele  ei  tipuri  de  pe  stradă  şi  din  piaţă,  ea 
zugrăveşte  cu  linii  marcate  la  exces,  acea  caricatură  enormă 
a  Atenei  lui  Periele,  Alcibiade  şi  Cleon,  cu  relief ul  puternic 
pe  care  ni-1  prezintă  o  imagine  monstruoasă  prinsă  într’o 
oglindă  concavă. 

Comedia  este,  bineînţeles,  apărătoarea  tradiţiei  şi  duşmana 
a  tot  ceeace  e  nou.  Călăuza  ei  este  bunul  simţ  şi,  în  baza  aces¬ 
tui  bun  simţ,  ea  declară  răsboiu  la  toţi  şi  la  tot  ce  depăşeşte 


x)  Morychides  în  440,  şi  Syra- 
cosios  în  414. 

2)  Atacurile  unui  Hermippos  şi 
Teleclide  îa  adresa  lui  Periele. 

3)  Viespile  lui  Aristofan. 

4  Norii  (Aristof.),  Maricas  (Eu- 


polis). 

5)  Nenumăratele  aluzii  la  traiul 
desfrânat  al  diferiţilor  cetăţeni,  pe 
cari  comedia  nu  se  sfieşte  să-i  nu¬ 
mească  pe  nume. 

ordinea  de  lucruri  stabilită  şi  aleargă  după  idealuri  deo¬ 
sebite. 

Substanţa  ei  este  spiritul  de  opoziţie.  Ne  putem  da 
seamă  de  ecoul  puternic  şi  de  simpatia  ce  va  fi  deşteptat  la 
publicul  atenian,  mai  cu  seamă  când  ne  gândim  că,  la  un  po¬ 
por  aşa  de  mobil  şi  impresionabil,  spiritul  de  contradicţie 
devine  o  a  doua  natură  l). 

Criticile  ei,  cari  ca  nişte  săgeţi2)  uşoare,  la  început  erau 
îndreptate  la  întâmplare  de  societatea  veselă  a  celor  două¬ 
zeci  şi  patru  de  corişti,  îşi  luaseră  acuma  ca  obiectiv  întreaga 
vieaţă  din  Atena,  în  toate  manifestările  ei,  şi  mai  ales  în 
cea  politică.  De  aceia  comedia  veche  are  un  caracter  politic 
şi  e  oarecum  reprezentanta  opiniei  publice;  exprimată  în 
forma  aceasta,  seamănă  cu  o  censură  şi  întruneşte  în  ea  în¬ 
treitul  caracter  de  revistă,  pamflet  şi  foae  opoziţionistă. 
Niciodată  n’a  putut  ea  să  înflorească  mai  bine  decât  într’un 
timp  plin  de  contraziceri,  de  fermenţi  de  disolvare,  de  con¬ 
traste  sociale,  cari  nu  ajung  la  forma  lor  cea  mai  caracte¬ 
ristică  decât  în  oraşele  mari  cu  viaţa  intensă.  Materialul 
de  observaţie  e  aşa  de  bogat  că  un  poet  —  un  comic  - —  cu 
ochiul  ager  nu  se  poate  împotrivi  ispitei  de  a  pune  pe  scenă 
ceeaee  vede  in  viaţă.  Reputaţii  nemeritate,  averi  făcute  în 
pripă  prin  mijloace  problematice;  generali,  cari  prelungesc 
răsboiul  pentru  ca  să-şi  satisfacă  vanităţi  sau  interese  per¬ 
sonale;  poeţi  sentimentali  sau  poetaştri  cu  pretenţii,  ne 
sunt  înfăţişaţi  rând  pe  rând  travestiţi  în  caricaturi  de  car¬ 
naval. 

Să  nu  ne  aşteptăm  însă  în  acest  tablou  pe  care  ni-1 
schiţează  comicii,  la  trăsături  de  detaliu,  sau  la  copii  după 
realitate.  Vechea  comedie  zugrăveşte  în  linii  generale  şi  ea 
face  mai  mult  schiţă  decât  portret.  Ar  fi  o  greşeală,  dacă  am 
căuta  să  tragem  concluzii  istorice  sau  documente  pentru 
mai  târziu  din  aceste  caricaturi  ce  ni  se  perindează  înaintea 
ochilor.  Ca  în  orice  caricatură,  anumite  trăsături  sunt  reale  şi 


x)  Compară  cu  spiritul  „fron-  2)  V.  Norii,  v.  946. 
deur”  al  Parisianului. 

trebue  o  bună  doză  de  simţ  critic  şi  prudenţă  pentru  a  re¬ 
duce  aceste  roade  ale  fantaziei  măritoare  la  adevărata  lor 
înfăţişare  şi  proporţie.  Chipul  lui  Socrate  din  Norii  e  un 
exemplu  caracteristic  de  modul  cum  procedează  comedia 
veche.  Din  fericire  materialul  pe  care  1’avem  azi  la  îndemână 
ne  permite  să  cunoaştem  deajuns  pe  marele  cugetător,  ca 
să  putem  stabili  ce  deosebire  e  între  aspectul  lui  adevărat 
şi  masca  după  care  îl  ascunde  Aristofan. 

* 

*  ,  * 

A  explică,  cum  fac  unii1),  caracterul  opoziţionist  al  ve- 
chei  comedii  din  o  împrejurare  economică  de  colorit  local, 
anume  din  dependenţa  în  care  se  găseau  comicii  faţă  de 
marii  proprietari  conservatori  a  căror  liberalitate  le  furniza 
mijloacele  de  a  pregăti  şi  echipă  un  cor,  ni  se  pare  insufi¬ 
cient,  dacă  nu  îngust;  nu  e  exclus  totuşi  ca  în  parte  şi  ne¬ 
voia  de  a  menaja  susceptibilităţile  eupatrizilor  generdşi  să  se 
fi  schimbat  cu  timpul  într’un  obiceiu,  într’o  atitudine,  care-şi 
pune  pecetia  ei  asupra  acestui  gen  literar.  Mai  probabilă 
şi  mai  nemerită  din  punct  de  vedere  psichologic  e  acea  ex¬ 
plicare  ce  face  din  comedia  veche  ,,1’envers  de  Padmiration 
du  jour"2).  Era  o  necesitate  intimă  pentru  comedie,  ne 
spune  acelaş  autor3),  de  a  ataca  lucrurile  în  fiinţă.  A  arăta 
partea  ridiculă  a  tot  ceeace  era  admirat,  iată  rolul  care  aţâţă 
mai  mult  ambiţia  ei,  pentru  că  o  făcea  să-şi  simtă  mai  bine 
puterea  sau,  cum  spune  şi  mai  bine  Levesque4):  ,,Omul 
e  aplecat  din  firea  lui  spre  răutate:  admiraţia  îl  costă,  şi  el 
ţine  la  cei  cari  îl  scapă  de  ea.  Suntem  siguri  că-i  vom 
plăcea,  când  îi  înfăţişem  într’o  farsă  ridiculă,  ceia  ce  s’a 
crezut  dator  să  admire". 

Cum  avem  să  ne  închipuim  aceste  „farse"  geniale, 
datorite  penei  unui  Eupolis,  Cratinos  sau  Aristofan?  în¬ 
deplineau  ele  o  anumită  misiune?  erau  ele  scrise  cu  un  anumit 
scop  ? 

x)  Schwarcz,  op.  cit.,  p.  280.  4)  Memoire  sur  Aristophane 

2)  Croiset,  tom.  III.  p.  458.  (după  Siiss,  op.  cit.,  pag.  95). 

3)  Ibidem. 

Un  scoliast  târziu  l),  căutând  să  explice  rostul  lor,  ne 
spune  într’o  poveste  construită  „apres-coup“,  că  locuitorii 
dela  ţară  de  câteori  erau  oropsiţi  de  orăşenii  din  vecinătate, 
se  duceau  noaptea  la  sfatul  oraşului  vecin  unde  se  plângeau 
denunţând  pe  vinovat,  care  a  doua  zi  era  tras  la  răspundere 
şi  mustrat  pentru  fapta  lui.  Cetăţenii  băgând  de  seamă  că 
mijlocul  acesta  e  bun,  fiindcă  are  darul  să  înlăture  nedrep¬ 
tăţile,  au  dat  voie  celor  urgisiţi  să  joace  (xa){Ux)deiv)  pe  asu¬ 
pritori  în  mijlocul  pieţii.  Cum  leacul  s’a  aratat  eficace,  oraşul 
încuviinţă  pe  câţiva  poeţi  anume  puşi  să  reprezinte  în  voe 
pe  scenă  pe  oricine  ar  crede  ei  cu  cale. 

Nu  trebue  să  punem  prea  mare  temei  pe  această  ima¬ 
ginară  explicaţie  ce  nu  se  bazează  pe  nimic  real. 

Ea  ne  învederează  însă  nevoia  de  a  pricepe  spiritul  co¬ 
mediei  vechi  cu  acea  serie  susţinută  de  atacuri  ce  converg 
către  un  singur  punct:  democraţia  radicală  cu  toate  cusu¬ 
rurile  ei.  Oricât  am.  ţine  seamă  de  caracterul  ei  artistic,  nu 
putem  face  abstracţie  de  această  tendinţă  transparentă 
către  conservatism.  E  drept  că  n’avem  de-aface  cu  o  ..şcoală 
de  moralitate",  în  care  autorul  îşi  afişează  pe  faţă  sfaturile 
sale.  Atenienii  sec.  al  V-lea  erau  prea  rafinaţi  pentru  a  simţi 
nevoia  acestui  lucru,  însă  intenţia  comicilor  e  vădită,  iar 
durerea  lor  pentru  rănile  sufleteşti  ale  prezentului  prea  ma¬ 
nifestă:  ,, Aceşti  comici  îşi  iubeau  patria  şi  ca  patrioţi  înflă¬ 
căraţi,  îngrijaţi  de  decadenţa  crescândă  şi  încălziţi  de  amin¬ 
tirile  strălucite  ale  marilor  fapte  ale  Atenei,  cer  întoarcerea 
la  vechea  stare  de  moravuri  şi  la  politica  cinstită  a  prede¬ 
cesorilor  2)“. 

Dintre  reprezentanţii  cei  mai  de  seamă  ai  comediei  din 
generaţia  pe  ai  cărei  umeri  s’a  ridicat  la  atâta  glorie  Aris- 
tofan,  cel  mai  vestit  este  Cratinos;  activitatea  lui  începe  în 
timpul  lui  Cimon  (449),  iar  ultima  sa  piesă  se  reprezintă  în 
423.  Ii  plăcea  să  trăiască  şi  să  bea  bine,  iar  celor  care  îl  învi¬ 
novăţeau  de  acest  cusur,  le  dădea  dreptate,  cum  a  făcut  în 


9  Cf.  Meineke,  Hist.  cr.,  pag.  538.  2)  Bernhardy,  Lit.  gr.,  II.  2,  608. 

renumita  lui  piesă  „Sticla"1),  prin  care  dovedeşte  că  vinul 
nu  i-a  întunecat  mintea  şi  nici  nu  i-a  scăzut  talentul.  Ţintele 
atacurilor  lui  erau:  Pericle,  efeminarea2)  moravurilor  contem¬ 
porane  şi  bogăţia3)  desfrânată.  Printre  clienţii  lui  nu  erau 
chiar  cei  din  urmă  sofiştii  şi  poeţii,  ori  artiştii  contempo¬ 
rani4). 

O  figură  curioasă  e  Crates,  care  în  piesele  lui  urmăreşte 
tendinţe  şi  idei  generale5).  Comedia  lui  „Lighioanele"6)  ne 
arată  tabloul  unei  vieţi  de  Eldorado,  unde  oamenii  nu  mai 
au  nevoie  de  sclavi  căci  sunt  slujiţi  de  animale  şi  de  unelte 
cari  lucrează  singure.  Cum  vedem,  un  „ pendant"  la  teore¬ 
ticienii  romantici  ai  unei  vieţi  ideale,  si  un  precursor  al  lui 
Wells. 

Ferecrate,  care  merge  7)  pe  urmele  predecesorului  său 
Crates,  e  aproape  un  contimporan  al  lui  Aristofan.  Piesa  lui 
cea  mai  cunoscută  ,, Sălbaticii"  8),  ne  înfăţişează  contrastul 
propriu  unei  societăţi  de  cultură  intensă,  intre  visătorii  des- 
gustaţi  de  viaţa  de  toate  zilele  şi  de  mediul  lor  şi  între  bur¬ 
ghezii  obişnuiţi,  filistenii  timpului.  Corul  constă  din  mizan¬ 
tropi  9).  care  părăsise  societatea  şi  se  duseseră  să  trăiască 
printre  oamenii  primitivi.  Se  vede  însă  că  încercarea  nu  le-a 
reuşit,  căci  sunt  repede  desgustaţi  şi  se  întorc  iar  în  lumea  lor 
de  mai  înainte.  Un  fragment  mai  mare  din  comedia  lui,  „Mi- 


x)  Tlvxivi i ;  v.  fragm.  la  Meineke, 
voi.  I. 

2)  In  piesa  MaXQaxoi. 

3)  nXovzoi. 

4)  Melanthios,  Polymnestos, 
Gnesippos,  Hippon. 

5)  Aristotel,  Poetica,  c.  V  :  Kgd- 
x rjg  ngâoxog  ijg^ev...  xaOolov  noieiv 
l.oyovg  xai  /ivOovg. 

6)  Orjgia. 

7)  5 EţrjĂaoxe  Kgdxijxa...  ngay/uaxa 
de  xaivă  eloifyovjuevog  rjvdoxifiei  ye- 
vojuevog  evgexixog  fivdcov,  cit.  după 
Croiset,  III  473. 

*)  ,r  Aygioi,  „Omnium  hominum 


omnino  osores“  (Meineke).  A  se 
compara  ca  pendant  filosofic  îna¬ 
inte  de  revoluţia  franceză,  teoria 
naturii  la  Rousseau. 

9)  Platon,  Protagoras,  p.  327: 
Ei  deoi  avxov  xglveoftai  ngog 
ăvftgdmovg  oîg  fir/xe  naideia  eoxl 
firire  dixaoxrigia  firyxe  vojuoi ,  firjde 
ăvayxrj  ovâejuia  diă  navxog  ăvay- 
xaţovoa  ăgexfjg  in ifielelollai,  ăXF 
elev  aygioi  xiveg,  oloi  neg  ovg  negvoi 
Oegexgaxrjg  6  noirfxrjg  edidaţe  ini 
ArjvaUp’  i]  oqpodga  ev  xolg  xoiovxoig 
ăvfîgcbnoig  yevojuevog,  iboneg  ol  ev 
ixeivcg  xcg  yiogdb  fiiodvftgamoi... 

neni‘  1),  ne  deschide  o  perspectivă  luminoasă  în  acest  ţinut 
subpământean  şi  ne  zugrăveşte2)  o  ţară  minunată  ca  în  po¬ 
veşti. 

Opoziţia,  pe  de  o  parte  faţă  de  prezentul  trist  şi  pe  de 
alta  faţă  de  inovatorii  primejdioşi,  se  mai  întrupează  într’un 
alt  comic  al  vremei,  Teleclide.  In  ,,Amficţionii“  3)  acestuia  se 
zugrăveşte  în  culori  fantastice  viaţa  fericită  a  trecutului  dis¬ 
părut,  iar  aluziile  răutăcioase  la  adresa  lui  Socrate  4)  şi  Eu- 
ripide  5)  ne  lasă  să  întrevedem  pe  cine  socotea  el  în  mare  mă¬ 
sură  vinovat  de  decăderea  contemporanilor  săi. 

Eupolis,  emulul  şi  aproape  egalul  lui  Aristofan,  for¬ 
mează  împreună  cu  Cratinos  triada  marilor  comici ;  rolul  său 


se  poate  asemăna  cu  acela  pe 


x)  MexaXXfjg.  Meineke,  II.  1,  299. 

2)  Loc.  cit.  ,, ( în  vremea  aceea) 
toţi  trăiau  în  bogăţie  şi  în  mijlocul 
a  tot  felul  de  bunuri:  râuri  pline 

de  ciulama  şi  de  ciorbă  neagră, 
curgeau  printre  strâmtori  mur¬ 
murând,  amestecate  cu  coji  de 
pâine  şi  cu  colaci  din  belşug,  cari 
alunecau  singuri  pe  gâtul  morţilor. 
Pe  malurile  fluviilor,  în  loc  de 
scoici,  sfârâiau  cartaboşi  şi  cârnaţi 
calzi.  Erau  la  îndemâna  oricui  tot 
felul  de  fripturi  cu  sosurile  lor, 
ţipari  garnisiţi  cu  trufe,  cotlete 
mari  şi  fragede  puse  pe  mici  far¬ 
furioare,  piftii  cu  un  miros  foarte 
ademenitor,  măruntaie  de  oaie  şi 
costiţe  rumenite  de  purcel  de  lapte 
împreună  cu  franzeluţele  lor.  Şi 
erau  găvane  întregi  de  găluşti  fă¬ 
cute  cu  lapte  şi  felii  de  slănini. 

B.  Ah,  cât  sânge  rău  îmi  faci  ţi- 
nându-mă  de  vorbă,  când  puteai 
să  te  cufunzi  deatunci  în  Tartar. 

A.  Ce  o  să  zici  când  vei  auzi 
şi  celelalte?  Prepeliţe  fripte,  gătite 
■cu  tot  dichisul,  învălite  în  foi  de 
mirt  şi  anemone,  zburau  pe  la 


care  l-a  jucat  Sofocle  în  tra- 

gura  oamenilor  rugându-se  să  fie 
mâncate.  Iar  deasupra  capului  a- 
târnau  crescute  din  nimic  cele  mai 
frumoase  mere  ce  se  pot  vedea. 
Fete  godănace  în  vesminte  ţesute 
din  păr,  scoteau  din  un  butoiu 
vin  vechi  negru  şi-l  vărsau  în  cupe 
pline  celor  ce  vreau  să  bea.  Şi  tot 
ce  bea  sau  mânca  cineva  se  făcea 
la  loc  îndoit.  Vezi  si  frg.  II.  Mein., 
II  1,  305. 

3)  Meineke  II.  1,  pag.  361: 

Ae£co  tolvvv  fi  Iov  iţ  dgyjjg  ov  eycb 
d'vrjToiOi  TtageîxoV  elgrjvrj  fxev  ngwxov 
ăndvxcov  fjv  woneg  vâcug  xaxâ  y&i- 
gog,  rj  yfj  d’eqpeg’  ov  deog  ovde  vooovg, 
ăXF  avxofxa x  tfv  xă  deovxa’  oîvq)  yăg 
ănc io’  eggei  yagddga  juă^ai  <5’  ăgxoig 
ijLiâxovxo  negi  xolg  oxdfiaot  xcov  ăv- 
dgconcov . 

oi  d’  ăvOgomoL  nioveg  rjoav  xoxe 
xai  jueya  XQV^  riyăvxcov. 

4)  Meineke,  II.  2.  371. 

5)  Ibidem.  MvrjoiXoxog  eox  exel- 
vog,  og  cpgvyei  xi  dgăjua  xaivdv  Ev- 
gimdrj ,  xai  Ecoxgdxrjg  xă  qpgvyav ' 
vnoxid'rioiv. 

gedia  greacă.  El  e„renfant  prodige* 2 3 4'  al  comediei,  precum  A- 
ristofan  e  „l’enfant  terrible"  al  ei.  Horaţiu,  Quintilian,  Per- 
siu,  Lucian  îi  citează  împreună  ca  pe  cei  mai  iluştri  reprezen¬ 
tanţi  ai  genului.  La  17  1)  ani  reprezintă  prima  piesă  în 
429  şi  moare  în  411,  într’un  naufragiu  2).  Pe  lângă  comediile 
cu  caracter  politic,  cum  a  fost  „Maricas"3),  în  care  atacă  pe  Hi- 
perbolos4)  şi ,, Oraşele",  în  care  critică  atitudinea  şefilor  ate- 
nieni  faţă  de  aliaţi 5 6),  mai  caracteristică,  din  punctul  nostru 
de  vedere,  e  ,,Capreleu6),  unde  făcea  rechizitorul  nouei  culturi 
şi  educaţii  (ca  Norii  lui  Aristofan),  —  „Autolycos" 7)  în  care  se 
pare  că  relua  acelaş  subiect8),  şi  ,, Epoca  de  aur"9),  în  care, 
deşi  n’avem  niciun  fragment  spre  a  o  reconstrui,  e  uşor  de 
înţeles  că  relua  aceeaş  temă  de  predilecţie  a  contemporani¬ 
lor  10),  anume  caricatura  unui  paradis  terestru,  transpus, 
undeva  la  începutul  timpurilor. 

Intre  contemporanii  autorului  „Broaştelor",  mai  merită 
o  menţiune  specială  Platon,  numit  comicul,  spre  deosebire 
de  marele  filosof,  şi  Frinihos.  Dela  cel  dintâiu  se  păstrează 
titlurile11)  unui  mare  număr  de  piese,  dintre  care  unul, .So¬ 
fiştii"  ne  indică  reluarea  aceluiaşi  subiect  plăcut  timpului,. 


x)  Suidas. 

2)  Se  zice.  Vezi  controversa  asu¬ 
pra  acestui  punct  la  Pauly-Wis- 
sowa  s.  v. 

3)  Demagog  atenian,  un  client 
de  predilecţie  al  comicilor,  v.  pas. 
cit.  de  comici  relative  la  el,  strân¬ 
se  de  Froehde,  în  B.  z.  Technik 
d.  a.  Kom.,  pag.  83. 

4)  V.  fragm.  Meineke,  II.  199 
şi  următoarele. 

5)  V.  fragm.  Meineke,  II.  1,  455. 

6)  V.  fragm.  Meineke,  II.  1,  431: 

piesă  care  după  cât  se  vede  pre¬ 

zintă  multă  asemănare  cu  Norii. 

E  vorba  de  un  ţăran  care  se  duce 

să  înveţe  carte,  şi  de  un  preceptor 

căruia  şcolarul  făgădueşte  să-i  plă¬ 


tească  oricât  o  vrea  (v.  431).  Foar¬ 
te  interesant  ar  fi  să  ştim  anul  în 
care  s’a  jucat  această  comedie. 

7)  Meineke,  II.  1,  440. 

8)  Ibidem:  ini  xaivozigag  îdiag 
ăoefiwv  fi  iov,  d>  /uoydrjQe,  ergifieg. 

9)  Xqvoovv  yevog.  Meineke,  II.  1,. 
pag.  537. 

10)  ,, Minerii”  lui  Ferecrat,  Cra- 
tinos  în  „Bogăţiile”,  Teleclide  în 
„Amficţionii”. 

11 )  Adonis,  Amfiarau,  Dedal,  Gre¬ 
cia,  Sărbătorile,  în  care  probabil 
ridiculiza  superstiţia  poporului  a- 
tenian,  care  serba  prea  multe  săr¬ 
bători  ;  apoi  Gleofan,  după  numele 
demagogului,  etc. 

iar  „Hiperbolos^1),  „Ambasadorii"  2), ,,  Alianţa"  3).  vor  fi  fost 
piese  cu  tendinţă  politică.  Partea  a  doua  a  operii  lui  ne  arată 
că  în  comediile  de  pe  urmă  4)  predomină  parodia,  ceiace 
însemnă  o  trecere  spre  comedia  nouă. 

Cel  din  urnă,  Frinihos,  ne  interesează  prin  ,, Muzele''5) 
cu  cari  a  concurat  împreună  cu  „Broaştele".  In  ele  va  fi 
fost  vorbă  de  o  întrecere  poetică6)  între  Sofocle  şi  Euripide 
iar  „Monotropos"  al  lui,  repune  în  scenă  pe  mizantropul  ne¬ 
mulţumit  7)  de  semenii  săi. 

Cine  sunt  aceşti  oameni  cari  stârnesc  nemulţumirea  aşa 
de  profundă  a  comicilor  ?  Care-i  aspectul  politic  şi  fizionomia 
morală  a  epocii? 

După  moartea  marelui  stăpânitor  de  oameni,  Pericle, 
care  el  însuşi  nu  scăpase  de  atacurile  repetate  ale  unui  Tele- 
clide  8)  şi  Hermip  9),  figura  de  căpetenie  a  epocii  e  Alcibiade, 
geniala  caricatură  a  marelui  său  unchiu.  înzestrat  dela  na¬ 
tură  cu  daruri  strălucite  şi  cu  un  talent  oratoric  de  rangul 
întâiu,  el  nu  face  cu  aceste  daruri  decât  să  încurce  Atena  în- 
tr’o  serie  de  aventuri  nenorocite  cari  o  duc  la  dezastru.  Acest 
demon  rău  al  patriei  sale,  introduce  în  locul  programului 
moderat  al  predecesorului  său,  o  politică  imperialistă  de  cu¬ 
ceriri  10)  şi  de  violentare,  care  corespundea  lăcomiei  crescânde 
a  unei  democraţii  exagerate.  Pe  lângă  el,  şi  în  lipsa  lui, 
roesc  o  mulţime  de  politiciani  de  mâna  a  doua,  fii  ai  poporului, 
parveniţi u),  cei  mai  mulţi  din  ei  lipsiţi  de  scrupule,  îndrăs- 


x)  Meineke,  II.  2.  669. 

2)  Meineke,  II.  2.  656. 

3)  Meineke,  II.  2.  664. 

4)  Europa,  Laios,  Menelau. 

5)  Meineke,  II.  1.  592. 

6)  Meineke,  II.  1,  593:  Mdxag 
ZoqpoxXerjg  dg  noXvv  ygovov  (hovg 
ănedavev,  evdaiiucov  ăvrjg  xal  deţjiog. 
,,  Verbis  illis  fortasse  Euripidis 
Musa  compellatur“. 

7)  Meineke  II.  1,  587: 

’'Ovojua  de  /uovori  Movorgonog, 

£a>  de  Tî/ucovog  fi  iov 

ăya/iov ,  ădovXov  oţvftv/uov  ăngooodov 


ăyeXaorov,  ââidXexrov,  lâioyvcdjuova. 

8)  Meineke,  II.  1,  373. 

9)  Molgai.  ( Mein.  II.  1.  395). 

10)  Tucidide,  VI.  15:  ,,’ AXxi- 
fiiddijg  6  KXeiviov...  xal  /uaXiora 
orgazrjyfjoai  re  emOv/.iă)V  xal  eX- 
nl'Qoiv  ZixeXiav  re  (Y  avrolg  xal 
Kagx^dova  XiqxyeofXai,  xal  ră  îâia 
ă/ua  evrvyrjoag  ygij/uaoi're  xal  âo^rj 
(bqpeXrjoeiv...  oneg  xal  xad'eîXev  vore- 
gov  rrjv  rwv  ’  Adrjvaicov  n oXiv. 

xl)  Hyperbolos.  Gf.  Tucidide, 
VIII.  73  ;  xal  *  YjiegfioXovre  riva  rcbv 

neţi,  gălăgioşi,  aprigi  la  câştig  şi  susţinători  înfocaţi  ai  răz¬ 
boiului  cu  orice  preţ1),  până  la  capăt. 

In  primul  rând  un  Cleon2),  marele  tăbăcar,  violent  şi 
lacom.  El  e  obscurantismul  întrupat  3)  când  spune  că  de 
obiceiu  oamenii  prea  iscusiţi  şi  cu  multă  ştiinţă  de  carte,  duc 
Statul  la  pieire,  de  acord  în  privinţa  aceasta  cu  Demosul,  care 
se  uită  urât  la  toţi  „luminătorii"  de  şcoală  nouă.  Apoi  un 
Nicias  4),  om  de  treabă,  mare  proprietar,  însă  ignorant,  su¬ 
perstiţios5)  şi  mărginit,  un  general  mediocru,  lipsit  de  energie 
şi  autoritate  (el  pregăteşte  în  mare  parte  nenorocirea  armatei 
ateniene  trimise  în  Sicilia)^  un  Hiperbolos,  un  demagog,  care 
face  politică  la  toate  răspântiile,  om  lipsit  de  caracter  6)  şi 
superficial7);  un  Cleofon  8),  fiul  unui  negustor  de  lire;  un 
Androcles9)  care,  ca  şi  ceilalţi,  are  mâinile  pătate  de  furtul 
banului  public. 

Generali  ca  Sofocle  10),  Eurimedon,  Paches 41),  Fano- 
mahos  12),  Hestiodoros  13),  se  fac  vinovaţi  de  mită,  hoţie,  ex¬ 
torcări  de  bani,  sau  alte  delicte  tot  aşa  de  ruşinoase  14). 

O  parte  din  tineretul  atenian,  şi  cei  mai  distinşi —  cu 


5  A'&rjvaLOJV,  fioxOrjgov  ăvftgconov,  ojo- 
zgaxiofisvov  ov  diă  âvvdjUEOjg  xal 
ăŞicbfÂaxog  cpofiov  alia  diă  rtovijgiav 
xal  alayvvrjv  zfjg  nolscog,  unul  din 
clienţii  mai  remarcabili  ai  come¬ 
diei.  V.  Aristofan,  Cavalerii  1301 ; 
Bcholia,  Norii  1065;  Pacea  690; 
Cratinos,  Jlvxivrj  (sticla),  etc. 

x)  Tucidide,  V.  16.  1:  oînsg 
(Cleon  şi  Brasidas)  âjLMpoTegcoOev 
judlioza  rjvavuovvzo  zfj  elgrjvr)...  6 
Se  (Cleon)  yEvo/iEvr^g  r\ovyiag  xa- 
zaqpavdozsgov  vopiiţojv  ăv  elvai  xa- 
xovgycbv  xal  ămozozegog  âiafidXlcov. 

2)  Tucidide,  IV.  21.  3:  KXeoiv 

6  KXeaivezov ,  âvrig  druuaycoyog  xaz ’ 
ixeîvov  zov  ygovov ,  xal  zâ)  TzXrj&Ei 
jiiOavozazog. 

3)  Tucid.,  III.  37. 

4)  Tuc.,  VII.  86.  4.  5. 


5)  Tucid.,  VII.  50.  77. 

6)  V.  pag.  57. 

7)  Eupolis  ( Quintilian  Inst.  orat. 

I.  10.  18)  ne  spune  că  nici  nu  ştia 
să  citească  cum  se  cade. 

8)  Unul  din  cei  mai  influenţi  de¬ 
magogi  din  ultima  perioadă  a  răs- 
boiului  peloponesiac. 

9)  Demagog  din  a  doua  jumăt.  a 
răsboiului  peloponesiac.  Aristofan, 
Viespile  1187, şi  Cratinos,  Seriphioi : 
ăvdgcov  vEonXovzonovrigcov  (Meineke 

II.  1.  133). 

10)  Schwarcz,  op.  cit.,  pag.  257. 
xl)  Tuc.  III.  18.  28.  Plut.  Arist. 

26.  Nicias,  6.  Arist.  Statul,  V.  3. 

12)  Aristof.  Cavalerii  438.  Scholia. 
Tucid.  II.  70. 

13)  Tucid.  II.  70. 

14)  Schwarcz,  op.  cit.,  pag.  271. 

Alcibiade1)  înfrunte  —  imitează  şi  batjocoresc  la  chef  venera¬ 
bilele  mistere  eleusine2),  sau  parodiază  pe  marele  preot  în 
carnavalul  orgiilor  desfrânate,  unde  se  adoră  zeiţa  tracă, 

Kottvto. 

«/ 

Aceiaş  glumă  nelegiuită  şi-o  permite  şi  Kinesias3),  cel  mai 
vestit  boem  al  timpului  său,  clientul  tuturor  comicilor  dela 
Ferecrate  până  la  Platon.  Fantasia  lui  nesecată  scorneşte  în 
fiecare  an  ceva  nou  pentru  a  jigni  religia  şi  cultul  zeilor,  iar 
comicii4)  îşi  fac  datoria  de  a  nu-1  scăpa  din  vedere. 

Pe  lângă  această  societate  de  oameni  cari  fură,  petrec 
şi-şi  bat  joc  de  cele  sfinte,  lumea  celor  cari  cugetă,  studiază, 
ispitesc  tainele  naturei  sau  caută  soluţii  pentru  relele  sta¬ 
tului5):  naturalişti  cari  se  ocupă  cu  studiul  cerului,  stelelor, 
soarelui  şi  lu nei,  profeţind  că  «marea  are  să  sece  şi  soarele 
să  îngheţe ;  cismari  cari  se  străduesc  să  găsească  cea  mai  bună 
formă  de  guvernământ ;şc olari  ai  filosofilor  străini6),  cari  se 
uită  de  sus,  plini  de  dispreţ  la  vechii  zei  catalogaţi  de  Hesiod; 
ateişti 7),  cari  când  sunt  descoperiţi  sunt  siliţi  să  se  facă  ne¬ 
văzuţi;  poeţi  tragici  ca  Euripide  ce  sapă  de  pe  scenă  funda¬ 
mentul  religiei  de  stat  şi  efeminează  simţurile  cu  sentimenta¬ 
lismul  lui  romantic,  şi  înţelepţi  grotesci  ca  desculţul  Socrate, 
care  învaţă  pe  oameni  să-şi  vindece  sufletul. 

Nu  vom  uita  pe  sofişti,  cu  corolariul  lor,  retorii.  Har¬ 
nicii  Protagoras,  Gorgias,  Hippias,  Trasimahos,  transformă 


x)  Eurimedon  d.  p.,  strateg  în 
răsb.  pelop.,  partisan  al  lui  Cleon, 
a  trădat  interesele  ţării  pentru 
mită.  Tucid.  IV.  65. :  rov  de  rghov, 
Evgvjuedovra  ygv/uara  engdţavro,  cbg 
iţâv  avxolg  (Pythodoros,  Sofocles 
şi  Eurimedon)  xă  ev  EixeUa  xaxa- 
oxgeipaoxai  dtdgoig  neioOevxeg  dnoyoi- 
grjoeiav. 

2)  Schwarcz,  281  şi  Andocide  în 
,, Despre  mistere“. 

3)  Schwarcz,  282. 

4)  Strattis  în  piesa  Kinesias 

{Mein.,  II.  2.  769) ;  Harpocration : 

Hxgăxxig  oXov  dgăjua  noirjoag  elg 


avrov,  ojieg  eneygăqpr)  Kivîjoiag 
evâ)  xal  rr)v  doefieiav  avrov  xcoţicodel. 
Ferecrate  în  Chiron.  Platon  (Mein. 
II.  679,)  Aristof.  în  Geritades: 
Mein.  II.  2.  1005,  etc. 

5)  Diogene  din  Apollonia,  Hip- 
pon,  Anaxagoras. 

6)  Simon,  cunoscutul  lui  Socra¬ 
te.  Diog.  Laerţiu  II  122.  Intre 
titlurile  cărţilor  scrise  ,  de  el  a- 
vem:  Tlegi  drjjuayaryiag,  Ilegi  di- 
xaiov,  IJegl  vâjuov ,  etc. 

7)  Theodoros,  Diagoras  ( v.  Athe- 
naeus,  XIII.  6,  11).  Hippon,  Dio¬ 
gene  din  Apollonia,  Anaxagoras. 

spiritele  feciorilor  de  familie,  învăţându-i  să  cugete  şi  să  lu¬ 
creze  ,,bine‘%  lăsând  în  sarcina  retorilor  să-i  înveţe  ceeace 
în  vremea  aceasta  era  mai  pre  sus  de  orice1):  arta  de  a 
vorbi  bine. 

Spre  a  completă  tabloul,  vom  lasă  să  se  perinde  pe  di¬ 
naintea  noastră  câte  un  exemplar  din  celelalte  categorii  so¬ 
ciale  ce  alcătuesc  viaţa  Atenei  de  atunci  în  toată  variaţia  ei. 
Vom  vedea  mai  întâiu  pe  un  Chairefon 2),  „cugetătorul  slab, 
palid,  cu  sprincene  stufoase  şi  cu  un  glas  foarte  subţire,  un 
adevărat  piţigoi ;  autorul  de  ditirambi  lamentabili,  Hiero- 
nymos3),  stricat  şi  beţiv  ca  un  centaur;  Simon  4),  omul  şi 
totodată  hoţul  de  Stat ;  Cleonymos5),  poltronul,  lat  în  spate, 
greoi  şi  dezertor  de  pe  câmpul  de  luptă;  Clistene6),  fiul  lui 
Sibyrtios,  un  laş  în  luptă,  dar  un  erou  în....  desfrâu ;  Theo- 
ros7),  înşelătorul  sperjur  şi  adulter;  Antimahos8),  risipi¬ 
torul  stricat;  Amynias9),  Derkylos  şi  Losias,  beţivi  iluştri 
cunoscuţi  de  tot  oraşul ;  Filoxen 10),  amatorul  de  băeţi n) ;  De¬ 
mos12),  un  făt  frumos,  cu  drăguţul  lui12),  Calicie;  Eshine, 
un  şarlatan;  Gonnos14),  muzicantul,  maestrul  lui  Socrate; 
Euharide  15),  negustorul  de  usturoi;  Lyscos  l6),  tânărul 
greoi  şi  necioplit ;  Euricle  17),  ventrilocul  prooroc  ;  Kynna  18), 


x)  Aristofan  Norii, v. 1312  şi  urm.: 
otceq  nakai  nor'  eţrjxei 
elvai  r ov  viov  deivov  oi 
yvibjuag  ivavriag  Xeyeiv 
T OLOLV  dlXCLLOig 
toate  vixăv  ănavzag 
oîojtEQ  âv  £ vyyEvrjrai 
xâv  }.Eyr]  na/miovriga. 

2)  Viespile  1408.  Pasările  1553, 
1694;  Norii  156,  1466.  Eupolis, 
Linguşitorii  (v.  Mein.  II.  1.  490). 

3)  Norii,  349;  Aharnienii  389 

4)  Eupolis,  Oraşele;  Norii  349. 

5)  Aharnienii  836,  Cavalerii 
1290,  Pacea  673,  Cavalerii  958, 
Viespile  892,  Norii  673. 

6)  Broaştele  416;  Norii  355; 

Ach.  118;  Viespile  1187. 


7)  Cavalerii  595 ;  Viespile  35,  418.. 
Cavalerii  608. 

8)  Ah.  1150;  Norii  1022. 

9)  Viespile  1265;  74;  466;  267.. 
Norii  686;  689. 

10)  Viespile  84. 

u)  Viespile  459.  Pasările  822. 
12j  Eupolis  în  ,,Linguşitorul“  şi 
Cleobulis ;  mai  v.  Theopompos- 
Tisamenos:  Meineke,  II.  2.  815. 

13)  Norii  109;  Viespile  1265. 

14)  Alias  Ivormos:  Cavalerii  534. 
Cratinos  (Mein.  II.  1.  222).  Ameip- 
sias:  Ivonnos  (v.  Mein.) 

15)  Viespile  680. 

16j  Viespile  98. 

17j  Viespile  1019. 

18)  Viespile  1032;  Pacea  755. 

cocota  scandaloasă  ;  Ephvdion1),  bătrânul  învingător  dela  jo¬ 
curile  olimpice;  Akestor  2),  păcăliciul  obraznic;  Leogora  3), 
crescătorul  de  fazani  şi  ,,viveur“  cu  argint  la  tâmple ;  Arifra- 
des  4),  monstrul  abominabil;  Stenelos  5),  actorul  anemic; 
tagma  Carkiniţilor  6),  o  întreagă  clică  de  poetaştri,  compo¬ 
zitori  de  mâna  a  doua  şi  sicofanţi;  Exekestide  7),  intrusul ca- 
rian;  Opuntios  8),  chiorul,  linguşitor  al  poporului  şi  un  tâ- 
răe-brâu  fără  pereche  ;  Teleas  y),  cel  mai  imoral  dintre 
toţi  demagogii ;  Sporgilos  10),  bărbierul,  depozitarul  tuturor 
veştilor  nouă;  Panaitios  n),  făurarul  de  săbii;  Patroelide  12), 
un  pitic  cu  înfăţişare  de  maimuţă;  Diitrefes  13),  împletitorul 
de  coşuri;  Cleocrit  14),  actorul  cu  piciorul  mare ;  Hierocle  15), 
parazitul;  Proxenide16),  pomanagiul  de  neam;  Menippos17), 
geambaşul;  Meidias18).  negustorul  de  prepeliţe;  Zeotrofide19) 
slab  ca  o  scândură  şi  uşor  ca  o  pasare;  ,,Timon“,  solitarul 
mizantrop;  Chairis 20),  flautistul;  Merihos  21),  Glauketos 
şi  Teleas22),  cumpărători  ,,de  visu“  ai  trufandalelor;  Stil- 
bide23),  vizionarul;  Diopeithes24),  proorocul  care  dă  ochii 
peste  cap  şi  mănâncă  de  vii  pe  naturalişti25)‘f. 

Iată  multiplele  feţe  ale  societăţi  în  mijlocul  căreia  tră- 


J)  Viespile  1191  ;1383  cu  5  co- 
livile. 

2)  Viespile  1275  ;  Pari.  fem.  129, 
Pacea  883;  Caval.  1287. 

3)  Viespile  1313;  Platon  com. 
’ Exevai  (Mein.,  I.  2,  659). 

4)  Pauly  (Real-Encycl.  ed.  1892, 
art.  Carcinus). 

5)  Pasările  753. 

6)  Pasările  1294. 

7)  Pasările  168;  1025.  Pacea 
1008. 

8)  Platon,  Sofiştii:  ZnoQyiXoq 

TjV  XOVQEVQ. 

9)  Pasările  441. 

10)  Ibidem  790. 

u)  Ibidem  877.  Eupolis,  Demele. 

12)  Pasările,  1442;  798. 

13)  Hermippos,  Kerkopes. 

14)  Teleclide,  Hesiodoi. 


15)  Pasările  1293,  Scholia. 

16)  Platon,  Perialges  ;  Frinih.  ( v. 
Oskar  Froehde,  op.  cit.  pag.  58). 

17)  Ibidem. 

18)  Diog.  Laertiu  IX  12.  4;  Lu¬ 
cian,  Timon;  Plutarch,  Alcib.  16. 
Aristof.  Lysistr.  750,  Pasările  1475. 

19)  Aristof.  Acharn.  866.  Scholia; 
tot  acolo  v.  16.  Pasările  858;  Pa¬ 
cea  951,  etc. 

20)  Viespile  1142,  506;  Aharn. 
887;  Pacea  1008. 

21)  Platon,  Perialges  (la  Mein.) 
Thesmofor.  1033.  Pacea  1008. 

2ă)  Pacea  1008. 

23)  Pacea  1032 ;  Eupolis,  Oraşele 
(Mein.  II.  514). 

24)  Cavalerii  1085;  Viespile  380. 
Pasările  988 ;  Frynichos,  Teleclide. 

25)  Schwarcz,  op.  cit.  288. 


62 


ARISTOFAN  ŞI  CONTEMPORANII 


eşte  Aristofan.  Datele  despre  viaţa  lui  sunt  confuse,  contra¬ 
dictorii  şi  puţin  numeroase.  Câteva  notiţe  păstrate  la  sho- 
liaşti x)  ce  trăesc  cu  multe  veacuri  în  urmă,  câteva  aluzii 
din  comedia  contemporană,  elogiul  vreunui  admirator  sau 
imitator  târziu,  portretul  minunat  pe  care  îl  face  Platon  în 
„Banchetul"  lui 2),  iată  ştirile  sgârcite  pe  care  antichitatea 
ni  le-a  lăsat  despre  acest  mare  poet. 

Din  opera  lui,  ca  din  a  tuturor  marilor  scriitori  clasici, 
amănuntele  pe  care  le  putem  culege  privitor  la  caracterul  şi 
personalitatea  autorului,  sunt  foarte  puţine.  La  cei  vechi  nu 
întâlnim  subiectivismul  care  se  răspândeşte  binevoitor  în  lu¬ 
crările  artiştilor  din  epocile  mai  târzii;  e  un  principiu  obser¬ 
vat  de  toată  arta  veche,  care  nu  îngădue  artistului  să  vor¬ 
bească  despre  sine.  Pe  de  o  parte  acestui  lucru,  pe  de  alta  fap¬ 
tului  că  contemporanii  nu  socoteau  că  e  necesar  să  veşni- 
cească  în  scris  trăsăturile  caracteristice  ale  celor  mai  mari 
gânditori  şi  artişti  ailor,  se  datoreşte  lipsa  de  ştiri  şi  docu¬ 
mente  precise,  cu  ajutorul  cărora  să  putem  reconstrui  viaţa 
şi  fisionomia  atâtor  mari  fii  ai  Atenei.  Când  ne  gândim  cu 
câtă  grijă  şi  meticulositate  se  adună  în  timpurile  noastre  tot 
ce  se  referă  la  cei  despre  cari  se  bănueşte  că  sunt  oameni  mari, 
ne  surprinde  această  stranie  neglijenţă  a  vechilor  concetă¬ 
ţeni  ai  unui  Euripide  şi  Eshil;  ea  ne  denotă  par’că  o  încre¬ 
dere  trufaşă  în  plenitudinea  unui  geniu  naţional,  ce  nu  are 
să  sece  niciodată. 

Din  cele  cinci  biografii  pe  care  le  mai  avem  azi,  aflăm 
că  Aristofan  era  fiul  lui  Filip  şi  al  Zenodorei,  Atenieni  amân¬ 
doi.  şi  oameni  de  condiţie  liberă.  El  s’a  născut  între  456-450 
a.  Cr.  în  doma  Kydathenaion,  ce  ţinea  de  tribul  Pandionis, 
adică  în  aceiaşi  parte  a  Aticei  de  unde  se  trăgea  şi  Cleon,  fai¬ 
mosul  om  de  stat,  pe  care  astfel  comicul  va  fi  avut  prilejul  să-l 
cunoască  mai  de  aproape  şi  mai  de  timpuriu.  Despre  originea 
tatălui  său,  circulau  felurite  zvonuri,  dintre  care  unele  îl  a- 
duceau  din  oraşul  Lindos  în  Rodos,  iar  altele  chiar  din  depăr- 


x)  Cf.  Meineke,  voi.  I.  530  şi  2)  Symposion,  passim  şi  Apolo- 
următoarele.  gia  19,  B. 

tatul  Naucratis  în  Egipt 1).  Bineînţeles  acestea  nu  erau  de 
cât  răutăţi  născocite  de  adversarii  politici  pe  de  o  parte,  sau 
de  confraţii  în  comedie,  pe  de  alta,  cari  nu  vor  fi  văzut  cu 
ochi  răi  îndepărtarea  posibilă  din  viaţa  Atenei  a  acestui  ri¬ 
val  aşa  de  incomod. 

Ceiace  însă  se  pare  că  se  poate  admite  aproape  cu  sigu¬ 
ranţă,  e  că  Filip  a  venit  de  timpuriu  din  Egina  unde  avea  o  mo- 
şioară  şi  că  s’a  stabilit  în  Atena,  căpătând  aci  şi  dreptul  de  ce¬ 
tăţenie2).  In  desele  lui  călătorii,  el  va  fi  fost  însoţit  de  fiul  său 
care  căpătă  pentru  această  insulă  o  dragoste  ca  şi  cum  i-ar  fi 
fost  a  doua  patrie.  Aici  îşi  petrecea  el  chiar  mai  târziu,  când 
ajunge  om  matur,  o  bună  parte  din  timp,  şi  nu  e  exclus  că 
aici,  departe  de  larma  şi  de  luptele  politice  din  Atena,  să-şi  fi 
scris  3)  o  mare  parte  din  comediile,  care  aveau  să  stârnească 
atâta  râs  şi  atâta  venin  printre  neastâmpăraţii  spectatori  de 
la  Leneene.  Tabloul  din  Symposion,  în  care  Platon  ni-1  arată 
trăind  ca  un  om  cu  educaţie  şi  cultură  aristocratică  printre 
cele  mai  bune  familii  şi  în  societatea  cea  mai  distinsă  a  capi¬ 
talei,  ne  îndreptăţeşte  să  bănuim  că  tatăl  lui  va  fi  fost 
unul  dintre  micii  aristocraţi,  având  o  oarecare  avere  şi  culti¬ 
vând  relaţiuni  cu  conservatorii  timpului. 

Despre  viaţa  privată  şi  despre  educaţia  acestui  copil  pre¬ 
coce  n’avem  nici-o  ştire.  Ne  putem  însă  închipui  că  el  va  fi 
fost  crescut  în  spiritul  şi  respectul  tradiţiilor  vechi,  ţinut  în 
această  vârstă  fragedă  departe  de  influenţele  nouei  şcoli ;  încă 
de  timpuriu  va  fi  auzit  în  casa  părintească  isbucniri  de  indig¬ 
nare  împotriva  generaţiei  revoluţionare  şi  aceiaş  ură  se  va  fi 
încuibat  în  sufletul  lui  cu  prilejul  convorbirilor  la  care  el  va 


x)  Ştirea  care  ni-1  prezintă  ca 
cleruli  în  Egina  mi-se  pare  neîn¬ 
temeiată  ;  se  pare  că  a  fost  inven¬ 
tată  ,,ex  eventu“,  ca  să  explice  re- 
laţiunile  şi  desele  călătorii  ale  lui 
Aristofan  în  Egina.  Starea  de 
cleruh  presupune  o  relativă  să¬ 
răcie  a  lui  Filip,  însă  toate  măr¬ 
turiile  despre  viaţa  lui  Aristofan  ne 
indică  că  acesta  dimpotrivă  a  avut 


toate  înlesnirile  unui  trai  scutit 
de  umilinţe,  ceeace  înseamnă  că 
averea  moştenită  dela  tatăl  său 
îi  permitea  să  trăiască  independent 
şi  să  frecventeze  cele  mai  bune 
cercuri 

2)  Gf.  Mein.  Hist.  crit.,  pag.  943. 

3)  Ibidem:  oi  de  Aiyivijrrjv  (exă- 
Xovv)  oToxaţo/Lievoi  ix  tov  tiXelotov 
XQovov  râg  diargi^âg  avrodi  noieloQai. 

fi  luat  parte  ca  martor  tăcut,  încă  din  copilărie  de  câte  ori  tatăl 
său  se  întrunea  să  stea  de  vorbă  cu  prietenii,  mici  proprie¬ 
tari,  suspinători  după  vremurile  bune  de  odinioară.  Acasă,  în 
tovărăşia  dascălilor  de  modă  veche,  va  fi  învăţat  muzica  so¬ 
bră  doriană,  recitarea  pe  de  rost  a  părţilor  mai  frumoase  din 
Omer,  Eshil,  Simonide  şi  clasicii  mai  de  seamă  1),  şi  tot  ce 
era  necesar  să  ştie  un  tânăr  din  lumea  bună.  Noua  înclinaţie 
a  celor  de  o  vârstă  cu  el,  cari  se  duceau  să  urmeze  cursurile 
sofiştilor,  sau  să  asculte  în  vre-o  societate  restrânsă  doctri¬ 
nele  fantastice  ale  filosofilor  la  modă,  ori  ultimele  rezultate 
ale  cercetărilor  naturaliştilor  impii,  n’a  împărtăşit-o,  nu  atât 
din  pricina  astmoferei  pe  care  o  respirase  acasă,  cât  din  re¬ 
pulsia  lui  naturală  pentru  orice  ideologie  străină  de  intere¬ 
sele  practice  ale  vieţii,  şi  duşmană  vechilor  datini  şi  credinţe. 

La  o  vârstă  când  alţii  abia  deschid  ochii  asupra  lumii, 
el  va  fi  avut  conştiinţa  clară  despre  misiunea  lui  în  această 
societate  frământată  de  atâtea  direcţii  contrare  şi  va  fi  luat 
hotărîrea  de  a  fi  un  biciuitor  nemilos  al  tuturor  viţiilor, 
cari  dacă  s’ar  fi  lăţit  nepedepsite  şi  nebatjocorite,  aveau  să 
aducă,  după  părerea  lui,  ruina  ţării.  De  timpuriu  va  fi  început 
pregătirea  serioasă  în  acest  sens,  şi  nu  arareori  va  fi  jucat  în 
piesele  acelor  dintre  comici  cari  vor  fi  exercitat  o  atracţie 
mai  puternică  asupra  lui.  Potrivit  convingerii  lui,  că  „mai 
înainte  de  a  fi  cineva  cârmaciu,  trebue  să  înveţe  a  vâsli“  2), 
el  se  va  fi  apucat  să  înveţe  temeinic  meşteşugul  de  a  scrie 
comedii,  citind  cu  hărnicie,  asistând  sau  luând  parte  însuşi 
ca  actor  în  reprezentaţiile  date  de  acea  serie  de  poeţi,  care 
încheagă  definitiv  comedia,  în  frunte  cu  Cratinos3).  Ase¬ 
meni  în  privinţa  aceasta  cu  Moliere  şi  Shakespeare,  el  îşi  în¬ 
vaţă  meseria  în  contact  necontenit  cu  opera  predecesorilor 
săi,  dovedind  încăodată  că  geniul  adevărat,  pentru  a  se  ma¬ 
nifesta  în  toată  splendoarea  lui,  cere,  pe  lângă  o  bogată 
înzestrare  dela  natură  şi  o  muncă  neobişnuită. 

Nici  nu  împlinise  douăzeci  de  ani  când,  socotindu-se  pe 


3)  Mahaffy,  Ist.  lit.  gr.  v.  I.  p.  a 
2-a,  pag.  212.  213. 


Cf.  Norii  1355—1365. 
2)  Cavalerii,  v.  538. 

deplin  pregătit,  dă  la  lumină  prima  lui  comedie  „Oaspeţii 
lui  Hercule"1 2)  pe  care,  fie  din  pricina  unei  restricţiuni a) 
impuse  de  lege3),  fie  că  tânărul  autor  voia  mai  întâiu  să 
pipăe  pulsul  publicului,  o  dă  să  fie  pusă  în  scenă  sub 
numele  unui  regisor  vestit,  Callistrat 4),  al  cărui  patronaj 
era  de  altfel  o  garanţie5)  în  faţa  magistraţilor,  că  piesa 
merită  să  fie  jucată. 

Era  cu  atât  mai  explicabil  pasul  acesta  la  un  poet  debu¬ 
tant,  cu  cât  se  întâmplase  unor  tragici  celebri,  ca  Sofocle,  să 
li  se  refuze6)  piesele  prezentate  comisiei  însărcinate  cu 
alcătuirea  repertorului.  Oricum,  „Oaspeţii  lui  Hercule^ 
a  fost  admisă,  piesa  s’a  jucat  şi  a  fost  premiată  cu  premiul 
al  II-lea;  un  succes,  care  dacă  nu  era  strălucit,  însemna 
în  orice  caz  foarte  mult7),  când  ne  gândim  că  concurenţii 
vor  fi  fost  poeţi  cu  renume  şi  cu  o  activitate  considera¬ 
bilă  înapoia  lor,  şi  că  scena  era  la  Atena,  oraşul  cel  mai 
literar  al  timpurilor. 

Piesa  precocelui  autor,  care  avea  proaspătă  în  minte 
deosebirea  dintre  educaţia  sa  şi  a  tinerilor  de  şcoală  nouă 
din  timpul  lui,  se  învârtea,  fireşte,  în  jurul  acestei  probleme, 
făcând  procesul  rezultatelor  nefericite  pe  care  noua  direcţie 
le  aducea  cu  sine.  Ea  ne  înfăţişează  —  după  cât  putem  ghici 
din  puţinele  fragmente  rămase8)  —  contrastul  dintre  cei  doi 
fii  ai  unui  fermier  ce  trăeşte  la  ţară  ;  pe  de  o  parte  tânărul 
crescut  în  frica  zeilor,  observator  al  datinelor  vechi,  munci¬ 
tor  şi  cumpătat,  fără  prea  multă  ştiinţă  de  carte  ;  pe  de  alta, 
cavalerul  elegant,  proaspăt  întors  dela  Atena,  unde  a  învă¬ 
ţat  să  ţină  discursuri  frumoase,  să  nesocotească  aşezămintele 
vechi,  să-i  fie  ruşine  de  muncă9),  să-şi  bată  joc  de  credinţa 


x)  AanaXelg,  la  Meineke,  o.  c.II.2. 
1020. 

2)  Norii  v.  524  şi  urm. ;  cf.  v. 
527 :  xâycb  jiapâevog  yăg  fjv ,  xovx 
eţfjv  nco  juoi  rexeîv. 

3)  Meineke  II.  2.  908  şi  urm. 

4)  Meineke  II.  2.  pag.  908,  909. 

5)  Gf.  rolul  pe  care  Fa  jucat  Am- 

bivios  Turpis  în  cariera  lui  Teren- 


ţiu  şi  Caeciliu. 

6)  Meineke,  Fr.  com.  Gr.,  voi.  II. 
1020. 

7)  Mein.  II.  2.  pag.1020»  Scholias- 
tul:  evdoxifxrjoe  de  oqpodga  ev  rov- 
xcg  râ)  âga/uan. 

8)  La  Meineke  II.  1041. 

9)  Mein.  II.  1037. 

părinţilor,  ba  chiar  să-i  insulte  şi  să-i  cheme  în  faţa 
judecăţii. 

Această  problemă  caracteristică  pentru  toată  activita¬ 
tea  marelui  comic,  revine  sub  o  formă  mai  amplă  în  Norii 4) 
lui,  cum  vom  vedea  la  locul  său.  E  semnificativ,  că  subiectul 
cu  care  debutează  el  în  cariera  lui  dramatică,  e  educaţia,  din 
care  face  oarecum  punctul  central  al  satirei  violente  îndrep¬ 
tate  împotriva  contemporanilor  săi. 

In  anul  următor,  427,  comicul  ia  parte  la  concursul  dra¬ 
matic  dela  Marile  Dionisiace  —  cari  aveau  loc  primăvara — cu 
noua  lui  piesă ,, Babilonienii",  pe  care  o  represintă  prin  acelaş 
Callistrat.  Despre  modul  cum  a  fost  clasificată,  nu  ştim  nimic, 
însă  ceiace  e  sigur,  ecă  noua  comedie  a  avut  un  răsunet  pu¬ 
ternic  în  public,  căci  de  data  aceasta  autorul  îşi  ia  eroii  lui 
din  viaţa  politică,  punând  în  scenă  pe  dictatorul  zilei,  Cleon, 
pe  trimisul  oraşului  Leontinoi,  vestitul  sofist  şi  orator,  Gor- 
gias,  şi  pe  poporul  de  gură-cască 1  2)  al  atenienilor  cari  se  lasă 
încântaţi  de  vorbe  frumoase  şi-şi  nesocotesc  propriile  lor  in¬ 
terese. 

Atacurile  vehemente  ale  lui  Aristofan  erau  îndreptăţite, 
căci  cruzimea  şi  violenţa  caracteristică  politicei  lui  Cleon, 
avusese  darul  să  înstrăineze  simpatia  aliaţilor3).  Spartanii  in¬ 
vadaseră  din  nou  solul  Aticei,  ciuma  începuse  să  bântue  cu 
furie,  Statul  se  găsea  într’o  situaţie  foarte  critică  şi  cu  toate 
astea  poporul  de  judecători  şi  ascultători  de  vorbe  frumoase, 
ademenit  de  gura  de  aur  a  sirenei  din  Leontinoi,  care-i  îmbă- 
tase  cu  floricele  oratorice  —  într’un  moment  de  entuziasm  ar¬ 
tistic  —  votează4)  un  ajutor  de  douăzeci  de  corăbii  pentru 
oraşul  sicilian  în  strâmtorare. 

Unul  din  capetele  de  acuzaţie  cele  mai  grave  pe  care 
spiritualul  censor  de  douăzeci  şi  doi  de  ani,  le  aducea  poli¬ 
ticei  patronate  de  obscurantistul  ce  şedea  în  fruntea  trebilor 
publice,  era  îndreptat  împotriva  sistemului  de  a  recruta  pe 

1)  Şi  în  Viespile.  laud.  şi  Tucid.  III.  50. 

2)  XavvojioUrai:  v.  parabaza  la  4)  Diodor  Sic.  XII.  53;  Tucid. 
Acharnienii,  v.  630  şi  următoarele.  III.  86. 

3)  Meineke,  op.  cit.  loco  supra 

funcţionari  şi  magistraţi  prin  tragere  la  sorţi1),  acuzaţie  în 
care  —  coincidenţă  curioasă  —  găsim  un  punct  comun  cu 
Socrate,  duşmanul  lui  de  mai  târziu. 

Succesul  gălăgios  al  piesei  —  căci  succes  trebue  să  fi 
fost  fără  îndoială  —  a  fost  urmat  de  un  proces  răsunător2), 
pe  care  politicianul  demascat  l’a  intentat  îndrăsneţului  opo- 
ziţionist.  O  contestaţie  a  cetăţeniei  comicului,  a  cărui  si¬ 
tuaţie  era  agravată  şi  prin  aceia  că  el  îşi  permisese  să-şi  bată 
joc  de  politica  Statului  în  faţa  spectatorilor  străini3),  ad¬ 
mişi  să  ia  parte  numai  la  reprezentaţiile  de  primăvară,  fu 
introdusă  în  faţa  redutabilului  tribunal  al  heliastilor.  Se 
vede  însă  că  procesul  a  luat  o  întorsătură  favorabilă  celui 
acuzat,  care  ar  fi  obţinut  achitarea  —  ne  spune  cronica  tim¬ 
pului  —  mulţumită  unui  cuvânt  de  spirit4). 

Iată  două  piese  din  tinereţea  fragedă  a  genialului  autor, 
piese  cari  sunt  caracteristice  prin  aceia  că  ele  cuprind  în  nu¬ 
cleu  cele  două  laturi  ale  programului  de  atac  pe  care  Aris- 
tofan  îl  îndreaptă  împotriva  societăţii  şi  politicei  timpului 
său.  De  aici  înainte  până  la  reprezentarea  ultimei  lui  comedii, 
,,Aeolosicon“,  pe  care  o  înscenează  prin  fiul  său  pe  la 
sfârşitul  olimpiadei  100-a5),  adică  pe  la  380.  el  scrie  rând  pe 
rând  vre-o  cincizeci  de  piese,  în  care  aceleaşi6)  probleme  sunt 
reluate  sub  diferite  feţe,  mereu  nouă. 

In  425,  la  Leneene  —  sărbătoarea  de  toamnă  în  cinstea 
lui  Dionysos  —  poetul  apare  cu  ,,Acharnienii“,  piesă  ast¬ 
fel  numită  după  un  dem  din  Atica.  Eroul,  Dicaeopolis 7), 
un  personaj  rustic  din  sus  numitul  dem,  a  ajuns  fără  voia8)  lui 


x)  Scholiastul  lui  Aristof.Acharn. 
377. 

2)  Parab.  la  Ach.  Biografiile  gre¬ 
ceşti. 

3)  Parab.  Acharn. 

4)  Gf.  Bios:  /xr/rr/g  /uev  re  /ne  cpr)Oi 
rov  e/ujiievai ,  avrăg  eycoye  ovx  offî 
ov  yâg  n eo  ne,  iov  yovov  avrâg  ă- 
veyvco.  Odysseia  I.  215.  16. 

5)  Meineke,  op.  cit.  voi.  II.  pag. 

940. 


6)  De  ex.  AairaXelg  tratează  a- 
celaş  subiect  ca  Norii  şi  Viespile ; 
Babilonienii  tratau  cam  acelaş 
subiect  ca  şi  Cavalerii.  Lista  com¬ 
paraţiilor  s’ar  putea  prelungi. 

7)  ,,Ein  redender  Name“:  el 
înseamnă  „Statul  judecăţilor”. 

8)  Cetăţeanul  nostru  e  „eva- 
cuat“  de  pe  zona  de  răsboi  în 
Capitală,  care  suferă  de  o  aglome¬ 
raţie  neobişnuită. 

cetăţean  al  înfriguratei  capitale,  unde  se  plictiseşte  neavând 
ce  face,  duce  dorul  vieţii  tihnite  dela  ţară,  şi-şi  amăreşte 
zilele  petrecând  tot  timpul  în  piaţa  publică,  unde  oratorii 
şi  politicianii  de  meserie  pun  la  cale  destinul  ţării  oropsite 
de  războiu,  blestematul1)  de  răsboiu,  care  Ta  silit  pe  el 
să-şi  lase  casa  şi  rostul  lui  pentru  a-şi  căuta  un  adăpost  în 
furnicarul  din  Atena,  in  Agora  el  desaprobă  cu  energie  toate 
propunerile  pentru  continuarea  luptei  şi  asistă  la  manope- 
rile  trăgătorilor  de  sfori  politice,  cari  introduc  tot  felul  de 
false  solii2)  străine,  cu  scopul  de  a  întări  încrederea  poporului 
în  isbânda  finală.  Văzând  că  nu  e  nici  o  speranţă  de  pace, 
desnădăjduit,  cetăţeanul  nostru  părăseşte  întrunirea  plin 
de  desgust  şi  se  hotăreşte  să  facă  cu  duşmanii  ţării  sale  o 
pace  de  unul  singur.  Zis  şi  făcut. 

Cât  ai  clipi  din  ochi,  el  îşi  cumpără  dela  Lacedemonieni 
o  oală  cu  armistiţiu  pentru  treizeci  de  ani  şi  se  pregăteşte 
să  guste  în  tihnă  binefacerile  Eirene-i  (Pacea).  Dar  vezi 
că  socoteala  de  acasă  nu  se  potriveşte  cu  cea  din  târg.  Ve¬ 
cinii  lui,  Acharnienii,  oţeriţi  de  atâta  sfidare  şi  îndrăz¬ 
neală,  pun  mâna  pe  el  şi-l  dau  în  judecată  pentru  această 
trădare  a  lui. 

înainte  de  a  încerca  să  se  disculpe,  el  face  o  vizită  lui 
Euripide  pe  care-1  găseşte  cocoţat  în  ,, atelierul  lui  tragic“, 
îl  roagă  să-i  împrumute  costumele  cele  mai  de  efect  din  ar¬ 
senalul  Iui  scenic  şi  în  ţinuta  aceasta,  vrednică  de  a  deştepta 
milă  şi  în  inima  cea  mai  împietrită,  se  întoarce  în  faţa  tribu¬ 
nalului  unde  îşi  pledează  cauza  cu  capul  pe  tăietor.  Cu  multă 
greutate  isbuteşte  să-i  convingă  de  dreptatea  lui,  iar  tribu¬ 
nalul  neavând  încotro  îi  dă  drumul  să- şi  vadă  de  treabă  şi 
să  trăiască  după  capul  lui.  Vesel  că  a  scăpat,  omul  nostru  se 
întoarce  acasă  cu  voie  bună  şi  cu  gând  de  chef.  Piesa  se  în¬ 
cheie  cu  un  îndoit  tablou  în  care  deoparte  ni  se  înfăţişează 
Dicaeopolis  făcând  praznic  mare  şi  ospătându-se  cu  toate 


*)  Norii,  Prologul  v.  6.  Babilonieni ;  v.IlQEopeis — comedii. 

2)  Element  obişnuit  în  comedia  Leuco  (Mein.  II,  2,  749)  şi  Platon. 

politică  (veche)  greacă.  V.  şi 

bunătăţile,  iar  de  alta  Lamahos1),  generalul  Bramarbas,  fan¬ 
faronul  pedepsit,  care  se  întoarce  dela  răsboiu,  rănit  şi  pră¬ 
pădit  ca  vai  de  el. 

Acharnienii,  după  cum  se  poate  ghici,  nu  erau  decât 
un  manifest  în  favoarea  aristocraţilor2)  şi  a  moderaţilor,  pe 
al  căror  program  era  înscrisă  pacea  —  şi  un  atac  făţiş  împo¬ 
triva  politicei  de  aventură  imperialistă  a  demagogilor.  Co¬ 
media  e  întreţesută  cu  o  mulţime  de  aluzii  veninoase  la  adresa 
duşmanului  neîmpăcat  —  atot  puternicul  tăbăcar  —  cu¬ 
prinde  o  parodie  nespus  de  hazlie  a  artei  lui  Euripide  şi 
în  treacăt  multe  sfichiuri  la  adresa  tragicului  Theognis3), 
mai  târziu  unul  din  cei  treizeci  de  tirani  —  un  poet  fără 
talent,  şi  a  altor  muzicanţi4)  cu  renume,  cu  sau  fără  talent, 
ca  Dexitheos  şi  Chairis. 

Cu  această  revistă  politică,  autorul  în  vârstă  de  aproape 
douăzeci  şi  trei  de  ani  —  după  altă  socoteală,  abia  de  două¬ 
zeci  de  ani  —  îşi  face  intrarea  triumfală  in  lumea  marilor 
artişti  recunoscuţi  ai  vremii.  Comedia  lui,  Acharnienii,  ia 
premiul  întâi  şi  bate  pe  marii  lui  rivali,  Cratinos  şi  Eupolis, 
cei  mai  talentaţi  comici  ai  timpului. 

Era  prima  zgârietură  a  leului. 

Piesa  aceasta  poate  fi  numită  brevetul  lui  de  autor  co¬ 
mic,  căci  eî  îşi  legitimează  cu  ea  talentul  lui  în  aşa  fel,  că  nici 
o  îndoială  nu  mai  era  cu  putinţă.  Ni-1  închipuim  acum  gus¬ 
tând  gloria  în  toată  plinătatea  ei,  recunoscut,  sărbătorit, 
chemat  în  toate  părţile.  De  acum  va  fi  datând  înscrierea  lui 
în  clubul  politic  al  aristocraţilor  şi  nu  e  exclus  ca  piesa  ur¬ 
mătoare,  „Cavalerii",  să  fie  datorită  unui  îndemn  mai  con¬ 
cret  al  acestor  partizani  politici,  cari  şi-l  afiliază  ca  pe  unul 
din  cei  mai  de  temut  şi  mai  temeinici  susţinători  ai  lor.  Suc¬ 
cesului  strălucitor  se  va  fi  datorit  probabil  şi  prietenia  tre¬ 
cătoare  şi  oferta  de  a  colabora  cu  el,  pe  care  i-o  face  ilustrul 


x)  Pe  care,  după  moartea  lui,  il 
laudă  in  „Broaştele“  1039. 

2)  Cari  făceau  politică  „paci¬ 
fistă1  e 

3)  Ach.  11.140  şi  Tesmofor.  168. 


4)  E  seducătoare  ipoteza  — •  pe 
care  o  făceau  răuvoitorii  —  că 
autorul  ar  fi  luat  bani  dela  aristo¬ 
craţi,  însă  ea  nu  se  poate  docu¬ 
menta  prin  nimic. 

său  rival,  Eupolis1).  Laurii  câştigaţi  în  loc  să-l  ispitească  spre 
a  se  odihni,  ii  îndeamnă  să  atace  acum  unul  din  subiectele 
cele  mai  îndrăzneţe,  pe  care  îl  desvoltă  în  ,,Cavalerii“ 
reprezentaţi  în  424.  De  data  aceasta,  autorul  pune  în  scenă 
pe  însuş  poporul  atenian,  sub  chipul  unui  bătrân  capriţios, 
credul  şi  foarte  accesibil  oricărei  linguşiri. 

'■ '  Probabil  că  această  inovaţie  artistică  a  făcut  în  mare 
parte  succesul  piesei,  deşi  se  poate  să  fi  fost  inspirată,  in¬ 
direct,  de  comedia  „Oraşele"  2)  a  lui  Eupolis.  Personificarea 
originală  în  care  se  face  psihologia  mulţimei,  a  „ despotului 
cu  multe  capete"3),  denotă  o  intuiţie  rară  la  tânărul  ei  isco¬ 
ditor.  Cu  trăsături  de  maestru  ne  zugrăveşte  pe  vestitul 
Demos  (Poporul  suveran),  regele  Grecilor,  stăpânul  tiranic 
şi  impulsiv,  care  are  în  mâna  lui  viaţa  şi  moartea  cetăţe¬ 
nilor,  pacea  şi  răsboiul,  fericirea  sau  nenorocirea  aliaţilor. 
Sufletul  acestuia,  mobil,  variabil  după  bătaia  de  vânt  a 
impresiei  momentane,  întinat  de  ignoranţă,  răutate  şi  ego¬ 
ism  sălbatic,  sau  cutremurat  de  avânturi  generoase,  ni-e 
înfăţişat  de  pana  iscusită  a  lui  Aristofan,  cu  o  plasticitate 
care  nu  va  fi  fost  întrecută  nici  de  celebrul  tablou  cu  acelaş 
subiect  al  marelui  pictor  Parrhasios  „care  a  zugrăvit  —  ne 
spune  Plinius4)  —  poporul  atenian  într’un  chip  ingenios, 
reprezentându-1  schimbăcios,  iute  la  mânie,  nedrept,  nesta¬ 
tornic  şi  în  acelaş  timp  îndurător,  milos,  îndrăgit  de  glorie, 
semeţ,  umil,  crud  .şi  laş  totdeodată". 

Pilda  cea  mai  caracteristică  de  modul  cum  se  mani¬ 
festă  toanele  acestui  popor,  o  avem  în  descrierea  pe  care 


x)  Care,  pe  cât  se  vede,  a  cola¬ 
borat  la  Cavalerii,  cel  puţin  aşa 
spune  el  in  Bdjixai  (Mein.  II. 
453),  mai  târziu,  când  s’a  certat 
cu  „chelul”  [tovq  Inneag  ovvenoi- 
r)oa  r cp  qpalaxgw  xovrcg].  Vezi  şi 
răspunsul  lui  Aristofan  în  Norii 
(parabaza  553/555). 

-  2)  Mein.  II.  509. 

-  3)  Pohlmann.  Socr.  şi  pop.  său, 
pag.  61,  după  Aristotel,  Republ.  II 


9  3. 

4)  Hist.  nat.  XXXV.  10.„Pinxit 
Demon  Atheniensium  argumento 
quoque  ingenioso.  Ostendebat 
namque  varium:  iracundun  injus- 
tum,  inconstantem :  eundem  exo- 
rabilem,  clementem,  misericordem ; 
gloriosum,  excelsum,  humilem,  fe- 
rocem  fugacemque  et  omnia  pa- 
riter“. 

ne-o  dă  Tucidide  despre  adunarea  ce  trebuia  să  ia  o  hotă- 
rîre  privitoare  la  soarta  Mitilenienilor x)  cari  părăsiseră  cauza 
ateniană,  — iar  felul  în  care  mulţimea  atotputernică  se  ridică 
împotriva  oricărei  autorităţi  umane  sau  divine,  face  pe 
Platon  să  vadă  în  ea -vechea  natură  titanică  reînviată* 2). 

Decât  Aristofan  face — fireşte  —  mai  mult  o  caricatură  a 
acestui  fenomen,  grandios  şi  teribil  în  isbucnirea  sa,  ca  marea. 

El  nu  stărue  decât  asupra  petelor  de  umbră  ale  psychei 
populare,  pentrucă  aşa  cerea  receptul  şi  intenţia  pe  care 
el  o  urmărea  prin  arta  sa.  Oricum,  e  o  tentativă  îndrăsneaţă 
din  partea  lui  de  a  întrupa  un  monstru  aşa  de  proteic  şi  cu 
contururi  aşa  de  fluide,  într’o  formă  plastică. 

Indrăsneala  e  cu  atât  mai  mare,  cu  cât  el  întreprinde 
să  dojenească  pe  faţă  pe  despotul  bănuitor  şi  răzbunător, 
care  e  Demosul  atenian.  Şi  —  lucru  minunat  —  încercarea 
lui  e  încununată  de  succes,  căci  el  ştie  să  îmblânzească 
năpraznica  dihanie,  pentru  că-i  cunoaşte  slăbiciunile  şi  ştie 
cum  s’o  ia  de  coarne. 

Premiul  cu  care  a  fost  încununată  şi  această  piesă  prin 
care  poporul  recunoştea  talentul  celui  care-1  făcuse  să  râdă 
pe  propria  sa  socoteală,  dovedeşte  la  Aristofan,  pe  lângă 
o  adâncă  cunoaştere  a  psichologiei  mulţimii  şi  o  aptitudine 
minunată  de  a  o  mânui,  aptitudine  care,  dacă  s’arfi  hotărît 
s’o  întrebuinţeze  în  arena  politică,  Par  fi  făcut  un  adversar 
de  temut  al  lui  Cleon  şi  unul  din  stâlpii  cei  mai  temeinici 
ai  aristocraţiei. 

E  interesant  de  studiat  unul  din  mijloacele  de  care  se 
slujeşte  el  spre  a  se  insinua  în  sufletul  acestei  democraţii 
exagerate,  pe  care  el  o  desaprobă  cu  ultima  energie,  dacă 
n’o  urăşte  de-a  dreptul.  Intr’un  vers3)  din  parabaza  come¬ 
diei  de  care  ne  ocupăm,  spune  anume  că  poetul  şi  poporul 
au  aceleaşi  uri  comune  împotriva  aceloraşi  persoane.  Din 
contextul  comediei  cât  şi  din  situaţia  în  care  se  găseşte  co¬ 
micul  faţă  de  publicul  său,  ştim  că  nu  poate  fi  vorba  decât 


x)  Tucid.,  III.  63-50.  său,  pa?.  54.  Platon,  Leg.  701  b. 

2)  Pohlmann,  Socrate  şi  poporul  3)  Cavalerii,  v.  507. 

de  demagogii  zilei,  dintre  cari  cel  mai  de  seamă,  Cleon,  se  găsia 
în  anul  425  —  în  care  se  reprezintă  „Cavalerii"  —  la  zenitul 
puterii  sale.  Nu  e  oare  un  paradox  îndrăzneţ  din  partea  lui 
Aristofan  să  susţină  că  atât  el,  purtătorul  de  cuvânt  al  co¬ 
teriei  conservatoare,  cât  şi  poporul,  se  întâlnesc  într’un  punct 
comun:  duşmănia  faţă  de  politicianii  aventuroşi  ai  tim¬ 
pului  ? 

Dacă  afirmaţia  făcută  de  el  nu  s'ar  fi  bazat  pe  ceva 
existent  în  sufletul  spectatorilor,  cari  constituesc  Demosul, 
caricaturizat  pe  scenă,  atacul  lui  ar  fi  dat  greş  şi  autorul 
ar  fi  căzut,  în  loc  să  capete  premiul  întâi,  cum  ştim  că  l-a 
căpătat. 

Atunci  nu  rămâne  de  admis  decât  că  exista  o  legătură 
tainică  între  firea  elementară  a  plebei  radicale  şi  între  poet, 
legătură  care  îngădue  acestuia  din  urmă  să  găsească  prin  o 
intuiţie  genială  punctul  minim  de  rezistenţă  al  psychei  po¬ 
pulare,  care  cu  greu  şi  numai  pentru  scurt  timp  suporta 
pe  cei  ridicaţi  din  mijlocul  ei :  se  pare  că  din  pricina  unei  ge¬ 
lozii  sinucigaşe,  ea  găseşte  o  plăcere  secretă  în  a-i  ponegri, 
sau  a  asculta  ponegririle  îndreptate  împotriva  lor  de  către 
alţii,  ba  chiar  în  a-i  prăvăli  când  autoritatea  lor  devine  su¬ 
părătoare.  Ea  simte  o  aplecare  nestăpânită  de  a  pângări, 
dacă  nu  de  a  dărâma,  idolii  pe  cari  i-a  ridicat.  Dela  această 
observaţie  pleacă,  cred,  Aristofan,  când  porneşte  aşa  de  în¬ 
crezător  atacul  în  contra  tutorilor  obraznici  ai  Demos-ului. 
Si  care  e  acuzaţia  ce  revine  mai  des  în  versurile  comicului? 
„Mai  toţi  demagogii  —  aproape  fără  exceepţie  —  sunt  de  neam 
de  josu x). 

De  nimic  nu  va  fi  râs  mai  cu  poftă  poporul  egalitar 
din  Atena,  decât  de  aluziile,  dese  până  la  saţietate,  relative 
la  tăbăcarul  ce  înşeală  lumea  cu  marfa  lui  proastă.  Nu 
e  oare  straniu  din  partea  poporului,  ,,a  democraţiei  nea¬ 
mestecate",  că  aplaudă  în  deosebi  şi  se  desfată  la  critica 
a  tocmai  ceia  ce  constituia  caracteristica  regimului  radical 
ce  desfiinţase  privilegiile  celor  cu  strămoşi  şi  cu  blazon? 


*)  Gf.  Schwarcz,  op.  cit.  pag.  272  (der  Junkerkult). 

Da,  fireşte,  şi  nu  ne  putem  mira  în  deajuns  de  preferinţele 
şi  toanele  acestui  popor  inconsecvent.  Decât  nu  trebue 
să  aplicăm  criteriul  logic  în  judecarea  mulţimilor.  E  clar 
că  massa  din  Atena  nu  avea  sentimentul  moral  al  egalităţii 
şi  că,  printr’un  fel  de  romantism  de  femee,  cochetă  cu  no¬ 
bleţă  şi  admiră,  cel  puţin  la  teatru,  distincţiunea  aristocratică, 
pe  care  o  dădeau  adversarilor  un  nume  răsunător,  tradiţia 
si  strămoşii. 

Atacurile  comicilor  împotriva  parveniţilor  politici,  cari 
n’au  o  linie  de  străbuni  în  arborele  lor  genealogic,  formează 
o  temă  de  predilecţie  a  comediei  şi,  eo  ipso,  a  publicului.  Ele  ne 
arată  că  în  societatea  ateniană  contemporană  cu  Aristofan, 
Euripide  şi  Socrate,  subsistă  într'o  formă  anumită  cultul 
nobleţei  aristocratice,  cu  toate  că  la  tribunal  şi  în  luptele  po¬ 
litice  această  aristocraţie  era  aprig  combătută. 

La  sentimentul  obscur,  din  care  izvoreşte  acest  cult 
într’o  mulţime  democratică,  face  apel  comicul  nostru,  când 
vrea  să  trezească  în  inima  poporului  dispreţul  pentru  pro¬ 
priii  lui  idoli. 

Pentru  a-şi  ajunge  acest  scop,  el  adaogă  la  trăsăturile 
mai  sus  numite,  încă  alte  câteva,  care  întregesc  tabloul, 
sau,  mai  bine  zis,  caricatura  politicianului  demagog. 

Care-s  condiţiile  pe  care  trebue  să  le  întrunească  un  ce¬ 
tăţean  pentru  a  ajunge  in  fruntea  trebilor  statului,  condu¬ 
cător  şi  guvernantă  a  acestui  popor  capricios  şi  slab  cu  duhul? 
Trei,  ne  răspunde  autorul  ,, Cavalerilor" 4) :  să  poseadă  mai 
întâiu  acea  îndrăsneaiă  neruşinată,  ăvaiosia-),  care  în¬ 
cearcă  tot,  nesocotind  legea,  dreptatea  şi  aşezămintele  în 
fiinţă ;  apoi  să  fie  ignorant,  ă^a^rj g,  căci  ignoranţa  e  mama  în- 
drăsnelii  3),  şi  pentrucă  mulţimea  nu  suferă  sufletele  distinse; 
însfârşit  să  fie  corupt4),  lipsit  de  scrupule,  adică  imoral5).  Aceste 
trei  calităţi,  pe  lângă  care  trebue  să  mai  adăogăm  extracţiunea 


x)  Cavalerii  v.  136  şi  următoa¬ 
rele.  Arist.  Polit.  III.  10. 

2)  Contrară  lui  aldaiţ,  v.  Cav. 
322:  ăvaideia ,  rjjieg  [âovt]  ngooTaxel 
grjxogwv. 


3)  Tucid.  III.  37:  âjuaftia  ’&gdoog 
qpegsi. 

4)  Cav.  336:  novrjgog. 

5)  llavovgyog. 

umilă,  cea  mai  importantă  din  toate,  constituesc  breviarul 
politicianului  într’o  epocă  de  democraţie  excesivă.  Aşâare  aerul 
să  ne  spună  poetul  nostru.  Că  sub  exagerarea  bufonă  în  care 
Aristofan  îşi  învălue  ideia  lui,  se  ascunde  o  mare  doză  de 
observaţie  reală  şi  de  adevăr,  nici  nu  încape  îndoială.  Căci 
ce  titlu  poate  să  recomande  mai  mult  pe  un  candidat 
în  faţa  alegătorilor  dintr’un  stat  democratic,  decât  faptul  că 
el  se  trage  de  jos,  e  fiu  al  poporului  şi  răsărit  din  mij¬ 
locul  lui? 

Cât  priveşte  cea  de  a  doua  calitate  — -  ignoranţa  —  ne¬ 
cesară  unui  om  politic,  ea  ne  este  din  întâmplare  recomandată 
şi  prin  gura  a  doi  oameni  serioşi,  pe  cari  nu-i  putem  pune  la 
îndoială:  Cleon  şi  Isoerate.  Aristofan  nu  ne  prezintă  o  in¬ 
venţie  a  lui,  ci  o  părere  care  avea  curs  pe  piaţa  politică,  ori 
cât  de  ciudat  ne-ar  părea  faptul.  Iată  ce  ne  spune1)  vestitul 
demagog:  „E  o  adevărată  nenorocire  că  noi  n’am  ajuns  încă 
la  convingerea,  că  oamenii  inculţi  ştiu  de  obiceiu  să  conducă 
statul  mai  bine  decât  cei  culţi.  Aceştia  din  urmă  vor  în  tot¬ 
deauna  să  pară  mai  iscusiţi  decât  legile  şi  să  se  pună  deasu¬ 
pra  deliberaţiunilor  politice  făcute  în  interesul  tuturor,  ca 
şi  cum  n’ar  găsi  alt  prilej  mai  bun  de  a-şi  pune  în  evidenţă 
inteligenţa  lor,  lucru  prin  care  de  cele  mai  multe  ori  primej- 
duesc  existenţa  statelor.  Ceilalţi  însă  neavând  atâta  încre¬ 
dere  în  isteţimea  lor,  văd  că  nu  sunt  mai  deştepţi  decât  le¬ 
gile  şi  că  nu  sunt  în  stare  să  critice  vorbele  celor  cari  le  dau 
sfaturi  bune ,  şi  astfel  se  face  că  ei  se  poartă  nu  ca  partizani,  ci 
ca  judecători  imparţiali  şi  de  cele  mai  multe  ori  nimeresc 
adevărulu  a). 


x)  La  Tucid.,  III.  37. 

2)  Citez  şi  pe  Isoerate  ale  că¬ 
rui  vorbe  nu  sunt  de  cât  un  ecou 
slab  — la  patruzeci  de  ani  în  urmă 
—  al  spuselor  ,,tăbăcarului“ : 
„MăXXov  <5’  rjoyvvovP  ini  zolg  xoivolg 
ă/Liagzrj/uaoiv  i )  vvv  im  rolg  idtoig 
r olg  orpezigoig  avzcbv'  zovzcov  <5’  fjv 
aîziov,  ozl  zovg  vojuovg  ioxonovv. 


oncog  âxgi^wg  xal  xaXâjg  eţovoi,  ovy 
ovzco  zovg  negi  zcov  lâtcov  ovfifioXaiojv 
cbg  zovg  negi  zcov  xad ’  âxdozrjv  zi]v 
rj/uigav  imzidevfiăzcov  rjjitozavzo 
yâg,  ozi  zolg  xaXoîg  xăyaOolg  ovdiv 
derjoei  noXkdov  yga/ujuazcov,  ăXT  an 
oUycov  ovv'&jjjudzajv  gadioog  xal 
negi  zcov  lâicov  xal  negi  zâ)v  xai- 
vcbv  ojuovorioovoiv Paneg.  77.  78. 

Iată  cum  corifeii  democraţi  recomandă  poporului  ati¬ 
tudinea  pasivă,  pentruca  să-l  mânuiască  mai  uşor;  iată  pe 
ce  se  bazează  constatarea  lui  Aristofan,  că  unui  demagog 
i  se  cere  să  fie  ignorant. 

împotriva  acestui  obscurantism  în  politică,  preconizat 
şi  recomandat  de  şefii  democraţiei,  ia  poziţie  comicul  nostru, 
ridiculizându-1  şi  arătând  totodată  poporului,  care  sunt  re- 
ceptele  de  cari  se  călăuzesc  conducătorii  lui.  Pe  de  altă  parte, 
însă  în  alt  domeniu,  când  e  vorbă  să  combată  aristocraţia 
intelectuală,  în  reprezentantul  ei  de  frunte,  Socrate1),  au¬ 
torul  nostru,  care  se  vede  că  e  un  abil  tactician,  se  face  el 
însuş  partizanul  obscurantismului  intelectual,  denunţând 
urii  masselor  pe  toţi  acei  „sofişti"  şi  meteorologi  cari  se  sin-* 
gularizează  într’o  izolare  dispreţuiţoare  faţă  de  marele  vulg 
şi  nu-i  împărtăşesc,  ba  chiar  sapă,  credinţele  strămoşeşti,  in¬ 
troducând  ,,idei  nouă"  şi  , .fabricând  zei  proaspeţi''. 

Iată  cum,  rând  pe  rând,  el  ştie  să  facă  să  vibreze  diferi¬ 
tele  coarde  ale  sufletului  schimbător  al  mulţimii,  apelând 
când  la  un  instinct,  când  la  altul,  spre  a  o  face  să-şi  întoarcă 
faţa  spre  trecut. 


E  mai  ciudat  că  Aristotel,  câte¬ 
va  decenii  mai  târziu,  susţine 
(motivele  sunt  greu  de  ghicit,  a- 
fară  numai  dacă  nu  vrem  să  ad¬ 
mitem  pe  cele  scoase  în  relief  de 
Schwarcz,  Democr.  ath.,  pag.  488) 
acelaş  lucru  (v.  Pol.  II.  io)  adăo- 
gând,  pentru  a-şi  sprijini  părerea 
lui  şi  dintr’un  alt  punct  de  vedere, 
şi  constatarea,  că  mulţimea  e  mai 
competentă  să  judece  în  orice 
chestie  decât  individul  singur, 
oricât  de  bine  ar  fi  înzestrat 
(diâ  xovxo  xai  xqlveiv  ă/Â£ivov  dykog 
nollă  i)  sîg  âouoovv ;  şi  mai  sus : 
eri  [xăXXov...  ovxco  xai  xd  nhfjdog 
âdiaqpOogcoTEQOv  re bv  oXîyajv)  .  Se 
vede  că  marele  cugetător  avea 
asupra  psichologiei  mulţimilor, 
idei  —  dacă  nu  greşite  — in  orice 


caz  cu  totul  opuse  celor  de  azi 
(Gustave  le  Bon). 

x)  In  domeniul  politic  se  pare 
—  adică  după  mărturiile  ce  le  a- 
vem  lucrul  e  clar  - — -  că  Aristofan 
şi  Socrate  se  intâlniau  în  idei. 
Amândoi  —  cel  dintâi  în  chip 
tacit,  cel  de  al  doilea  expres  — 
sunt  de  părere  că  politica  e  o  ştiin¬ 
ţă,  şi  ea  trebue  făcută  de  specia¬ 
lişti.  (Gf.  Memorabilele,  cartea  III, 
în  special  cap.  6.  17.  ,/EvOvjuov 
Se  xai  xcbv  sldoxcov  ori  Ăiyovoi  xai 
ori  noiovoi,  xai  EvgrjOEig  ev  Jiăoiv 
sgyoig  xovg  /usv  Evdoxi/uovvxdg  te  xai 
d'avjuaCojusvovg  ix  rcov  /udhora  i- 
mara/UEvojv  ovrag,  rovg  âs  xarado- 
ţovvxdg  xe  xai  xax aopQovov/x£vovgy 
ix  xwv  dfxad'Eaxdxcov “). 

Cu  piesa  „ Norii"  —  reprezentată  în  423  —  care  face  un 
pendant  la  prima  lui  comedie  „Oaspeţii",  Aristofan  ne  în¬ 
făţişează  o  nouă  lăture  a  luptei  dusă  de  el  împotriva  curen¬ 
tului.  Norii1),  astfel  numiţi  după  persoanele  fantastice,  cari 
alcătuesc  corul2),  a  căzut  faţă  de  „Sticla"  lui  Cratinos  şi 
„Connos"  al  lui  Ameipsias.  Lucrul  e  cu  atât  mai  surprinzător3), 
cu  cât  poetul  considera  această  operă  ca  fiind  cea  mai  bună4) 
a  sa.  De  altfel  căderea  nu  va  fi  fost  datorită  decât  capri¬ 
ciului  mulţimii  şi  nici  decum  faptului  —  cum  am  fi  înclinaţi 
să  credem5) — că  autorul  s’a  legat  de  populara  persoană  a  lui 
Socrate,  căci  e  neîndoios  că  în  Connos,  care  nu  era  altul  decât 
maestrul  de  muzică  al  sus-citatului  filosof,  figurează 6)  şi 
zdrenţărosul7),  proclamat  de  oracolul  din  Delfi  drept  cel  mai 
înţelept  dintre  oameni. 

In  prima  scenă  ne  apare,  noaptea,  actorul  principal, 


x)  Nume  foarte  sugestiv  pentru  a 
caracteriza  „nebulozitatea44  filoso- 
fiei  contemporane.  Fantazia  comi¬ 
cilor,  mai  ales  a  celor  atenieni 
—  foarte  fecundă  în  născocirea  a- 
propourilor  ingenioase  (v.  Broaş¬ 
tele)  —  a  creat  în  limba  greacă  con¬ 
temporană  cu  Aristofan  şi  numele 
foarte  apropiat  de  cel  de  mai  sus  — 
Kapnias  (  Kanviag *  *)  dela  xcmvog  = 
fum)  pentru  a  desemna  pe  scriito¬ 
rul  obscur  ( Ecfantide :  Kanviag 
enexaXelTO  diă  ro  /uijdev  ygdcpeiv 
lafingov)  şi  —  credem  —  cuvân¬ 
tul  cuprinde  în  sine  şi  o  sub- 
nuanţă  de  şarlatanie  (âĂaţovela)  . 
Ca  paralelă  modernă  ar  putea  servi 
cuvântul  „fumiste”. 

*  Viespile  15.  unde  A.  îl  întrebu¬ 
inţează  la  adresa  comicului  Ecfan¬ 
tide,  pentru  a  caracteriza  obscuri¬ 
tatea  versurilor  acestuia.  E  proba¬ 
bil  că  cuvântul  a  fost  întrebuinţat 
de  comici  şi  la  adresa  lui  Eschil. 
Cf.  Cratinos  la  Mein.  II.  224  şi 


I.  36. 

2)  Alcătuit  din  femei,  învesmân¬ 
tate  în  văluri  lungi,  vărgate  cu 
culori  strigătoare;  ca  detaliu  de 
remarcat,  ele  purtau  nişte  nasuri 
lungi  şi  ascuţite.  Cf.  Schol. 

3)  Până  la  un  punct.  Că  „Sticla44 
lui  Cratinos  —  pe  cât  o  putem 
cunoaşte  din  fragmente  —  a  câş¬ 
tigat  fără  rezerve  simpatia  publi¬ 
cului,  e  foarte  explicabil. 

4)  Vezi  apreciarea  autorului  a- 
supra  propriei  sale  piese,  în  Norii 
v.  535  şi  următoarele,  şi  mai  ales 
in  parabaza  Păcii. 

5)  Opinie  care  într’o  vreme  a 
găsit  apărători  —  mai  ales  că  a- 
propierea  se  impunea  dela  sine  şi 
era  foarte  seducătoare. 

6)  Mein.  II.  2.  703. 

7)  In  piesă,  Socrate  e  înfăţişat 
în  haina  săracilor  (rgificov  v. 
loc.  cit.)  şi  ceva  mai  jos,  se  pome¬ 
neşte  şi  de  âvvjiodr]o(a  lui. 

Strepsiade1),  un  ţăran  cu  dare  de  mână,  vorbindu-ne  de 
necazurile  pe  care  le  are  din  pricina  nevestei  înfumurate  şi 
a  fiului  său  risipitor,  un  maniac  după  cai  şi  alergări.  Cu 
groază  se  gândeşte  la  datoriile  în  care  s’a  îngropat  din  pri¬ 
cina  lor  şi  e  in  căutarea  unui  mijloc  ca  să  scape  de  ele.  N’ar 
fi  o  ideie  să-şi  trimeată  feciorul  la  vestita  şcoală2)  a  iscusi¬ 
tului  sofist,  Socrate,  dela  care  ar  putea  să  înveţe  meşte¬ 
şugul  minunat  de  a  face  din  alb,  negru,  şi  din  negru,  alb,  de 
a  dovedi  şi  impune  orice  şi  a-şi  ajunge  toate  scopurile 
numai  prin  puterea  cuvântului?3) 

INumai  că  fiul  nu  vrea  să  se  învoiască  şi  atunci  tatăl  în¬ 
suşi  e  nevoit  să  ia  drumul  spre  „atelierul  de  idei"  al  faimosului 
dascăl.  Ajuns  aici,  el  găseşte  pe  maestru  într'un  coş,  spân¬ 
zurat  în  văzduh,  adâncit  în  cercetarea  tainelor  cereşti.  Nu¬ 
mai  după  ce  acesta  se  scoboară  din  locaşul  lui  aerian,  poate 
să  stea  de  vorbă  cu  noul  venit,  spre  a-i  da  îndrumările  nece¬ 
sare  pentru  cel  ce  vrea  să  intre  în  templul  miraculoasei 
ştiinţe. 

Din  nenorocire,  de  mintea  groasă  a  bătrânului  fermier 
nu  se  pot  prinde  ideile  subţiri  pe  care  vrea  să  i-le  bage  in 
cap  învăţătorul ;  singurul  lucru  pe care-1  pricepe  Strepsiade  e  că 
zeii  de  altă  dată  nu  mai  există,  că  sunt  puşi  la  vechituri,  şi 
că  alte  divinităţi  năzdrăvane,  ca  Vârtejul  şi  Văzduhul, le-au 
luat  locul.  In  cele  din  urmă,  pentru  a  nu-şi  pierde  vremea 
de  geaba,  ţăranul  se  întoarce  acasă  şi  de  data  aceasta,  izbu¬ 
teşte  să-şi  înduplece  feciorul  să  meargă  la  învăţătură  in 
locul  său.  După  câtva  timp,  la  auzul  progresului  pe  care-1 
face  agerul  său  fiu  în  noua  ştiinţă,  nădăjduind  că  cu  aju¬ 
torul  lui  va  scăpa  de  încurcătura  în  care  se  află,  omul 
nostru  îşi  descreţeşte  fruntea  îngrijată,  începe  să  se  uite  de 
sus  la  creditori  şi  aşteaptă  cu  nerăbdare  întoarcerea  odo¬ 
rului  mântuitor.  Dar  care  nu-i  e  desamăgirea  şi  amărăciunea, 


x)  Nume  vorbitor.  Taler  cu  două 
feţe,  Intortochilă. 

2)  0QovnoTr]Qiov—q)QovT[g=:  apar¬ 

ţinând  limbajului  filozofic.  Un  cor 
•de  „frontistai“  era  şi  în  corul  din 


„Connos“al  luiAmeipsias.  Oqovx.  ar 
,,fi  atelierul  de  idei”.  Un  atelier 
,,tragic“  avea  şi  Euripide  (v. 
Aharn.). 

3)  Norii,  passim. 

când  acesta  se  întoarce  acasă?  La  rugăciunea  tatălui  de  a-i 
cântă  la  masă  un  cântec  bătrânesc,  fiul  răspunde  că  asta 
e  un  obiceiu  neghiob  din  vremea  veche.  Cum  Strepsiade 
indignat  stărue  în  cererea  lui,  Fidipide,  fiul,  îl  bate  măr, 
ameninţă  că  o  să  se  poarte  la  fel  şi  cu  mama  sa  şi  apoi  le  do¬ 
vedeşte  de  acord  cu  logica  nouei  învăţături,  că  fiul  e  îndrep¬ 
tăţit  să-şi  bată  părinţii1).  Acum  în  sfârşit,  vede  bătrânul 
primejdia  nouei  filosofii,  şi  înfuriat  se  duce  de  pune  foc 
..magherniţei  de  idei  nouă",  ca  să  ardă2)  cu  Socrate,  cu 
elevii  si  cu  zeii  ei  cu  tot. 

Iată  în  câteva  cuvinte  conţinutul  comediei,  ce  făcea 

i  / 

deliciile  unei  M-me  Dacier,  care  mărturiseşte  că  a  citit-o  de 
mai  bine  de  două  sute  de  ori.  Piesa  a  făcut  obiectul  multor 
controverse,  mai  ales  în  epoca  de  renaştere  a  raţionalismului, 
care  a  precedat  şi  întovărăşit  marea  revoluţie  franceză. 
Autorul  o  consideră  ca  opera  lui  de  căpetenie3)  şi  se  plânge 
in  parabaza  ediţiei  a  doua4),  de  lipsa  de  înţelegere  a  publi¬ 
cului  şi  de  soarta  pe  care  a  pregătit-o  celui  mai  iubit  copil 
al  muzei  sale. 

,,Eu  nu  caut  să  vă  înşel  introducând  pe  scenă  de  două 
sau  de  trei  ori  acelaş  subiect  (cum  se  vede  că  făceau  ceilalţi 
comici),  ci  aduc  mereu  subiecte  noui,  ingenioase,  care  nu  sea¬ 
mănă  de  loc  unul  cu  altul“.  Această  mărturisire  a  lui  e  aşa 
de  seducătoare,  că  ea  ne  face  să  explicăm  nesuccesul  lui  ca 
datorit  în  parte  faptului  că  masca  pe  care  el  o  înfăţişează 
publicului  nu  corespundea  trăsăturilor  filosofului  desculţ, 
care  de  orice  se  ocupa,  numai  cu  studiul  cerului5)  nu,  iar 
pe  de  altă  parte  stilului  subtil  şi  felului  aproape  euripidean 
în  care  el  alcătueşte  această  farsă  fantastică.  Teza  e  prea 
evidentă  pentru  ca  să  placă  acestui  public  ce  nu  iubeşte  ab- 


1)  O  scenă  aproape  analoagă  in 
„Erasmus  Montanus“  al  lui  Hol- 
berg. 

2)  Aceeaş  dorinţă  era  exprimată 

de  Eupolis  în  ,,Oraşele“  (Mein. 

II.  1.  469:  ov  (Zajxgărrig)  %gfjv... 

xdeoOcu  Tergiyora). 


3)  Viespile  1047. 

4)  Singura  pe  care  o  avem  noi 
azi  —  vezi  discuţia  la  Teuffel,  pre¬ 
faţa  la  Norii. 

6)  Platon,  Apologia,  19  D. 

stracţiunile1).  Şi  apoi  cum  se  vede  clar  din  reproşurile  lui 
Aristofan,  nu  era  destul  de  obscenă2)  pentru  gustul  con¬ 
temporanilor* 

Ni  se  pare  ciudată  această  observaţie,  când  ne  gândim 
că  unul  din  marile  cusururi  pe  care  i  le-au  găsit  autorului  atât 
criticii  vechi3),  cât  maieu  seamă  cei  noui,  e  că  avea  deosebită 
predilecţie  pentru  obscenităţi.  Aristotel,  când  vorbeşte  de  far¬ 
sele  de  prost  gust4)  s’a  gândit  la  el,  cu  toate  că  de  altfel  îl 
ignorează  cu  tot  dinadinsul,  căci  el  nu  gusta  decât  comedia 
nouă,  după  cum,  când  e  vorba  de  tragedie,  se  pare  că  el  pune 
pe  Euripide  mai  presus  de  toţi  ceilalţi.  Cât  despre  Plutarch, 
când  compară  pe  Aristofan  cu  Menandru,  întrebuinţează, 
pentru  a  caracteriza  stilul  celui  dintâi,  epitetele:  trivial  şi 
comun5).  Boileau  numeşte  pe  dornicul  nostru  un  ,,bouffon" 6), 
Tanaquil  Faber  Junior,  ,,o  cloacă  plină  de  toate  murdăriile"7). 
Fenelon  îl  găseşte  josnic  8),  iar  La  Harpe,  plin  de,,  echivocuri 
vulgare",  vrednice  de  drojdia  societăţii9). 

Un  lucru  e  foarte  probabil :  anume,  că  predecesorii  autorului 
Norilor  întrebuinţau  obscenul  într’o  măsură  mai  largă  şi  ca  un 
mijloc  independent,  cu  valoarea  lui  specifică  destul  de  mare, 
dacă  luăm  în  consideraţie  faptul  că  ei,  servindu-se  de  acest 
mijloc  în  aşa  măsură,  nu  făceau  decât  să  se  călăuzească  de  gus¬ 
tul  publicului.  Aristofan — şi  poate  E  upolis — se  sluj  esc  de  obscen 
mai  puţin  şi  numai  ca  de  un  mijloc  plastic  pentru  a-şi 
ajunge  un  scop,  pentru  a  realiza  în  chip  concret  o  ideie  artis¬ 
tică  pe  scenă.  El  nu  recurge  la  acest  element  dubios  —  cel 
puţin  în  primele  lui  piese  —  de  hatârul  obscenului,  nici  spre 
a  complace  publicului,  cum  îl  acuzau  mai  cu  seamă  criticii 
moralişti  ai  veacului  al  XVIII-lea,  ci  spre  a  scoate  în  relief 


x)  Aristot.,  P.  V.:  „xaOâAov  . .  . 
Âdyovg“. 

2)  Parab.  Norii  v.  538.  şi  următ. 

3)  Arist.  Poetica  fr.  9. ;  Plutarch, 
Comparaţie  intre  Aristof.  şi  Men. 

4)  Bco^oAoxa.  Arist.  Poetica  fr.  9. 

5)  ( Pogrixdg  xal  fiăvavaog. 

6)  Arta  poetică,  399  şi  următ. 


7)  De  futilitate  poetices:  „cloaca 
sortibus  omnibus  plena“,  citat 
după  Siiss. 

8)  Siiss,  op.  cit. 

9)  „  Quod-libets  plats,  dignes  de 
la  plus  grande  canaille“,  v.  Siiss, 
op.  citat.,  pag.  100. 

puternic  — în  culori  cam  crude,  ce-i  drept  —  anumite  laturi  ale 
tabloului,  ale  caricaturii  pe  care  vrea  sa  o  înfăţişeze  publi¬ 
cului. 

La  el  nu  e  intenţia  nesănătoasă  de  a  gâdilă  fantazia 
auditorului,  căci  scopul  lui  ultim  e  etosul  demn  pe  care 
nu-1  poate  trezi  în  cadrul  comediei  lui,  decât  prin  estetizarea 
acestui  ,,urât  nedureros" x). 

Afară  de  aceasta,  trebue  să  ţinem  socoteală  de  două  lu¬ 
cruri:  la  reprezentarea  de  comedii  e  probabil  că  nu  au  luat 
parte  decât  bărbaţi* 2).  Apoi  psichologia  diferitelor  epoci  în 
raport  cu  obscenul  variază:  ceiace  e  obscen  într’o  vreme, 
nu  mai  e  într’altă.  De  altfel  totul  depinde  de  intenţia  urmă¬ 
rită,  şi  de  fapt  e  mult  mai  imorală  cutare  piesă  modernă 
franţuzească,  în  care  nu  intră  nici  un  cuvânt  obscen,  decât 
anume  poveste  decoltată  a  unui  Rabelais  sau  Boccacio.  Pe 
lângă  obscenul,  care  se  prezintă  făţiş  în  cuvinte,  mai  e  ob¬ 
scenul  cuprins  în  anumite  vorbe  nevinovate  în  sine,  dar  care 
prin  legătura  lor  neaşteptată,  urmăresc  intenţionat  gădilirea 
bolnăvicioasă  a  simţurilor. 

Acesta  din  urmă  se  pare  că  lipseşte  la  Aristofan. 

E  adevărat,  că  în  decursul  timpului,  mai  ales  în  piesele 
dela  sfârşit  (în  special  Lysistrata),  elementul  obscen  revine 
într’o  măsură  mai  mare,  cu  atât  mai  mare,  cu  cât  subiectul 
e  mai  puţin  serios;  dimpotrivă,  în  comediile  politice  dela  în¬ 
ceput,  şi  îndeosebi  în  „Norii",  „bufoneriile"  sunt  întrebuin¬ 
ţate  mai  puţin  şi  oarecum  fără  voe.  Nu  e  de  altfel  exclus, 
ca  experienţa  făcută  cu  această  din  urmă  comedie,  să-l 
fi  determinat  să  ţină  seamă  de  gustul  în  scădere  al  pu¬ 
blicului,  şi  să  facă  în  opera  lui  o  parte  mai  largă  riparo- 
grafiei,  care  la  el  nu  înseamnă  cultul  urâtului  pentru  urât, 


*■)  ’  Avcbdivov  alo/og :  Arist.  Poet.  5 

2)  Chestiunea  a  fost  dezbătută 
de  mulţi  (vezi  literatura  citată  la 
Croiset.  Ist.  lit.  III.  486).  Cu  toate 
că  Croiset  —  influenţat  şi  el  de 
alţii  ( Haigh),  e  de  părere  că  se 
poate  admite  azi  cu  siguranţă  ( loc. 


cit.)  că  femeile  luau  parte  la  re- 
prez.  comice,  totuşi  sunt  încredin¬ 
ţat  că  ele  erau  excluse,  deşi  un 
pasagiu  din  Norii  (v.  539)  pare  a 
ne  indica  sigur,  că  copii  erau  ad¬ 
mişi. 

nici  nu  e  un  mijloc  de  a  ne  înfăţişa  stări  sau  tipuri  patolo¬ 
gice  ale  unei  societăţi  în  descompunere. 

El  măreşte  obscenul  ca  un  remediu  homeopatic,  pen- 
trucă  el  crede  în  putinţa  vindecării  acestui  popor  atenian, 
la  care  el  vede  cusururi  isvorîte  din  slăbiciune  sau  uşu¬ 
rinţă,  dar  nu  maladii  incurabile.  Ca  dovadă  e  că  anul  urmă¬ 
tor —  422  — în  ,,Viespile“  sale,  el  prezintă  leacul  împotriva 
maniei  de  a  face  pe  judecătorul,  manie  de  care  erau  stăpâ¬ 
niţi  glorioşii  cetăţeni  ai  metropolei  greceşti. 

Viaţa  unui  atenian  se  petrecea  mai  mult  la  tribunal, 
lată  ce  ne  spune  relativ  la  acest  lucru,  autorul  necunoscut 
al  „Statului  Atenian":  „Mulţi  fac  Atenienilor  mustrarea  că 
adeseori  un  om  trebue  să  stea  un  an  întreg  la  Atena,  fără  ca 
să-şi  termine  procesul  în  faţa  consiliului  sau  a  adunării  po¬ 
pulare.  Pricina  acestui  lucru  e  că  Atenienii,  din  cauza  mulţimii 
de  afaceri,  nu  răzbesc  să  judece  procesul  fiecăruia.  Şi  cum  ar 
fi  oare  cu  putinţă  ?  Mai  întâiu  de  toate  ei  au  mai  multe  săr¬ 
bători,  ca  oricare  alt  stat  elen,  şi  în  zilele  de  sărbători  nu  e 
îngăduit  să  se  ţină  judecată;  apoi  ei  au  să  se  ocupe  de  atâtea 
procese,  acuzaţii  şi  dări  de  corupturi,  cât  n’are  toată  ome¬ 
nirea  la  un  loc ul).  Şi  mai  jos  adaogă2):  „Dacă  însă  trebue 
să  admitem  că  nici  una  din  aceste  afaceri  nu  poate  fi  lăsată 
nerezolvită,  atunci  trebue  să  admitem  deopotrivă  că  înde¬ 
letnicirea  aceasta  le  răpeşte  tot  anul".  Aşa  înţelegea  poporul 
să- şi  exercite  suveranitatea  lui,  conform  înţeleptelor  dispo¬ 
ziţii  luate  de  democraţii  reformatori,  prieteni  ai  cauzei  popu¬ 
lare.  Se  pare  însă  că  acest  vajnic  tribunal  neobosit,  era  un  ins¬ 
trument  puternic  în  mâna  demagogilor,  cari  ameninţau  cu  el 
pe  toţi  „duşmanii  democraţiei"-;  totodată  era  un  mijloc 
comod  de  a  devia  atenţia  cetăţenilor  pentruca  şefii  să-şi 
poată  face  neobservaţi  afacerile.  Oricum,  e  sigur  că  ma¬ 
nia  de  a  judeca  aducea  după  sine  o  înăsprire  a  caracte¬ 
rului,  o  tendinţă  dea  suspecta  şi  a  face  obiect  de  proces  din 
orice  nimic.  Acest  defect  îl  pune  Aristofan  în  lumină,  în  sus 


b  Statul  atenian,  c.  III. 


2)  Ibidem. 

numita  comedie,  care  a  fost  jucată  cu  o  altă  piesă  —  TLQodyow , 
tot  de  Aristofan,  reprezentând  o  parodiare  a  lui  Euripide. 

Eroul  Viespilor  e  Bdelycleon1),  fiul  înţelept,  care 
vrea  să  aducă  la  raţiune  şi.  să  desbere  pe  tatăl  său  Filocleon, 
de  mania  de  a  judeca.  încercarea  fiului  e  încununată  de  suc¬ 
ces,  căci  el  izbuteşte  să  facă  în  cele  din  urmă  din  bătrân  un 
om  ca  toată  lumea,  simţitor  la  bunurile  ce  dau  farmec  vieţii, 
ba  îl  schimbă  chiar  aşa  de  mult,  că  Filocleon  ajunge  să-şi 
bată  joc  de  foştii  lui  colegi  în  judecătorie.  Interesant  este 
că  în  această  piesă  rolul  bunului  simţ  e  susţinut  de  repre¬ 
zentantul  generaţiei  tinere,  deşi  lucrul  nu  trebue  să  ne  mire, 
de  oarece,  cum  observă  Mahaffy2),  el  e  datorit  sentimen¬ 
tului  general  grecesc,  conform  căruia  bătrâneţea  e  supusă 
la  toate  slăbiciunile  şi  prejudecăţile3). 

In  parabază  poetul  îşi  scoate  în  relief  meritele  artei  sale 
şi  rolul  care  revine  comicului  de  a  arăta  poporului  pe  ade¬ 
văraţii  lui  duşmani,  indic ându-i  drumul  ce  trebue  să  ur¬ 
meze.  Potrivit  acelei  concepţiuni  pe  care  o  are  despre  me¬ 
nirea  comediei,  autorul  apare  în  421  ca  lăudător  al  bunurilor 
păcii  pe  care  o  recomandă  călduros  concetăţenilor  săi.  Era  şi 
momentul  favorabil,  mai  ales  că  Cleon.  partizanul  înfocat 
al  răsboiului,  pierise  într’o  luptă,  aşa  că  nu  mai  există  nici 
un  protivnic  de  seamă  al  unei  înţelegeri  cu  duşmanul. 

Invenţiunea  de  căpetenie  a  piesei,  ascensiunea  lui  Try- 
gaeos  pe  un  cărăbuş  în  cer,  spre  a  scoborî  deacolo  pacea  şi 
a  o  dărui  muritorilor,  e  o  parodie  minunată  după  Bellero- 
fon3)  al  lui  Euripide.  Rezultatul  expediţiunii  e  fericit,  în¬ 
trucât  eroul  nostru  se  întoarce  pe  pământ  cu  mult  dorita 
Eirene  pe  care  apoi  face  pregătiri  s’o  ia  în  căsătorie.  Su¬ 
biectul  ne  reaminteşte  Acharnienii.  însă  felul  de  tratare 

j  7 

e  mult  deosebit :  obscenul  e  întrebuinţat  mai  larg  ca  în 
piesele  precedente,  cerut  aici  în  mare  parte  şi  de  situaţia 
specială  a  piesei ;  e  vorba  doar  de  nuntă,  şi  alusiunile  pipe- 


x)  Duşmanul  lui  Cleon. 

2)  Mahaffy,  op.  cit.,  pag.  227. 


3)  Aristof.,  Ach.  426. 

rate  cu  greu  ar  fi  putut  lipsi  din  o  comedie,  aşa  cum  o  înţe¬ 
legea  şi  o  cerea  publicul  atenian1). 

Dar  pacea  aceasta 2),  pe  care  o  cheamă  Aristofan  din  toate 
puterile  sufletului  său,  n’avea  să  ţie  mult.  Chiar  anul  urmă¬ 
tor  —  419  —  răsboiul  se  începe  din  nou  cu  tot  cortegiul  lui 
de  mizerii3).  Măcelul  bântue  furios  în  toate  părţile  Greciei, 
iar  lupta  se  duce  cu  cea  din  urmă  cruzime,  conform  princi¬ 
piului  recomandat  de  Cleon4),  că  în  astfel  de  împrejurări, 
cel  mai  bun  şi  eficace  mijloc,  e  teroarea. 

Afară  de  soarta  Mitilenienilor  şi  a  oraşului  Skione5).  cel 
mai  tipic  exemplu  de  aplicarea  acestui  principiu  e  purtarea 
Atenienilor  faţă  de  mica  insulă  Melos,  care  în  tot  timpul  răs- 
boiului  păstrase  o  strictă  neutralitate.  In  urma  refuzului 
locuitorilor  de  a  se  supune  puterii  brutale,  ei  fură  atacaţi, 
oraşul  lor  asediat,  pe  urmă  fiind  siliţi  să  se  predea,  toţi 
bărbaţii  în  stare  de  a  purta  armele  fură  ucişi,  iar  femeile 
şi  copiii  vânduţi  ca  sclavi.  Aceasta  se  întâmpla  în  416.  In 
acelaş  timp  începe  să  se  agite  la  Atena  ideia  măreţei  ox- 
pediţiuni  împotriva  Siciliei.  Toate  minţile  sunt  înfrigurate 
de  acest  plan  grandios.  In  arsenale  se  lucrează  pe  capete: 
aliaţilor  li  se  dă  ordin  să  trimeată  contingente  la  Metropolă, 
iar  mici  escadre  pornesc  în  recunoaştere  în  apele  Siciliei. 
Ce  vis,  şi  ce  perspectivă  1 

Să  pună  mâna  pe  insula  vestită  prin  rodnicia  ei,  pe 
urmă  să  năvălească  asupri  Cartaginei,  fabuloasă  prin 
bogăţiile  sale,  să  stăpânească  tot  ba  sinul  Mediteranei,  şi 
apoi,  într’o  ultimă  sforţare,  să  îngenunehe  pe  duşmanul 
dârz,  pe  Sparta,  cu  care  se  află  în  răsboiu  de  mai  bine  de 
cincisprezece  ani.  Toată  Atica  e  în  delirul  acestei  hybris, 
care  o  face  să  viseze  la  jaf  şi  omor,  de  pe  urma  căruia  să 
ajungă  stăpână  pe  aurul  Cartaginei  şi  pe  averile  Siciliei. 
Autorul  acestei  stări  de  spirit  era  în  cea  mai  mare  parte 
Alcibiade,  elevul  sofiştilor,  eroul  ce  întrupa  pe  supra-omul 

x)  Bergk,  Griech.  lit.,  II.  656.  5)  Tucid.  V.  32 .  „Zxicovaiovg  juev 

2)  Tucidide,  IV.  19 — 20.  ’AFijvatoL  ijiohoQxrjoavreq  ănexrei- 

3)  Tucidide,  V.  56  şi  următ.  vav  tovq  rjPobvTcig,  naldaq  de  xai 

4)  Tucidide,  III.  37.  yvvalxaq  rjvdgajiodrioav^ . 

timpului,  politicianul  în  care  Atenienii  îşi  puneau  cele  mai 
mari  nădejdi. 

Toate  pregătirile  sunt  gata,  însă  înainte  de  plecare  se 
întâmplă  o  nelegiuire  fără  pereche1).  O  mulţime  de  altare 
şi  columne  ale  zeilor  sunt  ciopârţite  şi  pângărite  într’o  sin¬ 
gură  noapte  fără  să  se  poată  găsi  făptaşii. 

„Consiliul  de  stat,  adunarea  poporului,  tribunalele,  toate 
autorităţile  se  ostenesc  din  răsputeri  ca  să  dea  de  urma  lor. 
Se  introduce  iarăşi  tortura  pentru  oamenii  liberi,  se  făgă- 
duesc  premii  de  mii  de  drahme,  masse  întregi  de  cetăţeni 
mint,  calomniază,  denunţă,  dau  mărturii  mincinoase  şi  jură 
strâmb ;  oraşul  e  luni  de  zile  în  cea  mai  mare  fierbere,  mulţi 
sunt  supuşi  la  casne,  sute  lâncezesc  prin  închisori  fără  să  se 
poată  descoperi  nimic". 

Iată  atmosfera  în  care  trăeste  Aristofan,  când  îsi  scrie 
„Pasările",  cea  mai  frumoasă  din  toate  comediile  sale;  at¬ 
mosferă  foarte  încărcată  într’adevăr,  care  va  fi  apăsat  asu¬ 
pra  spiritului  întraripat  al  acestui  mare  artist.  Mintea  lui 
clară,  străină  de  ideologie,  va  fi  întrevăzut  rezultatul  dezas¬ 
truos  al  acestei  sforţări  uriaşe,  datorite  încordării  patriei  sale 
în  agonie.  Prezentul  se  înfăţişa  pentru  el  în  culori  negre  şi 
presentimente  dureroase  îi  vor  fi  chinuit  sufletul.  Poporul, 
condus  de  sfătuitori  răi,  uitase  simţul  măsurii,  şi,  ademenit 
de  o  himeră  primejdioasă,  pornise  pe  drumul  fatal.  Grea  era 
viaţa  la  Atena  în  zilele  acelea.  Bunul  simţ  şi  libertatea  veselă 
a  spiritului,  două  calităţi  prin  excelenţă  ale  fiilor  lui  Erech- 
teu,  îşi  luaseră  sborul  din  cetatea  Atenei,  iar  în  locul  lor  se 
întronase  patriotismul  îngust  şi  fanatic,  care  închide  gura 
sau  face  să  amuţească  orice  părere  cuminte.  Spiritele  sunt 
aşa  de  iritate  că  nu  mai  pot  răbda  nici  măcar  pe  scenă  alu¬ 
ziile  personale,  care  zgândără  rănile,  împrospătând  durerile 
recente2).  Syracosios  introduce  o  psefisma,  care  interzice  de  a 


x)  Schwarcz,  op.  cit.,  pag.  283.  âqpetteTo  yăq  xojjicqdelv  ovg  enedv- 

2)  Cratinus,  Oraşele  (Meineke  iiow  (Meineke  II,  590). 

II,  511).  —  Frinihos:  Movotqojzoq 

se  face  din  cetăţeni,  eroi  de  comedie1).  Hotarît,  nu  mai  era 
de  trăit  în  Atena,  şi  atunci  poetul  spre  a  scăpa  de  visul  urât 
al  realităţii,  lasă  fantazia  vagabondă  să-şi  ia  zborul  în  lumea 
senină  a  văzduhului,  şi  plăsmueşte  acea  minunată  cetate, 
Nefelococcygia  2). 

„Pasările"  au  fost  reprezentate  în  414  şi  au  căpătat 
premiul  al  doilea.  Rivalii  poetului  erau  în  anul  acesta  Ameipsias, 
cu  „Benchetuit  orii"  3),  în  care  se  puneau  în  scenă  probabil  o 
ceată  de  nelegiuiţi  ce-şi  băteau  joc  de  ceremoniile  sacre,  şi 
Frinihos,  cu  „Mizantropul",  o  piesă  ce  răsare  din  aceiaşi 
nevoe  sufletească  ca  şi  „Pasările",  întrucât  e  vorba  de  un 
om,  care  scârbit  de  timpul  şi  de  locul  în  care  trăeşte,  fuge  de 
lume,  şi  îşi  caută  mângăerea  în  linişte  şi  singurătate. 

„Pasările"  ne  înfăţişează  pe  doi  Atenieni,  Vorbă-Dulce 
şi  Trage-Nădejde4),  cari,  nemulţumiţi  de  traiul  din  Capitală, 
pornesc  în  lume  în  căutarea  lui  Teseu  ca  să  le  spună  unde 
ar  putea  găsi  o  cetate  liniştită,  ca  să  trăiască  în  tihnă.  După 
o  lungă  călătorie,  în  care  le  slujesc  drept  călăuză  două  păsări, 
ei  dau  de  Teseu,  acum  preschimbat  în  cucuvae.  Făcându-se 
prezentările  cuvenite,  cu  prilejul  cărora  călătorii  noştri  îşi 
spun  păsul,  cucuvaea  cheamă  pe  soţia  sa,  privighetoarea, 
care  strânge  toate  pasările  la  sfat.  Potrivit  informaţiilor  pe 
cari  le  capătă  dela  adunarea  înaripată,  Atenienii  găsesc  că 
viaţa  sburătoarelor  e  cea  mai  fericită,  şi  le  propun  să  înte- 
meeze  un  mare  stat  între  cer  şi  pământ. 

Propunerea  lor  se  primeşte,  cetatea  se  clădeşte,  iar  cei 
doi  eroi  îşi  schimbă  în  pene  hainele,  ca  să  semene  şi  ei  cu  cei¬ 
lalţi  locuitori.  Intre  acestea,  vine  din  Atena  o  serie  de  ama¬ 
tori:  preoţi  cari  exploatează  prostia  credincioşilor,  poeţi 
decadenţi,  advocaţi,  muzicanţi  revoluţionari,  cari  cer  voe 
să  se  aşeze  în  noul  Stat,  însă  sunt  alungaţi  cu  ruşine. 

Ce  e  mai  minunat,  vin  şi  soli  din  partea  zeilor,  cari  acum 

1)  Kock,  Introd.  la  Pasările,  3)  Meineke  II.  701 ;  âjioxorrafU- 

pag.  34;  Meineke,  Hist.  crit.,  pag.  ţovreg  (v.  şi  Hist.  critica,  p.  200). 
40  şi  urm.  4)  lleiodeTaiQog  şi  EveXmdt'jg. 

2)  Cetatea  cucilor  în  nori.  Wol- 

kenkukuksheim. 

sunt  ameninţaţi  să  moară  de  foame,  pentrucă  fumul  jert¬ 
felor  de  pe  pământ  nu  mai  poate  ajunge  până  la  cer.  Condi¬ 
ţiile  pe  care  le  pune  Vorbă-Dulce  sunt  foarte  grele,  căci  el 
nu  cere  nici  mai  mult  nici  mai  puţin  ca  sceptrul  lumilor  să  fie 
cedat  pasărilor.  In  cele  din  urmă,  solii  zeilor  neavând  încotro, 
se  învoesc  să  primească  condiţiunile. 

Piesa  se  închee  cu  întoarcerea  lui  Vorbă-Dulce  din  cer, 
de  unde  aduce  cu  sine  pe  Basileia  (Domnia).  In  jurul  lui  se 
fac  pregătiri  de  nuntă  şi  se  cântă  „himeneul". 

Reprezentarea  acestei  comedii  într'un  timp  când  spi¬ 
ritul  religios  se  trezise  cu  atâta  violenţă,  încât  poporul  nu- 
meşt  eînchizitori  peste  inchizitori,  ca  să  cerceteze  şi  să  pedep¬ 
sească  cu  ultima  energie  pe  vinovaţii  de  nelegiuire  faţă  de 
statuele  zeilor,  într’un  moment  când  poporul  nu  se  reculesese 
pe  deplin  de  pe  urma  accesului  de  fanatism,  de  care  fusese 
apucat,  e  într’adevăr  surprinzătoare,  dacă  ne  gândim  că  „Pa¬ 
sările"  sunt  o  parodie  îndrăzneaţă,  nu  numai  a  pământului, 
ci  şi  acelor  ce  se  petrec  înOlvmp.  Vestea  pe  care  o  primea  Iris, 
după  ce  se  rătăcise  prin  noua  împărăţie  a  pasărilor,  că  anume 
domnia  vechilor  zei  s’a  sfârşit,  ar  fi  trebuit  cu  tot  caracterul 
ei  glumeţ,  să  fi  cutremurat  sufletul  oricărui  Atenian  pios.  Şi 
doar  Atenienii  erau  poporul  cel  mai  religios1),  cel  mai  meti¬ 
culos  şi  conservator  în  materie  de  rituri,  şi  care  ţinea  cele  mai 
multe  sărbători2!.  Ca  să  nu  mai  relevăm  alte  săgeţi  îndrep¬ 
tate  în  treacăt  la  adresa  acestor  zei  neputincioşi,  cari  stau 
ascunşi  în  lumea  lor  eterică,  e  de  ajuns  să  amintim,  că  piesa 
se  termină  de  fapt  cu  o  înfrângere  a  divinităţilor.  Asta  în  414, 
când  poporul  eîncă  sub  impresia  monstruosului  proces  împo- 
trivaHermecopizilor.  Dar  seva  spune  —  şi  nu  fără  dreptate  — 
că  poporul  atenian  înţelegea  gluma  chiar  când  se  făcea 
pe  socoteala  zeilor,  şi  chiar  în  nişte  clipe  aşa  de  grele  ca  acelea 
prin  care  trecea  Statul.  Că-i  adevărat,  e  dovadă  faptul  că 
poetul  a  fost  premiat,  şi  de  altfel  n’auzim  ca  vreun  comic  în 
genere  să  fi  fost  expus  vreunei  pedepse  pentru  atitudinea  lui 
prea  liberă  faţă  de  teologia  ortodoxă. 


l)  Sofocle,  Oedip.  Col.,  v.  260. 


2)  Statul  atenian,  c.  III. 

Se  vede  aşa  dar  că  parrhesia  (libertatea  cuvântului)  la 
sărbătorile  lui  Dionysos  nu  era  o  vorbă  goală  şi  că  era  tot¬ 
odată  subînţeles  că  comedia,  cu  toate  parodiile  ei  lipsite  de 
respect  faţă  de  zei,  este  drept-credincioasă.  Găsim  totuşi,  cel 
puţin  la  Aristofan,  anumite  mici  observaţii,  isvorîte  dintr’un 
spirit  tot  aşa  de  raţionalist  şi  sceptic  ca  ia  oricare  din  repre¬ 
zentanţii  mai  cutezători  ai  progresului,  cari  caută  să  scuture 
jugul  superstiţiei.  De  pildă  chiar  în  „Pasările",  comicul 
nostru  desfide  într’un  loc  pe  Demetra,  de  a  face  să  crească 
grâul,  când  pasările  vor  fi  mâncat  sămânţa1).  Cel  care  a  scris 
rândul  acesta  are  aerul  să  creadă  că  grâul  răsare  singur  din 
pământ  şi  că  Demetra  n’are  nici  un  amestec  în  astfel  de  lu¬ 
cruri  2). 

Cum  cadrează  acest  libertinaj  în  materie  religioasă,  sau 
mai  bine  zis,  scepticism  al  poetului,  cu  ceia  ce  spune  prin 
gura  lui  Strepsiade  în  Norii3)  la  adresa  lui  Socrate  şi  a 
discipolilor  lui,  pretinşi  nelegiuiţi,  cercetători  ai  misterelor  na¬ 
turii:  ,,Urmăriţi-i,  lapidaţi-i.  ucideţi-i,  pentrucă  au  meritat 
de-o  mie  de  ori  moartea  pentru  batjocura  lor  faţă  de  zei"? 

Nu  e,  cred,  decât  o  singură  soluţie  pentru  a  explică 
contradicţia  între  Aristofan  scepticul  şi  Aristofan  orto¬ 
doxul.  E  foarte  probabil  că  până  la  o  anumită  vârstă,  când 
influenţa  educaţiei  de  acasă  era  încă  proaspătă  şi  avea  pu¬ 
tere  asupra  sufletului  său,  el  va  fi  fost  un  drept  credincios 
convins.  Nu  după  multă  vreme  însă,  va  fi  fost  cuprins  şi  el  de 
scepticismul  pe  care-1  combătea  aşa  de  mult.  Căci  nu  trebue 
să  uităm  că  Aristofan  în  deosebi,  e  un  copil  al  timpului  său 
şi,  cu  toată  polemica  lui  faţă  de  noua  direcţie,  el  s’a  molipsit 
de  toate  , .cusururile"  contemporanilor;  nu  poate  cineva 
respira  nepedepsit  atmosfera  din  jurul  său.  Dacă  el  totuşi  per¬ 
sistă  în  atitudinea  sa  de  conservator  —  laudator  temporis 
acti  —  şi  advocat  al  credinţelor  ortodoxe  ale  massei,  e  că  el 
e  adânc  încredinţat  că  religia  aşa  cum  este,  e  absolut  nece- 


P  Versul  580. 

2)  Croiset,  Ist.  lit.  gr.,  voi.  IU 
pag.  530. 


3)  Versul  1508-10. 

sară  poporului  ca  să-l  ţină  pe  drumul  drept.  El  predică  cu 
alte  cuvinte  o  religie, ,â  l’usage  du  peuple“,  religie  în  care  el 
—  fireşte  — nu  mai  crede  ;  dar  scepticismul  lui  se  trădează,  sau 
mai  bine  zis,  îl  trădează,  precum  pe  un  predicator  ipocrit  al 
abstinenţei  îl  dau  de  gol  obrajii  înfloriţi  şi  nasul  roşu.  Adver¬ 
sarul  de  idei  al  lui  Euripide  băuse,  şi  el,  din  otrava  subtilă  a 
vremei,  se  adăpase  şi  el  din  isvorul  înveninat  al  îndoelii 
metafizice. 

* 

*  * 

In  intervalul  de  nouă  ani,  care  desparte  apariţia  ,,Pasă- 
rilor“  de  piesa  ,, Broaştele",  Aristofan  a  mai  scris  ,,Lysis- 
trata“  şi  „Sărbătorile  Demetreiu,  afară  bine  înţeles  de  alte 
comedii,  cari  nu  ni  s’au  păstrat.  In  cea  dintâiu,  autorul 
revine  asupra  subiectului  său  de  predilecţie  —  pacea — ,  pe 
care  de  data  asta  o  reclamă  cu  energie  femeile:  în  cea  de  a 
doua  se  reprezintă  o  minunată  farsă,  al  cărui  erou  e  Mnesi- 
lochos.  socrul  lui  Euripide.  Sub  pretext  că  pune  în  scenă 
misoginia  marelui  tragic,  comicul  găseşte  un  prilej  de-a  ridicu¬ 
liza  cusururile  femeilor,  cari  pe  paleta  lui  capătă  culori  mult 
mai  accentuate  ca  la  autorul  lui  Hipolit.  Ce  părere  va  fi  avut 
în  chestia  femenistă  susţinătorul  tradiţiei  conservatoare,  e 
uşor  de  ghicit.  Printre  rândurile  comediilor  sale,  se  citeşte  fără 
greutate  încredinţarea  că  corupţia  moravurilor  atât  de  răs¬ 
pândită  la  fetele  şi  nevestele  contemporanilor,  e  unul  din 
multele  rezultate  nefaste  ale  educaţiei  noui,  şi  a  principiilor 
pe  care  le  au  în  gură  la  teatru,  eroinele  isvorîte  din  fantazia 
deşănţată  a  ginerelui  lui  Mnesilochos.  De  altfel,  ceia  ce  e  in¬ 
teresant  de  observat,  e  că  Aristofan,  stăruind  atât  de  mult 
asupra  problemelor  feminine,  prin  faptul  că  le  acordă  o  aşa 
de  mare  atenţie  —  la  fel  cu,  şi  sub  inflenţa  lui  Euripide  — le 
aduce  oarecum  un  omagiu  femeilor,  lăsându-ne  să  între¬ 
vedem  că  soarta  lor  începuse  în  vremea  asta  să  facă  obiectul 
preocupaţiilor  cât  mai  multora.  Invadării  scenei  de  către 
femei  îi  va  fi  corespuns  în  viaţa  reală  recunoaşterea  dreptu¬ 
lui  de  a  li  ?e  considera  condiţia  lor  de  trai  cu  mai  mult  in¬ 
teres  şi  într’un  spirit  mai  liberal.  Una  din  inovaţiile  pe  care 

le  introduce  marele  comic  în  arta  lui  —  şi  asta  mai  mult  fără 
voia  lui  —  silit  oarecum  de  modelul  pe  care  îl  caricaturizează 
(opera  lui  Euripide)  —  e  şi  această  „feminizare"  a  comediei, 
trăsătură  care  formează  unul  din  punctele  comune  cu  cel  din 
urmă  mare  tragic. 

,. Sărbătorile  Demetrei"  nu  reprezintă  numai  o  serie  de 
hărţueli1)  la  adresa  filosofului  literat,  ci  e  primul  asalt  vi¬ 
guros,  care  avea  să  pregătească  atacul  definitiv,  întrupat  în 
„Broaştele"  din  405.  In  piesa  de  care  ne  ocupăm,  se  cuprinde 
acuzaţia  gravă  din  pricina  căreia  au  trebuit  să  fugă  din  Atena 
Anaxagora,  Archelaos,  Diogene  din  Apolonia,  şi  din  cauza 
căreia  Socrate  a  fost  osândit  să  bea  paharul  cu  venin:  „Eu¬ 
ripide,  spune  autorul  prin  gura  unei  femei2),  a  învăţat  pe 
bărbaţi  că  nu  există  zei". 

„Broaştele",  reprezentate  în  Ianuarie  405,  după  lupta 
dela  Arginuze,  care  însemnă  sforţarea  supremă  a  Atenei  îm¬ 
potriva  duşmanului  de  aproape  treizeci  de  ani,  e  un  rechi¬ 
zitor  integral  la  adresa  lui  Euripide  şi  a  tragicilor  de  şcoală 
nouă.  Ca  şi  cu  prilejul  „Norilor",  una  din  cele  trei  comedii 
ce  avea  să  se  joace  la  această  sărbătoare,  avea  un  subiect  la 
fel  cu  piesa  lui  Aristofan.  Din  fragmentul  rămas3),  se  vede  că 
Muzele  lui  Frinihos,  unul  din  cei  trei  rivali  —  al  doilea 
era  Platon,  comicul,  cu  „Cleofon"  (după  numele  demago¬ 
gului  la  ordinea  zilei)  —  înfăţişau  tot  un  duel  literar,  de  data 
asta,  după  cât  se  poate  ghici,  între  Sofocle  şi  Euripide. 

„Broaştele"  au  căpătat  premiul  întâiu,  nu  atât  din  pri¬ 
cina  că  publicul  ar  fi  subscris  necondiţionat  la  critica  ce  se 
aducea  tragicului,  pe  care  el  îl  găsea  cel  mai  interesant,  ci 
pentru  înţeleptele  recomandaţii  şî  sfaturi  cuprinse  în  versu¬ 
rile  frumoase  şi  cuminţi  ale  nouei  comedii4).  Atena  era  în 
ajunul  dezastrului,  şi  fusese  zguduită  de  curând  de  criza  pro¬ 
cesului  amiralilor  dela  Arginuze.  E  adevărat  că  flota  câşti¬ 
gase  o  mare  victorie,  de  care  cetatea  putea  fi  mândră,  dar 


9  Croiset,  op.  cit.,  voi.  III.  pag.  3)  Gf.  Meineke  II,  592-93. 
558.  4)  Parabaza. 

2)  Sărbătorile  Demetr.  v.  458. 

starea  generală  politică,  sărăcia  şi  secătuirea  în  urma  atâtor 
sforţări  necontenite,  făceau  pe  mulţi  să  presimtă  zilele  grele 
pentru  oraşul  încununat  de  muze.  Pe  de  altă  parte,  arta  tra¬ 
gică  îşi  pierduse  reprezentanţii  ei  de  seamă:  Sofocle  şi  Eu- 
ripide  muriseră  de  curând,  Agathon  plecase  in  Macedonia, 
iar  altarul  lui  Dionysos  era  „spurcat" 1),  cum  spune  Aristo- 
fan,  de  o  mulţime  de  tineri  pretenţioşi  şi  fără  talent. 

In  astfel  de  împrejurări,  scrie  el  Broaştele,  care-şi  ia  nu¬ 
mele  după  corul  alcătuit  din  locuitorii  bălţilor.  Comedii  cu 
acelaş  nume  mai  fuseseră  scrise  şi  de  alţii  —  de  Magnes,  de 
pildă  —  însă  subiectul  era  cu  totul  deosebit. 

Ingeniozitatea  comicului  nostru  constă  în  aceia  că  el  îşi 
ascunde  conţinutul  sub  un  nume  fantastic,  spre  a  stârni  şi 
mai  mult  curiozitatea2). 

Dionysos,  zeul  tragediei  şi  al  scenei,  porneşte  în  tovă¬ 
răşia  sclavului  său,  Xanthias,  să  aducă  pe  Euripide  de  pe 
lumea  cealaltă.  După  o  călătorie  plină  de  tot  felul  de  aven¬ 
turi  miraculoase,  ajunge  în  sfârşit  în  împărăţia  lui  Hades, 
unde  pune  la  concurs  pe  Eshil  şi  Euripide;  Sofocle  cedează 
bucuros  întâietatea  lui  Eshil,  a  cărui  superioritate  o  recu¬ 
noaşte.  Cel  ce  va  eşi  victorios  din  acest  concurs,  va  fi  luat  de 
Dionysos  pe  pământ,  spre  a  reda  tragediei  demnitatea  com¬ 
promisă.  Rând  pe  rând  cei  doi  tragici  expun  în  faţa  zeului 
calităţile  artei  lor  şi  defectele  adversarului.  Rezultatul  e  că 
Eshil  iese  biruitor,  si  victoria  lui  e  asa  de  neîndoelnică.  încât 
zeul  care  venise  în  Infern  mânat  de  dorul  după  autorul  „An- 
dromedei",  se  întoarce  pe  pământ  cu  Maratonomahul,  care  a 
scris  „Cei  şapte  contra  Tebei"  şi  „Prometeu  înlănţuit". 

Aristofan  are  obiceiul  să  lase  în  pace  pe  duşmani  după 
ce  au  murit.  Aşa  se  poartă  el  cu  Cleon3)  şi  cu  Lamahos4).  Pe 
acest  din  urmă,  după  ce-1  atacase  în  comediile  sale,  îl  pome¬ 
neşte  cu  respect  după  moartea  lui  eroică  în  Sicilia.  Pe  Euri¬ 
pide  însă  nu-1  cruţă  nici  după  ce  acesta  s’a  stins  din  viaţă,  ba 


M  Broaştele,  v.  95.  3)  Broaştele,  v.  869.  Norii,  Para- 

2)  Kock,  Pref.  la  Broaştele,  pag.  baza,  v.  550. 

30.  4)  Broaştele,  1039. 

dimpotrivă  îl  atacă  şi  maiînverşunat  decât  înainte.  Atât  decon- 
secvent  şi  trainic  e  resentimentul  lui  faţă  de  marele  dispărut ! 
Atitudinea  comicului  era  îndreptăţită,  când  ne  gândim  că  el  a 
văzut  tot  aşa  de  bine,  dacă  nu  şi  mai  bine  ca  orice  duşman  al 
progresismului  modern,  că  dacă  influenţa  operei  celorlalţi 
tragici  încetă  odată  cu  fiinţarea  lor  pe  lumea  asta,  nu  tot  aşa 
eră  cazul  cu  moştenirea  spirituală  lăsată  de  cel  care  scrisese 
,,Eol",  „Melanippe"  şi  ,,Belerofon". 

Această  moştenire,  şi  spiritul  contemporan  care  era 
înclinat  s’o  admire,  trebuia  combătut  cu  ultima  energie. 
Aristofan  n’a  fost  aşa  de  naiv  să  creadă  în  butada  sa,  că  anume 
,, operele  lui  Euripide  au  murit  odată  cu  autorul"1). 

Dacă  el  într’adevăr  ar  fi  fost  convins  de  acest  lucru,  n’ar 
mai  fi  găsit  de  cuviinţă  să-i  rezerve  atacul  cel  mai  susţinut 
şi  mai  înveninat,  tocmai  după  ce  primejdiosul  dramaturg  dis¬ 
păruse  de  pe  scena  Aticei.  De  aceia  se  pare  neîntemeiată  critica 
acelora  cari  afirmă  că  marele  comic  s’a  înşelat  amarnic  în  ju¬ 
decarea  rostului  şi  rolului  operei  euripideene.  E  inadmisibil 
ca  un  Atenian  cu  un  nas  aşa  de  fin,  să-şi  fi  făcut  iluzie  asupra 
viabilităţii  efective  a  operei  obsolete  a  lui  Esliil,  şi  să  nu  fi 
văzut  că  ,, muzica  viitorului"  a  fost  scrisă  de  ,, filosoful  sce¬ 
nei".  Butada  lui  Aristofan  n’are  decât  valoarea  unei  butade, 
puse  în  comedie  de  dragul  ei  însă-şi,  fără  vre-o  pretenţie  de 
adevăr  definitiv.  Doar  va  fi  auzit  spiritualul  censor  al  pro¬ 
gresismului  raţionalist,  că  Atenienii  închişi  înlatomiile  Sira- 
cuzei  şi-au  recăpătat2)  libertatea  sau  un  codru  de  pâine,  cân¬ 
tând  paznicilor  bucăţi  din  Euripide,  nu  din  Eshil.  Cu  toate 
avertismentele  comicului,  publicul  iubitor  de  arguţii  şi  de 
senzaţii  nouă  va  fi  continuat  să  se  pasioneze  pentru  ,,cel  mai 
tragic"3)  dintre  dramatici,  care  ştia  să  înfăţişeze  probleme 
palpitante  într’un  limbaj  pe  înţelesul  tuturor;  discuţiunile 
capţioase  ale  eroilor  săi  diserţi,  aveau  darul  să  lase  ,, boldul" 
în  inima  ascultătorilor. 


x)  Broaştele,  v.  869.  3)  TQayixwzarog  ,Arist.  Poet.,  13. 

2)  Plut.,  Nicias,  cap.  29;  Lu¬ 
cian,  Cum  trebue  să  scrim  istoria. 

Fapt  este,  că  înclinarea  spre  filosofeme  şi  preocuparea 
de  chestiuni  sociale  erau  comune  la  toată  lumea  de  atunci, 
şi  ea  era  datorită  atât  pricinilor  pomenite  mai  sus1),  cât  şi 
unui  suflu  nou,  care  începuse  să  adie  asupra  acestor  suflete 
obosite  de-atâtea  frământări.  Răstimpul  de  doisprezece  ani 
de  după  reprezentarea  Broaştelor,  până  la  punerea  în  scenă 
a  ,, Parlamentului  femeesc“,  a  fost  martor  la  multe  zguduiri 
puternice,  dintre  cari  cea  mai  grea  a  fost  înfrângerea  forţelor 
navale  ale  imperiului  atenian  la  Aigos-Potamoi2)  şi  întro¬ 
narea  regimului  oligarhic  al  celor  Treizeci  de  Tirani.  Atena 
ajunsese  o  putere  de  mâna  a  doua,  îşi  pierduse  flota  şi  impe¬ 
riul  colonial,  era  îngropată  în  datorii  faţă  de  Sparta,  pradă 
înlăuntru  sărăciei  lucii  şi  desbinărilor  violente  între  propriii 
săi  cetăţeni.  Contemporanii  lui  Aristofan  trăiau  zile  grele  şi 
pline  de  tristeţe.  Descurajarea  cuprinsese  sufletele  de-opo- 
trivă.  Oamenii  de  ispravă  din  amândouă  taberile  —  atât 
conservatorii  cât  şi  democraţii  —  simţiau  că  nervul  vital 
al  poporului  a  slăbit  şi  că  de  acum  mândra  cetate  alunecă 
pe  panta  decăderii.  Atunci  la  ce  bun  să  mai  lupţi?  Aristo¬ 
craţii,  în  cari  comicul  îşi  pusese  toată  nădejdea3),  se  com- 
promiseseră  definitiv,  odată  cu  regimul  celor  Patru  Sute,  a 
doua  oară  şi  mai  grav  în  timpul  celor  Treizeci  de  Tirani.  Cât 
despre  domnia  poporului,  Aristofan  ştia  prea  bine  ce  are  să 
aştepte  din  partea  ei.  Sistemul  democraţiei,  restaurat  de 
Trasibul  sub  auspicii  aşa  de  frumoase,  degenerează  repede 
în  o  ohlocraţie  primejdioasă.  Ce  încredere  putea  să  aibă 
comicul  conservator  în  acest  regim  care  însărcinează  cu  co¬ 
dificarea  şi  revizuirea  legilor  pe  un  Nicomahos,  fiul  unui 
sclav,  care  se  strecoară  prin  fraudă  în  listele  cetăţeneşti,  şi  e 
mişelia  încarnată;  acest  regim,  care  nu  vrea  să  observe  am- 
nestia,  la  respectarea  căreia  s’a  obligat  prin  jurământ  sacru4) ; 
care  e  mai  lacom  ca  oricând  de  bani  şi  de  plăceri,  fiind  în  stare 
să  numească  general  pe  un  Agyrrios — ce  şezuse  ani  de  zile 

9  Cap.  I.  3)  Broaştele,  v.  727 — 728. 

2)  Anul  405;  Beloch,  Ist.  Gre-  4)  Schwarcz,  op.  cit.,  pag  393. 
cilor,  II,  424  (1914). 

la  închisoare  pentru  mâncătorie  de  bani  publici  —  numai 
fiindcă  acest  slujbaş  hoţ  luase  măsura  să  se  plătească  trei 
oboli  în  loc  de  unu  la  câteva  mii  de  cetăţeni  ce  făceau  pe  ju¬ 
decătorii,  şi  preferase  să  reducă  cheltuelile  de  echipare  ale 
corurilor  comediei  numai  pentru  a  împărţi  fondul  rămas,  ca 
pomană  poporului  suveran?  Nu,  în  acest  regim  nu  avusese 
Aristofan  încredere  nici  chiar  în  alte  timpuri,  necum  acuma.  Şi 
atunci  să  servim  poporul  cum  vrea,  îşi  va  fi  zis  autorul;  să-l 
desfătăm  cu  glume,  să  nu-i  mai  încreţim  fruntea,  amintindu-i 
că  mai  are  şi  datorii  serioase  de  îndeplinit ;  să-l  poftim  numai 
la  plăceri  şi  să-l  sfătuim  să  petreacă.  De  acum  pentru  comic, 
lupta  e  pierdută ;  el  se  dă  bătut,  însă  la  arta  senină  căreia  i-a 
slujit  o  viaţă  întreagă,  nu  poate  renunţa3).  Va  mai  râde  şi 
de  aici  înainte,  însă  râsul  său  are  ceva  dogit ;  nu  mai  e  hohotul 
sănătos  de  altădată.  De  altfel  nici  nu  se  poate  râde  comod 
când  ai  botniţă.  Şi  cum  nu  mai  e  îngăduit  a  se  scrie  piese  po¬ 
litice  şi  nici  n’ar  mai  avea  de  ce  să  le  scrie,  de  oarece  prezen¬ 
tul  nu-i  mai  lasă  nicio  speranţă  în  eficacitatea  operei  lui,  co¬ 
micul  se  apucă  de  tratează  în  ,, Parlamentul  Femeiloru  una 
din  acele  chestiuni  sociale1 2)  ce  era  aşa  de  mult  la  ordinea 
zilei,  anume  comunismul. 

Această  piesă  ne  înfăţişează  în  chip  plastic  urmările  ce 
ar  decurge  din  introducerea  acestei  reforme  fundamentale, 
care  ar  schimba  lumea  din  temelii. 

Femeile  îmbrăcate  în  hainele  bărbaţilor  se  întrunesc  în 
piaţa  publică,  dis-de-dimineaţă  şi  propun  să  se  desfiinţeze 
starea  de  lucruri  existentă ;  să  nu  mai  fie  proprietate  parti¬ 
culară,  nici  familie;  averile  să  se  strângă  la  un  loc  şi  apoi  să 
se  împartă  egal;  în  locul  căsătoriei  să  se  introducă  ,, amoral 


1 )  Cf.  Euripide:  ov  navooţiai  xăg 
1 ăgixag  Movoaig  ovyxaxaiueiyvvg  rj- 
âioxav  av'Qvyiav  (Herakles,  674). 

2)  R.  v.  Pohlmann,  Gesch.  d. 
soz.  Fr.  und  Com.  „Faţă  de  bogă¬ 
ţia  de  forme  de  evoluţie,  cărora  le 
dăduse  naştere  resorturile  nese¬ 
cate  ale  vieţii  publice  şi  sociale 

ale  Elenilor,  fără  să  poată  aduce 


totuşi  o  formă  trainică,  filosofia 
socială  a  timpului  despera  de  a 
putea  vindeca  relele  societăţii  prin 
mijloacele  obişnuite;  însă  pe  de 
altă  parte  ea  îşi  câştiga  tocmai 
din  această  inepuizabilă  putere  de 
a  crea  forme  (Gestaltungskraft) 
a  unei  vieţi  istorice  ce  pulsa  aşa 
de  viu  —  speranţa  de  a  scoate  din 

liber4',  afacerile  de  stat  şi  politica  să  fie  lăsate  pe  mâna 
femeilor.  Propunerea  se  pune  la  vot  şi  e  primită,  căci  femeile 
sunt  în  majoritate.  Cetăţeanul  cinstit  şi  naiv,  plin  de  încre¬ 
dere  în  noua  lege,  iese  în  piaţă,  târând  cu  sine  tot  calaba¬ 
lâcul  din  care  se  alcătueşte  averea  lui,  ca  să-l  aducă  la  masa 
comună  a  bunurilor  statului.  Feidolus,  însă,  Atenianul  şiret 
şi  viclean,  sceptic  cât  priveşte  seriositatea  şi  trăinicia  nouilor 
legi  —  cari  se  pot  face  şi  desface  cu  atâta  uşurinţă  în  aduna¬ 
rea  poporului  — -  nu  se  grăbeşte  de  loc  să  imite  pe  vecinul 
său  de  mai  sus,  ba  chiar  se  miră  de  atâta  neghiobie,  si  îl  sfă- 
tueşte  să  vadă  mai  întâiu  ,,ce-or  să  facă  ceilalţi46. 

Noul  Stat,  întemeiat  pe  comunism,  începe  să  funcţio¬ 
neze,  debutând  —  bineînţeles,  —  prin  o  masă  mare  la  care 
au  drept  să  participe  toţi  cei  cari  şi-au  pus  averile  în  comun. 

Feidolus,  deşi  n’a  vrut  să  se  despartă  de  bunul  său, 
aleargă  printre  cei  dintâi  să  se  înfrupteze  din  bucate,  soco¬ 
tind  c’a  găsit  un  mijloc  mulţumită  căruia  va  putea  să  tră¬ 
iască  pe  socoteala  Statului  fără  să-şi  sacrifice  averea. 

Piesa  se  închee  cu  o  scenă  de  un  burlesc  foarte  piperat, 
în  care  se  arată  încurcăturile  la  care  dă  naştere  aplicarea 
în  practică  a  iubirii  libere,  care  nu  e  de  loc  liberă.  ,,La 
sfârşit,  aceste  culori  vii  se  contopesc  într’un  epilog  mat...: 
finalul  adevărat  lipseşte.  Se  observă  că  după  o  muncă  de  mai 
bine  de  treizeci  de  ani,  poetul  e  obosit,  istovit  de  puteri : 
când  a  apucat  amurgul  strălucirii  atice,  n’a  mai  găsit  o 
inspiraţie  poetică  în  prezentul  searbăd'41).  Ca  o  ironie  sân¬ 
geroasă  răsună  în  gura  corului  final  exclamaţia:  ,,o  fericit 
popor  (atic)!"2). 


ţâţâni  această  orînduire  de  Stat 
şi  de  societate,  veşnic  în  prefacere, 
şi  a  o  reclădi  după  un  model  nou 
creat.  In  mijlocul  decăderii  gene¬ 
rale  a  instituţiilor  economice,  so¬ 
ciale  şi  politice  existente,  a  aces¬ 
tei  decăderi,  din  care  nu  vrea  să 
se  ridice  nicăeri  o  formaţie  nouă 
mai  dătătoare  de  speranţe,  teoria 
.  imţea  impulsul  irezistibil  de  a  găsi 


prin  speculaţie  o  punte  între  tre¬ 
cut  şi  viitor,  printr’un  tablou  ideal, 
al  unei  alte  orânduiri  mai  bune, 
căreia  trebuia  să-i  aparţină  viito¬ 
rul,  şi  la  priveliştea  căreia  spiri¬ 
tele  să  se  poată  ridica  şi  întări 
iară“.  Voi.  II,  pag.  4 — 5. 

x)  Bernhardy,  ist.  lit.  gr.,  II.  2, 
p.  667. 

2)  Pari.  Fem.,  v.  1104. 

,, Parlamentul  femeilor"  e  o  piesă  interesantă,  întrucât  ea 
este  ecoul  unor  preocupaţii  la  ordinea  zilei.  Din  cercul  so¬ 
fiştilor  a  răsărit  această  literatură  ce  se  îndeletniceşte  cu 

y  y 

probleme  sociale  şi  cu  găsirea  formei  de  Stat  celei  mai  desă¬ 
vârşite.  Ea  are  pretenţia,  nu  să  creeze  utopii  fără  nici  un  re¬ 
flex  asupra  realităţii,  ci  să  ofere  adevărate  programe  de  re¬ 
formă,  aplicabile  în  toată  extensiunea  lor1). 

Astfel  cu  prilejul  înfiinţării  coloniei  Turii,  Protagoras 
scrie  ,,  Antilogica"  2 3),  ce  cuprinde  planul  constituţiei  celei  mai 
potrivite  —  după  părerea  autorului —  pentru  un  Stat  nou.  In 
direcţia  aceasta  va  fi  fost  o  întreagă  literatură,  şi  e  greu  de 
stabilit  pe  care  autor2)  Pa  avut  în  vedere  Aristofan  când  a 
făcut  caricatura  utopiilor  comuniste.  De  Republica  lui  Platon 
nu  poate  fi  vorba,  căci  a  fost  publicată  cu  mulţi  ani  în  urmă, 
şi  atunci  e  probabil  că  drept  model  ii  va  fi  slujit  comicului 
opera  sus-numită  a  lui  Protagoras,  sau  poate  cartea  lui  Fa- 
leas  din  Calc edon,  care  nu  era  altă  decât  un  program  comu¬ 
nist.  Acest  vis  umanitar  al  Proudhon-ului  antic,  l-a  pus 
Aristofan  pe  scenă  în  sus  pomenita  piesă,  pe  care  Mommsen 
a  numit-o  ,,Saturnaliile  Canaliei"4). 

Tot  o  problemă  socială  tratează  şi  Plutus 5),  jucată  pen¬ 
tru  a  doua  oară,  sub  formă  nouă  în  386.  Politica  dispare 
cu  desăvârşire,  şi  poetul  stărue  asupra  nedreptăţilor  de  care 
suferă  lumea  din  pricina  inegalei  şi  nedreptei  distribuţii 
a  bogăţiilor  printre  oameni. 

Chremilos 6),  un  biet  sărac  necăjit,  descoperă  sub  tră¬ 
săturile  unui  bătrân  orb,  pe  Plutus,  zeul  bogăţiei,  pe  care 
îl  duce  în  templul  lui  Esculap,  unde  îşi  capătă  iar  vederea. 
Sărăcia,  sub  forma  unei  femei  dârze,  protestează  împotriva 


P  Heinrich  Maier,  Socrate,  pag. 
393. 

2)  Despre  care  un  şcolar  răută¬ 
cios  al  lui  Aristotel(  Aristoxen)  spu¬ 
ne  că  a  fost  copiată  de  Platon  in 
Rep.  lui(v.  Diog.  Laertiu,  IX,  50). 

3)  Dacă  trebue  numaidecât  să 

admitem  că  Aristofan  a  avut  in 


vedere  ,,un“  autor  şi  nu  o  întreagă 
problemă  în  toate  aspectele  ei. 

4)  Citat,  după  Nestle,  N.  J.-bii- 
cher  f.  d.  kl.  Altert.,  1909,  pag.  13. 

5)  Bogăţia. 

6)  „Nume  vorbitor44  —  morocă¬ 
nosul  • —  (M-r  Legrincheux). 

lui  Chremilos,  care  împreună  cu  un  prieten  au  acaparat  pe 
noul  zeu  şi  l-au  făcut  să  se  stabilească  la  ei.  Ea  critică  în 
cuvinte  aspre  purtarea  celor  doi  Atenieni  săraci,  le  arată 
ce  neajunsuri  aduce  bogăţia  pentru  oameni,  şi  câte  bunuri 
i  se  datoresc  ei,  zeiţei  hulite  de  toţi,  Sărăciei. 

—  ,,  Sărăcia  :  Ce  oameni  sunteţi  voi,  de  vă  lăsaţi  aşa 
de  uşor  scoşi  din  minţi  ?  Doi  bătrâni  sminţiţi,  doi  tovarăşi, 
în  prada  aceleiaşi  amăgiri!  Căci  nu  văd,  la  ce  v’ar  folosi  îm¬ 
plinirea  dorinţei  voastre?  Dacă  Plutus  îşi  recapătă  vederea 
şi  dacă  se  împarte  la  toţi  deopotrivă,  cărui  muritor  îi  va  păsa 
de  artă  sau  ştiinţă  ?  Şi  dacă  meşteşugurile  pier  dintre  oa¬ 
meni,  cine  va  mai  lucra  fierul,  cine  va  construi  corăbiile, 
cine  va  croi  hainele,  cine  va  face  roate,  cine  va  tăbăci  pie¬ 
lea,  cine  va  fi  cismar,  cine  va  acoperi  casele,  cine  va  ara  pă¬ 
mântul.  cine  va  băga  bucatele  în  hambar,  dacă  voi  toţi  veţi 
sta  cu  mâinile  în  sân?"1). 

Şi  în  alt  loc,  mai  jos:  „Eu,  spune  Sărăcia,  sunt  mama 
modestiei,  pe  când  din  bogăţie  se  naşte  trufia.  însuşi  Jupi- 
ter  —  îşi  încheie  ea  discursul  —  e  sărac,  căci  dacă  ar  fi  bo¬ 
gat  n’ar  fi  întemeiat  jocurile  olimpice  lângă  Elida,  unde  din 
patru  în  patru  ani  cheamă  pe  toţi  Grecii,  şi  în  strigarea  crai¬ 
nicului  încununează  pe  învingători  cu  o  ramură  de  măslin. 
Şi  s’ar  fi  cuvenit*  dacă  era  avut-,  să-i  încununeze  mai  de¬ 
grabă  cu  aur  decât  cu  măslin" 2). 

Iată  celebra  apologie  a  Sărăciei,  pe  care  poetul  o  face 
în  faţa  concetăţenilor  săi  într’un  timp  când  aceştia  erau 
mai  mult  ca  ori-când  înclinaţi  să  vadă  în  bogăţie  idealul  su¬ 
prem.  Eră  felul  lui  de  a  le  spune  că  sărăcia  face  pe  oameni 
laborioşi  şi  ingenioşi  şi  că  ei  i  se  datorea  în  mare  parte  cins¬ 
tea,  patriotismul  şi  strălucirea  de  odinioară  a  Atenei.  Reco- 
mandaţia  nu  era  de  prisos  faţă  de  un  popor  care  se  deprin¬ 
sese  să  creadă,  că  datoria  statului  şi  a  conducătorilor  era  să 
procure  regulat  pensia  triobolară  şi  distribuţiile  gratuite 
din  fondul  teatrului,  chiar  cu  riscul  de  a  condamna  un  ne¬ 
vinovat  şi  a-i  confisca  averea  pentru  a  avea  de  unde  să  se 


l)  Plutus  v.  506 — 518. 


2)  Plutus  v.  583  şi  următ. 

plătească  plăcerile  plebei  suverane1 2).  Lecţia  era  la  timp  ve¬ 
nită,  deşi  inutilă,  pentru  acest  popor  de  ,,jouisseur"-i  ar¬ 
tistici,  căci  acum  se  naşte,  sau  mai  bine  zis:  se  desvoltă 
pe  deplin,  tipul  ,,jouisseur"-ului,  pe  care-lva  fi  zugrăvit  co¬ 
micul  Teopomp  în  piesa  lui  cHdvxdQigz). 

Aristofan  îşi  încheie  cariera  cu  două  piese,  dintre  care 
una,  Aeolosicon,  eo  parodie  a  tragediei  Aeolos  a  lui  Euripide, 
în  cadrul  căreia  se  va  fi  cuprins  o  satiră  a  prezentului  con- 
rupt  şi  înclinat  spre  voluptate;  cea  de-a  doua  —  Cocalos3)  — 
o  comedie  în  genul  nou  al  lui  Menandru,  cuprinzând  poves¬ 
tea  lui  Dedal  izgonit  de  Minos  şi  primit  în  gazdă  de  regele 
Ga  micii  or. 

Aceste  din  urmă  fiice  ale  Muzei  sale  sprintene  însem¬ 
nau  sentinţa  de  moarte  pentru  comedia  veche,  al  cărei  ultim 
mare  reprezentant  fusese  el,  şi  o  capitulare  completă  în  faţa 
timpului  nou.  Menandru  şi  comedia  nouă  nu  erau  decât  o 
desvoltare  a  concluziilor  cuprinse  în  germen  în  tragedia  lui 
Euripide,  şi  Aristofan  hotărându-se  să  scrie  ,,în  noua  ma¬ 
nieră",  calcă  de  voe  de  nevoe  pe  urmele  lăsate  de  acela  pe 
care-1  combătuse  o  viaţă  întreagă. 

Despre  moartea  lui  Aristofan  n’avem  ştiri.  Putem  insă 
să  ne  închipuim,  că  el  va  fi  sfârşit  plin  de  amărăciune,  cu 
convingerea  că  opera  lui  a  însemnat  un  faliment  din  punctul 
de  vedere  al  tendinţei  politice  pe  care  va  fi  urmărit-o,  şi  în¬ 
credinţat  că  răul  de  care  suferea  Atena  era  de  nelecuit. 

Mâhnirea  nu-1  va  fi  făcut  să-şi  curme  zilele  —  ca  lso- 
crate  după  dezastrul  dela  Chaironeia  —  pentrucă  sufletul 
lui  robust  se  va  fi  împăcat  cu  fatalitatea  ineluctabilă.  Se  va 
fi  mângâiat  însă  în  clipa  când  a  închis  ochii,  la  gândul  că  ge¬ 
niul  a  fost  şi  va  fi  recunoscut,  căci  el  a  avut  —  ca  toate  ge¬ 
niile  —  conştiinţa  de  valoarea  artistică  a  creaţiei  sale. 

Noi  suntem  deprinşi  să-l  considerăm  drept  cel  mai  mare 


*)  V.  cuvântarea  lui  Lisias  con¬ 
tra  lui  Epicrates. 

2)  Care  cuvânt,  — jouisseur,  e  pro¬ 
babil  că  a  fost  pus  în  circulaţie, 

dacă  nu  inventat  de  autor,  contem¬ 


poran  cu  Aristofan.  Un  sinonim 
ar  fi  rjdvjzaOrjg  (Athenaeus,  526  d. 
si  545  a). 

3)  Cf.  Meineke.  II,  2,  1088. 

poet  comic,  şi  la  această  părere  a  noastră  contribue  nu  puţin 
faptul,  că  el  e  singurul  din  care  ni  sau  păstrat  comedii  în¬ 
tregi,  şi  încă  într’un  număr  destul  de  respectabil.  Lucrul  se 
datoreşte  nu  întâmplării  —  căci  întâmplarea  are  şi  ea  logica 
ei  — ,  nici  atacurilor  consecvente  şi  aluziilor  la  politică,  cum 
am  fi  aplecaţi  să  presupunem,  ci  duşmăniei  trainice  faţă  de 
Euripide  şi  Socrate1),  care  face  din  Aristofan,  nu  cel  mai  mare,  ci 
cel  mai  caracteristic  comic.  Că  un  Eupolis  şi  mai  ales  un  Cratis- 
nos2),  au  fost  cel  puţin  tot  aşa  de  mari  artişti  ca  el.  nu  poate 
încăpea  îndoială  pentru  oricine  studiază  cu  luare  aminte 
fragmentele  rămase  şi  istoria  comediei  contemporane  cu 
Aristofan,  care  nu  poate  fi  socotit  decât  ca  un  ,, primus  inter 
pares“3).  Aşa  se  poate  explica  de  ce  chiar  anticii  atribuiau 
piese  de-ale  lui.  unui  Arhippos4);  el  a  fost  doar  învins  de 
atâtea  ori  la  concursuri  de  alţi  poeţi,  iar  gelozia  pe  care  o 
păstrează  de  pildă  unui  Eupolis  5).  e  cel  mai  mare  omagiu 
pentru  acest  din  urmă. 

Nu  exclusiv  valorii  artistice  a  autorului  avem  noi  să 
mulţumim  azi  pentru  păstrarea  Norilor,  Broaştelor,  sau  Ca¬ 
valerilor:  presupun  că  am  fi  citit  azi  tot  cu  atâta  —  dacă 
nu  cu  mai  multă  —  plăcere,  ,,Sticla“  lui  Cratinos.  Prin  ur¬ 
mare  dacă  acesta  ar  fi  fost  criteriul,  e  probabil  că  s’ar  fi  pier¬ 
dut  şi  opera  ,, celui  mai  mare  comic“,  căci  nu  trebue  să  ui¬ 
tăm  că  Atenienii  nu  prea  aveau  mult  respect6)  pentru  con¬ 
curenţii  dela  Leneene;  lor  le  plăcea  sărâdă  pentruca  apoisă 
dea  uitării  şi  pe  poet  şi  opera  lui.  Pisistrate  a  restaurat 
pe  Omer,  iar  Licurg  pe  cei  trei  mari  tragici,  ale  căror  bus- 
turi  aveau  să  fie  puse  în  piaţă7),  şi  tragediile  lor  copiate 
şi  păstrate  cu  îngrijire  în  arhiva  Statului.  De  comedie,  nu  se 
prea  făcea  haz. 

După  cum  ni  s’a  păstrat  din  Euripide  numărul  cel  mai 


1)  Adică  faţă  de  şcoala  nouă  ai 
cărei  reprezentanţi  de  frunte  erau 
cei  doi  corifei  pomeniţi. 

2)  V.  aprecierea  lui  Aristofan  în 
Cavalerii  526 — 27. 

3)  Mahaffy,  op.  cit.,  pag.  215. 


4)  Cf.  Meineke,  Hist.  critica,  209 
şi  v.  la  Pauly-Wissowa  artic.  Ar¬ 
hippos. 

5)  Mahaffy,  loc.  supracit. 

6)  Aia  r 6  ni)  onovddoQai. 

7)  Plutarh,  841  F. 

mare  de  tragedii,  nu  pentrucă  ar  fi  cel  mai  mare  tragic  1), 
ci  pentrucă  e  mai  caracteristic,  întrucât  e  o  icoană  mai  fidelă 
a  timpului  său,  cu  patimile,  dorurile  şi  problemele  lui,  tot 
astfel  dacă  citim  azi  unsprezece  comedii  de  Aristofan, 
avem  să  fim  recunoscători  în  parte  tot  acestei  trăsături  ca¬ 
racteristice  din  arta  comicului  nostru,  iar  în  parte  parodiilor 
şi  atacurilor  necurmate  timp  de  treizeci  de  ani  la  adresa 
, .fiului  zarzavagioaicei“,  care  formează  ca  un  fir  roşu  în 
toată  opera  aprigului  critic2). 

Cu  toată  diversitatea  problemelor  pe  cari  le  atacă,  şi 
cu  toate  că  punctele  de  vedere  din  care  el  consideră  mate¬ 
rialul  său  artistic  sunt  numeroase,  fizionomia  autorului  se 
desprinde  destul  de  clară  din  opera  sa  cu  multe  feţe:  în  poli¬ 
tică  e  un  conservator.  în  literatură  un  romantic. 

/ 

,,In  furtunile  unui  timp  aşa  de  frământat,  el  a  rămas 
credincios  convingerilor  sale  politice  de  mai  înainte3).  Ca  şi 
în  Acharnienii,  Cavalerii,  Pacea  şi  Lisistrata,  tot  astfel 
îl  găsim  şi  în  Broaştele,  prieten  al  păcii,  care  după  cumplita 
înfrângere  din  Sicilia,  cu  toată  victoria  dela  Arginuze,  tre¬ 
buia  să  apară  ca  singurul  leac  ce  putea  să  vindece  rănile 
Atenei.  Pe  demagogii  netrebnici  ai  timpului  —  Cleofon, 
Arhedemos,  Cleigenes  —  şi  toată  ceata  de  gălăgioşi  mai 
mărunţi,  cari  după  dispariţia  spiritelor  mari  ajunsese  la  o 
importanţă  ruşinoasă  pentru  Stat.  el  îi  tratează  cu  un  dis¬ 
preţ  nimicitor  şi  îşi  arată  înclinaţia  lui  netăinuită  pentru 
aristocraţii  de  ispravă...4).  El  lasă  să  se  înţeleagă  în  cuvinte 
desluşite,  că  numai  urmaşii  onorabili  ai  familiilor  cu  vază 
sunt  în  stare  să  mântue  Atena,  dacă  o  mântuire  mai  e  cu 
putinţă.  Dar  el  nu  ţine  de  partida  care  a  trădat  Atena.  Pe 
probuli5)  i-a  dat  pradă  râsului  popular  în  Lisistrata6),  deşi 


x)  TQayixdnarog  al  luiAristotel,  nu 
înseamnă  cel  mai  mare  tragic. 

2)  S'ar  putea  spune  că  Aristo¬ 
fan  s'a  păstrat  ca  o  anexă  şi  o 
,, ilustraţie “  a  lui  Euripide. 

3)  Vezi  cum  apreciază  D6charme 

(Euripide  555)  ,,noroc“-ul  lui 


Euripide. 

4)  Kock,  Introd.  la  Broaştele, 
pag.  16. 

5)  Aristotel,  Statul  IV.  11,  9; 

12,  8. 

6)  Vers.  421. 

c  u  rezervă ;  cât  priveşte  pe  conspiratori  şi  pe  pescuitorii  în  apă 
tulbure,  el  dă  sfatul  —  hotărît  —  să  fie  înlăturaţi,  la  nevoie 
prin  execuţia  căpeteniilor,  iar  în  Broaştele  califică  drept 
greşeală  introducerea  regimului  celor  Patru-Sute,  pentru 
care  greşeală  însă,  cei  induşi  în  eroare,  să  nu  fie  prea  aspru 
pedepsiţi.  Talere  cu  două  feţe,  ca  Teramene,  egoişti  ca 
Adeimantos,  Nicomahos,  Thorykion  —  pe  care-i  întâlnim 
în  istoria  timpului  in  rândurile  oligarhilor,  sau  ca  instru¬ 
mente  cumpărate  de  ei,  sunt  condamnaţi  de  el  cu  o  severi¬ 
tate  ce  nu  ţine  seamă  de  nimic “. 

El  ştie,  la  nevoie,  să  uite  spiritul  de  partid  şi  să  se  ri¬ 
dice  la  accente  surprinzătoare,  prin  care  îndeamnă  pe  Ate- 
nieni  şi  pe  Spartani  să-şi  uite  urile  lor  particulare1)  şi  să-şi 
cruţe  puterile,  pentru  a  le  întrebuinţa  mai  de  grabă  împo¬ 
triva  barbarilor,  gând  împrumutat  - —  mirare !  —  dela  so¬ 
fişti2),  asupra  căruia  stărue  mai  târziu  Isocrate  cu  atâta  pre¬ 
dilecţie  în  Panegiricul  său3). 

Pentru  relele  timpului  său  el  crede  a  găsi  mântuirea  în 
întoarcerea  către  trecut  - —  ca  şi  cum  timpul  s’ar  întoarce 
înapoi!  — -  şi  împărtăşeşte  aceiaşi  iluzie  generoasă  ca  toţi 
poeţii  şi  politicianii  romantici. 

Ibsen  spune  într’un  loc,  că  omul  îşi  petrece  jumătate  din 
viaţă  făcând  planuri  pentru  viitor,  iar  cealaltă  jumătate 
gândindu-se  la  trecut.  Formula  se  poate  aplica  şi  la  viaţa 
unui  popor.  Aristofan  reprezintă  în  literatura  Atenei  această 
a  doua  fază  de  reîntoarcere  cu  gândul  spre  zilele  bune  de 
altădată. 

Idealul  lui  era  revenirea  la  acea  vârstă  de  aur  dinaintea 
războaelor  medice,  când  bătrânii  cu  barba  înflorită  îşi  prin¬ 
deau  pletele  ninse  în  fibule  de  aur,  când  lumea  era  însufle¬ 
ţită  de  un  respect  cuminte  faţă  de  aşezămintele  străbune. 
Despre  neajunsurile  acestei  epoci  el  nu  ne  spune  nimic,  fiindcă 
nu  le  cunoştea  sau  nu  vrea  să  le  cunoască.  Dacă  însă  o  zână 
răutăcioasă  l-ar  fi  transportat  pe  aripele  vremii,  înapoi  cu 

x)  Lisistrata,  v.  415  şi  următ.  3)  Paneg.  pag.  173  şi  urmat. 

2)  Gorgias. 

două  trei  generaţii,  i-ar  fi  făcut  un  rău  serviciu,  căci  poetul 
nostru  ar  fi  fost  tare  stingherit  în  mijlocul  Atenienilor  din 
timpul  lui  Temistocle,  cari  l-ar  fi  acuzat  de  asebie  pentru 
glumele  îndrăzneţe  la  adresa  zeilor,  şi  n’ar  fi  avut  nici  o 
pricepere  pentru  nuanţele  fine  şi  variate  ale  artei  sale. 

De  prezentul  în  care  zeii  îl  sortiseră  să  trăiască,  el  e 
adânc  nemulţumit ;  opera  lui,  ca  şi  a  lui  Euripide  —  dar  din- 
tr’un  alt  punct  de  vedere  —  e  un  protest  viu  împotriva  tim¬ 
pului  său,  însă  acest  protest  e  îmbrăcat  într’o  formă  aşa  de 
frumoasă  şi  e  ţesut  din  atâta  fantazie  suavă  şi  spirit  iresis- 
tibil,  că  pe  drept  s’a  zis:  „Graţiile  căutându-şi  un  templu 
nepieritor,  s’au  hotărît  să  aleagă  sufletul  lui  Aristofan“. 

Aproape  în  aceeaş  lună,  în  care  emisarii  regelui  Pleisto- 
anax  se  întâlneau  cu  plenipotenţiarii  lui  Cleon,  ca  să  închee 
în  al  optulea  an  al  răsboiului  poloponesiac  (la  20  Aprile  423 
a.  Chr.)  armistiţiul  de  un  an  ce  avea  să  fie  preludiul  păcii  lui 
Nicias,  la  marile  Dionisiace  din  Atena  se  reprezentau  „He- 
racle"  şi  „Cresfonte"  ale  lui  Euripide,  împreună  cu  alte  tra¬ 
gedii,  iar  printre  comedii,  ,, Sticla"  lui  Cratinos,  „Connos"  de 
Ameipsias  şi  ,, Norii"  de  Aristofan.  Toată  Atena,  afară  de 
Cleon  şi  câţiva  demagogi,  era  obosită  de  răsboiu  şi  aşteptă  cu 
nerăbdare  încheerea  mult  doritei  păci.  Această  stare  de  spirit 
respiră  şi  din  tragedia  lui  Euripide,  ,,Heraclesu,  care  nu  era 
decât  o  încercare  de  a  apropia  ideal  diferitele  triburi  gre¬ 
ceşti,  învrăjbite  între  ele  numai  spre  paguba  comună  a  ma- 
rei  patrii  elenice,  cât  şi  din  „Cresfonteu,  ce  cuprinde  frumosul 
imn  închinat  Eirenei,  care  de  opt  ani  nu-şi  mai  arătase  Atenei 
faţa  ei  surâzătoare.  Cât  despre  comedie,  legăturile  ei  cu  pre¬ 
zentul  plin  de  speranţe  erau  cu  totul  de  altă  natură.  Vete¬ 
ranul  muzei  comice,  Cratinos,  în  sus  numita  lui  piesă,  face 
abstracţie,  cel  puţin  de  data  asta,  de  atmosfera  momentului; 
el  are  de  vidat  un  diferend  personal  cu  rivalii  săi  literari,  cari 
răspândiseră  calomnia  că  Muzele  s’ar  fi  îndepărtat  dela  dân¬ 
sul,  sau  cum  spunem  noi  astăzi,  ,,că  ar  fi  fost  epuizat".  Cu 
acest  prilej  el  îşi  răsbună  strălucit  arătând  că  geniul  lui  e  tot 

aşa  de  tânăr  şi  fertil  ca  mai  înainte,  iar  poporul  —  sau  cel 
puţin  comisia  de  arbitri  —  îl  răsplăteşte  declarându-1  învin¬ 
gător.  Insă  ceilalţi  doi  concurenţi,  prin  subiectul  pe  care  şi-l 
aleg,  ne  dovedesc  că  cel  puţin  indirect,  ei  sunt  sub  influenţa 
momentului  care  respiră  pacea,  căci  amândoi  se  abţin 
dela  comedii  cu  subiecte  politice,  şi-şi  îndreaptă  atenţia 
asupra  problemelor  culturale.  Caracterul  acesta  asemănător 
al  piesei,  şi  a  unuia  şi  a  celuilalt,  n’ar  fi  aşa  de  surprinzător, 
căci  el,  precum  văzurăm,  se  poate  explica  prin  circumstanţele 
sus  pomenite ;  însă  e  surprinzător  că  amândoi  şi-au  ales  ca 
erou,  pe  aceeaş  persoană,  pe  Socrate. 

La  prima  vedere  am  fi  par’că  înclinaţi  să  credem  că  ar  fi 
fost  la  mijloc  o  prinsoare,  sau  că  subiectul  a  fost  propus  de 
oameni  interesaţi. 

Cronicarii  de  mai  târziu  ne  povestesc  că  Anytos  şi  Meletos 
ar  fi  vrut  în  chipul  ăsta  să  sondeze  sentimentele  publicului 
faţă  de  omul  cu  care  aveau  să  se  răfuiască  într’o  bună  zi, 
şi  că  ei  au  hotărît  cel  puţin  pe  Aristofan  —  conrupându-1  cu 
o  sumă  de  bani  — să  aleagă  şi  să  trateze  subiectul  susnumit  în 
felul  în  care  l-a  tratat.  Dacă  lucrul  ar  fi  adevărat  despre  Aris¬ 
tofan,  nimic  nu  ne-ar  împiedica  să-l  admitem  şi  despre  Amei- 
psias,  şi  astfel  s’ar  explica  această  coincidenţă,  care  n’are  de 
loc  aerul,  să  fie  întâmplătoare.  Cum  ne  putem  închipui  că 
doi  autori,  in  acelaş  an,  la  acelaş  concurs,  se  prezintă  cu 
acelaş  subiect,  când  ocaziile  şi  persoanele  care  ofereau  ma¬ 
terie  comediei  erau  aşa  de  numeroase,  şi  când  fantazia  artiş¬ 
tilor  era  aşa  de  nesecată?  Sau  trebue  să  admitem  că  a  fost 
la  mijloc  o  înţelegere  între  cei  doi  rivali?  Nici  asta,  de  oarece 
amândoi  şi-ar  fi  micşorat  astfel  şansele  de  victorie. 
Apoi  ştim  cât  de  puţin  se  înţelegeau  intre  ei  reprezentanţii 
ac  est  ei , ,  gens  invida  c  ornicor  um‘  ‘ ,  i  a  r  exemplul  c  olab  or  ării  între 
Aristofan  şi  Eupolis,  cu  prilejul ,, Cavalerilor"  e  destul  de  semni¬ 
ficativ  în  această  privinţă.  Interesul  comicilor  aşa  de  geloşi 
unul  de  altul,  era  tocmai  dimpotrivă, ca  să  îşi  ascundă  cu  grije 
unul  de  altul  operele  în  embrion,  ca  să  nu  se  expue  a  fi  furaţi 
de  confraţi  cum  s’a  întâmplat  cu  „Maricas"  a  lui  Eupolis, 
cere  a  plagiat  ,, Cavalerii"  lui  Aristofan.  Şi  cu  atât  mai  mult 

trebuiau  să  ţie  secret  subiectul.  Ce  nu  înseamnă  pentru  un 
autor  dramatic  găsirea  unui  subiect  fericit? 

Aşa  dar  nici  una  din  ipotezele  de  mai  sus,  nu  pot  fi  luate 
în  consideraţie.  Atunci  rămâne  că  trebue  să  fi  fost  la  mijloc 
o  altă  împrejurare  care  ne  explică  această  coincidenţă. 

Mai  întâiu  s’ar  putea  spune  că  popularitatea  crescândă  a 
lui  Socrate  e  suficientă  ca  să  explice  acest  lucru.  Da,  însă 
Socrate  fusese  tot  aşa  de  popular  cu  un  an,  cu  doi  şi  chiar 
cu  şase  ani  înainte1),  căci  trebue  să  admitem  că  dela  vârsta 
de  40  de  ani,  figura  caracteristică  a  ,, sofistului  desculţ",  era 
cunoscută  de  orice  Atenian.  Probă  e  faptul  că  el  mai  fusese 
incidental  „pus  pe  scenă"  de  Eupolis,  şi  probabil  şi  de  Cra- 
tinos,  ca  să  nu  mai  vorbim  de  Teleclide  şi  Callias. 

Ne-am  mai  putea  închipui  că  bravura  arătată  de  Socrate 
în  lupta  desastroasă  pentru  Atenieni,  dela  Delion  (424),  va  fi 
contribuit  să-l  aducă  în  discuţie  şi  să  facă  din  el  eroul  zilei. 
Insă  isprăvi  vitejeşti  mai  făcuse  eroul  „Norilor"  şi  în  lupta 
dela  Potidaia  (430),  unde  scăpase  viaţa  lui  Alcibiade,  astfel  că 
asemenea  considerente  nu  ne  explică  îndeajuns  interesul  de¬ 
osebit  pe  care  reprezentanţii  comediei  îl  arată  deodată,  şi, 
în  o  măsură  aşa  de  largă,  fiului  Fenaretei. 

Trebue  să  fi  intervenit  un  alt  moment,  de  ordin  cultural, 
care  să  facă  din  Socrate  omul  zilei,  în  acest  interval  după 
lupta  dela  Delion  până  în  423,  adică  timpul  aproximativ  de  un 
an,  în  care  au  fost  scrise  cele  două  comedii  de  care  e  vorba;  şi 
acest  moment  nu  poate  fi  decât  apariţia  hotărîtă  şi  conştientă 
a  noului  filosof  în  faţa  publicului,  ca  să-şi  răspândească  noua 
lui  învăţătură.  Gestul  acesta  e  pus  chiar  de  Platon2)  în  legătură 
cu  răspunsul  Oracolului  dela  Delfi,  pe  care  probabil,  în  acest  an, 


0  Busse  (Sokrates,  p.  80)  admite 
că,  după  430,  S.  era  o  personali¬ 
tate  foarte  considerată.  J.  Wiirt- 
heim  (De  Soph.  Philoct.  p.  100) 
afirmă  că  versurile  1113  şi  726  din 
Antigone  se  referă  la  Socrate.  Dacă 
e  aşa  —  şi  lucrul  nu  e  contestat  ( v. 
Ernst  Wtist,  in  J.-bericht  fur  das 


kl.  Altert.  anii  1916-18,  p.  154), 
—  înseamnă  că  încă  de  la  vâr¬ 
sta  de  27  de  ani  (Antigone  e  re¬ 
prezentată  în  442  şi  S.  e  născut 
în  469)  viitorul  maestru  al  lui  Pla¬ 
to,  era  ,,cineva£‘,  dacă  autorul  lui 
Oedip-Rege  îi  acordă  atâta  atenţie- 
2)  Apologia,  21. 

îl  va  fi  răspândit  fanaticul  Chairefon,  elevul  entuziast  al  maes¬ 
trului,  pe  care  Pythia  îl  declarase  „cel  mai  înţelept  dintre 
oameni44.  Socrate  avea  acum  patruzeci  şi  şase  de  ani ;  prin 
urmare  ajunsese  la  vârsta  în  care  personalitatea  lui  se  desvol- 
tase  pe  deplin,  cu  toate  trăsăturile  pe  care  i  le  cunoaştem  din 
mărturiile  contemporanilor.  Acum  căpătase  o  claritate  deplină 
asupra  lui  însuş  şi  asupra  misiunii  pe  care  o  avea  de  îndeplinit 
în  mijlocul  concetăţenilor  săi.  Căci  e  lucru  limpede  că  el  era 
conştient  că  are  o  misiune  de  îndeplnit  şi  acesta  era  momentul 
prielnic  —  socotea  el  —  ca  să  spue  lumii  cu  glas  tare  ce  avea 
de  spus.  Evoluţia  lui  sufletească  se  făcuse  mai  încet,  însă  re¬ 
zultatele  aveau  să  fie  cu  atât  mai  rodnice,  şi  atitudinea  lui 
cu  atât  mai  neclintită.  Că  la  alegerea  acestui  moment  pentru 
a-şi  începe  activitatea  lui  în  stil  mare,  va  fi  contribuit  şi  in¬ 
cidentul  sus  notat,  e  extrem  de  probabil.  Spusa  oracolului 
avea  pentru  el  valoarea  unui  simbol,  cu  atât  mai  mult,  cu  cât 
coincidă  în  timp  cu  momentul  maturităţiil  ui  desăvârşite. 
Lucrul  n’avea,  de  altfel,  în  sine  nimic  nefiresc.  E  uşor  să  ad¬ 
mitem  că  el,  în  acele  discuţii  in  cercul  mai  restrâns  al  elevilor 
săi  favoriţi,  va  fi  lăsat  să  se  întrevadă  intenţia  de  a  începe  o 
operă  sistematică  de  anchetarea  sufletelor  concetăţenilor  săi, 
însă  ca  orice  mare  reformator,  în  ajunul  pasului  decisiv  îşi  va 
fi  exprimat  —  sincer  sau  din  ironie  —  îndoiala  dacă  el  va  fi 
destoinic  să  ia  asiipră-şi  o  sarcină  aşa  de  grea.  Chairefon, 
care  nu  se  putea  îndoi  o  clipă  de  puterile  magistrului  său,  ca 
să-l  întărească  în  hotărîrea  sa  şi  ca  să  consacre  oarecum 
oficial  întreprinderea  spinoasă,  de  care  avea  să  se  apuce 
învăţătorul  său,  aleargă  la  Delfi,  perfect  încredinţat  că 
oracolul  nu  va  putea  decât  să  confirme  gândul  lui.  Şi 
într’adevăr  Ta  confirmat,  pentrucă  preoţii  dela  templul  din 
Delfi  erau  foarte  bine  informaţi  de  tot  ce  se  petrecea  în 
Grecia  şi  cunoşteau  sentimentele  lui  Socrate,  atitudinea  lui 
faţă  de  democraţia  din  Atena  şi  tendinţa  lui  spre  un  raţio¬ 
nalism  conservativ1). 

Astfel  că ,  în  realitate,  Socrate  a  fost  pricina  oracolului,  si  nu 


1)  Wilamowitz,  Greek  Historical  Writing,  p.  39. 

invers.  Fapt  e  însă  că  dela  această  recunoaştere,  oarecum  ofi¬ 
cială,  marele  învăţător  esedincercul  strâmt  al  şcolarilor,  pentru 
a  merge  pe  calea  largă  a  vieţii  publice.  El  nu  ţine  discursuri, 
ca  sofiştii,  nici  prelegeri,  ci  se  mulţumeşte  să  se  amestece  unde-i 
mulţimea  mai  deasă  x)  şi  acolo,  stând  de  vorbă  cu  unul  şi  cu 
altul,  îşi  începe  opera  de  sguduire  a  sufletelor,  cu  scopul  ca  să 
le  aducă  pe  calea  cea  bună,  prin  cunoaşterea  de  sine,  care 
singură  duce  la  fericire. 

Ce  putea  înţelege  Aristofan  din  toată  activitatea  omului 
acestuia  ciudat?  El  n’avea,  când  a  scris  „Norii",  decât  vreo 
douăzeci  şi  câţiva  de  ani.  Cu  cultura  lui  exclusiv  literar- 
artistică,  cu  vârsta  lui  prea  de  tot  tânără,  nu  prea  avea  şanse 
să  priceapă  mare  lucru  din  ceeace  vrea  Socrate.  Unde  mai 
punem  că  autorul  ,, Norilor"  e  un  cap  cu  desăvârşire  nefilo¬ 
sofic.  Ce  punte  de  apropiere,  pentru  a  se  înţelege  măcar  cât 
de  cât,  putea  să  existe  între  tânărul  imberb,  plin  de  geniul 
său  impertinent,  şi  între  omul  matur,  care  pe  lângă  o  conştiinţă 
de  cea  mai  superioară  esenţă,  întrunea  o  vastă  cultură  literar- 
filozofică  şi  o  profundă  cunoaştere  a  sufletelor?  Desigur  nici 
una.  Şi  atunci  cum  încearcă  Arstofan  să  ghicească  conţinutul 
acestui  vas  grotesc  care  se  numeşte  Socrate?  El  întrebuinţează 
un  procedeu  rudimentar,  însă  singurul  accesibil  pentru  el: 
observarea  din  afară,  pentru  ca  apoi  să  tragă  concluzii  asupra 
eroului  pe  care  vrea  să-l  pună  în  scenă. 

Pe  acest  erou  avea  el  prilejul  să-l  vadă  mai  toată  după  prân¬ 
zea  pe  stradă,  în  piaţa  publică,  sub  vreun  portic,  în  prăvălia  vre¬ 
unui  negustor,  la  un  cismar  sau  la  un  bărbier, unde  neastâmpăra¬ 
tul  cercetător  de  suflete  avea  obiceiul  să  descoasăpe  oameni,  în- 
trebându-i  de  câte  toate.  Sau  îl  va  fi  zărit  singur  în  câte  un  colţ, 
într’unul  din  acele  momente  de  concentrare  intensă,  când  spiri¬ 
tul  filosofului  era  „obsedat"  de  deslegarea  unei  probleme,  dis¬ 
trat,  cu  desăvârşire  surd  la  orice  se  întâmpla  în  jurul  lui,  de  cele 
mai  multe  ori  gândind  cu  voce  tare,  cum  de  obiceiu  fac  gân¬ 
ditorii  intenşi.  Aspectul  lui  exterior  Pa  izbit  pe  Aristofan,  cum 
izbea  pe  orice  Atenian  iubitor  de  linii  frumoase,  căci  chipul  lui 


P  Xenofon,  Memorab.  I,  1,  10. 

Socrate  se  întipărea  adânc  în  mintea  oricui,  din  pricina  caracte- 
risticei  sale  urâţenii.  Formidabila  lui  chelie,  fruntea  olimpiană, 
ochii  bulbucaţi  ca  la  un  exoftalmic,  nasul  lui  „en  lorgnette", 
gura  largă  ca  de  silen  batjocoritor,  burta  proeminentă,  al¬ 
cătuiau  un  portret  care  nu  se  putea  uita.  îmbrăcămintea  lui 
cu  totul  neglijată,  mantia  roasă,  picioarele  desculţe  întot¬ 
deauna,  mersul  lui  grav  şi  liniştit,  ca  al  omului  ce  şi-a  desco¬ 
perit  scopul  vieţii,  privirile  pline  de  gânduri  grele,  priviri 
încruntate  şi  solemne  pe  care  le  arunca  în  jurul  lui  ca  omul  ce  e 
plin  de  o  misiune1),  toate  aceste  trăsături  le  notează  Aristofan 
cu  atenţie  şi  din  ele  alcătuieşte  un  portret  viu,  care,  aşa  cum 
e  prezentat  în  „Norii",  corespunde  şi  adevărului.  Asupra  lu¬ 
crului  acesta  nu  încape  îndoială,  căci  atât  reprezentările  plas¬ 
tice  ale  lui  Socrate,  cât  şi  mărturiile  contemporanilor  sunt  de 
acord  în  privinţa  asta.  Până  aici  Aristofan  a  făcut  operă  de 
artist  conştiincios,  ba  conştienţiozitatea  merge  aşa  departe 
că  n’a  încercat  nici  măcar  să  facă  o  caricatură  din  trăsăturile 
pe  care  i  le  furniza  realitatea.  De  altfel  nici  nu  era  nevoe, 
pentru  că  Socrate,  în  aparenţa  lui  fizică,  era  o  caricatură,  aşa 
că  autorul  „Norilor"  nu  s’a  simţit  dator  să  mai  facă  nici  un  fel 
de  retuşare. 

Insă  el  n’a  fost  tot  aşa  de  fericit  în  adunarea  materialului 
care  trebuia  să-i  slujească  la  închegarea  tabloului  moral  al 
eroului  său.  De  ce  mijloace  de  informaţie  dispunea  el  în  privinţa 
asta?  Pe  de  o  parte  versiunile  cari  circulau  pe  seama  filosofului, 
pe  de  alta  investigaţiile  pe  care  putea  să  le  facă  singur,  cău¬ 
tând  să  stea  de  vorbă  cu  eroul  său.  El  pune  la  contribuţie 
numai  primul  mijloc,  căci  e  sigur  că  tânărul  dramaturg  a 


M  Arist.  a  văzut  în  asta,  nu¬ 
mai  „îngâmfarea”  lui  Socrate,  o 
trăsătură  comună  şi  la  ceilalţi  so¬ 
fişti  „umflaţi  de  ştinţă,  care  nu 
hrăneşte,  ci  ucide  sufetul”,  şi  e 
foarte  probabil  că  el  a  interpre¬ 
tat-o  ca  o  „morgă”,  poză  teatrală 
menită  să  mistifice  lumea  şi  să 
recolteze  autorului  cât  mai  multă 


autoritate  şi  încredere  în  fata 
naivilor.  Cu  slaba  lui  cunoştinţă 
de  oameni,  autorul  Norilor  nu 
putea  face  deosebire  între  poza 
afectată  a  negustorilor  de  înţelep¬ 
ciune,  şi  între  gravitatea  de  o  so¬ 
lemnitate  sărbătorească  a  omului 
care  găsise  calea  mântuirii  pen¬ 
tru  sine  şi  pentru  alţii. 

auzit  vorbindu-se  adesea  pe  socoteala  omului  minunat.  In  cer¬ 
curile  pe  cari  le  frecventa  el,  la  clubul  său  aristrocratic,  nu 
putea  —  fireşte  —  să  audă  decât  lucruri  nefavorabile  lui  Socrate, 
care,  pentru  toţi  aceşti  conservatori  romantici,  nu  putea  fi 
decât  un  sofist  de  cea  mai  rea  specie.  Suspinătorii  după  epoca 
Maratonomahilor  n’aveaunici  o  posibilitate  de  a  înţelege,  şi  cu 
atât  mai  puţin  de  a  aproba,  pe  acest  vânturător  de  gânduri  şi 
conştiinţe,  mai  ales  că  pe  vremea  aceea  nu  îl  vor  fi  socotit 
destul  de  primejdios  ca  să  se  ocupe  mai  de  aproape  de  el. 
Insă  cronica  timpului  era  bogată  în  anecdote  privitoare  la 
viaţa  excentricului,  care  pe  unii  ii  făcea  să  deadinumeri, 
iar  altora  le  inspira  dispreţ  sau  compătimire.  Vestea  adusă  de 
Chairefon  dela  Delfi,  va  fi  contribuit  să  facă  din  el  pentru 
câtva  timp  obiectul  discuţiilor  zilnice.  Această  întâmplare 
n’avea  pentru  cei  mai  mulţi  decât  valoarea  unui  fapt  divers, 
dar  ea  nu-i  va  fi  scăpat  lui  Aristofan,  care  putea  să  ghicească 
ce  urmări  va  atrage  ea  după  sine,  căci  dacă  el  n’avea  expe¬ 
rienţa,  avea  instinctul  sigur  al  omului  de  geniu.  Această  con¬ 
sacrare  însemnă  apă  la  moara  raţionaliştilor  distrugători  de 
credinţe  şi  dărâmători  de  zei,  şi  el  simţea  că  acum  mai  mult 
decât  oricând  e  momentul  să  dea  lovitura  de  graţie,  atacând 
pe  ,, sofişti^  în  reprezentantul  lor  cel  mai  de  seamă.  Isvorul 
indirect  de  informaţii,  de  care  se  slujeşte  intransigentul  comic, 
nu  putea  decât  să-i  aducă  rele  servicii.  Dacă  el  s’ar  fi  hotărît 
să  intre  în  relaţii  personale  cu  Socrate,  ar  fi  putut,  dacă  nu 
să  înveţe  să-l  stimeze,  dar  poate  cel  puţin  să-i  cunoască  mai 
bine  gândurile.  Insă  el  —  e  probabil  —  a  evitat  acest  lucru, 
care  i  s’ar  fi  părut  un  c  ompromis  nedemn,  lui,  romanticului  de 
douăzeci,  de  ani,  cu  intransigenţa  proprie  acestei  vârste. 

Aşa  se  explică  totdeodată, cum  el  nu  s’a  aventurat  în  nici 
una  din  aceste  întruniri  mai  intime,  unde  maestrul  şedea  de 
vorbă  cu  ceata  lui,  nu  de  elevi,  căci  Socrate  n’avea 
pretenţia  să  facă  o  şcoală,  ci  de  admiratori  şi  prieteni,  în 
Lyceion  sau  în  Academie,  în  Kvnosarges  sau  în  palaestra  lui 
Taureas,  şi  în  atâtea  alte  locuri.  Lipsa  totală  de  interes  pentru 
filosofieşi  rezerva  duşmănoasă  faţă  de  toţi  campionii  modernis¬ 
mului,  l-au  condamnat  pe  Aristofan  să  recurgă  la  informaţii  de 

mâna  a  doua,  vulgare,  tendenţioase  şi  eronate.  E  greu  de  admis 
că  dacă  el  l-ar  fi  cunoscut  mai  bine  pe  Socrate,  ne-ar  fi  dat  un 
tablou  mai  simpatic.  Nu,  tabloul  ar  fi  fost  doar  mai  just  şi 
mai  consequent  în  inexactitatea  lui,  şi  astfel  şi-ar  fi  sporit 
considerabil  soiţii  de  izbândă  pentru  piesa  lui,  căci  e  probabil 
că  aceasta  a  căzut,  pentru  că  publicul  n’a  recunoscut  pe  Socrate 
al  ,,Norilor“,  care  avea  trăsăturile  celui  real,  dar  avea  un  suflet 
cu  totul  altfel  decât  acela  pe  care  vor  fi  avut  prilejul  să  i-1 
cunoască  şi  cei  mai  umili  Atenieni,  care  stătuseră  de  vorbă  cu 
soţul  Xantippei.  Tocmai  pentru  ca  să  ocolească  această  difi¬ 
cultate,  autorul  ne  înfăţişează  pe  ,,sofist“  in  cercul  lui  mai  res¬ 
trâns,  în  desfăşurarea  acelei  activităţi  oarecum  esoterice1), 
căci  el  prevedea  că  controlul  avea  să  fie  mai  uşor  pentru  public, 
dacă  l-ar  fi  prezentat  pe  erou  în  activitatea  lui  exoterică,  aşa 
cum  o  practica  la  lumina  zilei,  în  văzul  tuturor  cetăţenilor. 
Afară  de  aceasta,  procedeul  pe  care  îl  întrebuinţează  poetul, 
mai  are  şi  avantagiul  că  prezintă  pe  Socrate  într’un  cadru 
sofistic  ;  comicul  face  din  el  un  dascăl  de  ştiinţă  problematică, 
plin  de  morgă,  însemnat  cu  toate  cusururile  directorului  de 
pension  care  caută  să  atragă  la  şcoala  lui  cât  mai  mulţi  clienţi, 
cum  făcea  Protagoras,  Prodicos,  Gorgias  şi  alţii. 

E  bătător  la  ochi,  că  tocmai  în  momentul  în  care  favo¬ 
ritul  Pythiei  îşi  accentuiază  opera  lui  în  mijlocul  publicului, 
Aristofan  nu  ni-1  prezintă  decât  sub  laturea  de  profesor  parti¬ 
cular,  care- şi  limitează  activitatea  lui  între  cei  patru  pereţi  ai 
frontisterionului,  despărţit  hermetic  de  vulgul  profan  dimpre¬ 
jur.  Cred  că  cele  două  pricini  cari  l-au  determinat  pe  autor  să 
procedeze  astfel,  sunt  cele  indicate  mai  sus.  Insă  ca  procedeul 
să-i  reuşească,  el  ar  fi  trebuit  să  cerceteze  mai  de  aproape  pe 
Socrate  în  ipostaza  aceasta  de  sofist,  cum  îl  credea  el.  A 
făcut-o?  Nu,  şi  în  strângerea  materialului  cu  care  avea  să-l 
schiţeze  pe  dascălul  de  ,, meteorologi  e“,  Aristofan  e  mai  mult 
decât  neglijent,  sau  în  orice  caz  trebue  să  admitem  că  falşi- 
fică  datele  conştient,  ca  să  ne  prezinte  pe  învăţător  într’o 


x)  Busse,  Socrate,  109  şi  Taylor,  după  Jahresb.  f.  d.  kl.  Altert., 

Varia  Socratica  ( 129-177)  citat  anul  al  44-lea,  pag.  152. 

lumină  cât  mai  nefavorabilă,  pentru  ca  să-l  lase  să  fie  con¬ 
fundat  cu  sofiştii1). 

Dacă  ar  fi  asistat  la  una  din  acele  reuniuni  mai  intime, 
comicul  ar  fi  văzut  că  Socrate  nu  făcea  ştiinţă,  nu  dădea 
lecţii  de  gramatică,  nici  de  geografie,  de  astronomie  sau  geo¬ 
metrie,  ci  se  mărginea  din  când  în  când  să  citească  cu  cei  de 
faţă  pasagii  din  autorii  vestiţi 2),  ca  apoi  să  le  interpreteze 
cu  ei  „more  socratic o"  prin  întrebări  şi  răspunsuri,  ca  să 
scoată  în  relief  momentul  etic.  Totuşi  nici  odată  poeţii 
comici  nu  s’au  simţit  datori  să  studieze  conştiincios  doctrina 
filosofilor  pe  care  îi  persiflează3).  Ei  reflectează  numai  opinia 
pe  care  şi-o  face  vulgul  cu  bunul  lui  simţ  înşelător,  despre 
filosofia  cutărui  sau  cutărui  gânditor. 

Aşp.  face  şi  autorul  „Norilor". 

El  culege  cunoştinţele  lui  despre  „învăţătura"  lui  So¬ 
crate,  din  frânturile  de  discuţii  ale  nepricepuţilor,  din  bana¬ 
lităţile  cari  au  curs  pe  piaţă,  din  aluziile  comicilor,  din 
observaţiile  răutăcioşilor,  din  ceiace  a  mai  prins  şi  el  despre 
corifeii  nouei  direcţii,  şi  din  toate  astea  alcătueşte  o  fantomă 
ce  poartă  într’adevăr  chipul  grotesc,  cunoscut  de  toată  lu¬ 
mea,  însă  înţelepciunea  pe  care  o  profesează  această  fantomă, 
e  un  amestec  hibrid  din  teoriile  lui  Diogene  Apoloniatul  —  puse 
aşa  de  mult  la  modă  de  Euripide  —  şi  din  principii  de  ale 
lui  Protagoras,  scoborîte  însă  la  nivelul  stomacului  unui 
dascăl  hămesit. 

La  sinteza  aceasta  schimonosită  ajunsese  Aristofan  în 
chip  firesc  ;  de  o  înrudire  de  cugetare  între  Socrate  şi  Euripide 
ştia  multă  lume  la  Atena, .şi  mai  ales  comicii.  Cum  Euiipide 


x)  Ipoteza  mi  se  pare  neadmisi¬ 
bilă.  A.  e  de  bunăcredinţă  când 
confundă  pe  S.  cu  sofiştii.  Dealtfel 
deosebirea  era  greu  de  făcut  chiar 
pentru  un  spirit  mai  matur  şi  mai 
cunoscător  şi  al  unora  şi  al  altuia. 
Dovadă  e  că  Platon  atâţia  ani 
de-arândul  încearcă  în  scrierile  sale 
să  arate  publicului  că  Socrate  nu 
era  sofist,  ceeace  ne  dovedeşte  că 


în  spiritul  marelui  public  confuzia 
există,  căci  erau  destule  puncte 
de  asemănare  între  unii  şi  celalt. 

2)  Xenofon,  Memor.,  I,  6,  14. 

3)  Caracteristic  e  în  privinţa  asta 
autorul  (al  cărui  nume  îmi  scapă) 
comediei  ,,La  Foire  aux  Idâes“  cu 
care  persiflează  doctrina  lui  Proud- 
hon,  fără  s’o  cunoască.  (Descha- 
nel,  Etude  sur  Aristoph.,  pag.  104). 

fusese  adânc  influenţat  de  teoria  „eterului",  a  filosofului  din 
Apolonia,  ce  era  mai  natural  pentru  public,  decât  să-l  creadă 
şi  pe  Socrate  adept  al  aceloraş  idei  ?  Nu  circulă  pe  de  altă  parte 
tocmai  atunci  versiunea  că  autorul  Ifigeniei  e  ajutat  la 
confecţionarea  tragediilor  sale  de  bravul  dela  Delion?  Ba  e 
probabil  că  mulţi  vor  fi  crezut  că  Socrate  nu  e  cu  totul  strein 
de  natura  filosofiei  pe  care  Euripide  o  presară  în  dramele  sale: 
el  trebuie  să  fie  —  îşi  vor  fi  zis  mulţi  — -  purtătorul,  dacă  nu 
născocitorul  acestei  teorii  nelegiuite  a  „eterului",  încare avem 
a  vedea  un  fel  de  „deesse  Raison"  sau  „Natura"  raţionaliştilor 
din  sec.  V. 

Şi  apoi  acea  lăture  sofistică  a  măscei  eroului  „Norilor", 
cum  a  ajuns  Aristofan  la  ea  ?  El  vedea  că  mulţi  tineri,  mai  ales 
din  familiile  de  seamă,  urmăreau  plini  de  interes  şi  chiar  de 
pasiune  pe  maestrul  care  făcea  lecturi  din  poeţi  ca  şi  sofişti, 
se  folosea  de  dialectică  tot  aşa  de  abil  şi  chiar  mai  abil  decât 
sofiştii,  punea  cultura  intelectuală  mai  presus  decât  cea  fizică, 
la  fel  cu  sofiştii;  aceste  câteva  date  evidente,  externe,  l-au 
făcut  pe  autorul  „Norilor"  să  tragă  concluzii  şi  asupra  restului, 
întregind  tabloul  cu  ceea  ce  credea  el  că  constitue  sufletul 
acelui  sofist,  remarcabil  prin  apucăturile  sale  originale. 

Iată  cum  a  schiţat  comicul  figura  morală  a  eroului  său. 
Procedeul  întrebuinţat  de  el  avea  —  dacă  e  să  judecăm  după 
nesuccesul  piesei  —  un  viţiu  fundamental:  acela  că  nu  s’a 
ţinut  numai  la  trăsăturile  superficiale,  ci  avea  pretenţia  să 
epuizeze  firea  enorm  de  complexă  a  celui  care  în  aparenţă 
era  numai  un  „bonhomme"  curios  şi  agasant.  Tânărul  de 
douăzeci  de  ani  îi  atribuia  maturului  cugetător  intenţii  aşa 
de  triviale,  că  Atenienii  vor  fi  dat  din  umeri  în  faţa  acestei 
caricaturi  stranii  care,  în  imaginaţia  lor,  era  în  tot  momen¬ 
tul  înlocuită  de  chipul  originalului,  a  cărui  seriozitate  pro¬ 
fundă  o  simţeau  dacă  n’o  înţelegeau. 

Pe  Socrate  nu  l-au  iubit  concetăţenii  lui,  dar  pentru 
felul  lui  de  a  fi,  aveau  admiraţie  şi  poate  chiar  teamă.  La 
dispreţul  pe  care  caută  să  li-1  insufle  Aristofan,  n’au  putut 
însă  ajunge  nici  odată. 

Se  pare  că  Ameipsias  a  fost  mai  fericit  în  invenţia  lui 

dramatică.  Caricatura  materială  a  eroului  său  nu  se  va  fi 


deosebit  de  a  lui  Aristofan;  o  deosebire  în  privinţa  aceasta 
era  inadmisibilă,  mai  ales  că  publicul  avea  în  toate  zilele 
sub  ochi  originalul.  Insă  prin  schiţarea  portretului  moral  al 
popularului  „sofist",  el  s’a  apropiat  mai  mult  şi  de  adevăr  şi 
mai  ales  de  părerea  pe  care  şi-o  făceau  .Atenienii  de  elevul  lui 
Connos.  Acesta  era  un  maestru  de  citară,  şi  inovaţia  lui 
Ameipsias constă  în  aceea,  că  el  înfăţişă  pe  Socrate  învăţând 
să  cânte  la  sus:numitul  maestru.  Dar  pricepere  pentru  muzică 
— -  sau  interes,  în  orice  caz  — -  n’avea  fiul  lui  Sofroniscos,  şi 
aşa  îşi  atrăgea  mânia  dascălului,  ba  mânca  de  multe  ori  şi 
bătae1). 

Astfel,  ucenicul  neinzestrat  care  părăsise  atelierul  de 
sculptură,  mai  apărea  şi  neînţelegător  al  muzicei,  ăfAOvoog, 
o  trăsătură  destul  de  compromiţătoare  pentru  un  Atenian. 
Insă  trăsătura  aceasta  avea  avantagiul  că  era  adevărată1). 
In  alt  loc,  autorul  lui  Connos,  numeşte  pe  eroul  său  „cel  mai 
mare  înţelept  şi  totdeodată  şi  cel  mai  mare  smintit u  2),  o  dovadă 
că  el  avea  o  înţelegere  mai  justă  pentru  profundul  cugetător  şi 
marele  distrat^  care  în  abnegaţia  lui  renunţase  la  toate  bu¬ 
nurile  materiale,  pentru  a  urmări  o  idee.  Dar  aşa  îl  cunoşteau 
pe  Socrate  şi  Atenienii,  şi  e  de  admis  că  această  potrivire 
între  felul  lor  de  a-1  înţelege  şi  între  felul  lui  Ameipsias,  i-a 
determinat  să  aprecieze  comedia  acestuia  mai  bine  decât  pe  a 
lui  Aristofan.  Bine  înţeles,  nici  autorul  lui  „Connos"  nu  va  fi 
cruţat  pe  eroul  său;  în  piesa  lui  vor  fi  fost  şi  trăsături  ca  la 
Eupolis,  care  ni-1  înfăţişează  pe  Socrate  ca  un  guraliv  fără 
pereche,  furând  o  cană3)  dela  masa  unde  era  poftit.  Astfel  de 
exageraţiuni  erau  obişnuite  de  comedia  veche,  şi  publicul 
avertizat  ştia  ce  trebue  să  creadă  şi  ce  nu. 


x)  Spre  deosebire  de  oamenii 
,, culţi”  din  jurul  lui — -şi  ştim  că 
prin  cultură  Atenienii  înţelegeau 
aproape  exclusiv  pe  cea  artistică— 
Socrate  nu  făcea  versuri,  nu  cul¬ 
tivă  muzica.  El  e  unul  din  primii 
reprezentanţi  ai  culturii  pur  in- 
telectualiste,  cu  un  interes  sub 


mediocru  pentru  frumos  şi  cu  o 
preocupare  abnormă  de  adevăr, 
prin  care  el  caută  să  înlocuiască 
frumosul,  substratul  de  până  a- 
tunci  al  sufletului  atic.  V.  fr.  66. 
Kock  (după  Busse.  op.  cit.). 

2)  Kock,  II,  2,  703. 

3)  Kock,  II,  1,  552. 

v  In  orice  caz,  rivalul  lui  Aristofan,  ştiuse  să  facă  publicul 
să  râdă  pe  socoteala  inofensivului  Socrate  —  şi  caricatura 
prezentată  de  el  ştiuse  să  se  ţie  mai  aproape  de  adevăr  şi  să 
ofere  şi  o  lăture  simpatică  a  aceluia  care  constituia  una  din 
„minunăţiile"  Atenei. 

Căci  numai  atâta  vedeau  concetăţenii  săi  din  acela  care 
odată  avea  să  fie  gloria  cea  mai  trainică  şi  mai  strălucitoare 
a  oraşului  Muzelor.  O  idee  mai  justă  despre  scopul  şi  valoarea 
acestui  om  n’aveau  decât  unii  elevi  ai  lui  —  nu  toţi  —  şi 
poate  câteva  spirite  înrudite.  Cugetătorul,  care  prin  mijloacele 
cele  mai  moderate  cu  putinţă,  încerca  să  reformeze  gândirea 
şi  educaţia  contemporană,  apărea  unora  ca  un  bufon  demn  de 
compătimire,  sau  ca  un  excentric  neînţeles,  cu  tendinţe  de 
răsvrătire  împotriva  „.legii  şi  obiceiului". 

Aşa  apărea  Socrate  văzut  prin  prisma  contemporanilor 
săi.  Dar  cum  era  el  într’adevăr?  Din  mărturiile  lăsate  atât 
de  admiratorii  cât  şi  de  duşmanii  lui,  şi  din  cercetările  mai 
noui,  se  desprind  două  constatări:  a)  că  el  a  reformat  gândirea 
grecească  indicându-i  metode  şi  scopuri  noui,  b )  că  a  fost  cel 
mai  mare  educator  al  Grecilor.  Faţă  de  schimbarea  totală  a 
fizionomiei  vieţii  sociale  din  sec.  V,  pe  urma  răsboiului  pelo- 
ponesiac,  el  e  încredinţat  că  mentalitatea  concetăţenilor  săi 
trebue  schimbată  şi  că  educaţia  trebue  să  urmărească  alte 
scopuri  decât  cele  de  până  acum.  Concepţia  simplistă  etico- 
estetică,  în  care  trăise  Grecia  până  atunci,  nu  mai  răspundea 
nevoilor  timpului,  credea  el,  deci  trebuia  să  fie  schimbată. 

In  locul  preocupării  exclusive  pentru  frumos,  trebuia  pusă 
preocuparea  pentru  ştiinţă  şi  adevăr,  căci  numai  aceasta 
putea  să-i  facă  pe  concetăţenii  lui  să  se  ridice  până  la  înţele¬ 
gerea  şi  resolvarea  problemelor  tot  mai  complexe,  pe  care 
le  punea  prezentul,  plin  de  transformări  furtunoase.  Nu  îm¬ 
podobirea  spiritului  cu  cunoştinţe  inerte  —  aşa  încercaseră 
să  rezolve  dificultatea  o  parte  din  filosofi,  —  nu  învăţarea 
meşteşugului  de  a  vorbi  frumos  şi  convenabil  despre  orice 
subiect  —  asta  era  soluţia  propusă  de  sofişti,  * —  avea  să  facă 
din  Elen  un  om  la  înălţimea  vremurilor  moderne,  ci  perfec¬ 
ţionarea  instrumentului  cu  care  judecăm,  pentru  ca  prin  aju- 

torul  lui  să  facem  controlul  riguros  a  ceeace  ştim  şi  putem, 
desbrăcându-ne  de  toate  iluziile  primejdioase ;  căci  numai  pe  o 
bază  ca  aceasta  şi  cu  un  astfel  de  instrument  se  poate  clădi 
edificiul  ştiinţei  adevărate,  a  aceleia  de  care  avem  nevoie, 
care  singură  ne  poate  duce  la  mântuire;  căci  ştiinţa  e  binele, 
e  fericirea. 

El  are  curajul  primejdios  să  smulgă  vălul  iluziei  şi  să 
pue  pe  concetăţenii  lui  în  faţa  realităţii,  bărbăteşte,  fără  să-i 
menajeze.  Şcoala  lui  s’ar  putea  numi  şcoala  adevărului.  Pe 
toţi  cari  îi  picau  în  mână,  îi  făcea  să  guste  din  această  plantă 
amară,  dar  care  singură  era  în  stare  să  vindece  sufletul  Atenei 
bolnave  de  iluzii,  cari  o  duceau  din  greşală  în  greşală,  şi  nu 
o  lăsau  să-şi  vadă  nici  adevăratele  ei  puteri  şi  nici  menirea 
pentru  care  era  creată.  In  sensul  acesta,  Socrate  a  fost  marele 
educator  al  poporului  său.  Fireşte,  contemporanii  lui  nu  pu¬ 
teau  să  aibă  perspectiva  măreţiei  acestui  om,  aşa  cum  o  avem 
noi,  după  ce  timpul  i-a  consacrat  figura.  Cu  atât  mai  puţin 
comicii  cari  se  opreau  la  coaja  lucrurilor.  Aristofan  ni-1  în¬ 
făţişează  ca  pe  un  „naturalist41  deochiat,  cu  tendinţe  evidente, 
nu  spre  ateism,  ci  spre  o  teologie  nouă. 

Nu  încape  îndoială  că  în  tinereţea  sa,  Socrate  se  ocupase 
cu  „ştiinţele  naturale".  Spiritul  lui  însetat  de  adevăr,  căuta 
hrană  la  toate  celebrităţile  filosofice  ale  timpului,  de  la  ei 
aşteptă  el  o  deslegare  pentru  problema  care-1  preocupa  de 
mult:  care  e  drumul  spre  cunoştinţă? 

Pe  Arhelaos  ştim  sigur  că  l-a  cunoscut,  şi  i-a  cunoscut 
fireşte  şi  sistemul.  Pe  Hippon  din  Region  şi  pe  Anaxagoras,  e 
greu  să  admitem  că  nu-i  va  fi  cunoscut,  dacă  nu  direct —  în 
timpul  cât  au  stat  ei  la  Atena  —  cel  puţin  din  scrierile  lor,  sau 
din  spusele  şcolarilor  acestor  doi  cercetători.  Acelaş  lucru  cu 
Diogene  din  Apolonia.  E  adevărat  că  aceste  concluzii  nu  se 
bazează  pe  date  exprese,  însă  oricine  studiază  fizionomia  in¬ 
telectuală  a  lui  Socrate,  ajunge  volens-nolens  să  se  încredin¬ 
ţeze,  că  el  era  un  spirit  eminamente  complex  şi  se  ocupase 
intens  cu  toate  problemele  ştiinţifice  şi  filosofice,  cari  frămân¬ 
taseră  pe  contemporani.  Decât,  din  aceste  studii  naturaliste 
ale  sale,  nu  se  va  fi  ales  decât  cu  încredinţarea  că  nu  pe 

calea  aceasta  se  poate  găsi  adevărul.  De  stadiul  căutării 
de  sine,  însă  el  trecuse  de  mult  în  vremea  „Norilor"  şi 
nu  e  de  loc  probabil,  ca  Aristofan  să  fi  ştiut  ceva  din  această 
luptă  internă,  petrecută  în  sufletul  eroului  său,  aşa  că,  nu 
vestigiile  acelei  preocupări  cu  ştiinţele  naturale,  l-au  deter¬ 
minat  să  ni-1  prezinte  pe  Socrate  în  chipul  unui  adorator  ai 
„vârtejului". 

Greşala  comicului  e  datorită  unei  confuzii  pe  care  el  o 
făcea  împreună  cu  publicul  său,  căci  acesta  era  izvorul 
lui  de  informaţie,  care  ne  explică  pe  de  o  parte  şi  fizio¬ 
nomia  vestitei  sale  comedii  şi  nesuccesul  pe  care  l-a 
avut.  Piesa  aşa  cum  o  avem  noi,  nu  ne  poate  explică 
in  deajuns  acest  lucru.  „Noriiu  cu  care  se  prezintă  el 
in  423  aveau  o  structură  deosebită  de  aceea  pe  care  o 
cunoaştem  noi.  Din  prima  redacţie  lipsea  atât  parabaza 
cât  şi  lupta  dintre  „Drept"  şi  „Nedrept",  iar  acţiunea  se 
incheea,  după  toate  probabilităţile,  cu  darea  în  judecată1)  a 
lui  Socrate  de  către  Strepsiade  şi  cu  condamnarea  filosofului, 
.anticipând  astfel  prin  o  coincidenţă  fatidică  viitorul  tragic  pe 
care  avea  să-l  aducă  anul  399.  In  422,  poetul  schimbă  te¬ 
meinic  comedia  sa  şi-i  dă  redacţia  pe  care  o  avem  noi  astăzi. 
Insă  în  forma  aceasta  piesa  n’a  mai  fost  reprezentată.  Ea 
Înfăţişă  un  Socrate  retuşat ;  poetul  adăogase  trăsături  noui, 
pentru  ca  publicul  să  poată  recunoaşte  mai  bine  pe  eroul  său. 
Autorul  se  convinsese  că  era  nevoe  de  un  supliment  de  cerce¬ 
tare,  pentru  ca  să-şi  complecteze  schiţa,  făcând-o  să  semene 
mai  mult  cu  originalul,  căci  trebue  să  admitem  că  din  comedia 
din  anul  trecut  lipseau  2)  multe  din  trăsăturile  pe  cari  le  în¬ 
tâlnim  în  actuala  redacţie. 

Şi  ca  să  ne  oprim  de  data  asta  numai  asupra  portretului 
moral,  cari  erau  liniile  cari  corespundeau  realităţii?  Filosoful 
—  ne  spune  autorul  —  e  amator  de  discuţii  înalte,  arată  şco¬ 
larilor  că  nu  ştiu  nimic,  îi  învaţă  să  se  cunoască,  îi  supune  la 
un  examen,  înainte  de  a-i  primi  în  cercul  lui  mai  îngust,  le 
recomandă  să  se  abţie  dela  plăcerile  simţurilor  şi  îi  îndeamnă 


J)  Busse,  Socr.  pag.  101. 


2)  Busse,  ibidem. 

să  ducă  o  viaţă  sobră.  Intr’un  loc  se  vorbeşte  de  „moşirea" 
ideilor,  iar  într’altul  de  exerciţiile  de  concentraţie,  pe  care  pro¬ 
fesorul  le  recomandă  elevilor.  Până  aici  tabloul  e  just;  aşa  îl 
cunoaştem  şi  noi  pe  Socrate.  Oarecare  îndoială  ne  inspiră 
numai  ultima  observaţie,  relativă  la  ,,coneentrare“.  Procedeele 
pe  cari  le  recomandă  dascălul,  pe  lângă  partea  lor  de  grotesc, 
trebue  să  se  fi  întemeiat  pe  o  observaţie  din  realitate.  Insă 
întrebarea  e  numai  dacă  astfel  de  exerciţii  se  practicau  de 
sofişti,  sau  încercui  lui  Socrate?  Presupunerea  a  doua  se  pare 
a  fi  cea  adevărată,  dacă  ne  gândim  că  maestrul  însuş  era  tipul 
„concentratului".  Astfel  că  nu  e  de  loc  exclus  ca  el,  care  con¬ 
sidera  deprinderea  de  a  scrută  o  problemă  sub  toate  feţele 
ei  ca  cea  mai  bună  antrenare  a  cugetării,  să  fi  recomandat 
celor  dimprejurul  sau  exerciţii  de  concentrare,  dacă  nu  în 
forma  curioasă  de  care  ne  spune  Aristofan  şi  care  ne  aduce 
aşa  de  mult  aminte  de  receptele  profesorilor  de  psihologie  prac¬ 
tică  şi  magnetism  personal  din  America,  însă  probabil  în  felul 
că  le  dedea  să  examineze  o  chestie  din  toate1)  punctele  de 
vedere  posibile,  pentru  ca  apoi  să  poată  ajunge  la  definiţia 
căutată. 

Să  trecem  acum  în  revistă  celelalte  trăsături  cari  nu  se 
potriveau  cu  realitatea.  Socrate  se  ocupă  — spun  duşmanii — 
cu  teologia  tradiţională,  tăgăduieşte  vechii  zei  şi  introduce 
alţii  în  locul  lor  ;  pe  de  altă  parte  Aristofan  ni-1  prezintă  ca 
ateu,  când  îl  confundă  cu  Diagoras  din  Melos.  Una  din  două: 
eroul  nostru,  sau  e  ateu,  şi  atunci  nu  mai  poate  să  admită  nici 
un  fel  de  zeu,  sau  el  admite  anumiţi  zei  fabricaţi  de  el,  pentru 
ca  să  înlocuiască  pe  cei  vechi,  şi  atunci  nu  mai  e  ateu.  Con¬ 
tradicţia  din  piesă  se  pare  evidentă  în  aparenţă.  De  fapt  lu¬ 
crurile  nu  stau  tocmai  aşa.  Burghezul  grec  făcuse  o  constatare, 
că  anume  mai  toţi  naturaliştii  —  dacă  nu  toţi  —  sfârşesc 
prin  a  ajunge  la  concluzia  că  nu  zeii  cârmuiesc  lumea,  ci 
anumite  forţe  naturale.  Prin  urmare  ei  erau  duşmanii  zeilor. 


x)  Compară  expresia  oxeyxu  de 
xal  rfjde  sau  eniaxoncofiev  <5’  aâ  xai 
xovto  întrebuinţată  aşa  de  des  de 


el  în  dialogurile  lui  Platon,  care- 
transcriind-o  se  bazează  de  sigur 
pe  o  observare  a  realităţii. 

Că,  de  obiceiu,  ei  puneau  în  locul  multiplicităţii  antropomor- 
fice,  unul  sau  două  principii  diriguitoare  ale  Universului, 
asta  nu  prea  interesă  pe  ortodoxul  atenian.  Sau  chiar  în  cazul 
acesta,  el  era  înclinat  să  privească  pe  filosoful  naturalist, 
sau  ca  ateu,  sau  ca  introducător  de  zei  noui,  după  cum  consi¬ 
deră  inovaţia  lui  cu  ochiul  raţionalistului  modern  sau  al 
credinciosului  tradiţionalist.  Căci  dacă  ortodoxul,  — fie  că  el 
se  chemă  Aristofan,  Cratinos  sau  altfel,  — privea  principiile 
călăuzitoare  descoperite  de  filozof,  prin  prizma  acestuia,  a- 
dică  le  lua  drept  nişte  forţe,  nişte  principii  pur  şi  simplu,  — 
din  punctul  său  de  vedere  poetul  avea  drept  să  socotească 
pe  naturalist  ca  ateu,  căci  invenţia  lui  îl  dispensa  pe  el,  pe 
descoperitor,  de  a  mai  crede  în  vreun  zeu.  Pe  de  altă  parte, 
când  comicul  apropiindu-se  de  mentalitatea  populară,  antro¬ 
pomorfizează  principiile  pe  care  filosoful  le  pune  la  baza 
mecanismului  lumii,  el  e  îndreptăţit  să  ia  pe  acesta  din  urmă 
drept  fabricant  de  zei  noui. 

Insă  chestia  se  pune  altfel:  Se  ocupa  Socrate  de  proble¬ 
mele  religioase?  Tăgăduia  el  într’adevăr  pe  zeii  cetăţii  sale? 
Aristofan  răspunde  afirmativ  la  amândouă  întrebările,  ceeace 
înseamnă  că  chiar  în  423  plană  în  aer  acuzaţia,  tocmai  aşa 
cum  i  s’a  adus  filosofului  cu  24  de  ani  în  urmă.  Singura  deose¬ 
bire  e  numai  că  acum  ea  nu  era  destul  de  puternică,  întrucât 
numărul  celor  cari  credeau  în  temeinicia  ei  nu  era  destul 
de  mare.  Caracteristic  e  însă,  că  ea  îşi  întinde  rădăcinele 
până  în  acest  timp,  când  Socrate  era  propriu  zis  la  începutul 
activităţii  sale. 

Care  e  adevărul?  Că  Socrate  se  ocupa  cu  problemele 
religioase,  nu  încape  discuţie. Şi  observaţia  autorului ,, Norilor", 
că  eroul  său  corijează  teologia  tradiţională1),  nu  e  luată  din 
aer.  Natural  că  Socrate  cel  istoric  n’a  încercat  să  introducă 
un  sistem  de  teologie  bazată  pe  entităţi  sau  fenomene  natu¬ 
rale;  asta  e  numai  un  procedeu  de  caricatură  al  poetului.  Insă  fi- 
losofulcorecteazăcredinţeleconcetăţenilor  săi, pecari  caută  să-i 
desbere  de  superstiţiile  grosolane  cu  care-i  deprinseseră  poeţii. 


x)  Norii,  v.  250. 

Dascălul  lui  Platon  nu  crede  în  zeii  lui  Homer,  căci  aceştia 
erau  întinaţi  de  toate  păcatele  omeneşti.  El  e  încredinţat  că 
zeii  nu  pot  fi  decât  buni  şi  plini  de  toate  virtuţile,  şi  în  con¬ 
ştiinţa  lui,  el  face  vinovaţi  pe  poeţi  de  impietate,  pentru  că 
au  desfigurat  chipurile  Olimpienilor,  de  acord  în  privinţa  asta 
şi  cu  Euripide,care  vorbeşte  undeva x)'  de  ,, aceşti  nenorociţi 
născocit  ori,  fabricanţi  de  mituri". 

Răspunsul  la  a  doua  întrebare  e  mai  greu  de  dat. 

Dacăadmitemcă  Socratea  împărtăşit  în  fundul  conştiinţei 
luiaceeaş  credinţă  despre  zei  ca  şiEuripide,  dacă  admitem  că  el 
a  subscris  la  părerea  monoteistă  a  lui  Heraclit,  dacă  punem 
în  legătură  ,, intelectualismul  raţionalist"  al  lui,  cu  sistemul 
lui  Anaxagora  şi  cu  teleologismul  lui  Diogene  din  Apolonia,  e 
foarte  greu  să  admitem  că  el  n’ar  fi  tras  conclusia  din  toate 
aceste  premise,  ca  să  ajungă  la  convingerea  că  există  numai 
un  zeu* 2).  Insă  mărturia  expresă  a  lui  Platon3),  pietatea  lui  So- 
erate,carenu  s’a  desminţit  nici  odată,  cultul  prin  care  cinstea  pe 
zei  în  toate  ocaziile,  şi  respectul  cu  care  vorbeşte  de  ei,  e  un  ob¬ 
stacol  mai  mult  decât  serios,  ca  să  acceptăm  cu  uşurinţă 


x)  Hercules  fur.;  1346. 

2)  Nu  lipsesc  nici  reprezentanţi 
ai  unei  a  treia  hipoteze,  că  anume 
S.  era  ateu.  Astfel  e  cazul  lui 
Rock,  care  în  cartea  sa  ,,Der  un- 
verfălschte  Sokrates,  der  Atheist 
und  Sophist“  susţine  că  relativ 
la  S.  Aristofan  e  un  isvor  de 
informaţie,  mai  demn  de  credinţă 
decât  Platon  şi  Xenofon,  deşi  ne 
prezintă  pe  eroul  său  într’o  lu¬ 
mină  grotescă.  Cu  respingerea  a- 
cestei  păreri  s’au  ocupat  Wila- 
mowitz,  Poehlmann  şi  alţii. (v. 

Jahresbericht  fur  d.  Kl.  Alt.,  loc. 
citat).  Nu  ştiu  cum  a  procedat 
Rock,  ca  să  ajungă  la  asemenea 
concluzie.  Din  scriitorii  cari  au 
păstrat  vestigiile  doctrinei  socra¬ 
tice,  nu  lipsesc  pasagii  cari,  ex¬ 
ploatate  cu  abilitate,  ne-ar  putea 


duce  la  conclusia  lui  Rock.  Aşa 
ar  fi  de  pildă  pasagiul  din  Phaedru, 
299.  E.  Şi  încă  un  argument  pu¬ 
ternic  s’ar  putea  obţine  din  ope¬ 
raţia  pe  care  a  făcut-o  Socr.  sco¬ 
ţând  etica  de  sub  tutela  religiei. 
Insă,  cu  argumente,  ce  nu  se  poate 
probă!  Dar  faptele  nu  se  pot  tă¬ 
gădui.  Că  Socrate  era  o  natură 
religioasă,  se  poate  vedea  atât  din 
tot  ce  s’a  scris  despre  el,  până 
chiar  şi  din  Aristofan,  unde  eră 
înfăţişat  ca  mare  sacerdote  al 
unor  divinităţi  caraghioase,  —  dar 
totuşi  e  prezentat  într’o  atitudine 
religioasă,  ca  hierofant  al  unor  zei. 
Sigur  că  trăsătura  era  copiată 
după  realitate.  V.  Supplic.  201, 
39  şi  Troienele,  v.  884,  99. 

3)  Apologia,  cap.  XV. 

prima  hipoteză,  afară  numai  dacă  nu  recurgem  la  un  compro¬ 
mis,  admiţând  că  Socrate  era  de  părere,  că  puterea  divină, 
unică  şi  supremă,  poate  luă  diferite  forme  şi  capătă  diferite 
nume.  ,,După  cum  Heraclit  — care  era  monoteist  — se  folosea 
deseori  de  numele  obişnuite  ale  zeilor,  şi  vorbea  cu  cea  mai 
mare  veneraţie  de  Dike,  Erinii  şi  Apolon,  tot  aşa  e  de  crezut 
că  Socrate  respectă  obiceiurile  pioase  ale  poporului  său,  şi 
că  înainte  de  a  duce  paharul  cu  otravă  la  gură,  a  făcut 
o  rugăciune  amicului  său  Criton,  să  aducă  lui  Esculap  ca 
jertfă  un  cocoş“ 1).  Compromisul  e  ingenios  şi  are  mari 
aparenţe  de  adevăr,  mai  ales  că  el  se  poate  coroboră 
şi  prin  observaţia  că  Socrate  va  fi  avut  faţă  de  zeii  cetăţii 
sale,  aceeaş  atitudine  ca  faţă  de  legile  ei,  pe  carele-a  respectat 
cu  sfinţenie,  fără  ca  să  creadă  în  dreptatea  lor.  Un  lucru  se 
poate  spune  cu  siguranţă  însă:  dacă  credinţele  lui  religioase 
erau  deosebite  de  ale  concetăţenilor  săi,  el  le-a  păstrat 
pentru  sine,  şi  nici  o  vorbă,  nici  o  faptă  de  a  lui,  nu  putea 
justifica  acuzaţia  pe  care  i-o  aduce  Aristofan,  şi  nici  aceea 
pe  care  i-au  adus-o  mai  târziu  Anytos  şi  consorţii.  E 
într’adevăr  curioasă  coincidenţa  dintre  textul  acuzaţiei  pro¬ 
nunţate  de  aceştia  şi  între  principalele  învinuiri  pe  care 
i  le  aducea  filosofului  autorul  ,, Norilor".  Astfel,  nu  lipseşte 
nici  dela  acesta  din  urmă  observaţia2),  că  dascălul  lui  Stre- 
psiade  strică  tinerimea^  cum  avea  să  spuie  cu  24  de  ani  mai 
târziu  şi  Meletos. 

Dar  cum  strică  el  această  tinerime?  Primul  venit  dintre 
contemporanii  lui,  cari  nu-şi  dăduseră  osteneala  să-i  cunoască 
activitatea  mai  de  aproape  —  şi  din  această  categorie  era  şi 
Aristofan  ■ —  era  să  răspundă,  că  el  demoralizează  tinerii, 
învăţându-i  să  se  închine  la  zei  noi,  şi  să  răstoarne  toate 
valorile  morale  tradiţionale,  spre  a  se  conduce  după  un  in¬ 
dividualism  feroce  şi  un  scepticism  a  tot  săpător. 

Mulţi  din  concetăţenii  comicului  eiau  într’adevăr  încre¬ 
dinţaţi  că  Socrate  face  propagandă  în  favoarea  ateismului  şi  că 


Cum  face  Busse,  op.  cit.,  pag. 

200. 


2)  Norii,  v.  928. 

pe  lângă  asta  mai  corupe  sufletele,  iniţiându-le  într’o  ştiinţă 
nelegiuită,  ale  cărei  practici  puteau  să  ducă  pe  iniţiat  la  orice 
succes  şi-i  permiteau  să  învingă  orice  obstacol,  o  ştiinţă  care 
era  cu  atât  mai  imorală,  cu  cât  te  învăţă  să  păstrezi  aceeace 
constituia  aparenţa  dreptului:  dialectica,  ce  te  învaţă  să  do¬ 
vedeşti  ori  ce-ţi  convine.  Intr’un  oraş  stăpânit  de  advocaţi, 
svonul  nu  putea  să  facă  decât  o  senzaţie  enormă  şi  ca  să  ne 
putem  reprezenta  acest  sentiment,  să  ne  închipuim  ce  impresie 
ar  face  azi  într’un  oraş  ştirea, că  s’a  întemeiat  o  şcoală  de  psiho¬ 
logie  practică,  ai  cărei  profesori  în  prospectele  lor  făgăduiesc 
clienţilor,  c’o  să-i  înveţe  arta  dea  ajunge  la  scopul  lor,  în  orice 
întreprindere  în  viaţă,  fără  să  indice  că  bine  înţeles  au  să 
respecte  regulele  moralei  curente.  Impresia  trebue  să  fi  fost 
cu  atât  mai  mare  printre  burghezii  conservatori  ai  Atenei,  cu 
cât  nouii  dascăli  de  retorică  înştiinţau  lumea  expres,  că  arta 
lor  te  învaţă  tocmai  să  te  pui  deasupra  moralei,  şi  să-ţi  justifici 
abaterile  dela  ea;.  Această  retorică  era  aşa  dar  o  ştiinţă  scan¬ 
daloasă,  şi  ce  idee  mai  nimerită  pentru  duşmanii  lui  Socrate, 
decât  să-i  pue  în  spinare  şi  această  vinăPCăci  ce  nevoe  avea, 
în  definitiv  omul  ăsta  — îşi  vor  fi  zis  contemporanii  — să  se 
înconjoare  de  tineri,  şi  cum  se  poate  explică  entuziasmul  cu 
care-1  urmează  aceştia,  decât  prin  interesul  pe  care-1  aveau, 
să  se  iniţieze  în  miraculoasa  artă  a  maestrului,  sau  a.... 
şarlatanului,  cum  i-or  fi  zis  mulţi  ?  Probe  de  arta  de  a  convinge 
a  „sofistului"  desculţ,  putuse  să  vadă  oricine  l’ascultase 
pe  stradă,  sau  în  vreo  palestră.  Incontestabilul  său  talent,  de  a 
înfundă  pe  adversar,  nu  i-1  puteau  tăgădui  nici  duşmanii.  Aşa 
dar,  ce  era  mai  natural  pentru  un  om  neprevenit,  când  vedea 
pe  filosoful  nostru  stând  toată  ziua  de  vorbă  mai  ales  cu  tinerii, 
când  auzea  că  el  comentează  pe  autori  cu  ei,  şi  când  constatau 
formidabila  lui  dialectică,  decât  să  fie  convins,  că  are  de  a  face 
cu  un  sofht,  care  nu  se  deosebeşte  de  ceilalţi,  decât  prin  aceea 
că-şi  propune  arta  lui  într’un  chip  mai  original,  mai  deosebit 
decât  ceilalţi?  Asta  era  părerea  celor  mai  mulţi,  a  tuturora, 
cari  îl  cunoşteau  superficial.  Despre  adevăratul  scop,  pe  care-I 
urmărea  el,  îşi  dedeau  seama  foarte  puţini:  unPlaton,  unAn- 
tistene,  un  Chairefon,  un  Alcibiade.  Unde  mai  punem  că  chiar 

dintre  cei  cari  puteau  să  aprecieze  la  justa  ei  valoare,  ten¬ 
dinţa  dialecticianului,  unii  aveau  interesul  să  se  facă  că  nu-1 
înţelegeau.  Aceştia  se  recrutau  din  toţi  aceia  pe  care  el  îi 
jignise,  arătându-le  ce  disproporţie  e  între  pretenţiile  lor  şi 
între  pregătirea  lor  sufletească ;  căci  prin  nemiloasa  anchetă 
pe  care  Socrate  o  făcea  zi  de  zi  asupra  concetăţenilor  săi, 
isbutise  să-şi  facă  un  mare  număr  de  duşmani.  Cu  drept  cuvânt 
pune  Platon  următoarele  cuvinte  în  gura  lui  Socrate,  când  a- 
cesta  e  înfăţişat  ca  apărându-se  în  faţa  tribunalului1):  ,,Ştiu 
bine  că  mi-am  atras  multă  ură  din  partea  multora.  Şi  a- 
ceasta  mă  va  duce  la  peire,  nu  acuzaţia  lui  An\tos  şi  Meletos ; 
nu,  ci  calomnia  şi  invidia  mulţimii". 

De  altfel  o  probă  că  chiar  foşti  elevi  de  ai  lui  îşi  permiteau 
să  considere  activitatea  lui  Socrate,  ca  o  predare  de  retorică  2), 
e  şi  faptul  că  Critias,  unul  din  cei  treizeci  de  tirani,  şi  unul 
din  cei  mai  înzestraţi  oameni  ai  timpului  său,  în  edictul  pe 
care  îl  lansează  —  cu  scop  —  zice-se,  ca  să  lovească  direct  în 
fostul  lui  maestru  —  îi  interzice  dea  da  lecţii  de  retorică3).  Ba 
Aristofan  ne  dă  şi  exemple  concrete  de  această  preocupare 
practică  a  lui  Socrate:  el  citează  cazul  lui  Hiperbolos,  care  pen¬ 
tru  un , , talent4  4  a  învăţat  dela  maestru  toate  meşteşugurile  artei. 
Dar  ast-fel  de  detalii  nu  trebue  să  ne  inducă  în  eroare:  ele 
sunt  pure  născociri  ale  comediei,  care  dacă  n’are  la  îndemână 
detaliul  ilustrativ,  îl  inventează.  Cât  despre  învinuirea  că 
pretinsul  dascăl  de  retorică  ia  bani  pentru  lecţiile  sale,  ea 
cântăreşte  tot  atât  cât  exemplul  de  mai  sus.  Sărăcia  eroului 
,, Norilor"  era  proverbială:  tocmai  ea  a  dat  naştere  acelor 
legende  răutăcioase  pecarecomedia4)  le-a  născocit  sau  adoptat, 
anume  că  Socrate  fură  ca  să-şi  poată  ţine  viaţa.  Toată  lumea 
din  Atena  ştia  că  excentricul  cu  mantaua  roasă  şi  veşnic  des¬ 
culţ,  e  în  chestiile  materiale  de  o  dezinteresare  care  merge 
până  la  abnegaţie.  Această  trăsătură  o  accentuase  până  şi 
Ameipsias  în  comedia  lui,  căci  el  îl  reprezintă  pe  eroul  său 


M  Apoi.  XVI.  3)  Xenof.,  Mem.,  I,  2,  29. 

2)  Ivo  Bruns,  Das  litt.  Portrât  4)  Aristofan  şi  Ameipsias. 

der  Grieehen,  p.  187. 

ca  pe  un  om  cu  totul  nepăsător  faţă  de  vicisitudinile  vieţii 
materiale,  şi  incapabil  să-şi  agonisească  măcar  strictul  ne¬ 
cesar  pentru  traiu. 

Ce  deosebire  între  acest  „sofist"  nevoiaş  şi  între  strălu¬ 
citorii  Protagoras  şi  Gorgias :  pe  acesta  poporul  avusese  prilejul 
să-l  admire  chiar  anul  trecut,  în  luxul  lui  princiar,  —  şi  atâţia 
alţii  pentru  care  ştiinţa  era  o  vacă  de  muls.  In  cazul  acesta 
nu  poate  fi  vorba  decât  de  o  invenţie  răutăcioasă  a  comicului, 
căci  e  foarte  greu  de  admis  ca  el  să-i  fi  adus  această  învinuire 
de  bună  credinţă.  El  nu  se  uită  aşa  de  aproape  la  adevăr, 
când  îi  trebue  pe  paletă  încă  o  coloare  vie,  cu  care  să-şi  între¬ 
gească  tabloul.  Şi  pentru  calomnii  aşa  mărunte  nu  se  supărau 
Atenienii  înţelegători  de  glumă. 

Iată  care  sunt  trăsăturile  de  căpetenie,  cu  care  Aristofan 
zugrăveşte  portretul  moral  al  eroului  său.  Vedem  pe  de  o 
parte  linii  cari  corespund  realităţii  —  atât  cât  o  cunoaştem 
noi  —  pe  de  alta  detalii  neadevărate,  datorite  studierii  in¬ 
suficiente  a  modelului,  din  isvoare  de  a  doua  mână;  apoi  ele¬ 
mente  fictive  pe  care  artistul  le  adaogă  fizionomiei  lui  Socrate, 
ca  să  ni-1  prezinte  în  felul  cum  îl  vedea  el  şi  cum  voia  să-l 
vadă  şi  publicul.  Dar  o  întrebare  ni  se  impune:  vrea  Aristofan 
să  prezinte  publicului  numai  pe  Socrate,  sau  se  servea  de  el 
numai  ca  de  un  tip,  în  care  vrea  să  întrupeze  pe  toţi  sofiştii 
•şi  raţionaliştii  vremei,  sau,  cu  alte  cuvinte:  în  Socrate  al 
„Norilor"  comicul  are  intenţia  să  ne  înfăţişeze  un  individ 
sau  un  tip?1)  Oricât  de  seducătoare  ar  fi,  şi  oricât  de  mulţi 
aderenţi  a  găsit  aceasta  din  urmă  părere,  sunt  totuş  înclinat 
să  cred  că  autorul  a  vrut  să  zugrăvească  un  individ,  pentru 
că  numai  aşa  se  poate  explica  de  ce  el  insistă  asupra  con¬ 
turului  material  al  portretului,  îngrămădind  toate  detaliile  ade¬ 
vărate,  cari  făceau  peste  putinţă  ca  eroul  să  fie  confundat 
cu  un  Diogene  de  pildă,  şi  mai  ales  cu  un  Protagoras,  Pro- 
dicos  sau  alţii.  Dacă  ar  fi  avut  intenţia  să  ne  prezinte  o 


l)  Schanz,  Diels,  Heinrich  Maier,  şi  Taylor,  reprezintă  —  cu  drept, 
Busse,  sunt  de  părere  că  Aristofan  a  cred,  —  părerea  contrarie, 
vrut  să  ne  dea  un  tip ;  Ivo  Bruns 

,, schemă  de  sofist",  era  o  regulă  elementară  ca  să  dea  fizio¬ 
nomiei  plastice  a  eroului  său  linii  mai  generale  ca  să  poată 
întruchipa  sofistul  in  ahstracto.  Aristofan  e  mare  meşter  în 
construirea  unor  asemenea  scheme  tipice,  şi  dacă  ar  fi  vrut 
s’o  facă,  o  făcea  şi  de  data  asta. 

Dacă  autorul  avea  —  cum  i  se  atribue  —  intenţia  să 
pue  pe  scenă  numâi  decât  tipul  sofistului,  putea  să  aleagă 
un  alt  model,  căci  erau  destule  la  Atena,  mai  reprezentative 
decât  eroul  zdrenţăros  pe  care  şi-l  alege  el.  Se  va  obiectă, 
poate,  că  motivul  care  l-a  determinat  pe  comic,  să-şi  fixeze 
alegerea  asupra  lui  Socrate,  a  fost  calitatea  de  Atenian  a 
acestuia.  Da,  însă  Cratinos1)  înfăţişase  publicului  pe  străinul 
Hippon,  şi  probabil  cu  succes.  Sau  poate  sofiştii  străini  nu 
erau  aşa  de  cunoscuţi?  Dar  Protagoras,  Gorgias,  Prodicos, 
erau  vestiţi  in  toată  Grecia,  nu  numai  în  Atena. 

Aristofan  s’a  oprit  în  alegerea  sa  asupra  persoanei  luiSocrate, 
pentru  că  acest  subiect  era  cel  mai  puţin  ingrat  de  tratat  din 
punct  de  vedere  artistic,  şi  cel  care  se  preta  mai  mult  la  ridi¬ 
culizare.  Cred  că  momentul  estetic  2)  a  fost  cel  care  a  contribuit 
in  primul  rând,  alături  de  cel  indicat  mai  sus  — să-l  convingă 
pe  autor,  să  facă  din  Socrate  eroul  comediei  sale.  Nu  nevoia 
de  a  apăra  cu  orice  preţ  o  teză  —  lupta  contra  raţionalismu¬ 
lui  - —  a  fost  hotărâtoare  pentru  poet,  când  s’a  apucat  să-şi 
schiţeze  ,, Norii",  ci  actualitatea  subiectului  şi  fizionomia  lui 
bogată  în  laturi  comice.  Că  victima  era  Atenian  de  origine, 
şi  cunoscut  de  tot  publicul,  cu  atât  mai  bine. 

Fireşte,  ,, Norii"  reprezentau  o  tendinţă  şi  aceasta  eră 
consecventă  cu  cea  urmărită  în  toate  celelalte  comedii  ale 
autorului.  Cine  se  prezintă  odată  în  public,  şi  susţine  o  idee, 
contractează  un  angajament  tacit  să-şi  respecte  ideea  şi  să 
fie  consecvent  cu  sine,  sub  pedeapsa  de  a  fi  dispreţuit.  Poetul 
nostru  ştia  acest  lucru.  Ar  însemna  însă  să  intervertim  nexul 
causal,  dacă  am  admite  că  dorinţa  de  a-şi  ilustra  şi  respecta 
teza,  l-a  făcut  pe  el  să  aleagă  pe  Socrate,  şi  să-l  întregească  cu 
trăsături  împrumutate  dela  alte  modele,  pentru  că  Socrate  cel 


1)  In  PlavonTai. 


2)  V.  mai  sus. 

istoric  nu  răspundea  complet  modelului  de  care  autorul 
avea  nevoe.  Procedeul  n’ar  fi  de  loc  artistic,  căci  comicul  putea 
să  prevadă  că  vrând  să  realizeze  prea  mult  n’o  să  realizeze  ni¬ 
mic.  Lucrurile  s’au  petrecut  probabil  altfel.  Lui  ii  trebuia  un 
subiect  de  senzaţie.  Politica  şi  răsboiul  nu  i-1  puteau  oferi, 
căci  acuma  pe  primul  plan  la  ordinea  zilei  eră  pacea.  Atunci, 
ceva  din  alt  domeniu,  însă  foarte  actual  şi  de  senzaţie,  şi-a 
zis  Aristofan.  Astfel  se  gândeşte  la  Socrate,  care  pe  lângă  că 
era  după  părerea  lui  un  tip  excelent  pentru  comedie,  mai  avea 
şi  avantagiul  că  intra  în  cadrul  tezei  sale  obişnuite,  pentru 
că  Aristofan  îl  ştia  că  pe  lângă  alte  cusururi  mai  are  şi  pe 
acela,  foarte  mare  desigur,  de  a  fi  sofist.  Şi  trebue  să  ad¬ 
mitem  că  poetul  era  de  bună  credinţă. 

Că  mulţimea  îi  atribuia  lui  Socrate  păreri  pe  care  le 
emisese  Anaxagoras,  ne  mărturiseşte  însuşi  Platon.  Implicit, 
asta  e  şi  o  dovadă  cum  că  poporul  era  încredinţat  că  conrupă- 
torul  tinerimei  se  ocupa  şi  de  ştiinţe  naturale,  şi  cum  autorul 
comediei  e  ecoul  svonurilor  cari  circulă  în  public,  e  firesc  ca 
să  cieadă  şi  el  în  temeinicia  acestor  svonuri,  sau  cel  puţin 
să  le  considere  ca  bine-venite  pentru  felul  cum  vrea  el  să 
înfăţişeze  pe  eroul  său.  Insă  o  probă  cum  că  într’adevăr  el 
le  socotea  fondate,  ne  poate  oferi  şi  faptul  că  în  a  doua  redac- 
ţiune,  când  ar  fi  avut  prilejul  să  revizuiască  trăsăturile  greşite 
ale  portretului  său,  el  le  menţine  ca  şi  în  prima  redacţie,  ba 
e  probabil  că  pe  unele  le-a  mai  accentuat  în  sensul  vederilor 
lui,  întrebuinţând  acelaş  procedeu  ca  şi  la  schimbarea  fina¬ 
lului.  Căci  dacă  e  adevărat  —  şi  se  pare  că  e  adevărat  —  că 
finalul  ediţiei  a  doua  a  ,,Norilor“  e  mult  mai  energic  şi  mai 
categoric  ca  cel  din  prima  ediţie,  trebue  să  admitem  că  autorul 
a  retuşat  tot  tabloul,  ca  să  ni-1  prezinte  în  colori  mai  sumbre 
ca  la  început,  deşi  ar  fi  fost  poate  mai  firesc  să  îndulcească 
trăsăturile  şi  să  se  apropie  astfel  de  adevăr  şi  de  portretul  lui 
Socrate,  aşa  cum  îl  zugrăvise  Ameipsias.  Dar,  împotriva  aş¬ 
teptărilor  noastre,  el  întrebuinţează  procedeul  susnumit. 

De  ce? 

Cred  că  a  fost  la  mijloc  o  ambiţie  de  artist:  aşa  vedea  el 
pe  Socrate,  şi  vrea  cu  orice  preţ  să-l  prezinte  publicului  în 

lumina  în  care  îl  vedea  el.  Tocmai  din  pricina  acestei  stăruinţe 
în  punctul  lui  de  vedere,  e  probabil  că  piesa  ar  fi  căzut  şi  a 
doua  doară,  dacă  s’ar  fi  reprezentat. 

E  drept  să  afirmăm,  că  autorul  vrea  totdeodată  să  arate 
concetăţenilor  săi,  că  sofistul  acesta  original  nu  era  aşa  de 
inofensiv  pe  cât  le  părea  celor  mulţi?  Poate  că  da,  proba¬ 
bil  că  da,  căci  dacă  nu-i  cunoştea  teoriile  şi  nici  scopul  pe 
care-1  urmărea,  Aristofan  ghicise  în  acest  om  urât  un  duş¬ 
man  al  frumosului,  al  poeziei,  şi  a  tot  ceeace  făcea  farmecul 
vieţii  pentru  el,  Aristofan,  şi  toţi  cei  crescuţi  şi  adăpaţi  la 
acelaş  crez  ca  şi  dânsul.  Nimic  nu-i  putea  fi  lui  simpatic 
în  acest  om  ,, lipsit  de  orice  muză"  *)  în  care  el,  cu  geniul 
său  juvenil,  presimţea  un  promotor  al  intelectualismului  care 
despoae  viaţa  de  toate  iluziile  generoase.  —  Se  poate  califica 
de  ură  sentimentul  de  care  e  cuprins  poetul  faţă  de  acest 
cugetător  veşnic  treaz?  Cuvântul  ar  fi  prea  tare.  Lui  îi  era 
antipatic  idealul  urmărit  de  Socrate,  pentru  persoana  filoso¬ 
fului  însă  nu  putea  avea  decât  interes.  Ar  însemna  să  nu  înţe¬ 
legem  arta  şi  să-l  considerăm  drept  un  fanatic  strimt  la  suflet, 
dacă  am  lua  drept  expresie  adevărată  a  sentimentului  lui, 
cuvintele  energice  prin  care  condamnă  activitatea  raţiona¬ 
listului.  Aceste  cuvinte  nu  sunt  decât  o  exagerare  comică, 
inerentă  artei  lui. 

Pe  un  artist  trebue  să-l  judeci  din  punctul  lui  de  vedere 
artistic  şi  nu  din  alte  considerente  streine  de  intenţia  lui, 
căci  se  poate  foarte  bine,  că  printre  motivele  care  l-au  făcut 
pe  Aristofan  să-şi  încliee  piesa  cu  incendierea  magherniţei 
sofistului,  să  nu  fi  fost  atât  ,,ura"  faţă  de  eroul  său,  pe  care  cei 
obişnuiţi  să  caute  în  comedie  numai  tendinţa,  ar  fi  înclinaţi 
să  i-o  atribue,  ci  mai  ales  efectul  scenic  cu  perspectiva  lui 
pitorească.  Un  artist  se  gândeşte  întâiu  de  toate  la  arta  sa; 
celelalte  considerente  sunt  secundare,  cu  mult  mai  secundare. 
De  aceea  n’ar  fi  nimerit  să  afirmăm  că  piesa  lui  Aristofan  a 
avut  o  influenţă  decisivă  asupra  morţii  lui  Socrate,  şi  că  ea 
a  contribuit  la  peirea  lui  mai  mult  decât  acuzaţia  celor  trei 

demagogi.  Credea  niciodată  o  caricatură,  schiţată  de  comedie, 
n’a  provocat  moartea  originalului  acelei  caricaturi,  pentru  că 
nici  Grecii- — şi  nimeni — n’au  luat  în  serios  comedia.  Publicul 
avertizat  ştie  să  facă  partea  adevărului  şi  a  ficţiunei,  la  sper ta- 
c  ol  ele  vesele.  Dacă  vreun  critic  modern,  e  înclinat  să-i  atribue 
prea  multă  importanţă,  pricina  eacea  miopie  care  te  face  să  iei 
prea  în  serios  lucrurile  de  care  te  ocupi  tu,  dându-le  o  valoare 
pe  care  n‘o  au  nici  odată  în  realitate.  Platon  vorbeşte  de  un 
„comic"  care  împreună  cu  alţii  anonimi  a  răspândit  calomnii 
pe  seama  maestrului  său.  Dar  cel  vizat  putea  să  răspundă  că 
nu  el  e  autorul  acelei  calomnii,  şi  că  le-a  cules  şi  el  din  public, 
unde  existau  formate  gata  de  mai  înainte,  nefăcând  altceva  decât 
să  le  repete.  Căci  coincidenţa  dintre  textul  acuzaţiei  din  399, 
şi  dintre  trăsăturile  de  căpetenie  ale  portretului  schiţat  de 
Aristofan,  nu  înseamnă  cumva  că  cei  trei  acuzatori  s’ar  fi 
lăsat  inspiraţi  de  opera  comicului,  când  au  redactat  actul  de 
dare  în  judecată,  ci  numai  că  svonurile  cari  circulau  în  public 
pe  socoteala  filosofului  în  anul  423,  erau  în  esenţă  aceleaşi 
ca  şi  cu  douăzeci  şi  patru  de  ani  în  urmă,  în  care  timp 
ele  câştigaseră  în  intensitate,  aşa  că  pe  baza  lor  se 
putea  proceda  la  o  acţiune  cu  sorţi  de  izbândă,  împotriva 
guralivului  incomod,  atât  pentru  amorul  propriu  al  multora, 
cât  şi  pentru  guvernanţi,  cărora  le  trebuia  un  ţap  ispăşitor. 
Platon  nu  atribue  nicăiri  prea  multă  importanţă  acestor  ata¬ 
curi  ale  comicului,  ba  mai  târziu  în  Symposion,  ne  înfăţişează 
pe  cei  doi  adversari  în  destul  de  bune  raporturi,  iar  Xenofon1) 
pomeneşte  destul  de  calm,  făiă  nici  un  cuvânt  de  reproş,  de 
atitudinea  comicului  faţă  de  eroul  Memorabilelor  sale,  pentru 
că  el,  fireşte,  lua  lucrurile  în  literat,  şi  pentru  că  nimănui  la 
Atena  nu  i-ar  fi  trecut  prin  cap  să  facă  în  serios  pe  poet  răs¬ 
punzător  de  moartea  filosofului. 

Elian  ne  povesteşte  că  printre  spectatorii  „Norilor'4  era 
şi  Socrate.  Lucrul  e  posibil  şi  chiar  probabil,  mai  ales  că 
filosoful  nu  putea  să- şi  peardă  o  zi,  fără  să  cerceteze  pe  oa¬ 
meni.  Ce  putea  el  să  facă  pe  străzi  sau  în  piaţă,  când  toată 

suflarea  din  Atena  era  la  teatru?  Se  ducea  şi  el,  dacă  nu 
atât  din  pricina  comediei,  pentru  care  nu  va  fi  avut  prea 
mare  stimă,  cel  puţin  pentru  public,  ca  să  aibă  prilejul  să 
mai  ,, moşească"  vre-o  câteva  suflete. 

Povestea  are  valoare  numai  prin  aceea  că  pune  oarecum 
faţă  în  faţă  pe  tânărul  comic  şi  pe  filosoful  aproape  cărunt. 
Reprezentaţia  din  423,  nici  nu  i-a  îndepărtat,  nici  nu  i-a 
apropiat  mai  mult  decât  înainte.  E  întradevăr  seducătoare 
presupunerea,  că,, Norii"  ar  fi  slujit  ca  să-i  facă  să  se  cunoască 
mai  bine  reciproc,  şi  că  din  această  mai  amplă  cunoştinţă, 
s’au  ales  fiecare  cu  o  stimă  mai  mare  pentru  adversarul 
său  de  idei.  Astea  sunt  însă  păreri  ale  criticilor  cu  inima 
bună,  pe  care  i-ar  durea  văzând  că  filosofia  s’ar  putea  strica 
cu  poezia.  Iluzii  însă  nu  ne  putem  face:  cei  doi  oameni  nu 
,,s’au  căutatu  niciodată,  pentrucă  erau  fundamental  deosebiţi 
sufleteşte,  şi  între  ei  nu  putea  fi  nici  un  fel  de  înţelegere. 
Decât,  bine  înţeles,  nici  nu  trebue  să  ne  gândim,  că  în  su¬ 
fletul  lor  au  simţit  duşmănie  unul  pentru  altul.  Pentru 
asta  erau  amândoi  oameni  prea  fini  şi  prea  de  spirit. 

Dacă  am  lua  drept  adevăr  ficţiunea  din  „Banchetul" 
lui  Platon,  şi  ne-am  închipui  că  oamenii  ăştia  au  ajuns  să 
se  cunoască  de  mai  aproape,  am  putea  admite1),  că  Aristofan 
şi-a  schimbat  în  urmă  părerea,  pe  care  o  avea  despre  Socrate 
şi  am  putea  chiar  observa  cu  niţică  bună  voinţă,  că  comicul 
şi-a  mai  tocit  vârful  săgeţilor  cu  cari  ţinteşte  în  eroul  său. 
Dacă  însă  cercetăm  aceste  aluzii  de  mai  târziu,  fără  nici 
un  fel  de  idee  preconc  epută,  constatăm  că  ele  concordă  cu 
figura  lui  Socrate,  aşa  cum  ne  e  schiţată  în  Norii.  Comicul 
şi-a  mai  adus  aminte  de  filosof  şi  când  a  scris  Pasările  (414) 
şi  când  a  scris  Broaştele  (406)  şi  probabil  şi  în  alte  comedii, 
pe  care  nu  le  mai  avem.  Prin  urmare  nu  l’a  pierdut  din  ve¬ 
dere.  Insă  concordanţa  între  aluziile  de  mai  târziu  şi  schiţa 
din  423  înseamnă,  că  Aristofan,  în  definitiv,  nu  şi-a  schimbat 
părerea  despre  eroul  său.  Ca  să  se  ocupe  mai  pe  larg  pe 

scenă  de  persoana  grotescă  a  filosofului,  îi  pierise  pofta  artis¬ 
tului  —  după  primul  nesucces :  unii ;  alţii,  vorbesc  de  două *)  — 
căci  subiectul  acesta,  deşi  îl  tentă  mult,  era  prea 
ingrat  şi  de  rău  augur  pentru  el.  Cât  despre  Socrate, 
el  avea  faţă  de  Aristofan  aceeaş  mediocră  stimă,  ca  pentru 
toţi  poeţii  ale  căror  spuse,  chiar  când  nimeresc  adevărul, 
sunt  datorite  inconştienţei,  acelui  transport,  dionisiac.  Şi  pen¬ 
tru  filosoful  care  pune  mai  presus  o  minciună  conştientă 
de  cât  un  adevăr  inconştient,  poezia  în  genere,  mai  ales  cea 
comică,  nu  putea  avea  de  cât  o  valoare  negativă.  Mai  întâi, 
fiindcă  poezia  e  o  plăsmuitoare  de  minciuni;  al  doilea, 
chiar  când  din  întâmplare  atinge  adevărul,  acest  adevăr, 
n’are  nici  o  valoare  educativă,  pentrucă  e  inconştient. 
Astfel  eroul  Norilor,  pentru  care  stăpânirea  conştientă  a 
adevărului  e  prima  condiţie  a  virtuţii  şi  a  progresului  ome¬ 
nesc,  nu  putea  de  cât  să  condamne  în  bloc  poezia,  şi  s’o 
alunge  din  o  cetate  bine  guvernată,  cum  face  mai  târziu 
divinul  său  discipol.  Nu  încape  îndoială,  că  acest  gând  e 
socratic.  Prea  e  străin  de  firea  poetică  a  lui  Platon,  pentru 
a  fi  isvorât  din  capul  său. 

Această  atitudine  a  lui  Socrate  faţă  de  poezie  e  intere¬ 
santă  prin  aceea,  că  ne  arată  existenţa  unui  conflict  surd  între 
poezie  şi  filosofie,  asemănător  într’o  privinţă  cu  acel  care  a 
luat  proporţii  mai  mari  şi  a  durat  mai  mult,  între  retorică  şi 
filosofie.  El  a  fost  stârnit  de  „moşitorul  de  idei",  şi  accentuat 
de  Platon,  cu  care  se  pare  că  a  şi  fost  îngropat.  Se  pare  numai. 
El  va  fi  durat  însă  mai  mult,  deşi  noi  nu-1  putem  urmări, 
căci  încercarea  lui  Aristotel  de  a  le  apropia  una  de  alta* 2),  trebue 
pusă  în  legătură  cu  acest  conflict  ridicat  de  Socrate.  Observaţia 
Stagiritului  n’a  răsărit  din  nimic  ;  ea  îşi  datorează  existenţa, 
după  toate  probabilităţile,  acelei  opoziţii  contradictorii,  în 
care  descoperitorul  maieuticei  căutase  să  pună  poezia  şi 
filosof  ia.  Şi  e  atunci  de  mirare  că  Aristofan  îşi  alege  ca  erou 
al  său  pe  Socrate?  Comicul  vedea  într’ânsul  nu  atât  pe  sofist, 

cât  mai  ales  pe  duşmanul  „poeziei",  al  artei,  duşmanul  a  ceeace 
forma  trăsătura  cea  mai  specifică  a  sufletului  elen.  Se  repetă 
dela  Schlegel  încoace  până  la  Wilamowitz  şi  Pohlmann,  că 
artistul  a  voit  să  ne  prezinte  tipul  generic  al  sofistului, 
dar  se  uită  că  sofiştii  tipici,  ca  Protagoras,  Prodicos,  Hippias, 
erau,  cu  toate  diverginţele  lor,  mult  mai  apropiaţi  de  vechiul 
ideal  de  cultură  greacă,  decât  acest  Socrate,  în  care  Aristofan 
vede  un  demon  duşman  al  luminii  şi  al  frumosului.  Dacă  e 
vorba  să  descoperim  cu  orice  preţ  o  tendinţă  în  opera  poetului 
—  şi  nu  trebue  să  perdem  din  vedere,  că  această  tendinţă 
joacă  la  el,  cu  toate  aparenţele,  un  rol  secundar  —  atunci  de 
ce  n’ani  căuta-o  mai  degrabă  în  direcţia  aceasta?  Dacă  admitem 
puterea  de  intuiţie  a  geniului  —  si  Aristofan  a  fost  unul  —  de  ce 
n’am  admite  că  el  a  putut  vedea  in  modelul  său,  mult  mai  mult 
decât  un  sofist  ?  Pentru  comic  nu  era  numai  vorba  de  a  porni 
o  campanie  împotriva  reprezentantului  „Raţionalismului  re¬ 
voluţi  onar",  ci  împotriva  duşmanului  celei  mai  scumpe 
concepţii  a  lui  de  poet  şi  de  artist  :  Frumosul  şi  iluzia  gene¬ 
roasă. 

Cu  ce  ochiu  putea  el  privi  pe  un  om,  pe  care  „arborii  şi 
natura  nu  1  învăţau  nimica",  el,  un  poet,  animat  de  suflul 
dionisiac,  care  ştie  să  împrumute  un  glas  pasărilor  şi  să  se 
identifice  cu  firea?  Ce  poate  el  simţi  în  faţa  acestei  fiinţe 
abnorme,  care  nu  era  în  stare  să  se  lase  în  prada  nici  unui 
avânt  şi  care,  chiar  după  o  noapte  de  băutură,  nu-şi  pierdea  un 
grăunte  din  luciditatea  lui  inexorabilă?  Contrastul  e  funda¬ 
mental  între  poetul,  care  înţelege  viaţa  ca  o  sărbătoare,  ca  o 
lăsare  în  voia  inspiraţiei,  a  instinctelor  generoase,  şi  între 
cugetătorul,  care  institue  supremul  control  al  raţiunei  asupra 
oricărui  gând,  oricărui  fapt  şi  care  nu  perde  nici  o  zi,  fără  să 
caute  a  se  apropia  de  acea  ştiinţă  împreunată  cu  atâtea  sacri¬ 
ficii  şi  aducătoare  de  atâtea  deziluzii.  Socrate  e  inimicul  for¬ 
mei  —  ori  cât.  ar  fi  ea  de  frumoasă  —  inimicul  acelei  forme 
care  pentru  poet  e  totul.  F>1  caută  să  îndrepte  privirile  sale  şi 
ale  celor  cari  îl  ascultă,  asupra  lumii  dinăuntru  ca  şi  cum  ar 
vrea  să  se  răsbune  de  urâţenia  cu  care  natura  l-a  îmbrăcat 
în  afară,  şi  pe  când  poetul  caută  tot  mai  mult  să  iasă  în  afară 

din  sine  prin  acea  sKoraaig  a  inspiraţilor,  filosoful  caută  să 
se  cufunde  tot  mai  mult  în  adâncurile  fiinţei  sale,  a  fiinţei 
omeneşti. 

Fără  voe  eşti  înclinat  să  iei  drept  un  simbol  „ atelierul 
de  gândiri"  al  lui  Socrate  în  care  elevii  sunt  închişi  departe  de 
lumea  externă,  ca  nişte, .inimici  generis  humani"în catacombele 
lor.  Nu  era  asta  oare  simbolizarea  fericită  a  noului  ideal  de 
cultură  „exclusiv  intelectuală",  ce  tindea  să  ia  locul  celei 
tradiţionale?  Şi  nu  e  simbolică  —  cel  puţin  pentru  noi,  care 
trăim  conform  idealului  preconizat  de  Socrate  —  acea  replică 
a  tânărului,  care  nu  vrea  să  se  ducă  la  şcoala  „sofistului", 
pentru  că-i  e  teamă  să  nu-şi  strice  tenul?  Pivniţa  în  care  fi¬ 
losoful  ţine  şcoală,  seamănă  cu  peştera  lui  Trofoniu,  care  în¬ 
gheaţă  orice  surâs  pe  buzele  muritorilor  ;  aceştia  până  acum  nu 
învăţase  sau  nu  îndrăsnise  să  tragă  vălul  de  aur,  care  ascundea 
realitatea  nemiloasă,  căci  era  amar  de  trista  învăţătură 
care  se  căpăta  la  „ideatorul"  sofistului  veşnic  treaz.  E  carac¬ 
teristic  că  dascălul  lui  Fidipide  e  înfăţişat  printr’o  metaforă  ca 
un  arhangel  rău,  care  duce  sufletele  într’un  fel  de  Infern1), 
iar  în  406,  poetul  consideră  drept  nebunească  ştiinţa  lui,  a 
maestrului,  care  învaţă  pe  elevi  să  dispreţuească  „muzica 
artei  tragice"  —  ce  reprezintă  pentru  grec  summum  fru¬ 
mosului. 

Hotărît,  acest  Socrate  aşa  cum  îl  vedea  Aristofan  —  şi 
chiar  cel  real  —  era  un  prigonitor  al  lui  Dionysos,  şi  ar  fi 
aşa  de  firesc  să-l  considerăm  ca  un  preot  al  lui  Apollo2), 
căci  acesta  l-a  proclamat  cel  mai  înţelept  dintre  oameni,  şi 
acestuia  i  se  închină  el  de  preferinţă.  Dar  zeul  căruia  îi 
slujeşte  ierofantul  desculţ  şi  cu  mantia  roasă,  nu  e  geniul 
luminos  al  Elenilor,  ci  seamănă  mai  mult  cu  acel  demon  tăcut 
şi  sumbru  pe  care  Omer  îl  compară  cu  noaptea.  Căci  oricât 
de  mare  şi  de  trainică  ar  fi  opera  lui  Socrate,  nu  se  poate 
tăgădui  că  el  dă  lovitura  de  moarte  poeziei  şi  întronează  în 
viaţa  Elenilor  proza,  cuminte,  harnică,  adevărată,  şi  mai 
ales  folositoare  dar,  totuş  ....  proza. 


x)  Pasările,  1554. 


2)  Cf.  Elian,  Var.  Hist.,  II,  13. 

IV 

ARISTOFAN  ŞI  EURIPIDE 

Una  din  funcţiunile  de  căpetenie  ale  comediei  atice, 
era  şi  critica  literară,  care  în  epoca  lui  Aristofan  nu  era  con¬ 
stituită  ca  un  gen  separat.  Pe  lângă  atacurile  împotriva  oa¬ 
menilor  politici,  şi  pe  lângă  observaţiunile  răutăcioase  sau 
înveninate,  comedia  coprindea  în  cele  mai  dese  cazuri  şi 
critici  la  adresa  literaţilor,  în  special  a  tragicilor1),  căci  cu 
aceştia  se  simţiau  mai  înrudiţi  servitorii  muzei  comice,  în¬ 
trucât  şi  unii  şi  alţii  slujeau  aceluiaşi  zeu,  lui  Dionysos. 
Mijlocul  era  comod,  ingenios,  plastic  şi  mai  ales  eficace  şi 
nu  e  exclus,  că  el  îi  va  fi  sugerat  şi  lui  Euripide  ideia  de  a 
face  în  dramele  lui  polemică  cu  predecesorii  săi  în  tragedie2). 

Ar  fi  seducătoare  ipoteza,  care  ne-ar  da  posibilitatea  să 
admitem  că  Euripide,  abuzând  de  acest  mijloc  polemic,  pri¬ 
mejdios  pentru  valoarea  artistică  a  operilor  sale,  a  influenţat 
prin  reflex  comedia  şi  în  deosebi  pe  Aristofan,  în  această 
privinţă.  Decât,  pe  cât  era  defiresc  acest  expedient  critic  pentru 
comedie  —  care  nu  trăeşte  decât  din  greşelile  de  orice  fel 
ale  altora  —  pe  atât  era  el  de  riscat  şi  de  nelalocul  lui  într’o 
tragedie,  care  trebuie  să  aibă  în  totdeauna  în  vedere3),  mai 
presus  de  orice,  unitatea  de  ton  şi  culoare. 


b  Gf.  Froehde,  Technik  der  alt-  „Fenicienele“. 
attischen  Komodie,  pag.  113  şi  3)  Asta  e  înţelesul  versurilor 
următoarele.  973-5  din  Broaştele 

2)  Cum  a  făcut  în  ,,Electra“  şi 

E  totuşi  probabil,  că,  dacă  în  opera  nesecatului  comic 
critica  literară  joacă  un  rol  aşa  de  mare,  lucrul  se  datoreşte 
subtilului  autor  al  Electrei  şi  lui  Hipolit.  E  adevărat,  că  ma¬ 
terialul  fragmentar,  de  care  dispunem  azi,  nu  ne  permite  să 
ne  facem  o  ideie  definitivă  despre  modul  cum  înţelegeau 
să  facă  critică  literară  — în  special,  critica  tragicilor — co¬ 
micii,  predecesori  sau  contemporani  cu  Aristofan.  Insă  e 
de  crezut  că  aceştia  —  mai  ales  predecesorii  —  cum  era  Cra- 
tinos,  s’au  mărginit  numai  la  aluzii  scurte  si  pasagere1), 
prin  cari  notau  în  treacăt  defectele  cutărui  sau  cutărui  suc¬ 
cesor  al  lui  Eshil,  deşi  istoria  comediei  greceşti  ne  oferă 
exemple,  din  care  vedem  că  şi  alţi  comici  afară  de  Aristofan, 
au  făcut  criticei  literare  un  loc  mai  larg  în  opera  lor2).  Cu 
toate  acestea,  cred  că  la  nici  un  alt  comic  critica  unuia  şi 
aceluiaş  tragic  n‘a  fost  urmărită  cu  atâta  consecvenţă  ca  în 
Opera  autorului  Broaştelor.  Verva  capriţioasă  şi  bufonă  a 
/3co/mÂo/o£-lor,  de  obiceiu  nu  stăruia  prea  mult  asupra  aceluiaş 
tragic.  Ei  îi  plăcea  să  schimbe  victimile  şi  să  nu  le  chinuiască 
prea  mult,  căci  doar  în  ochii  comicilor  era  mult  mai  demnă  de 
interes  persoana  unui  demagog  sau  a  unui  prevaricator,  decât 
a  unui  însăilător  de  versuri  tragice.  Figuri  sarbede  de  poeţi 
mediocri  ne  oferă  ea  în  număr  destul  de  mare,  însă  numai 
pentru  un  moment,  ca  pe  un  film  cinematografic.  Un  Iofon, 
Melanthios,  Karkinos,  Akestor,  Marsimos,  Theognis3)  şi  cum 
îi  mai  chema,  au  doar  rolul  să  facă  publicul  să  râdă  un  mo¬ 
ment,  pentru  ca  pe  urmă  să  fie  daţi  uitării,  sau  reluaţi  tot 
astfel,  ocazional,  când  e  vorba  să  se  plaseze  un  loc  comic, 
sau  să  se  ilustreze  un  defect  de  stil  sau  concepţie  tragică. 
Nu  tot  astfel  e  cazul  lui  Aristofan  cu  Euripide.  Acesta  for¬ 
mează  unul  din  personagiile  stabile  ale  arsenalului  comicului  a 
cărui  privire  a  fost  dela  început  atrasă  de  uriaşul,  care  în- 


P  V.  critica  pe  care  o  adresează 
Cratinos,  tragicului  Akestor,  în 
piesa  Cleobulinai :  Froehde,  op.  cit., 
pag.  113. 

2)  Frinihos  în  ,,Musele“  sale,  re¬ 

prezentate  odată  cu  „Broaştele41 


lui  Aristofan. 

3)  Froehde,  pag.  113  şi  urmă¬ 
toarele,  unde  sunt  strânse  aluziile 
la  aceşti  tragici  de  mâna  a  doua 
sau  a  treia. 

cepea  să  stăpânească  tot  mai  mult  scena  Atenei.  In  vremea 
când  el  debutează  ca  un  anonim  cu  Benchetuitorii,  ,, filo¬ 
soful  scenei''  era  o  figură  literară  cu  un  relief  extraordinar 
de  puternic. 

La  această  dată  Euripide  era  aproape  de  zenitul  glo¬ 
riei  sale  literare  şi  avea  la  activul  lui  un  număr  considerabil 
de  tragedii,  care  zguduiseră  adânc  sufletele  şi  făcuse  deliciul 
unei  generaţii  întregi.  Până  la  426 x),  (când  se  joacă  Acutahelg^ 
Benchetuit  orii),  el  reprezentase  o  întreagă  serie  de  tetra- 
legii  din  care  făceau  parte  Ale  este,  Aîcmeon  în  Psofis,  Di- 
ctvs,  Medea,  Bellerofon,  Heraclizii,  Hipolit,  Cretanele,  Crcs- 
fonte,  Oineus,  Protesilaos,  Rhesus,  Telef,  Filoctet,  Phoenix, 
Epeus.  Likymnios  şi  altele.  Cel  din  urmă  dintre  cei  trei 
mari  tragici,  era  un  răscolitor  de  idei,  un  spulberător  de 
credinţe,  un  revoluţionar  de  cea  mai  pură  specie  şi  pe  acest 
colos  îşi  pune  Aristofan  în  gând  să-l  dărâme,  pentrucă,  după 
părerea  lui,  acesta  era  împreună  cu  Socrate  —  poate  mai  mult 
decât  Socrate  —  eonrupătorul  prin  excelenţă. 

Se  poate  afirmă  dela  început,  că  aproape  în  toate  come 
diile  lui  Aristofan,  se  găsesc  aluzii  mai  mult  sau  mai  puţin 
accentuate,  la  adresa  tragicului  decadent.  Excepţiile  vor  fi 
fost  foarte  puţine.  Putem  admite  că  chiar  în  prima  comedie, 
în  Benchetuit  orii,  trebuie  să  se  fi  ocupat  de  Euripide,  deşi 
nici  unul  din  fragmentele  păstrate  din  această  piesă,  nu  ne 
indică  nimic  precis  în  această  privinţă.  Dar  e  oare  admi¬ 
sibil,  ca  poetul  care  debutează  cu  un  atac  împotriva  nouei 
direcţii  culturale  şi  face  elogiul  tradiţiei  şi  a  educaţiei  stră¬ 
bune,  să  nu  fi  avut  prilejul  să  se  lege  de  acela  care  prin  toată 
activitatea  lui  se  arătase  duşmanul  consecvent  al  tradi¬ 
ţiei  ?  In  puţine  piese  avea  comicul  o  ocazie  aşa  de  neme- 


x)  ,,Alceste“  reprezentată  în  438; 
Alcmeon  la  Psofis,  în  acelaş  an; 
Dictys,  în  431 ;  Medea,  431 ;  Bel- 
lerophon,  înainte  de  425 ;  Hera¬ 
clizii,  între  429-27 ;  Hipolit,  în 
428;  Cretanele,  în  438;  Cresfonte, 
între  430-25;  Oineus,  înainte  de 


425 ;  Protesilaos,  între  455-442 ; 
Rhesus,  între  aceiaşi  ani;  Telef, 
in  438;  Filoctet,  în  431;  Phoenix, 
înainte  de  425 ;  Epeus,  între  429- 
27;  Likymnios,  în  431  (Wila- 
mowitz,  Analecte  Euripidea,  p.  147 
şi  urm.). 

rită  să  atace  pe  Euripide,  ca  în  această  primă  producţie  a 
Muzei  sale,  şi  nu  ne  îndoim  că  a  făcut-o.  Nu  e  exclus  ca 
hazardul,  care  ne  oferă  atâtea  surprize,  să  ne  aducă  vreun 
fragment  din  „Benchetuit orii'',  fragment  din  care  să  se 
vadă  neîndoelnic,  că  începutul  atacurilor  lui  Aristofan  la 
adresa  lui  Euripide,  trebue  pus  în  anul  4*26,  căci  e  extrem 
de  probabil  că  comicul  şi-a  inaugurat  cariera  ca  adversar 
al. aceluia,  pe  care  n’avea  să-l  lase  în  pace  nici  după  moarte. 

De  altfel  anonimul  autor  al  susnumitei  comedii  avea 
şi  o  datorie  de  plătit  tragicului  dispreţuitor,  o  datorie — dacă 
nu  atât  personală1) — în  orice  caz  pricinuită  de  atitudinea 
lui  Euripide  faţă  de  întreagă  tagmă  a  comicilor.  Pe  aceş¬ 
tia  din  urmă  tragicul  îi  atăcâ  cu  înverşunare  în  piesa  lui 
„Melanippe  înlănţuită",  reprezentată  în  preajma  anului  425. 
Tonul  amar  în  care  e  scrisă  tirada  în  chestiune2),  dove¬ 
deşte  că  Euripide,  chiar  înainte  de  această  dată,  avusese 
mult  de  suferit3)  de  pe  urma  criticilor  veninoşi,  cari  îşi 
aruncau  săgeţile  lor  ascuţite,  cu  prilejul  reprezentărilor 
comice. 

Insă  la  acest  atac  comicul  nostru  avea  să  răspundă  — 
deocamdată  numai  parţial — în  piesa  Acharnienii,  reprezen¬ 
tată  în  425,  adină  aproximativ  în  acelaş  timp,  în  care  se 
datează  şi  reprezentarea  „Melanippei".  Dintru  început, 
Aristofan  se  mulţumeşte  să  hărţuiască  pe  tragic,  într’o  scenă 
destul  de  întinsă  (392 — 487  Ah.),  în  care  el  relevează  unul 
din  defectele  cele  mai  bătătoare  la  ochi  ale  nouei  arte  euri- 
pideene. 


1)  In  frag.  495  din  „Melanippe 
în  lanţuri1',  tragicul  atacă  pe  co¬ 
mici  în  bloc. 

2)  „Sunt  mulţi  acei  ce  îşi  cul- 

tivă-al  lor  talent 
Plin  de  batjocură,  ca  să  stâr¬ 
nească  haz. 
Dar  eu  urăsc  pe-aceşti  luă- 
tori  în  râs,  lipsiţi 
De  ori  şi  ce  înţelepciune,  în- 

drăsneţi 


Cu  gura  nestrunită,  care  se 

pricep 

Să  ia  în  râs  pe  alţii. 

Nauck,  pag.  495  (ed.  1869). 

3)  Nu  e  absolut  exclus  ca  sus¬ 
citată  tiradă  să  fi  fost  provocată 
in  parte  şi  de  atacurile  pe  care 
Aristof.  le  va  fi  presărat  în  come¬ 
dia  sa  din  anul  precedent. 

Diceopolis,  eroul  comediei  de  care  e  vorba,  e  în  pri¬ 
mejdie  să  lie  condamnat  la  moarte  pentru  crimă  de  înaltă 
trădare,  şi  spre  a  se  putea  apăra  cu  succes  în  faţa  judecă¬ 
torilor  săi  furioşi,  se  duce  la  atelierul  tragic  al  poetului, 
ca  să-l  roage  să-i  împrumute  vreun  costum  mai  de  efect, 
prin  care  să  poată  deştepta  mila  judecătorilor,  şi  să  obţie 
achitarea.  Această  invenţie  minunată  dă  prilej  comicului 
să  exhibeze  în  faţa  publicului  tot  arsenalul  de  „truc“-uri  ief¬ 
tine,  de  care  se  slujeşte  ,, marele  tragic",  spre  a  arunca  praf 
în  ochii  spectatorilor  gură-cască.  Căci  în  definitiv,  Aristofan 
are  aerul  să  spue  adversarului  său,  că  toată  arta  lui  con¬ 
sistă  numai  in  mijloace  externe,  extrinsece  artei  adevărate, 
şi  că  dacă  iei  din  tragediile  pretenţioase  ale  filosofului 
scenei,  decorul  şi  veşmintele,  nu  mai  rămâne  nimic1 2).  învi¬ 
nuirea  e  cât  se  poate  de  grea  şi  critica  e  ingenioasă.  De  cri¬ 
teriul  acesta  face  uz  şi  Aristotel  când  mai  târziu,  jude¬ 
când  operile  dramatice,  e  înclinat  să  considere  aceste  mij¬ 
loace  externe  —  maşinăria,  decorul, — -ca  elementul  cel  mai 
străin  de  arta  dramatică  propriu  zisă,  element  de  care  se 
foloseşc  ■ — şi  de  care  abuzează  —  mai  ales  stângacii,  înce¬ 
pătorii  şi  cei  lipsiţi  de  talent3),  spre  a-şi  masca  incapaci¬ 
tatea. 

In  această  observaţiune  se  mai  ascunde  şi  o  critică  îm¬ 
potriva  realismului,  mai  bine  zis,  naturalismului,  pe  care  îl 
răspândeşte  tragicul  in  teatrul  său.  Euripide  are  o  predilecţie 
deosebită  pentru  zdrenţe;  el  coboară  tragedia  la  nivelul 
mizeriilor  vieţii 
indubitabilă  de 

fiul  grandios  pe  care  i  i’a  inspirat  Eshil,  ci  se  triviali¬ 
zează,  sub  cuvânt  că  se  umanizează. 

Stârnirea  asupra  detaliilor  realiste  isbitoare  era  o 


şi  comicul  vede  în  această  trăsătură  o  probă 
decadenţă.  Arta  nu  mai  e  susţinută  de  su- 


x)  Acharn.,  v.  463. 

2)  Poetica,  cap.  VI.  „Elemen¬ 

tul  decorativ  farmecă  ochiul,  însă 
el  e  cel  mai  străin  de  natura  artei 
dramatice,  căci  tragedia  trebue  să 
se  susfie  şi  fără  reprezentare  şi  ac¬ 


tori,  mai  ales  că  reuşita  efectelor 
teatrale  depinde  mai  mult  de  di¬ 
rectorul  de  scenă  de  cât  de  poet“, 
V.  si  c.  14.  D6charme,  Euripide, 
p.  290. 

3)  Poetica,  cap.  14,  par.  4. 

trăsătură  nouă,  caracteristică  artei  inaugurate  de  Euripide. 
Ea  însemnă  un  apel  nedeghizat  la  simţuri,  ea  să  producă 
o  emoţie  sufletească,  ce  nu  mai  ţine  seamă  de  nici  o  mă¬ 
sură.  Tipurile  lamentabile,  create  de  fantazia  chinuită  a  tra¬ 
gicului,  impresionau  adânc,  prea  adânc.  Traista  şi  toiagul  lui 
Telef,  tragedie  reprezentată  cu  13  ani  înainte  de  Acharnienii, 
eră  celebră  în  antichitate1).  Mijlocul  era  eficace,  spre  a  pro¬ 
duce  efectul  dorit,  însă  el  nu  corespundea  reţetei  clasice, 
aşa  de  scumpă  lui  Aristofan,  fiindcă  noul  procedeu  deschidea 
zăgazurile  unui  sentimentalism  enervant.  Că  autorul  tragic  a 
abuzat  de  acest  procedeu,  e  sigur.  Se  pare  că,  ascultând  de  o 
înclinaţie  personală  pentru  efectele  ,,lai  moyantes",  şi  mai 
ales  de  gustul  publicului,  el  a  uitat  adevărul  formulat  mai 
târziu  de  autorul  Poeticei,  că  tragedia  trebue  să  observe 
o  măsură — Grecul  îi  zice  simetrie —  în  urmărirea  acestor 
efecte  dramatice  provocate  prin  milă  şi  spaimă2).  Dar  dacă 
critica  lui  Aristofan,  poate  fi  întemeiată  din  punct  de  ve¬ 
dere  general,  ea  n’avea  nici  un  sorţ  de  isbândă,  căci  ino¬ 
vaţia  artistică  a  lui  Euripide  corespundea  unei  noui  sen¬ 
timentalităţi  a  societăţii,  care  se  manifestă  şi  în  artele  plas¬ 
tice3),  cât  şi  pe  toate  celelalte  domenii  ale  vieţii,  sub  forma 
patosului  tot  mai  accentuat,  care  ia  locul  etosului  vechiu. 
O  dovadă  că  schimbarea  introdusă  de  originalul  tragic  era 
„reclamată"  de  noua  „psyche"  a  publicului  —  pentrucă  nu¬ 
mai  aşa  se  explică  marele  ei  succes  —  ne-o  dă  şi  faptul  că 
însuşi  Sofocle,  seninul  şi  tradiţionalul  Sofocle, — poetul  pre¬ 
ferit  al  lui  Aristofan,  —  a  sfârşit4)  prin  a  recurge  la  mij¬ 
loacele  decorative  puse  la  modă  de  rivalul  său  mai  tânăr. 

Ya  să  zică,  încă  din  425,  comicul  atrage  în  chip  discret 
atenţia  publicului  său  asupra  realismului  prin  care  tragicul 
degradează  arta.  De  data  asta  însă  el  atinge  —  putem  spuno — 
numai  laturea  material-externă  a  operii  adversarului  său. 


M  Decharme,  op.  cit.,  pag.  292. 

2)  Aristot.,  Poetica,  Susemihl 
(1874)  pag.  128,  c.  15:  ov/ujj,sTQLav 
&EĂEI  £%£IV  rov  qpofiov. 

3)  Taurul  farnesic,  grupa  lui 


Laokoon,  friza  din  Pergam,  Galul 
murind  (Nestle,  Eurip.,  395). 

4)  In  Filoctet, reprezentat  în  409: 
v.  Nestle,  Euripides,  pag.  396. 

De  viţiile  mai  profunde  ale  nouei  concepţii  artistice 
avea  să  se  ocupe  el  mai  târziu,  deşi,  de  fapt,  nici  de  data  asta 
nu  lasă  să-i  scape  prilejul  de  a  releva  în  opera  lui  Euripide 
o  trăsătură  intrinsecă1),  ce-i  era  profund  antipatică.  El  no¬ 
tează  de  pe  acum  predilecţia  tragicului  pentru  subtilităţile 
perverse  ale  cugetării.  Dar  aceasta  numai  în  treacăt,  pre¬ 
cum  in  treacăt  debitează  şi  aluzia — -supărătoare  pentru 
gustul  nostru  —  la  adresa  zarzavagioaicei,  care  ar  fi  fost 
mama  celui  care  a  scris  pe  Telef. 

In  424,  deşi  Aristofan  participă  la  concursurile  dioni¬ 
siace  cu  o  comedie  exclusiv  politică,  —  Cavalerii,  al  căror 
erou  principal  e  demagogul  Cleon,  —  el  găseşte  totuşi  prilej 
să  se  lege  de  autorul  Heraclizilor  (anul  429 — 7)  şi  al  He- 
cubei  (repr.  424  —  adică  în  acelaş  an  cu  comedia  pomenită). 
Chiar  în  prologul  piesei  sale  (v.  18),  comicul  notează  una  din 
particularităţile  stilului  euripidean,  pe  care  îl  caracterizează 
cu  epitetul  ,,capţios-neonest“  2),  fiindcă  subtilizează  adevărul. 

Euripide  era  un  mare  maestru  al  stilului,  o  adevărată 
sirenă.  Calitatea  aceasta  i-o  recunoaşte  şi  comicul,  însă  toc¬ 
mai  prin  aceea  îl  socoate  el  mai  primejdios  pe  marele 
meşter  al  limbii,  care  ştie  să  strecoare  pe  nesimţite  otrava 
în  sufletul  auditorilor.  Intr’adevăr,  nu  mai  departe  ca  în 
424,  în  tragedia  Heeuba,  autorul  pune  prin  gura  eroinei 
sale  o  întrebare  nelegiuită3) :  ,, Există  oare  neamul  zeilor? 
Nu  e  lumea  condusă  de  întâmplare  ?“  Acest  vers —  care 
cu  siguranţă  se  mai  găsea  într’o  formă  mai  mult  sau  mai 
puţin  apropiată  şi  în  multe  alte  piese  ale  filosofului  scenei,  — 
îl  parodiază  autorul  Cavalerilor,  când  pune  pe  Demostene 
—  generalul  —  să  întrebe  pe  Nicias:  ,, Crezi  cu  adevărat  în 
existenţa  zeilor  ?“  Fireşte  că  nu  numai  pe  Euripide  îl  vi¬ 
zează  el  prin  ac  eastă  parodie,  ci  întreaga  ceată  de  sofişti  în¬ 
fumuraţi  şi  filosofi  subversivi;  că  s‘a  gândit  însă  în  deosebi 


1)  Ach.,  444  Eur.  nvxvfj  yăg  2)  Cavalerii,  v.  18. 

lenxa  [jilavă  cpgevL  Nam  tu  pru-  3)  Heeuba,  v.  490-1. 

denti  animo  subtilia  cogitas,  cum 
traduce  Frischlin. 

la  poetul-filosof,  ne-o  dovedeşte  atât  aluzia  1  acută  cu  câteva 
versuri  mai  sus1),  cât  şi  obişnuinţa  comicului  de  a  pune  în 
legătură  piesele  sale  cu  tragediile  lui  Euripide,  şi  mai  ales 
cu  cele  mai  recente.  Pe  lângă  atacul  direct,  comedia  mai 
dispunea  şi  de  mijlocul  mai  plastic  şi  mai  eficace,  pomenit 
mai  sus,  parodia.  Toată  opera  lui  Aristofan  e  împletită  cu 
parodii  de-ale  tragediilor  maestrului  decadent.  E  greu  să 
urmărim  peste  tot  procedeul  lui  şi  măsura  în  care  l’a  aplicat, 
pentrucă  nu  posedăm  în  întregime  nici  opera  unuia,  nici  a 
celuilalt.  Afară  de  cazurile  concrete,  pe  cari  le  putem  cons¬ 
tata  noi,  şi  afară  de  cele  însemnate  de  sholiaşti,  bănuim  că 
parodia  ocupă  în  arta  lui  Aristofan  un  loc  mult  mai  larg  decât 
ne-am  închipui  la  prima  privire.  Dar  cum  nu  putem  localiza 
aceste  parodii,  pentrucă  ne  lipsesc  modelele,  ne  mulţumim 
deocamdată  cu  bănuiala.  Totuşi,  două  exemple  ne  oferă  şi 
comedia  din  424.  Astfel  sholiastul  ne  face  atenţi  că  versul 
214  e  o  parodie  după  un  vers  din  ,,Heraclizii“,  însă  după  o 
redacţie  c  e  nu  ni  s’a  păstrat.  Tot  astfel  se  pare  a  fi  cazul 
şi  cu  versul  229,  parodiat  după  Pipolit. 

In  intervalul  dintre  425 — 23  văzuse  lumina  zilei  trei 
dintre  tragediile  cele  mai  senzaţionale  ale  lui  Euripide: 
Faeton,  Belerofon  şi  Eol,  remarcabile  şi  prin  îndrăsneala 
concepţiei  şi  prin  curajul  cugetărilor  —  în  care  era  aşa 
de  bogat  teatrul  sentenţiosului  autor.  Mai  cu  seamă 
scandalizase  pe  Aristofan  —  şi  probabil  şi  o  parte  din  pu¬ 
blic —  dragostea  incestuoasă2)  dintre  Macareus  şi  Ganahe, 
copii  de  acelaş  sânge,  ai  regelui  vânturilor.  Inovaţia  era  ex¬ 
traordinară3)  chiar  pe  scena  atică.  Pare  că  tragicul  ţinea  cu 
orice  preţ  să  biciuiască  nervii  blazaţi  ai  spectatorilor.  Dar 
Aristofan  veghiază. 

InpiesaNorii,  el  expune  indignării  generale  această  temerară 
inovaţie  corupătoare  de  suflete.  De  data  aceasta  tânărul  autor 
face  un  proces  în  toată  regula,  artei  decadente  a  tragicului, 


9  In  versul  18. 

2)  Gf.  Decharme,  op. cit.,  pag. 233. 


3)  Andromaca,  175. 

şi  ocazia  era  cu  atât  mai  nimerită  cu  cât,  erau  puşi  unul 
alături  de  celalt,  cei  doi  corifei  ai  libertinajului  radical. 

Naturalismul  exagerat  al  nouei  tragedii — ne  dă  comicul 
să  înţelegem  —  cu  perversa  ei  curiozitate,  cu  analiza  ei  deza- 
gregantă,  conţine  un  virus  primejdios,  mai  ales  pentru  su¬ 
fletul  generaţiei  tinere.  Vinul  tare  şi  sănătos  al  vechei  tra¬ 
gedii,  superbe  în  etosul  ei  simplu,  era  pe  cale  să  fie  înlocuit 
cu  o  licoare  subtilă,  dar  otrăvitoare  de  spirit  şi  de  simţuri. 
Că  maestrul,  ispititor  ca  o  sirenă,  era  cel  mai  rafinat  şi  subtil 
artist:  oopcbravog'1),  comicul  concede  fără  şovăială,  dar  toc¬ 
mai  asta  nu-i  poate  el  ierta.  întorc ându-i  o  sentinţă,  Aris- 
tofan  putea  să  răspundă  tragicului  cu  propriile  cuvinte  ale 
acestuia:  „Urăsc  pe  oamenii  prea  subt.ili“a). 

înţelepciunea  disertă  şi  eristică  era  arma  veninoasă  cu 
care  tragicul  neliniştit  şi  plin  de  fiere,  atăcâ  tot  ce  făcuse 
odată  gloria  şi  măreţia  Atenei,  punând  în  locul  credinţei 
robuste  şi  binefăcătoare,  îndoiala,  iar  în  locul  recunoaşterei 
cuminţi  a  tradiţiei,  nemulţumirea  şi  revolta  faţă  de  tot  ce 
există.  In  Bellerofon,  el  predică  fără  înconjur  desgustul 
pentru  viaţă3)  şi  ateismul4).  Eroul  care  spintecă  văzduhu¬ 
rile,  spre  a  explora  cerul,  nu  e  decât  un  simbol  al  avântu¬ 
lui  neastâmpărat  şi  nefericit,  care  îndeamnă  pe  oameni 
să-  şi  ia  sborul  către  regiunile  mai  curate  ale  gândului.  Insă 
Euripide  nu-şi  face  iluzii:  el  lasă  pe  eroul  său  temerar  să 
sfârşească  mizerabil,  vrând  oarecum  să  ne  spue  că  curajul 
de  a  te  desrădăcinâ  din  mediul  în  care  ai  trăit,  e  totdeauna 
împreunat  cu  multe  şi  mari  riscuri. 

S’ar  părea  îndrăsneaţă  o  apropiere  între  această  monu¬ 
mentală  tragedie  şi  între  cadrul  Norilor;  dar  ea  nu-i  lipsită 
de  orice  probabilitate.  Socrate  e  şi  el,  în  felul  lui,  un  Belle¬ 
rofon.  Cu  acesta  are  el  comun  impietatea  faţă  de  zei.  Apoi 
invenţiunea  ingenioasă,  la  care  recurge  comicul,  când  ne  în¬ 
făţişează  pe  sofist  făcând  excursii  aeriene  în  coşul  lui  spân¬ 
zurat  în  văzduh,  se  poate  foarte  bine  să  fi  jucat  rolul  unei 


b  Norii  1381. 

2)  Nauck,  fr.  02. 


3)  Nauck,  fr.  287  v.  2. 

4)  Nauck,  fr.  288. 

parodii  după  avântatul  călăreţ  al  Pegasului,  după  cum  pe 
de  altă  parte,  se  poate  ca  scena  finală  cu  incendiul  „idea- 
torului"  din  Norii,  să  fi  fost  inspirată  după  grandiosul  ta¬ 
blou  final,  care  ne  înfăţişează  pe  Faeton  în  gigantica  lui 
cădere  din  carul  aprins  de  razele  lui  Helios.  Şi  Socrate  e  în 
felul  lui  un  ,,Himmelsturmer‘£  ca  şi  Bellerofon,  iar  fumul 
dela  magherniţa  lui  miroase  cam  la  fel  cu  cel  ieşit  din  scru¬ 
mul  eroului  prăvălit  din  cer.  In  orice  caz  nu  e  exclus,  ca  acest 
decor  să-i  fi  fost  sugerat  în  parte  şi  de  mai  sus  numitele 
tragedii  spectaculoase,  mai  ales  că  Grecii  avuseseră  rafinăria 
artistică  de  a  pune  reprezentările  comice  alături  de  cele 
tragice.  In  felul  acesta,  comedia  —  cu  minunatul  ei  mijloc 
plastic,  parodia  —  servea  ca  un  fel  de  xd'd'agoig  —  o  descăr¬ 
care  a  efectelor  prea  puternice,  acumulate  prin  tragedie, 
tocmai  prin  acest  contrast  nimicitor,  care  scoborâ  cu  un 
infinit  spirit,  produc ţiunile  muzei  hypertragice  a  lui  Euri- 
pide,  la  nivelul  vulgar  al  vieţii  de  stradă  din  Atena.  Dacă 
tragedia  —  mai  ales  în  forma  ei  specifică  euripideană —  ofe¬ 
rea  primejdia  să  împingă  publicul  mai  receptiv  spre  exal¬ 
tare  (Uberschwăngliehkeit)  şi  sentimentalism,  comedia  lui 
Aristofan,  prin  barocul  parodiilor  sale,  era  leacul  cel  mai  apt 
să  curarisească  sufletele  prea  încordate  de  patosul  tragic. 
Cu  atât  mai  mult  trebue  să  fi  gustat  contrastele  neprevă¬ 
zute,  spectatorii  culţi  —  acei  pe  care  Aristofan  îi  numeşte 
oocpoi  —  când  aveau  prilejul  să  vadă,  transformate  prin  o 
prismă  grotescă,  toate  pasagiile  mai  impresionante  din  opera 
uriaşului  artist,  care  dispunea  de  resurse  scenice  nebănuite 
şi  de  mijloace  verbale  ner-unoscute  până  atunci.  Căci  era  prin 
excelenţă  ,,disert“  acest  bastard  al  muzei  tragice  şi  Aristofan 
e  neobosit  în  a  relevă  acest  defect  —  sau  calitate  —  a  ar¬ 
tistului,  care  a  înlocuit  sentimentul  masiv  prin  cuvântul 
subtil  şi  elocvent1). 


M  Chiar  în  fragm.  din  prima  re-  terai  fr.  376  —  (Froehde,  Tech- 

dacţie  a  Norilor,  comicul  scoate  nik  der  altattischen  Kom.,  pag. 

în  relief  această  trăsătură  a  tra-  114). 
gediilor  lui  Euripide.  Nefelai  pro- 

E  semnificativ  că  in  această  comedie  din  423,  în  care 
pentru  prima  oară  sunt  oarecum  puşi  alături  cei  doi  repre¬ 
zentanţi  mai  de  seamă  ai  raţionalismului  decadent,  Fidi- 
pide — tânărul  cu  cultură  modernă  —  când  recită  tatălui 
său  pasagiile  cele  mai  scandaloase  din  tragedia  maestrului 
la  modă,  e  înfăţişat  ca  venind  direct  dela  şcoala  lui  Socrate. 
Deci  la  ideatorul  acestuia  a  învăţat  el  să  pue  mai  presus 
de  orice,  noua  artă  corupătoare.  Comicul  stabileşte  fără  nici 
un  înconjur,  legătura  dintre  sofist  şi  poetul  filosof. 

Nu  e  departe  de  ioc  presupunerea,  sub-înţeleasă  de 
Aristofan,  că  tragicul  a  suferit  influenţa  dascălului  desculţ, 
sau  că  în  orice  caz  înrudirea  de  spirit  între  cei  doi  corifei 
era  foarte  mare.  De  altfel  el  trage  consecinţa  şi  ne  spune  — 
cum  au  să  spue  şi  alţi  comici1)  —  că  Socrate  însuşi  e  inspi¬ 
ratorul  acestor  tragedii  „guralive" 2).  Se  vede  că  încă  de  a- 
tunci  circula  svonul  —  fără  nici  un  temei  —  că  Euripide  s‘a 
lăsat  influenţat  de  Socrate  în  concepţia  dramelor  sale. 

In  treacăt  fie  spus,  e  caracteristică  această  constatare 
prin  aceea  că  ne  dovedeşte  că  în  vremea  de  care  e  vorba, 
Socrate  era  o  personalitate  cu  un  relief  deosebit,  de  vreme 
ce  cronica  răutăcioasă  a  timpului  nu  şovăe  să  ni-1  arate  ca 
un  fel  de  Mentor  al  marelui  tragic. 

Pe  Euripide,  comicul  nu-1  uită  de  tot  nici  în  422,  când 
reprezintă  Viespile.  El  încadrează  în  rama  iambilor  săi 
răutăcioşi,  frânturi  de  versuri  din  dramele  mai  deochiate 
ale  filosofului  scenei.  In  deosebi  scoate  în  relief  expre¬ 
siile  caracteristice  prin  preţiositatea  lor,  cari  apăreau  într’o 
lumină  cu  atât  mai  crudă,  cu  cât  contrastul  era  mai  isbitor. 
Expresiile  pretenţioase  aveau  un  efect  cu  atât  mai  iresistibil 
cu  cât  erau  puse  în  gura  unui  personagiu  mai  trivial.  Şi  mai 
ales  trebue  să  fi  fost  gustate  cu  delicii  de  publicul  rafinat, 
acele  jocuri  de  gândire  rezultate  din  întrebuinţarea  unei 
maxime  euripideene,  într’o  accepţie  şi  într’o  ocazie  cu  to¬ 
tul  neaşteptată,  cum  sunt  mai  toate  acele  perle  pe  care 


1)  Teleclide,  frg.  39.  40  (Bergk).  ţie),  frg.  376. 

2)  Aristof.,  Norii  (prima  redac- 

comicul  le  împrumuta  din  Hipolit1),  Cretanele2)  Steneboea3). 
Intr’un  loc  se  leagă  iar  de  Pegasul4 5)  lui  Bellerofon  —  una 
din  tragediile  pe  care  comicul  le  parodiază  de  preferinţă  — 
şi  în  altul  face  o  aluzie  răutăcioasă  la  drama  Ion"'),  una 
dintre  piesele  cele  mai  complicate  şi  mai  senzaţionale  ale 
tragicul  ui. 

„Pacea",  reprezentată  in  4 21,  e  caracteristică  prin  largul 
loc,  pe  care  îl  ocupă  în  ea  parodia  aceleiaşi  piese — Belle¬ 
rofon —  care  se  vede  că  făcuse  o  deosebită  impresie6)  atât 
asupra  lui  Aristofan  cat  şi  a  publicului  său,  de  vreme  ce 
trebue  să  admitem  că  tânărul  autor  presupunea  că  trage¬ 
dia  era  destul  de  bine  cunoscută  de  auditorii  săi:  numai 
astfel  putea  fi  sigur  de  o  înţelegere  din  partea  acestora.  Ca 
şi  îndrăzneţul  erou  al  spectaculoasei  drame,  eroul  comediei, 
Trvgeu,  se  sue  în  cer  pe  un  cărăbuş  —  „Pegăselul"  lui  - — 
spre  a  cere  dela  Jupiter  mult  dorita  pace, 

E  probabil  că  întreaga  piesă  e  împletită  cu  versuri  din 
originalul  parodiat,  cu  care  din  nefericire  nu  mai  putem 
azi  compara  caricatura. 

Un  lucru  însă  putem  constata:  Aristofan  începe  acum 
să  ia  cunoştinţă  de  filosofia  naturală  a  lui  Euripide.  Răs¬ 
punsul  lui  Trygeu  la  întrebarea7)  pe  care  i-o  face  sclavul, 
relativ  la  peripeţiile  minunatei  lui  călătorii,  e  o  aluzie 
vizibilă  la  „eterul",  de  care  făcea  atât  de  mult  caz  tragicul, 
influenţat  de  vaporoasa  filosof  ie  a  lui  Diogene  din  Apollonia. 
Obseivaţia  e  plină  de  interes,  pentru  că  ea  ne  arată  că  vaj¬ 
nicul  comic  descoperea  încetul  cu  încetul  trăsături  mai  noui 
şi  mai  profunde  la  autorul  Hecubei,  sau  în  orice  caz  ţinea 
să  le  prezinte  publicului  pe  rând,  una  câte  una. 

încă  o  observaţie,  care  se  degajează  din  cercetările  de 
până  acum,  pare  a  fi  aceea  că  Aristofan  procedează  por¬ 
nind  mai  întâi  dela  trăsăturile  externe,  materiale,  oarecum 

x)  Vers.  748.  6)  Atât  prin  filosofia  ei  (v.Nestlâ, 

2)  Vers.  760.  Eurip.,  34)  cât  şi  prin  originalita- 

3)  Vers.  1074  ;v.  frg.  666.  Nauck.  tea  şi  puterea  concepţiei. 

4)  Vers.  757.  7)  Vers.  827  şi  832  din  ,,Pacea“. 

5)  Vers.  1405. 

pipăibile,  pentru  ca  încetul  cu  încetul  să  scoată  apoi  în  re¬ 
lief  laturea  morală  —  din  punctul  lui  de  vedere,  mai  bine 
zis,  imorală  —  a  poetului  pe  care  ţinea  cu  orice  preţ  să-l 
compromită. 

Dar  pe  lângă  trăsăturile  intrinsece  ale  nouei  arte  deca¬ 
dente,  comicul  nu  uită  să  ne  atragă  atenţia  şi  asupra  ino¬ 
vaţiilor  şi  ingredientelor  eterogene,  prin  care  Euripide  strică 
nu  numai  tragedia,  ci  şi  suportul  acesteia,  muzica.  Căci 
precum  există  în  tradiţia  comediei  o  critică  susţinută  la 
adresa  nouei  concepţii  decadente  a  tragediei,  tot  aşa  comedia 
era  duşmana  stăruitoare  a  tot  ceeaec  se  chema  inovaţie 
în  muzică.  Una  din  resursele  muzicale,  pe  care  o  introdu¬ 
sese  Eiuipide,  şi  pentru  care  avea  —  se  pare  —  o  deosebită 
predilecţie,  constă  din  aşa  numitele  „monodii"  1),  un  fel  de  arii 
mai  lungi  cântate  de  un  solist.  Prin  caracterul  lor  aparte  — 
dulceag  şi  sentimental,  ar  fi  zis  Aristofan,  —  prin  pre¬ 
ponderenţa  pe  care  o  acordau  muzicei2),  ele  erau  menite 
să  strice  atât  tragedia  cât  şi  muzica. 

Cu  puţin  înainte  de  splendida  comedie  „Pasările"  (41 4)  — 
într’un  interval  de  aproximativ  doi  ani  —  Euripide  repre¬ 
zentase  Troenele,  Polyidos,  Moleagru,  Pleisthene  şi  Pala- 
mede.  De  aceea  n’o  să  ne  surprindă,  că  în  comedia  din  acest 
an  (41 4)  o  să  întâlnim  mai  ales  aluziuni  la  sus-numitele  piese. 
Astfel,  într’un  loc  3),  Aristofan  parodiază  un  vers  din  Meieagru, 
când  e  vorba  să  scoată  în  relief  efeminarea  lui  Clistene.  E 
de  crezut,  că  apropierea  era-  făcută  şi  cu  gândul  răutăcios, 
de  a  compromite  teoriile  din  opera  lui  Euripide,  relative 
la  problemele  „femeniste",  căci  tragicului  îi  plăcea  să  stărue 
asupra  înfăţişării,  pe  care  ar  prezenta-o  un  stat  guvernat 
de  femei.  De  altfel  gândul  nu  era  prea  straniu  la  un  poet, 
care  locuia  intr’un  oraş  patronat  de  o  zeiţă4). 

Apoi  nu  e  exclus  că  autorul  Pasărilor  când  s’a  h oţărî t 


x)  Cf.  v.  1012.  3)  Gf.  Nauck.  frg.  526. 

2)  „Euripide  a  transformat  tra-  4)  V.  829. 

gedia  în  operă“,  Nestle,  op.  cit., 

pag.  396.,  n.  94. 

să  facă  împreună  cu  eroii  săi  o  călătorie  în  aceste  regiuni 
nebuloase  ale  „eterului",  s’a  lăsat  atras  de  albastrul  vag 
unde  se  complăcea  atât  de  mult  fantezia  tragicului,  specu¬ 
laţia  filosofului  şi  avântul  poeţilor  ditirambici,  de  talia  lui 
Ivinesias.  Căci  e  uşor  de  recunoscut,  că  această  peregrinare 
prin  văzduhul  inconştient  a  fost  făcută  şi  cu  intenţia  să 
ridiculizeze  pe  toţi  acei  inspiraţi  cu  capul  în  nori1),  în  arta 
cărora  se  ascundea  —  după  credinţa  comicului  —  şi  o  bună 
doză  de  afectare  şi  şarlatanie  literară.  Iar  la  baza  acestei 
ficţiuni  azurii  —  pe  care  se  bazează  comedia  din  414  —  se 
mai  găsea  şi  un  simbol:  eterul  acela  —  din  care  unii  in 
văţaţi  făcuseră  elementul  primar  al  lumii,  spre  marea  sa¬ 
tisfacţie  a  fiului  zarzavagioaicei  —  ajunsese. să  ia  locul  zeilor, 
in  credinţa  cărora  fusese  crescut  Atenianul,  din  tată  în  fiu. 
E  foarte  caracteristic  în  privinţa  aceasta  micul  dialog  dintre 
Prometeu  şi  Pistheterus a) :  „A  pierit  Z.eus",  îi  spune  cel 
dintâiu,  îndrăzneţului  explorator.  Iar  la  mina  mirată  a 
acestuia  din  urmă,  răspânditorul  focului  printre  oameni  răs¬ 
punde  cu  cuvintele  pline  de  înţeles:  ,,de  când  voi  v’aţi  stră¬ 
mutat  locuinţa  in  aer“ ,  — cuvânt  care  împreună  cu  terme¬ 
nul  „eter"  slujea  Ini  Euripide  să  însemne  principiul  guver¬ 
nator  al  universului.  Căci  în  locul  zeilor,  sublimi  în  plasticitatea 
lor  strălucitoare,  raţionalismul  modern,  mână  în  mână  cu 
poezia  filosofantă,  pusese  eterul  searbăd  şi  nebulos,  în  care 
puteau  să  se  plimbe  în  voe  toate  abstracţiile  anemice  ale 
sofiştilor  şi  filosofastrilor  din  Atena. 

Eterul  împreună  cu  alte  fantome 3)  ca  „raţiunea" 
şi  „natura",  interpunându-se  între  zei  şi  oameni,  avea  să 


*)  Precum  face  în  lit.  germană 
un  Gruppe  în  comedia  ,,Die  Win- 
dets,  inspirată  de  altfel  tot  din 
Aristof,  care  putea  să  exclame  cu 
eroul  susnumitului  autor:  „Welche 
Welt,  in  der  ich  schwebe!  Ha,  das 
Allgemeine  nur:  Weh:  ich  bin  ab- 
strakt  geworden“  (v.  Siiss,  Arist. 
und  die  Nachwelt,  149). Sau :  ,,Dik- 
ken  Schwindels  wolk’ge  Wogen 


Haben  die  Welt  umstrickt,  umzo- 
gen!“'  (ibidem,  pag.  152),  ori, 
,,Etwas  lustig  Vogelblut 
Thut  den  schweren  Menschen 

gut, 

Und  Ruh  ist  ihnen  Dâmmerung, 
Das  Dunkel  Tiefe,  der  Schwin- 
del  Schwung“  (p.  152). 

2)  Pasările,  v.  1513-14. 

3)  Norii,  825. 

facă  pe  cei  dintâi  să  piară  de  inaniţie1),  căci  fumul  jertfelor 
muritorilor  era  închinat  acuma  numai  văzduhului,  cu  pasă¬ 
rile  lui  „cântătoare“  şi  „necântătoare"  2). 

Această  comedie  fantastică  se  găteşte, ca  si  celelalte,  cu 
zdrenţe  din  opera  tragicului  eteric,  la  adresa  căruia  sunt 
îndreptate  versurile  932 — 50,  la  recitarea  cărora  nici  un  vi¬ 
zitator  al  teatrului  nu  se  putea  împiedică  de  a-şi  aduce  aminte 
de  cel  mai  lamentabil  dintre  lamentabilii  eroi  ai  lui  Euri¬ 
pide,  de  Telef.  Pe  alocuri,  câte  un  citat  viclean  din  recentul 
,,Pleisthene“3),  sau  comparaţii  neaşteptate  cu  soarta  nefe¬ 
ricită  a  vreunui  personagiu  din  „Likymnios"4),  ori  aluzii  la 
zguduitoarele  drame  „Antiope"5)  şi  „Andromeda" 6),  trebue 
să  fi  provocat  un  haz  nespus  la  cunoscătorii  Muzei  pesimiste 
a  melancolicului  filosof  al  scenei,  la  care  se  va  fi  gândit  co¬ 
micul,  când  vorbeşte  de  ac  el  poet  oocpbg 7) ,  c  e  doreşte  să  fie  admis 
şi  el  printre  locuitorii  noului  oraş  aerian.  „2og)dg“  era  pentru 
Aristofan  tragicul  prin  excelenţă,  pentru  că  opera  acestuia, 
nu  era  —  după  părerea  lui  —  isvorîtă  din  o  inspiraţie  spon¬ 
tană,  de  adevărat  artist,  ci  era  rodul  unei  munci  conştiente 
şi  penibile8),  care  dădea  tragediilor  sale  un  aer  factice.  Co¬ 
micul  se  pare  că  a  recunoscut  marele  talent  dramatic  şi  sti¬ 
listic  al  antagonistului  său,  dar  nu-i  va  fi  recunoscut  nici¬ 
odată  scânteia  divină  a  geniului.  In  preocuparea  pentru  fi- 
losofie  a  autorului  Melanippei,  el  va  fi  văzut  un  element 


*)  Pasările,  1520. 

2)  Cum  era  Socrate. 

3)  Frag.  630,  Nauck. 

4)  V.  1242.  V.  Nauck,  Fragm. 
Eurip.,  pag.  126,7 

5)  V.  1372.  Cf  .Nauck,  frag.  188. 
Dacă  apropierea  făcută  de  Nauck 
e  justă  —  atunci  „Antiope”  tre¬ 
bue  datată  cu  doi  trei  sau  patru 
ani  mai  înainte  de  cum  o  datează 
Wil.  (Anal.  Eurip.),  care  o  pune 
în  anul  411-8  (v.  Nestle.  op.  cit. 
pag.  380). 

6)  V.  348.  Cf.  Nauck,  fr.  121.  Re¬ 


lativ  la  Andromeda,  care  după  cro¬ 
nologia  stabilită  de  Wilamowitz, 
e  pusă  in  412,  aceeaş  observaţie  ca 
şi  mai  sus.  „Pasările”  s’au  dat  în 
414;  dacă  versul  în  chestie  (348) 
conţine  o  aluzie  la  această  trage¬ 
die,  apoi  ea  trebue  să  fi  fost  ju¬ 
cată,  cel  mai  târziu,  în  415. 

7)  Pasările,  v.  934. 

8)  Longinus,  de  subl.  lib.  15,  3. 
„Euripide  e  cel  mai  laborios  (tra¬ 
gic)  :  deşi  era  foarte  puţin  înzes¬ 
trat  de  la  natură,  elşt-a  silit  jiroa 
ca  să  ajungă  tragic”. 

străin  de  arta  dramatică.  Tot  astfel  si  în  acele  disertatiuni 

■»  > 

sofistice  pro  si  contra,  in  care  tragicul  discută  locurile  co¬ 
mune  ale  şcoalelor  sofistice.  De  aceea,  cu  toată  desfăşurarea 
de  resurse  dramatice  ingenioase,  şi  cu  tot  decorul  lui  sen¬ 
zaţional,  Euripide  îi  va  fi  părut  „rece"  (gtycov)1)  ultraspon- 
tanului  alumn  al  Muzei  comice. 

Anul  literar  412  fusese  însemnat  prin  tragedia  Andro- 
meda,  care  se  pare  c’a  avut  un  succes  strălucit.  Sholiastul 
o  numeşte  cea  mai  frumoasă  dintre  piesele  lui  Euripide,  şi 
despre  entusiasmul  delirant  pe  care  îl  provocă  această  emo¬ 
ţionantă  meio-dramă,  cu  multă  vremeîn  urmă,  ne  povesteşte 
şi  Lucian  lucruri  interesante2).  Trebue  să  admitem  că  şi  în 
acest  an,  impresia  lăsată  de  tragedia — care  de  data  asta 
va  fi  fost  mai  mult  o  „operă"  cu  multe  arii  sentimentale  — 
a  fost  tot  aşa  de  profundă,  ca  şi  aceea  pe  care  piesa  o  făcuse 
asupra  spectatorilor  din  Abdera,  şi  că  Aristofancând  a  scris 
Lysistrata  va  fi  întâlnit  şi  el  pe  vreun  Atenian  bolnav  de  frigul 
tragic,  cântând  aria  ,,0  Eros,  tiran  al  zeilor  şi  al  oamenilor"  3). 
Probabil  că  în  412  au  făcut  Atenienii  cunoştinţă  la  teatru 
cu  sentimentul  dragostei  de  femee,  şi  asta  datorită  Andro- 
medei  lui  Euripide. 

Comoţiunea.care  a  zguduit  atunci  sufletul  spectatorilor, 
făcând  să  vibreze  în  el  coarde  cu  totul  nouă,  trebue  să  fi 
fost  tot  aşa  de  intensă,  ca  aceea  provocată  de  „Nouvelle 
Heloiise"  a  lui  Rousseau,  în  timpul  său.  Căci  tragicul — care 
a  schimbat  mitologia  în  psichologie 4),  —  descoperise  dra¬ 
gostea  ideală,  iubirea  cavalerească  a  bărbatului  pentru 
femee. 

In  Lisistrata,  Aristofan  nu  face  decât  să  ne  prezinte 
—  între  alte  lucruri  —  tocmai  „verso"  al  acestui  sentiment, 
care  cutremură  pe  zei  şi  pe  oameni.  Şi  ce  contrast  mai  năz¬ 
drăvan  se  poate  închipui,  decât  acela  dintre  Andromeda 
şi  Lisistrata? 

x)  Pasările,  v.  936:  epitetul  se  3)  Nauck,  fr.  132. 


raportă  —  sunt  încredinţat  —  la 
Euripide. 


2)  Lucian,  De  hist.  conscr.  c.  I. 


4)  Weil  (  Sept  tragedies  d’Euri- 
pide,  p.  675)  citat  după  Nesţle, 
Eurip.,  p.  639. 

Apoi,  comicul  mai  ţine  să  dea  şi  o  desminţire  antago¬ 
nistului  său,  care  îşi  făcuse  o  specialitate  din  a  prezenta 
pe  scenă  femei  învinse  de  atotputernica  dragoste.  In  pa¬ 
rodia  lui,  comicul  spiritual  avea  să  ne  înfăţişeze  pe  femeile 
sănătoase,  cari  ştiu  să  „răpue  pe  Cypris"1),  şi  să  nu  se  lase 
în  prada  patimei. 

Ce  efect  iresistibil  va  fi  făcut  tirada  „înţeleptei  Me- 
Janippe"2)  în  gura  întreprinzătoarei  şi  isteţei  Lisistrata, 
ori  delicatul  vers  „tragic"  „mi-e  greu  să  tac  şi  nici  nu  pot  să 
spun  ce  vreau"3)  — pe  care  îl  bănuim  pronunţat  de  Fedra  sau 
Steneboea  într‘o  situaţie  extrem  de  gingaşă,  — întrebuinţat 
de  eroina  comediei  într’o  împrejurare  de  un  realism  rabe- 
laisian 4)  ? 

Dar  farsa  bufă  din  411  —  care  fireşte  mai  cuprinde  şi 
alte  ecouri5)  din  teatrul  lui  Euripide  —  nu  e  nici  pe  departe 
aşa  de  bogată  în  parodii  şi  aluzii  la  tragedia  contemporană, 
ca  piesa  „Sărbătorile  Demetrei",  jucată  de  altfel  în  acelaş  an 
cu  Lisistrata. 

Pe  drept  sau  pe  nedrept,  filosoful  scenei  avea  reputaţia 
de  misogvn.  E  adevărat,  că,  după  opera  lui  —  în  care  se 
ocupă  mai  mult  de  femei  —  observaţiile  răutăcioase  la  adresa 
acestora  erau  foaite  dese6).  Dar  nu  e  mai  puţin  adevărat,  că 
nici  unul  din  gânditorii  greci  nu  le  luase  apărarea  mai  des7) 
şi  mai  călduros  ca  el.  Fapte,  că  una  din  trăsăturile  cele  mai 
pregnante  ale  caracterului  său  —  aşa  cum  şi-l  reprezentau 
contemporanii — era  tocmai  această  ură  împotriva  sexului 
asuprit.  Aşa  se  explică  critica  în  mare  parte  îndreptăţită 
şi  susţinută  de  altfel  prin  citate  exacte  —  pe  care  Ari  st  of  an  o 
pune  în  gura  femeei  cese  plânge  de  trista  reputaţie8),  pe  care 


x)  Hipolit,  v.  401. 

3)  V.  1124  şi  următ.  din  Lys. ;  v. 
frg.  487  la  Nauck, 

3)  V.  713  din  Lisistr. ;  cf.  frg. 
876  la  Nauck. 

4)  V.  713  din  Lisistr. 

5)  Telef.,  Andromeda  (v.  963), 
Erechteu  (v.  1135). 

6)  Cf.  Nestle,  op.  cit.,  pag,  259  şi 


următoarele 

7)  Vezi  Nestle  op.  cit..,  pag.  241 
şi  mai  ales  frumosul  frg.  din  Me- 
lanippe  la  Nauck  frg.  501. 

8)  Foenix,  frag.  801  Nauck;  An- 
dromaca,  v.  269  şi  următ;  Nauck 
frag.  1045;  Hipolit,  v.  616  şi  ur¬ 
măt.;  Hecuba,  v.  1178,  etc. 

le-a  făcut-o  Euripide  fiicelor  lui  Erechteu.  Tocmai  de  aceea 
e  tragicul  tras  la  răspundere  şi  în  primejdie  să  fie  osândit. 
Spre  a  scăpă  de  încurcătura  în  care  se  află,  el  recurge  la 
ajutorul  socrului  său,  IVlnesilohos,  şi  această  situaţie  drama¬ 
tică  dă  prilej  comicului  să  introducă  în  „ Serbările  Demetrei" 
o  admirabilă  parodie  a  tragicilor  decadenţi,  în  general,  şi  a 
piesei  „Andromeda"  în  special.  Faptul  că  autorul  comic  a- 
cordă  un  loc  aşa  de  larg  acestei  parodii,  ar  fi  el  singur  încă  o 
dovadă  de  răsunetul  pe  care-1  găsise  în  public  frumoasa 
„operă"  Andromeda. 

E  nesecată  fantazia  lui  Aristofan  în  a  găsi  apropieri 
comice  cu  modelul  său,  şi  el  nu  uită  să  utilizeze  în  carica¬ 
tura  sa  cea  mai  nouă  invenţie  a  artei  scenice  a  tragicului 
—  ecoul,  —  care  se  vede  că  stârnise  multă  senzaţie.  Trebue 
să  ne  închipuim  la  acest  text  fără  pereche  al  parodiei,  şi  o 
muzică  în  ,, scherzo",  adecvată  situaţiei  —  şi  împletită  cu 
„rulade"  şi  „variaţii"  după  moda  nouă,  ca  să  putem  să 
gustăm  măcar  în  imaginaţie  efortul  zgomotos  al  farsei  genia¬ 
lului  bufon.  Piesa  mai  era  înviorată  între  altele  şi  prin 
personajul  delicatului  Agathon,  umil  din  efeminaţii  Atenei  ai 
marii  revoluţionari  ai  tragediei.  Acesta  ni  se  recomandă  prin 
cuvintele1)  pline  de  adânc  înţeles,  că  artistul  îşi  compune 
obiceiurile  după  opera  sa,  ceeace  vrea  să  zică,  că  un  artist 
îşi  conrupe  sufletul  făcând  artă  decadentă,  dându-ne  să  în¬ 
ţelegem  că  şi  reciproca  poate  fi  adevărată:  un  suflet  corupt 
nu  poate  da  decât  opere  corupătoare, — profesând  adevărul 
incontestabil  că  ar  fi  o  legătură,  intimă  între  poet  şi  poezia  lui. 

Noua  tragedie  —  afară  de  alte  merite  contestabile  -- 
avea  însă  o  calitate  care  a  impus  şi  lui  Aristofan:  magia  sti¬ 
lului.  Aceşti  „decadenţi"  erau  mari  şlefuitori  ai  limbe^-şi 
fără  ei  nu  ar  fi  fost  posibil  nici  un  Isocrate,  nici  Platon  şi  nici 
Demosthene.  De  aceea  complimentul  pe  care  i-1  adresează 
lui  Euripide,  gardianul  scit:  „o,  ce  gură  mai  dulce  ca  mierea 
atică"2),  poate  fi  socotit  ca  sincer.  Aceasta  nu-1  împiedecă 
însă  pe  comic,  să  accentueze  cu  atât  mai  mult  părţile  vătă- 

.  jţ.  V  .  \ 

2)  Thesmof.,  v.  1206. 

'  ţ-  •  -  ‘ ,  4f  • 


M  Thesmof.;  v.  148—152. 

mătoare  din  opera  lui  Euripide.  Chiar  cu  prilejul  acestei 
reprezentări  din  411,  el  îl  denunţă  opiniei  publice,  ca  ateu 
şi  propagandist  al  ateismului1).  Acuzaţia  nu  era  de  loc 
uşoară  într’un  oraş,  unde  există  pedeapsa  cu  moarte  pentru 
impietate,  „ăosfisia1 ,  şi  unde  —  nu  de  mult — Diagoras  din 
Melos  fusese  osândit,  iar  pe  capul  lui  se  pusese  un  preţ, 
tocmai  pentru  motivul  că  era  ateu.  Pe  Euripide  însă  l’au 
ocrotit  Muzele.  Concetăţenii  săi  i-au  iertat  multe,  pentru  că 
şi  el  de  multe  ori  îi  desfătase  cu  minunatele  sale  tragedii. 
Dar  acuzaţia  lui  Aristofa.n  rămâne  în  picioare,  caracteristică 
prin  vehemenţa  şi  gravitatea  ei,  constituind  una  din  cele 
mai  bune  probe  că  autorul  Norilor  nu  glumea  întotdeauna, 
sau  nu  se  mulţumea  numai  să  glumească.  Sofiştii  şi  poeţii 
filosoli  distrugeau  vechii  zei  şi  ruinau  cultul  prin  specula- 
ţiunile  lor;  de  aceea  oricât  de  barocă  ar  fi,  nu  e  cu  totul 
lipsită  de  temeiu  plângerea  florăresei2),  care  se  vaită  că,  din 
pricina  lui  Euripide,  nu  mai  poate  să  vândă  cununi  credin¬ 
cioşilor,  pentru  că  numărul  acestora  se  micşora  văzând  cu 
ochii,  sub  influenţa  dezagregantă  a  raţionaliştilor.  Pe  aceştia 
îi  pecetluia  poporul  ortodox  cu  numele  de  „atei",  deşi  de 
fapt  cei  mai  mulţi  din  ei  nu  erau  negatorii  ori  cărei  divinităţi, 
ci  căutau  mai  de  grabă  să  înlocuiască  politeismul,  care  nu 
mai  corespundea  culturii  moderne,  cu  un  monoteism  bazat  pe 
raţiune.  Dar  aceşti  adepţi  şi  închinători  ai  unui  singur  zeu, 
nu  aveau  nici  un  altar  3),  la  care  să-şi  cinstească  divinitatea,  şi 
de  aceea,  cu  drept  cuvânt,  ei  treceau  de  atei  în  faţa  mulţi- 
mei,  care  nu  se  putea  deocamdată  ridica  la  o  concepţie 
religioasă  mai  înaltă. 

Un  specimen  din  această  filosofie  naturală,  ale  cărei 
roade  nu  pot  fi  decât-  rele,  ne  dă  comicul  —  în  forma  unei 
parodii,  bine  înţeles — chiar  la  începutul4)  comediei  din  411, 
„Serbările  Demetrei“,  unde  ne  înfăţişează  pe  Euripide  dis¬ 
cutând  teoria  „eterului",  a  naşterii  fiinţelor,  şi  alte  pro- 


*)  Thesmof.,  v.  456.  următoarele. 

2)  Thesmof.,  v.  442.  4)  Thesm.,  v.  1 — 21. 

3)  Nestle.,  op.  cit.,  pag.  145  şi 

bleme  capitale,  cam  în  acelaş  fel, în  care  Socrate  explică  sis¬ 
temul  său  naturalist  lui  Strepsiade  cel  greu  de  cap.  Şi  după 
cum  ţăranul  din  Norii,  după  ce  a  mâncat  bătae  dela  fiul  său, 
conform  preceptelor  nouei  filosofii,  are  prilejul  să  vadă  la  ce 
urmări  poate  duce  şcoala  modernă,  tot  astfel  şi  Mnesi- 
lohos  în  Thesmoforiazusele,  când  ajunge  să  fie  brutalizat  de 
scitul  barbar  şi  se  vede  în  primejdie,  face  constatarea *)  du¬ 
reroasă,  că  învăţătura  lui  Euripide  nu  poate  aduce  cu  sine 
decât  rău. 

Comicii  vecbi  nu-şi  puneau  rezerve,  când  atacau  pe  ad¬ 
versarii  lor.  Exemple  de  cruzimea  acestor  atacuri  am  văzut 
mai  sus.  O  aluzie  veninoasă  atât  la  mama  tragicului2), cât  şi 
la  originea  lui  rurală3),  se  pare  că  făcuse  Aristofan  şi  în 
această  piesă.  Dar  numai  în  treacăt.  De  data  asta,  el 
face  din  comedia  lui  „Serbările  Demetrei“  un  adevărat  „pot- 
pourri“  din  opera  lui  Euripide:  „Telef“ 4),  „Foenix“  5)  „Pa- 
lamede"6),  „Steneboea“  7),  ,AMelanippe“  8),  ,,Erechteu“ 9), 
„Eol“10),  „Danae“ 11),  sunt  puse  rând  pe  rând  la  contribuţie. 
Dar  mai  cu  seamă  „Andromeda“ 12)  are  partea  leului,  în 
această  parodie  ce  avea  de  scop  să  prezinte  publicului  o  ca¬ 
ricatură  cât  mai  elocventă  a  misoginului,  care,  în  ciuda  tu¬ 
turor  atacurilor,  îşi  continuă  prodigioasa  lui  activitate.  In 
intervalul  de  şase  ani,  care  desparte  reprezentarea  „Sărbă¬ 
torilor  Demetrei“  de  apariţia, , Broaştelor“ 13)  tragicul  dăduse  la 
lumină:  Antiope,  Alcmeon  în  Corinth,  Ifigenia  în  Tauris, 
Ixion,  Fenicienele,  Melanippe  înţeleaptă,  Oinomaos,  Danae, 


')  Thesmof.,  v.  1017. 

frg.  491. 

2j  Thesmof.,  v.  289. 

9)  Thesmof.,  v. 

120. 

Nauck, 

3)  Thesmof.,  v.  456. 

frg.  571. 

4)  Thesmof.,  v.  519 ;  v.  frg.  712 

10)  Thesmof.,  v. 

177. 

Nauck, 

la  Nauck. 

frg.  28. 

5)  Thesmof.,  v.  413.  Nauck,  frag. 

u)  Thesmof.,  v. 

21. 

Nauck, 

801. 

frg.  325. 

6)  Thesmof.,  v.  848. 

12)  Thesmof.,  v.  1015- — 1122  şi  în 

7)  Thesmof.,  v.  407.  Nauck.,  genere  toată  comedia. 

frg.  667.  13)  Reprezentată  în  405. 

8)  Thesmof.,  v.  272.  Nauck, 

Temenizii,  Hypsipyle,  Temenos,  Chrysippos1)  şi,  probabil, 
şi  alte  tragedii  sau  drame  satirice,  despre  cari  nu  s’a  mai 
păstrat  nici  o  urmă.  Pare  că  opera  lui  din  acest  timp  se  ca¬ 
racterizează  prin  o  temeritate  crescândă.  El  se  simte  din 
ce  în  ce  mai  puţin  obligat  să  menajeze  credinţele  şi  convin¬ 
gerile  publicului  său,  care  — •  dacă  e  să  credem  cronica  vre¬ 
mii  —  a  protestat  în  mai  multe  rânduri  împotriva  îndrăs- 
nelii  poetului.  E  caracteristic,  că  mai  toate  cazurile,  in  cari 
spectatorii  s’ar  fi  revoltat  în  contra  radicalismului  artistu¬ 
lui,  sunt  localizate  de  legendă  in  aceşti  ani  din  preajma 
reprezentării  Broaştelor,  şi  mai  ales  în  anul  411.  Căci  afară 
de  tumultul  stârnit  în  teatru  de  nelegiuitul  vers  din  Hi- 
polit2)  (an.  428),  toate  celelalte  scandaluri,  la  care  se  zice 
că  ar  fi  dat  naştere  exagerata  sinceritate  (parrhesia)  a  lui 
Euripide,  sunt  puse  în  legătură  cu  piesele:  Danae3),  Mela- 
nippe  înţeleaptă4),  şi  Ixion5),  jucate  în  intervalul  sus-po- 
menit.  Dar  dintre  tragediile  scrise  de  poetul  „rural"  în 
această  perioadă,  cea  mai  importantă  prin  ecoul  pe  care  l’a 
trezit,  a  fost  —  probabil  —  Antiope.  Noua  dramă  era  un  fel  de 
justificare  a  operii  sale  de  până  acum,  un  răspuns  la  toate 
criticile  cari  i  se  vor  fi  adus  din  multe  părţi,  şi  mai  cu  sea¬ 
mă  decătre  Aristofan.  Antiope  cuprindea  procesul  dintre  idealul 
culturii  vechi  şi  al  celei  nouă.  In  ea  îşi  expunea  autorul  mo¬ 
tivele  cari  l’au  îndemnat  să  se  consacre  Muzelor  şi  să  aleagă 
o  viaţă  retrasă6),  închinată  artei  şi  contemplării,  în  locul 
vieţii  gălăgioase,  a  celor  cari  turburau  cetatea  prin  agitaţia 
lor  sterilă  şi  de  multe  ori  vătămătoare.  Acest  „otium  ele- 
gans",  din  care  adversarii  lui  îi  făceau  o  mare  vină,  e  mai 
rodnic  şi  mai  folositor  —  ne  spune  Euripide  —  decât  fră¬ 
mântarea  demagogilor  şi  a  politicianilor  răi,  egoişti  şi  ne¬ 
pricepuţi.  Şi  apoi  e  o  nebunie7)  să  te  expui  la  atâtea  riscuri 


M  Wilamowitz,  Analecta  Eu- 
ripidea. 

2)  V.  612. 

3)  Seneca,  ep.  115. 

4)  Nestlâ,  op.  cit.,  pag.  399.,  n. 


100. 

5)  Plutarh,  de  aud.  poetis,  c.  4. 

6)  Nauck,  frg.  194. 

7)  Nauck,  frg.  193. 

şi  neplăceri,  când  ai  putinţa  să  trăeşti  mulţumii,  în  societatea 
artei  consolatoare. 

Concepţia  aceasta  cam  egoistă x)  va  fi  scuzat-o  el  în  propriii 
săi  ochi  prin  aceea,  că-şi  va  fi  zis,  că  pentru  un  poet  ca  el  nu 
mai  e  loc  în  politică,  într’un  Stat  în  care  orişice  cetăţean  se 
credea  un  Alcibiade  în  miniatură. 

La  urma  urmei,  politica  ce  se  făcea  în  Atena  timpului 
său  se  vede  că  nu  era  de  cea  mai  bună  calitate,  de  oarece 
ea  a  adus  statul  la  ruina  din  404.  Apoi,  tragicul  va 
fi  fost  înclinat  să  vadă  în  demagogia  contemporanilor 
săi  mai  mult  expresia  unei  energii  vocale  necondusă 
de  raţiune,  căci  majoritatea  politic ianilor  vremii  erau 
inculţi,  sau  în  orice  caz  nu  posedau  o  cultură  aşa  cum 
o  înţelegea  autorul  Bacantelor. 

„Aşa  dar  e  fără  rost  învinuirea  pe  care  mi-o  aduceţi  voi 
—  le  replică  el  detractorilor,  prin  gura  lui  Amfion,  purtătorul 
său  de  cuvânt  —  căci  într’o  astfel  de  politică  nu  mă  pot 
amesteca.  Cugetătorul  sau  poetul  închis  în  camera,  sau  în 
peştera  sa,  poate  să  aducă  cetăţii  mai  mult  folos,  căci  cugetarea 
lui  prezidă  la  închegarea  şi  bunul  mers  val  Statului* 2),  iar  in¬ 
geniozitatea  spiritului  său  ne  dă  succesul  chiar  în  război. 

„Voi  mă  mustraţi, că  prin  arta  mea  efeminez3)  spiritul  şi 
trupul  concetăţenilor  mei,  şi  că  eu  însu-mi,  protagonistul 
unei  asemenea  arte,  nu  pot  fi  decât  un  efeminat.  Dar  voi 
uitaţi  că  invenţia  minţii  isteţe  şi  judecata  justă  e  mult  mai 
presus  decât  forţa  brutală  fizică4),  sică  ele  preţuesc  pentru 
voi  mai  mult  decât  toţi  învingătorii  şi  atleţii  pe  care-i 
admiraţi  la  jocurile  olimpice,  mai  mult  decât  politic ianii 
cu  voce  sonoră  şi  cu  gesturi  violente. 

„Ciudat  lucru!  Voi  mă  acuzaţi,  că  eu  pun  vorba  subtilă  şi 
amăgitoare5)  în  locul  faptei  concrete  şi  că  deprind  pe  oameni 
să  fie  guralivi6),  impertinenţi  şi  calculatori.  Dar  voi  nu 
băgaţi  de  seamă,  că  eu  sunt  cel  mai  tăcut  fiu  al  celei  mai 


p  Broaştele,  v.  1498.  4)  Antiope.  Nauck,  ibidem. 

2)  Antiope.  Nauck,  frg.  194.  6)  Antiope.  Nauck,  frg.  205. 

3)  Antiope.  Nauck,  frg.  199.  6j  Aristof.,  passim. 


ARISTOFAN  ŞI  EU  RI  PI  DE 


155 


elocvente  cetăţi,  şi  că  tiradele  mele  n’au  decât  pretenţia  să 
vă  obişnuiască  să  cugetaţi  bine  şi  să  atacaţi  cu  curaj  pro¬ 
blemele  noui,  pe  cari  vi  le  pune  timpul  cel  nou.  Puţini  ştiu 
să  aprecieze1)  ca  mine  tăcerea  fecundă  a  omului  de  ispravă, 
şi  nimeni  nu  vede  mai  bine  ca  mine  cât  rău  aduce  Statului2) 
vorbăria  vătămătoare  şi  răscolitoare  de  patimi. 

„Da,  arta  e  un  lucru  frumos,  şi  armonia  unui  vers 
graţios  e  dulce  ca  nectarul.  Insă  eu  sunt  conştient,  că  mai 
presus  de  cuvinte  stau  faptele  reale3)  şi  că  un  caracter  drept 
şi  cinstit4)  merită  totdeauna  locul  de  frunte. 

,, Şi  totuşi  arta  e  un  lucru  măreţ,  una  din  florile  cele  mai 
mândre  ale  vieţii;  fără  ea  traiul  mi-ar  fi  cu  neputinţă5),  căci 
ea-i  cel  mai  mare  bun  al  meu6).  Dacă  ea  mi-ar  sluji  numai 
mie,  într’un  scop  egoist,  ca  să-mi  umplu  zilele  şi  să  găsesc  o 
consolare  pentru  mizeriile  ce  mă  înconjoară,  v’aş  da  dreptul 
s’o  ponegriţi  ca  inutilă. 

„Dar  ea  îmi  serveşte  la  un  scop  mai  înalt.  Vreau  să  lu¬ 
minez  pe  Atenieni  şi  mai  ales  să-i  fac  să  simtă  just.  Ce-mi 
atribue  comicii  superficiali,  intenţii  subversive,  spunând  că 
bolşevizez  societatea  şi  fac  din  spectatori  nişte  cetăţeni  răi, 
nişte  nemulţumiţi,  nişte  revoluţionari? 

„Poezia  mea  pluteşte  de-asupra  contingenţelor  meschine 
ale  realităţii,  ea  nu  zgândără  rănile  de  care  suferă  Statul7), 
ci  urmăreşte  numai  binele  general8).  Ea  vă  face  traiul  mai 
suportabil  şi  vă  scapă  de  jugul  superstiţiei  şi  al  obscuran¬ 
tismului,  ajutându-vă  să  vă  ridicaţi  de-asupra  dobitoacelor 
ce  se  tem  şi  de  umbra  lor9).  Viaţa  e  o  vale  a  plângerii10)  şi 
numai  arta  vă  consolează  de  durerile  ei11),  vă  aduce  bucuria 
liberatoare,  bucuria  care-i  aşa  de  rară  şi  aşa  de  dorită  de 
oameni". 

Se  vede  însă  că  nu  toţi  Atenienii  erau  convinşi  de  bine- 


-  -1)  Frg.  218. 

-2)  Ibidem. 

'  3)  Frg.  205. 

4)  Ibidem.  * 

Heraclesy  v.  674. 
6)  Ion,  v.  633. 


7)  Nauck.  Antiope,  frg.  201. 

8)  Heracles,  v.  646. 

9)  Heracles,  v.  989 — 99. 

10) .  Passim.  Ifig.  Aulis.,  v.  163. 

n)  Troenele,  v.  608. 

facerile  acestei  Muze  melancolice  şi  sentimentale  a  tragi¬ 
cului.  Nu  erau  convinşi  mai  întâi  aceia,  cari  au  început  să-i 
fluere  la  teatru,  când  le  spunea  câte  un  lucru  prea  riscat ;  nu 
era  convinsă  generaţia,  pe  care  Eshil  o  învăţase  să  se  în- 
fioare  de  fiorul  sfânt  al  credinţei  în  puterea  tainică  a  divi¬ 
nităţii,  şi  mai  cu  seamă  nu  era  convins  Aristofan. 

De  aceea  în  405  comicul  vrea  să  se  răfuiască  definitiv 
cu  favoritul  generaţiei  tinere  şi  al  raţionaliştilor  radicali. 
Acesta  murise  în  anul  precedent,  şi,  puţin  după  el,  şi  So- 
focle.  Agathon,  cel  mai  însemnat  tragic  în  viaţă,  se  stabilise 
la  curtea  regelui  Arhelaos  din  Macedonia. 

Scena  rămăsese  văduvă  de  cei  mai  mari  reprezentanţi  ai  ei. 

Fireşte  că  moartea,  aproape  în  acelaş  timp,  a  celor  doi 

corifei  ai  teatrului  dăduse  naştere,  atât  în  societatea  mai 

«  J  ' 

largă  cât  şi  în  cercurile  literare,  la  discuţii  asupra  meritelor 
celor  doi  artişti.  Comparaţia  cu  Eshil,  arhegetul  şi  părintele 
genului,  se  impunea  dela  sine.  Ne  închipuim,  că  părerile  erau 
foarte  împărţite  şi  polemica  va  fi  luat  aceeaş  extensiune,  ca 
în  alte  vremuri  ,,la  querelle  entre  Ies  anciens  et  modernes“. 

Care-i  cel  mai  mare  tragic?  —  era  întrebarea  la  modă. 

Dintr’o  astfel  de  atmosferă  ia  naştere  comedia  „Broaş- 
telor",  care  avea  de  scop  să  răspundă  in  felul  ei  la  chestiunea 
de  o  aşa  de  arzătoare  actualitate.  Că  lucrurile  trebue  să  se 
fi  petrecut  cam  aşa,  ar  fi  o  dovadă  şi  faptul  semnificativ,  că 
la  concursul  comic  din  405,  unul  din  concurenţi,  Frinihos, 
se  prezintă  cu  o  piesă  care  avea  acelaş  subiect  ca  şi  ^Broaş¬ 
tele^.  El  încercare  să  rezolve  problema  dramatizând  polemica, 
într’un  duel  literar,  între  Sofocle  şi  Euripide  —  duel  din  care 
eşia  învingător  —  fireşte  —  cel  dintâi.  Aristofan  —  de  data  asta 
mai  norocos  ca  în  423  (Norii)  —  recurgând  la  o  ficţiune  de 
acelaş  fel,  înlocueşte  pe  Sofocle  cu  Eshil.  Ideea.  eră  ingenioasă 
şi  mai  ales  justă,  fiindcă  filosoful  scenei  se  considera  ca  suc¬ 
cesor  şi  reformator  al  artei  lui  Eshil;  tactul  literar  al  lui 
Aristofan  a  fost  răsplătit  de  data  asta  cu  un  succes  monstru1). 


0  Piesa  a  fost  jucată  de  două  ori  în  acelaş  an  —  lucru  neobişnuit 
în  teatrul  grec. 

E  posibil  ca  „Broaştele  ‘  să  fi  fost  reprezentate  în  acelaş 
timp  cu  Bacantele  lui  Euripide.  Apropierea  e  seducătoare, 
mai  ales  că  în  ambele  piese,  Dionysos  —  zeul  dramei  —  ocupă 
un  loc  de  căpetenie.  Ba  un  filolog  a  emis  ipoteza x),  că  comedia 
lui  Aristofan  din  405,  nu  era  decât  o  parodie  a  sguduitoarei 
tragedii  reprezentată  la  Atena  —  probabil  imediat  după 
moartea  poetului  în  Macedonia  —  de  fiul  acestuia,  împreună 
cu  Ifigenia  în  Aulida  şi  cu  Ale meon  la  Corint1 2  3).  Dacă  lucrurile 
s’ar  fi  întâmplat  aşa  —  şi  probele  pentru  a  spori  probabili¬ 
tatea  acestei  ipoteze  nu  lipsesc  cu  totul  —  3),  faptul  ar  cons¬ 
titui  încă  o  dovadă  că  Bacantele  nu  erau  nicidecum  înţelese 
de  contemporani  ca  o  palinodie,  ci  mai  de  grabă  ca  un  testa¬ 
ment  filosofic-literar,  pe  care  tragicul  în  pragul  morţii  îl  tri¬ 
metea  concetăţenilor  săi  ingraţi.  Căci  aşa  s’ar  explica  în  parte 
vehemenţa  cu  careîl  atacă  Aristofan,  la  sărbătoarea  Leneenelor 
din  405. 

E  interesant  de  constatat,  că  înverşunarea  comicului  n’a 
scăzut  nici  după  moartea  poetului,  ceeace  —  în  treacăt  fie 
zis — însemna  că  opera  acestuia  nu  murise  de  loc  odată  cu 
autorul  ei4),  ci  dimpotrivă  abia  acum  începea  să  fie  înţeleasă. 

De  aceea  ţine  rivalul  lui  Frinihos  aşa  de  mult,  să  dis¬ 
trugă  reputaţia  artistului  mort  în  Macedonia.  Şi,  cu  prilejul 
acesta,  el  admonestează — în  chip  foarte  spiritual  şi  discret — 
şi  pe  acest  public  încăpăţânat  5),  care  nu  vrea  să  înţeleagă,  că 
tragedia  nouă  e  decadentă  si  că  nu  merită  de  loc  entusiasmul 
cu  care  e  aplaudată. 

Cum  încearcă  el  să  arate  auditorilor  că  favoritul  lor  a 
scoborît  nivelul  tragediei,  c’a  degradat  arta  şi  că  gustul  lor 
nu  e  de  cea  mai  aleasă  speţă? 

Critica  Iui  e  îndreptată  în  parte  împotriva  concepţiei  pe 


1)  Winckelmann  n.  A.  Soc.  Gr. 
p.  10.  II.  Bernhardy.  2.  II,  p.  66.5. 

2)  V.  Scholia  la  Broaştele,  v.  67. 

3)  Expresia  ,,preţioasă“,  XQ°V0V 

noda  de  care-şi  bate  joc  Aristof. 
(Broaştele,  v.  311)  se  pare  că  e  lua¬ 

tă  din  Bacantele,  v.  889. 


4)  Arist.,  Broaştele  v.  869. 

5)  Mi  se  pare  justă  şi  ingenioasă 
presupunerea  lui  Kock,  că  Diony¬ 
sos  din  comedia  asta  simbolizează 
publicul. 

care  o  avea  Euripide  despre  viată  şi  lume  în  general,  şi  apoi 
în  contra  esteticei  propriu  zise  a  acestui  inovator. 

Am  atins  mai  sus  învinuirile  la  care  tragicul  răspundea 
prin  Antiope  (anul  411),  şi  pe  cari  par’că  le  prevedea  (dacă  nu 
e  mai  firesc  să  admitem,  că  i  se  vor  fi  adus  deja,  sau  de  alţii  sau 
chiar  de  Aristofan,  în  piese  pe  care  nu  le  mai  avem).  Unele  din 
aceste  acuzări  le  întâlnim  iar  în  Broaştele".  Astfel  e  urmă- 
toarea  mustrare  de  aQyia1)  (lene  otium),  pe  care  comicul  i-o 
aruncă  iar  tragicului, care  dedataasta  se  odihnea  în  mormânt. 
Euripide,  cu  arta  lui,  care  nu  suferelumina  soarelui  —  defect  pe 
care  îl  are  comun  cu  filozofia  lui  Socrate  —  predică  indirect, 
ne  spune  Aristofan,  trândăvia,  viaţa  umbratilă,  inactivă,  în 
care  se  retrag  toţi  cei  amăgiţi  de  otrava  gândului  subtil  şi  de  car¬ 
tea  care  leneveşte  trupul  şi  strică  spiritul2).  Dar  această  gene¬ 
raţie  debilă,  crescută  în  admiraţia  tragicului  decadent,  nu  va 
şti  să  răspundă  nevoilor  vieţii,  fiindcă  sufletul  ei  s’a  pervertit, 
din  pricină  că  s’a  depărtat  de  realitate. 

Nouă  ne  trebue  oameni  sănătoşi,  crescuţi  în  pa¬ 
lestră3),  şi  educaţi  în  sensul  vechei  culturi  estetice4),  care 
urmăreşte  echilibrul  dintre  trup  şi  suflet.  învăţătura  la  care 
se  adapă  tinerii  de  azi  e  vătămătoare,  căci  nu  dă  decât  roade 
rele.  Raţionalismul  predicat  de  sofişti  şi  poeţii  filosofi  are  ca 
urmare  un  subiectivism  şi  un  individualism  bolnăvicios,  care 
desrădăcinează  pe  cetăţean  din  mediul  lui,  şi  îl  face  să  rupă  le¬ 
găturile  ce  îl  unesc  cu  comunitatea,  cu  cetatea,  cu  Statul, 
pentrucă  îl  învaţă  să  se  creadă  mai  pre  sus  de  semenii  lui,  — 
mândrie  care  constitue  un  păcat  capital  în  mijlocul  demo¬ 
craţiei  ateniene. 

Dar  mai  cu  seamă  e  primejdioasă  influenţa  pe  care 
o  exercită  Euripide,  pentrucă  el  - — •  împreună  cu  alţii, 
cari  predică  acelaş  crez  ca  şi  el  —  distruge  religia  şi  ucide 
zeii  cetăţii.  Autorul  lui  Peleu  şi  Melanippei  crede  în  alte  divi¬ 
nităţi5)  decât  cele  consacrate  de  Stat,  spune  Aristofan,  adre- 


x)  Broaştele,  v.  1498.  3)  Broaştele,  v.  728. 

2)  Aristof.,  Theristai ;  v.  Froeh-  4j  Ibidem. 

de,  op.  cit.,  pag.  108.  6)  Broaştele,  v.  889  şi  891. 

sându-i  cu  prilejul  acesta  aceeaşi  acuzaţie,  pe  care  i-a  adus-o 
şi  lui  Socrate  în  423.  „Nu  vă  lăsaţi  seduşi  de  acest  duşman  al 
Olimpienilor",  are  el  aerul  să  le  spună  spectatorilor  „Broaş- 
telor“.  ^Inloc  să  se  închine  la  zeii  superbi  de  lumină  şi  frumu¬ 
seţe,  cărora  noi  şi  strămoşii  le  datorim  strălucirea  Atenei,  tra¬ 
gicul  sumbru  ca  o  bufniţă  adoră  Eterul  vag  şi  Raţiunea  spă¬ 
lăcită1)  ;  el  a  declarat  războiu  credinţei  robuste,  tradiţiei  să¬ 
nătoase  şi  culturii  armonice  —  care  a  făcut  din  oraşul  nostru 
pritaneul  înţelepciunei  şi  cuibul  gloriei  şi  vrea  să  ne  fericească 
cu  „criticismul"  şi  „ironia"  lui2)  dispreţuitoare,  care  nu  pot 
face  altceva,  decât  să  ne  pustiiască  viaţa.  Nu  vedeţi  voi,  că  el 
e  un  dascăl  al  lenei  ?  Retorica  pe  care  o  cultivă  cu  atâta  pre¬ 
dilecţie  în  dramele  lui  şi  pe  care  v’o  recomandă  aşa  de  călduros 
pe  scena,  nu  are  alt  rezultat  decât  să  vă  facă  să  vă  îmbătaţi  de 
vorbe  şi  să  uitaţi  realitatea.  Şi  e  tare  primejdioasă  această  dra¬ 
goste  pentru  discuţiuni  contradictorii,  fiindcă  vă  face  sceptici 
şi  vă  paralizează  gustul  de  acţiune.  Unde  mai  puneţi, că  eacre- 
iază  iluzia  unei  false  superiorităţi,  care  nu  se  întemeiază  decât 
pe  o  perversiune  a  spiritului.  Oamenii  de  Stat,  cari  au  închegat 
imperiul  atic,  nu  ştiau  să  ţină  discursuri  pro  şi  contra,  iar  cetă¬ 
ţenii,  pe  care  ei  îi  duceau  la  izbândă,  munceau  cu  stăruinţă, 
fără  prea  multe  vorbe.  Orişicine  poate  constata,  că,  de  când 
s’au  pripăşit  printre  noi  aceşti  maeştri  ai  jongleriei  de  cuvinte, 
Statul  merge  din  ce  în  ce  mai  rău.  Si  cine  mai  mult  decât  acest 
tragic  de  rău  augur  a  contribuit  să  facă  pe  Atenieni  să  se  înne¬ 
bunească  după  această  vorbărie  dizertă  3)  şi  inutilă,  mai  cu 
seamă  că  el,  prin  discursurile  lui  ciselate  şicapţioase,  nu  face 
decât  să  vă  distileze  în  suflet  o  adevărată  otravă,  căci  el  vă 
deprimă  cu  filosofia  lui  pesimistă. 

,,Nu  sunteţi  voi  de  părere,  că  el  comite  o  adevărată  crimă, 
când  atentează  la  bucuria  voastră  de  viaţă  ?  Arta  lui  e  profund 
imorală,  pentrucă  in  loc  să  vă  sporească  energia,  vă  vlăgueşte, 
învăţându-vă  resemnarea  laşă  şi  renunţarea  la  viaţă,  care  e  o 
victorie.  N’a  introdus  el  pe  scenă  eroine  ce  aruncă  în  jurul 


x)  Broaştele,  v.  892  si  893. 

2)  V.  893. 


3)  V.  954. 

lor  tirade  lamentabile,  că  „  viaţa  nu  merită  numele  de  viaţă  ?“*) 
Va  răspândit  el  în  oraşul  nostru  gustul  sinuciderilor  din  dra¬ 
goste?1 2)  Feriţi- vă,  cetăţeni,  de  el.  de  această  sirenă  a  Morţii“3). 

Aşa  înţelegea  Aristofan  filosofia  lui  Euripide,  care  nu 
putea  să  aibă  decât  o  influenţă  rea  asupra  publicului,  mai  cu 
seamă  că  era  slujită  de  o  artă  a  cărei  putere  comicul  avusese 
ocazia  s’o  cunoască.  De  aceea  îi  impută  el  tragicului,  că  nu  se 
serveşte  de  acest  minunat  instrument  de  educaţie4),  aşa  cum 
ar  fi  trebuit  s’o  facă. 

Pentru  contemporanii  celor  doi  antagonişti  literari  nu  în¬ 
căpea  îndoială,  căartatrebue  să  îndeplinească  o  funcţie  socială. 
Asupra  acestui  lucru  toţi  erau  de  acord;  în  principiu  chiar  şi 
filosoful  scenei,  în  gura  căruia  comicul  chiar  pune  formu¬ 
larea  sus  numitei  teorii 5).  E  posibil  ca  tragicul  contestat,  să 
fi  făcut  în  vreuna  din  dramele  sale  această  profesiune  de  cre¬ 
dinţă,  relativ  la  rolul  artei  în  viaţă.  Dar  se  vede  că  modul  cum 
el  înţelegea  s’o  aplice  în  practică,  se  deosebea  de  acela  al  con¬ 
fraţilor  săi.  ,,Da,  spune  el,  poezia  are  un  rol  social:  ea  trebue 
să  facă  pe  oameni  mai  buni,  să  le  dea  pildă  şi  învăţătură. 
Dar  scopul  acesta  nu  poate  fi  atins  prin  înfăţişarea  pe 
scenă  a  exemplelor  frumoase,  prea  frumoase  pentru  a  fi  umane, 
cum  face  Eshil.  Eroii  lui,  grandioşi  si  ţepeni  în  solemnitatea 
lor  grandiloquentă,  sunt  prea  departe  de  viaţa  noastră,  ca  s’o 
poată  înrâuri.  Ne-am  săturat  de  aceşti  zei,  semizei  şi  eroi  de 
sărbătoare,  dela  cari  nu  există  nicio  punte  de  trecere  la  oa¬ 
menii  vii,  in  carne  si  în  oase.  Tăgăduesc  orice  influentă  socială 
acestei  arte,  care  n’are  nici  un  substrat  în  realitatea  vieţii 
sociale6).  îmi  faceţi  imputarea  că  am  degradat  tragedia 
introducând  urâtul  în  teatru7).  Dar  mi  se  pare  o  erezie  să  ad- 
miţi  că  numai  înfăţişarea  frumosului  poate  să  aibă  o  influenţă 
educativă.  N’aveţi  înaintea  voastră  exemplul  Spartanilor  — 
al  căror  sistem  de  educaţie  îl  admiraţi  —  şi  cari,  spre  a  feri  pe 


1)  Broaştele,  v.  1081. 

2)  Broaştele,  v.  1051. 

3)  IleiOi'd'dvaroQ. 

4)  Broaştele,  v.  1055. 


5  Broaştele,  v.  1009. 

6)  V.  1057. 

7)  V.  1053. 

tineri  de  a  cădea  îa  patima  beţiei,  le  arată  la  ospeţele  dela  ma¬ 
rile  sărbători  câte  un  sclav  beat,  ca  să-i  desguste  de  acest 
viţiu  ruşinos?  E  şi  acesta  un  mijloc  homoeopatic  foarte  efi¬ 
cace,  ba  eu  sunt  înclinat  să  cred,  că  e  mai  eficace  chiar  decât 
procedeul  artistic  tradiţional,  care  pleacă  dela  premisa,  că  edu¬ 
caţia  se  poate  face  numai  prin  exemple  frumoase1).  Acest  fru¬ 
mos  de  care  vă  entuziasmaţi  voi,  se  bazează  pe  o  ficţiune,  care-i 
prea  departe  de  adevăr  şi  de  realitate,  spre  a  putea  ii  convin¬ 
gătoare,  căci  arta  —  trebue  s’o  ştiţi  —  operează  şi  prin  con¬ 
vingere,  nu  numai  prin  sentimente.  Eu  pornesc  dela  adevăr  şi 
dela  realitate.  Personagiile.  mele  nu-s  aşa  de  măreţe  şi  de  im¬ 
pozante  ca  ale  unui  Eshil  sau  Sofocle.  Dar  ele  au  avantagiul, 
că  prezintă  un  tablou  mai  apropiat  de  viaţa  de  toate  zilele2) 
şi  publicul  se  poate  regăsi  mai  lesne  în  ele,  poate  găsi  trăsături 
comune  cu  ele,  le  simte  mai  la  nivelul  său  şi  se  lasă  mai  repede 
şi  mai  bine  influenţat  de  ele  decât  de  uriaşii  neumani3)  ai  lup¬ 
tătorului  dela  Salamina.  Da,  am  umanizat  arta,  am  făcut-o. 
mai  democratică4),  apropiind-o  de  adevăr,  căii  numai  acesta 
e  mijlocul  cel  mai  temeinic  de  educaţie  a  masselor". 

Decât  felul  acesta  de  a-şi  justifică  a**ta  nu  comdngea  pe 
Aristofan,  care  putea  să-i  facă  —  şi  de  fapt  i-a  făcut  —  obiec- 
ţiunea  următoare:  ,.Dece  atâta  predilecţie  pentru  lucrurile 
imorale?5).  Admit  la  rigoare  că  şi  urâtul  poate  sluji  în  artă. 
Insă  eun  fel  de  urât,  care  nu  poate  fi  exploatat  pe  scenă:  urâtul 
monstruos  şi  improbal  il,  din  cauza  rarităţii  lui.  Oamenii  co¬ 
muni  au  defecte  şi  viţii  comune.  Omeopatia  se  poate  realiză 
in  cazul  lor  piin  înfăţişarea  de  slăbiciuni  omeneşti,  pe  cari  le 
cunosc  şi  ei.  Dar  tu  ai  dat  în  teatrul  tău  atâta  precădere  su¬ 
biectelor  monstruoase,  că  nu-mi  pot  explică  acest  lucru,  decât 
prin  o  perversitate  a  curiozităţii  tale,  care  —  hotăiît  —  e  de¬ 
moralizantă  şi  imorală,  fiindcă  se  pare  căn’arealt  scop,  decât 
să  aţâţe  apetituri  nesănătoase  în  nervii  spectatorilor 6).  Ce  gust, 
de  pildă,  să  scrii  o  piesă  ca  „Aeol“  sau  ,,Cretanii“,  şi  să  stărui 


1  Broaştele,  v.  1056. 

2)  Ibidem,  v.  959. 

3)  Ibidem,  v.  1057-^-59. 


4)  Broaştele,  v.  952. 

5)  Ibidem,  v.  1079 — 81. 

6)  Ibidem,  v.  1048. 

asupra  acestor  pasiuni  nefireşti?1).  De  ce  atâta  profuziune  de 
eroine  patologice?  De  ce  atâta  insistenţă  asupra  laturilor  bol¬ 
nave  ale  sulletului  omenesc?  Pilda  nenorociiii  care  purifică, 
e  totdeauna  edificantă,  dar  dragostea  ta  pentTu  monstruo¬ 
zităţi  patologice  nu  poate  decât  să  pervertească  pul  licul,  căci 
din  nenorocire  exemplul  lor2)  e  mai  molipsitor  decât  al  fru¬ 
mosului". 

Apoi  Aristofan,  prin  gura  lui  Eshil,  îi  impută  tragicului 
decadent,  că  a  efeminat  arta  şi  publicul3).  In  această  privinţă 
e  într’adevăr  remarcai: ilă  predile(ţia  lui  Euripide  pentru  per- 
sonagiile  femenine  şi  interesul  deoselit,  cu  care  le  tratează 
acest  profund  cunoscător.  Dar  mai  cu  seamă  inovaţia  de  că¬ 
petenie  —  poate  —  a  autorului  lui  Hipolit,  Andromedei  şi 
Stoneloei,  era,  că  odată  cu  popularea  scenei  cu  femei,  el  a 
adus  împreună  şi  dragostea  lor,  dragostea  femeiască4),  un 
sentiment  nou,  căruia  el  îi  acordă  în  teatrul  său  un  loc  cu  totul 
exagerat,  mai  ales  când  ne  gândim  la  predecesorii  lui,  dintre 
cari  unul  —  Eshil  —  „n’avea  nimic  comun  cu  Afrodita"5) 
pe  cr  re  şi  Solocle  o  tratase  cu  multă  rezervă6). 

După  cum  se  vede,  Euripide  revoluţionase  simţirea  gre¬ 
cească,  liindcă  el  învăţase  pe  contemporanii  săi,  să  înţeleagă 
şi  să  se  încălzească  pentru  noul  sentiment,  ,, dragostea  dintre 
bărbat  şi  femee".  Acuzaţia  de  femenism,  pe  care  i-o  aduce 
comicul,  a  fost  pricinuită  de  această  descoperire  a  tragicului. 
„Unul  dintre  marile  păcate  ale  poetului  filosof,  e  că  a  învă¬ 
ţat  pe  oameni  „să  iubească" 7)  într’un  chip  nou,  să  iubească  pe 
femee. 

E  interesant  de  constatat  că  această  iubire  —  în  piesele 
tragicului  —  porneşte  de  oliceiu  din  partea  unei  eroine8), 
trăsătură  şi  ingenioasă  şi  firească,  of  ser  vată  de  ochiul  pers¬ 
picace  al  artistului,  care  trăia  într’o  lume  ce  începuse  să-şi 

* 


J)  Broaştele,  v.  1050. 

2)  Ibidem,  v.  850. 

3)  Ibidem,  v.  1070. 

4)  Ibidem,  v.  1046 — 47. 

5)  Ibidem,  v.  1045. 

6)  Numai  în  „Trachinienele“. 


7)  Broaştele,  v.  957,  unde  sen¬ 
sul  cuv.  ,,igăv“  nu  poate  fi  de¬ 
cât  acesta ;  v.  nota  la  acest  vers 
din  ediţia  lui  Th.  Kock  (18981. 

8)  Fedra  şi  Steneboea  sunt  exem¬ 
plele  cele  mai  tipice. 

iasă  din  masculi  ni  smul  ei  exagerat.  Din  condescendenţă  pentru 
acest  masculinism  al  societăţii  ateniene,  scrie  odată  şi  tragicul 
efeminat  o  dramă  pederastkă1)  şi  e  semnificativ  că  Aristofan, 
care  e  aşa  de  metic  ulos,  când  e  vorba  să  dese  opere  şi  să  de¬ 
nunţe  diferitele  asper  te  ale  corupţiei,  pe  care  o  introduce  Euri- 
pide  în  artă,  nu  se  leagă  de  loc  de  piesa  „Chrysippos"  — care, 
vezi  bine  —  era  o  corn  esie  faţă  de  viţiul  naţional  şi  ca  atare 
nu  putea  fi  un  oliect  de  critică  din  partea  comicului. 

De  altfel  o  dovadă  că  acesta  nu  era  imparţial,  e  şi  faptul 
că  ii  aduce  adversarului  lui  Esbil,  o  învinuire,  care,  de  data 
asta,  nu  era  întemeiată.  ,,ln  dramele  sale,  îi  spune  el  tragicu¬ 
lui,  tu  nu  ne  înfăţişezi  decât  nişte  femei  stricate  (jvoqvcu) 
şi  niciodată  nu  te-ai  învrednicit  să  pui  pe  scenă  o  soţie  virtu¬ 
oasă  cum  e  Penelopa,  ci  numai  nişte  eroine  de  cea  mai  rea 
specie,  cum  e  Fedra,  Steneboea,  Aerope  şi  Pasifae“2).  Uitase 
comicul- — se  vede  —  sau  mai  line  zis,  se  făcuse  că  a  uitat 
de  Ale  este,  Macaria,  Evadne  şi  alte  figuri  femenine,  suave  prin 
castitatea  şi  nobleţea  sentimentelor,  de  cari  dădeau  dovadă. 
Dar  obiec  tivitatea  nu  er  a  o  calitate  a  comediei  în  general  şi 
nici  a  lui  Aristofan  în  special. 

Tragedia  trebuia  ^ă  fie  — după  concepţia  timpului — o 
şcoală  de  caractere3).  A  corespuns  arta  lui  Euripide  acestei 
c  onc  epţii  ? 

Autorul  Broaştelor  ne  spune  expres  că  nu.  Teatrul  filo¬ 
sofului  scenei  era  o  şcoală  de  imoralitate,  de  scepticism;  el 
n’a  reuşit  decât  să  facă  pe  cetăţeni  mai  răi4)  decât  fuseseră 
înainte,  pentrucă  el  nu  înfăţişa  eroi  dintr’o  bucată,  suflete  mă¬ 
reţe  în  simplitatea  lor  primitivă,  ci  nişte  „ergoteurs“,  cari 
căutau  să  se  sustragă  prin  sofisme  specioase  dela  datoriile  pe 
care  li  le  impunea  viaţa, cu  seriozitatea  ei.  „ Tragediile  mele, 
spune  Eshil6),  sunt  o  şcoală  de  energie,  care  învaţă  pe  oameni 
să  câştige  vi<  torii :  ale  tale,  Euripide,  nu  constituesc  decât  un 
disolvant  al  voinţei,  pentrucă  personagiile  tale  n’au  un  suflet 


x)  Chrysippoc. 

2)  Thesmoforiaz.,  v.  546. 

3)  Broaştele,  v.  1009 — 1010. 


4)  Broaştele,  v.  1011. 

*)  Ibidem,  v.  1069—72. 


164 


ARISTOFAN  ŞI  CONTEMPORANII 


unitar,  nu  reprezintă  caractere1),  ci-s  nişte  masei  în  care  tu 
întrupezi  frământarea  şi  patimile  mărunte  ale  unor  fiinţi  bol¬ 
nave".  Iar  Aristofan  ar  fi  putut  să  adaoge:  „In  tine  nu  s’a  co- 
borit  Dionysos,  o !  ginere  al  lui  Mnesilohos,  şi  nu  te-a  inspirat 
cu  suflul  său  misterios,  pentrucă  ţie  nu-ţi  place  să  tresari  de 
fiorul  tainic  al  Nepătrunsului.  Harul  zeului  nu  s’a  revărsat 
asupra  creştetului  tău,  pentrucă  tu  l-ai  tăgăduit.  De  aceea 
arta  ta  nu  ne  înfioară,  ci  ne  turbură.  Tu  ai  despuiat  tragedia 
<le  haina  ei  cea  mai  frumoasă,  căci  i-ai  luat  maiestatea,  şi  ai 
coborît-o  din  înălţimile  ei  solemne  la  nivelul  trivialităţii  zil¬ 
nice"2). 

Pentru  acest  motiv,  comicului  nu  putea  să-i  placă  natu¬ 
ralismul  lui  Euripide,  care  avea  o  aşa  deosebită  predilecţie 
pentru  schilozi  şi  zdrenţe.  E  foarte  firesc  să  admitem,  că 
asemenea  artă  realistă  nu  s’ar  fi  putut  susţine,  dacă  n’ar  fi  fost 
sprijinită  de  gustul  publicului,  care  —  treime  să  credem3)  — 
începuse  să  o  înţeleagă  sub  acest  nou  aspect.  Dar  Aristofan 
vede  lucrurile  dintr’un  punct  de  vedere  mai  grav.  Fie  că  nu 
pricepe  noua  direcţiune,  fie  că  vrea  numai  să  strecoare  o  insi- 
nuaţie  veninoasă,  el  ne  lasă  să  vedem  în  autorul  „Fenicie- 
neloru  un  poet  care  se  scoboară  la  gustul  dubios  al  spectato¬ 
rului:  un  fel  de  demagog  al  artei,  care  prin  efecte  de  scenă  re¬ 
probabile,  caută  să  capteze  bunăvoinţa  Atenienilor.  Tocmai  im¬ 
portanţa  pe  care  acesta  o  atribue  mijloacelor  tehnice  —  e  o 
dovadă  —  ne-ar  fi  putut  spune  Aristofan,  dacă  ar  fi  avut  pri¬ 
lejul  să  citească  poetica  lui  Aristotel4), — că  tragedia  nouă  nu  se 
ţine  bine  pe  propriile  ei  picioare,  de  oarece  are  nevoe  de  atâtea 
resurse  externe,  ca  să  se  menţie,  profitând  de  lipsa  de  discer¬ 
nământ  a  unei  mulţimi  nu  destul  de  pregătite. 

încă  o  inovaţie  a  filosofului  scenei,  era  ruperea  uni¬ 
tăţii  genului,  pe  care  el  îl  reprezenta.  Tragedia  avea  legile  ei 
stabilite,  şi  o  limbă  anumită.  Mai  presus  de  toate  ea  trebuia 
să  respecte  unitatea  de  ton,  şi  consecvenţa  în  caracterele 


1)  Broaştele,  v.  947 — 950.  era  admis  ca  un  element  estetic, 

2)  Ibidem,  v.  1063.  v.  Poetica,  cap.  4,  par.  3. 

3)  In  timpul  lui  Aristot,  urâtul  4)  Poetica,  cap.  6,  par.  19. 

zugrăvite,  fără  să  uite  că  drama  înseamnă  acţiune1)  sică  în  ea 
locul  de  căpetenie  trebue  să-l  ocupe  acţiunea.  Acestea  erau  în 
orice  caz  condiţiunile,  pe  care  trebuia  să  le  îndeplinească  o  re¬ 
prezentare  scenică.  Euiipide  însă  nu  se  socoteşte  obligat  să 
le  respecte.  El  revoluţionează  această  estetică  şi  introduce 
procedee  noui.  Astfel,  de  pildă,  el  întrebuinţează  în  chip  exa¬ 
gerat  unul  din  mijloacele  teatrale  de  ordin  secundar:  el  e 
un  mare  creator  de  sentinţe  —  yvcoi-iai  —  cu  care-şi  împă¬ 
nează  piesele,  meritând  astfel  epitetul  —  ,, maniac  după  sen¬ 
tinţe  “  ( yvofiodicbytvrj g)  —  pe  care  —  lucru  curios  —  Cratinos 2) 
i-1  aruncă  tocmai  lui....  Aristofan.  Dar  acest  element  —  re¬ 
flexia  - —  cată  să  fie  întrebuinţat  cu  măsură,  şi  numai  în 
„părţile  inactive"3)  ale  tragediei.  Insă  autorul  Medeei  are  o 
predilecţie  aşa  de  marcată  pentru  filosofare4),  încât  ne  lasă 
impresia,  că  în  cele  mai  multe  cazuri  el  nu  urmăreşte  decât 
să-şi  expună  tezele  sale.  considerând  arta  numai  ca  un 
mijloc  de  propagandă. 

Dar  ce  e  mai  rău  —  ar  fi  zis  Aristofan  — -  e  că  tragicul 
nu  observă  unitatea  de  caractere5).  El  introduce  în  tragedie 
nu  numai  personagii  vulgare6),  ci  dea  dreptul  comice7), 
umplând  scene  întregi  cu  parodii8),  şi  cu  critici  literare9)  la 
adresa  lui  Sofocle  şi  Eshil.  Asta  însemna  într’adevăr  să 
nu  respecţi  demnitatea  Melpomenei,  şi  s’o  pofteşti  —  vorba 
comicului  —  în  bucătărie,  sau  să  faci  —  după  părerea  unor 
contemporani  ai  aceluiaşi  —  artă  bolşevizantă.  „De  aceea  nu 
mai  întâlneşti  pe  uliţele  Atenei  cetăţeni  de  ispravă,  aşe¬ 
zaţi  si  seriosi,  oameni  de  caracter,  ci  numai  secături  si  ex- 
croci10),  sau  mitocani  fără  simţul  polit.eţ ei  şi  discreţiei  în  vor¬ 
bire",  spune  Eshil,  în  Broaştele,  dându-ne  să  înţelegem, 


B  Poetica,  cap.  6,  par.  12. 

2)  Cf.  Froehde,  op.  cit.,  pag.  125. 

3)  „’Agyoîg  juegsoiv Aristotel, 
Poetica,  c.  24,  par.  11. 

4)  Broaştele,  v.  973  (Aoyiojuâv 

xal  oxeyng). 

6)  „Caracter  e  ceeace  indică 

o  voinţă  (clară),  îndreptată  într’o 


anumită  direcţie4 Poetica,  cap. 
6,  par.  24 ;  vezi  şi  par.  15  al  ace- 
luiaş  capitol. 

6)  Broaştele,  v.  949 — 950. 

7)  Cum  e  frigianul  din  ,,Oreste“. 

8)  Cum  e  cazul  „Electrei“. 

9)  ,,Fenicienele“ 

10)  Broaştele,  v.  1015. 

că  piesele  moderne  stricaseră  cu  totul  societatea.  Bine  în¬ 
ţeles,  aici  ca  şi  aiurea,  genialul  bufon  face  o  glumă,  sub  care 
însă  se  ascunde  un  grăunte  de  adevăr.  Căci  nu  se  poate 
contesta  că  Euripide,  din  punctul  de  vedere  al  artei  antice, 
stricase  economia  tragediei1).  Se  pare  însă  că  publicul  era 
de  altă  părere3)  decât  comicul,  fiindcă  va  fi  găsit  o  recrea¬ 
ţie  minunată  în  această  inovaţie  fericită  a  scenicului  lor  favorit. 
Euripide  găsise  formula  dramei  moderne,  devenind  astfel  un 
precursor  al  lui  Shakespeare.  Dar  acest  element  eterogen, 
pe  care  el  îl  introduce  în  tragedie,  cât  şi  predilecţia  lui  pentru 
cugetare,  împreunată  cu  tendinţa  de  a  face  din  eroii  săi  un 
fel  de  susţinători  ai  ideilor,  cari  îi  erau  dragi,  nesocotea 
obiectivitatea  —  pecetia  de  căpetenie  a  artei  de  elită  dinain¬ 
tea  lui.  Opera  lui  părea  contemporanilor,  în  numele  că¬ 
rora  vorbeşte  Aristofan,  prea  subiectivă  şi  acest  subie<  tivism 
exagerat  era  pentru  mulţi  induiul  unei  decadenţe,  fiindcă  el 
tindea  să  pue  pe  artist  mai  presus  decât  arta  —  unitară  şi 
consequentă  în  năzuinţele  ei,  urmărite  de  şiruri  de  generaţii, 
în  una  şi  aceeaşi  direcţie.  Acuma  venea  un  poet,  care  încerca 
s’o  smulgă  din  făgaşul  tradiţiei  impersonale,  spre  a  o  subor¬ 
dona  propriei  sale  persoane,  — o  ambiţie  analoagăîn  politică 
cu  aceea  a  demagogului,  care  subordonează  interesele  ob¬ 
şteşti  intereselor  sale  proprii.  Atitudinea  lui  Euripide  faţă 
de  tragedie  era  încă  una  din  multiplele  manifestări  ale  indi¬ 
vidualismului,  cere  începuse  să  dezagregeze  unitatea  cultu¬ 
rală  ce  era  cetatea.  Nu  degeaba  face  Aristofan  unde- va3) 
aluzie  la  acel  dicton „Ubi  bene,  ibi  patria",  pe  care  în  forma 
lui  grecească4)  nu  e  exclus  să-l  fi  pus  în  circulaţie  autorul  lui 
Faeton.  Pe  de  o  parte  patosul  turburător  şi  vibrant  al  noului 
teatru  nu  eră  decât  o  izbucnire  a  personalităţii,  strânsă 
până  atunci  în  platoşa  de  fier  a  znMtg-ului  grec  şi  pe  de  alta 


1),, Ei  xalrâ  ăĂXa  /j,rj  efi oîxovo/ueî" :  2)  Lucrul  s’ar  putea  controla  dacă 

Poetica,  cap.  13,  par.  11,  unde  cred  am  avea  lista  pieselor  cu  care  Eu- 

că  Aristotel  face  aluzie  tocmai  la  ripide  a  câştigat  cele  cinci  premii, 

această  lipsă  de  consecvenţă  a  ca-  3)  Plutus,  v.  1151. 

racterelor  şi  la  ,,confusia  genuri-  4)  Nauck,  fr.  774. 

lor“. 

constatarea,  că  omul  poate  trăi  şi  în  afară  de  cercul  strâns 
al  comunităţii,  netezise  drumul  spre  cosmopolitism,  către 
care  firea  Grecului  a  fost  înclinată  întotdeauna. 

Pentru  a  exprimă  sentimente  noui,  tragicul  îşi  creiase 
o  limbă  nouă.  Sub  influenţa  sofiştilor,  el  introduce  în  poezie 
ipreciziunea  termenilor  ),  căutând  înainte  de  toate  să  fie 
clar* 2).  Ciocanul,  cu  care  Eshil  îşi  făurea  versurile  sale  ample 
şi  masive,  ajunge  în  mâna  lui  Euripide  o  daltă  delicată,  cu  care 
îşi ciselează iambii  săi  străvezii,  uşori3)  şi  sprinteniîn  vioiciunea 
lor  subtilă,  căci  de  un  asemenea  vestmânt  avea  acesta 
nevoe,  ca  să-şi  îmbrace  dialectica  lui  pasionată.  Casă  îşi  ex¬ 
pună  şi  să-şi  apere  „ideile"  sale  —  căci  aşa  concepe  el  trage¬ 
dia  —  autorul  Ifigeniei  recurge  la  stilul  oratoric,  care  tre- 
bue  să  fie  agil  ca  un  gymnit.  Eroii  dramelor  sale  întrebuin¬ 
ţează  ca  armă,  în  cele  mai  multe  cazuri,  cuvântul,  şi  aceasta 
ne  explică  necesitatea  în  care  s’a  găsit  autorul,  de  a-şi  fabricâun 
instrument  potrivit  duelurilor4)  de  pe  scenă.  De  aceea  renunţă 
el  la  forma  lui  Eshil,  greoaie5)  în  lirismul  ei  stufos6),  cât  şi 
la  elocuţiunea  calmă  şi  senină  a  lui  Sofocle,  şi  creiază  un 
mijloc  de  expresiune  potrivit  temperamentului  său  com¬ 
bativ.  „Tu  ai  subţiat  tragedia  prin  decocturile  tale  filosofice 
şi  prin  extracte  din  bucoavne" 7),  îi  impută  Aristofan,  şi  ob¬ 
servaţia  aceasta  se  raportă  tot  aşa  de  bine  şi  la  limba  în  care 
Euripid  îşi  îmbrăcase  opera  lui.  Căci,  într’adevăr,  acesta  do¬ 
mesticise  dicţiunea  poetică8),  făcând-o  să-şi  piardă  primitivi¬ 
tatea  robustă  şi  distincţia  aristocratică,  pe  care  i-o  dăduseră 
cei  doi  corifei  ai  lui  Dionvsos.  Insă  cel  atacat  astfel.  încre- 

i.  / 

dinţat  că  graiul  i  s’a  hărăzit  în  primul  rând  omului  ca  să 
poată  „convinge"  prin  el,  răspundea  că  el  a  făcut  din  limbă 


*)  Broaştele,  v.  1181. 

2)  Vina  de  căpetenie,  pe  care  i-o 
face  Euripide  lui  Eshil,  e  că  acesta 
nu  e  clar.  Broaştele,  v.  1122. 

3)  Broaştele,  v.  1388. 

4)  3'  ApuUat  Âoycov,  aşa  de  dese  la 

Euripide. 


5)  Broaştele,  v.  940  (orj^id taxv 
inaxOâjv). 

6)  Broaştele,  v.  822. 

7)  Broaştele,  v.  941 — 943. 

8)  Broaştele,  v.  971 — 80. 

un  altar  al  zeiţei  Peitho3)  (Suada),  şi  că  a  dăruit  concetăţe¬ 
nilor  săi  un  mijloc  de  expresie  limpede,  raţional,  subtil* 2). 
Cât  priveşte  însă  meritul  acestei  invenţii,  vor  fi  fost  tare 
sceptici,  atât  Aristofan  cât  şi  toţi  ac  ei  de  o  părere  cu  el, 
fiindcă  ei  ştiau  că  sistemul  de  a  convinge  prin  argumente 
e  absurd3)  şi  neputinc  ios  în  faţa  vieţei,  aşa  de  bogate  şi  de 
complicate  în  iraţionalismul  ei  misterios.  De  altfel  era  stra¬ 
nie  concepţia  tragicului,  care  vrea  să  realizeze  prin  argu¬ 
mente  şi  prin  o  formă  retorică,  arta  —  arta  care  se  adre¬ 
sează  numai  simţurilor  şi  acelor  adâncuri  nepătrunse  ale  su¬ 
fletului.  Oricum,  din  „greşala"  lui  stilistică  a  rămas  ceva 
pozitiv:  ea  a  fost  de  un  folos  imens  pentru  secolul  urmă¬ 
tor,  plin  de  filosofi  şi  oratori,  cărora  el  —  6  kejirokoyog  —  le-a 
dat'  în  mână  un  admirabil  instrument  —  o  limbă  afinată 
„urbană",  confortabilă,  nervoasă  şi  subtilă  totodată4). 

Intre  particularităţile  limbei  lui  Euripide,  pe  care  le 
parodiază  comicul  nostru,  este  şi  deasa  repetiţie  a  unuia  şi 
aceluiaş  cuvânt5),  care  uneori  revine  ca  un  leit-motiv,  în  deo¬ 
sebi  în  părţile  lirice  ale  tragediei  celei  nouă.  In  această  repe¬ 
tiţie,  se  pare  că  Aristofan  e  înclinat  să  vadă  un  fel  de  afectaţie 
puerilă,  nepotrivită  pentru  un  poet,  care  are  menirea  să  înfă¬ 
ţişeze  pe  scenă  caractere  măreţe,  datoare  să  se  exprime  într’o 
limbă  severă  şi  bărbătească.  Dar  în  procedeul  acesta  poetul 
filosof  nu  vedea  decât  unul  din  cele  mai  potrivite  mijloace, 
pentru  a  dă  elocuţiunii  putinţa  de  a  expiimâcât  mai  multă 
pasiune;  el  nu  făcea  alta,  decât  să  muzitalizeze  limba,  fie  că 
se  lăsa  îndemnat,  la  întrebuinţarea  acestui  artificiu,  de  tem¬ 
peramentul  său  muzical,  fie  că — ceeace  e  mai  probabil  —  re¬ 
curgea  la  el  în  chip  conştient,  ca  să  scrie  un  libret  mai  potrivit 
melodiei6).  Căci  nu  trebue  să  pierdem  din  vedere,  că, în  tim¬ 
pul  lui,  muzica  dramatică  joacă  un  rol  egal  cu  însuşi 


x)  Broaştele,  1391;  v.  fr.  1701a 
Nauck. — Hecuba,  v.  816. 

2)  Broaştele,  956. 

3)  Broaştele,  1396. 

4)  Broaştele,  957 —  8  şi  974 


_ 979 

5)  V.  parodia  din  Br.  1338  — 
1352—1354—1355. 

6)  D6charme,  Euripide,  pag.  543. 

textul1 2).  Insă  comicul  îi  face  imputarea,  că  el  provoacă 
decadenţa,  atât  a  tragediei  cât  şi  a  muzicei,  pentru  că 
pe  deoparte  acordă  precădere  efectelor  muzicale  în  dauna 
,, cuvântului"  şi  a  „sensului44 3),  producând  confuzia  acestor 
două  arte  deosebite,  şi  pe  de  alta,  fiindcă  scoboară  nive¬ 
lul  muzicei  însă-şi,  schimbându-i  etosul,  caracterul  ei  na¬ 
ţional,  prin  recurgerea  la  instrumente  şi  mijloace  străine  de 
tradiţia  greacă.  In  felul  acesta  şi  din  acest  din  urmă  punct  de 
vedere  al  lui  Aristofan,  acuzaţia  era  întemeiată,  întru  cât 
Euripide  arătase  întotdeauna  preferinţă  pentru  flaut3)  — 
instrument  de  vânt,  propriu  să  expiime  pasiunea  şi  avântul 
desordonat,  şi  neglijase  lira4)  —  instrumentul  prin  exce¬ 
lenţă  naţional,  .propriu  să  exprime  etosul  demn,  calm  şi 
senin.  Pe  cât  putem  ghici,  autorul  Medeei  întrebuinţa  de 
predilecţie  - —  sau,  în  orice  caz  —  avea  mai  multă  înclinare 
pentru  muzica  descriptivă  şi  pentru  sonorităţi  puternice5). 
„Muza  lui  Euripide  nu  mai  are  nevoe  de  acompaniamentul 
lirei;  lui  îi  sunt  de  ajuns  castagnetele“ 6),  ceeace  fireşte  pro¬ 
voacă  între  rândurile  partizanilor  vechei  muzici  naţionale, 
aceeaşi  indignare,  pe  care  muzica  lui  Wagner  i-o  provoacă 
lui  Nietzsehe,  mai  ales  că  aceste  inovaţiuni  erau  împrumu¬ 
tate  dela  muzica  unor  popoare7),  pentru  care  Atenianul  era 
plin  de  dispreţ.  Dar  acompaniamentul,  pe  care  îl  introduce 
în  tragedie  poetul  pasiunii,  era  soitit  să  aibă  izbânda8)  de 
partea  lui,  pentrucă  era  mei  potrivit  pentru  arta  lui  Dionysos, 
decât  sunetul  lirei,  instrumentul  iui  Apollo.  Zeului  prin  ex¬ 
celenţă  patetic,  lui  Bromios,  îi  trebuia  şi  o  muzică  patetică, 
pe  care,  dacă  fiul  lui  Mnesarhos  n’o  găseşte  la  compatrioţii 
săi,  o  împrumută  dela  popoarele  barbare,  înzestrate  cu  un 
suflet  mai  desordonat  şi  mai  ardent.  Corurile  Bacantelor, 
cu  avântul  lor  iresistibil,  nu  puteafi  întovărăşit  de  altă  muzică 


x)  Aristotel,  Poetica,  c.6,  par.  18. 

2)  D^charme,  p.  542-3,  şi  Th. 
Kock,  Broaştele,  nota  la  v.  1309. 

3)  D6charme,  p.  536. 

4)  Br.,  v.  1305.  Th.  Kock,  no¬ 

ta  la  v.  1305. 


5)  Bacantele,  v.  156. 

6j  Th.  Kock,  citat  după  NestlS, 
Eur.,  pag.  347. 

*)  Carieni,  Frigieni,  etc. 

8)  Beloch,  Gr.  Gesch.,  II,  p.  384. 

decât  cea  frigiană.  De  altfel,  posteritatea  imediată  a  dat 
dreptate  autorului  Bacantelor  şi  Wagnerului  antic,  lui  Fi- 
loxen  din  Citera.  Arta  realistă  a  filosofului  scenei  nu  putea 
fi  susţinută1)  decât  de  o  muzică  realistă,  alcătuită  din  mo¬ 
tivele  populare  ale  cântecelor  de  petrecere,  din  melodii  fu¬ 
nebre  după  moda  Carierilor2),  din  muzică  coreuticăşi  acompa¬ 
niament  de  tamburine.  Dacă  ea  însemnă  sau  nu  o  decădere, 
e  o  chestie  greu  de  rezolvat:  ea  avea  însă  marele  avantagiu 
că  corespundea  gustului  contemporan. 

Filologia  mai  veche  şi  cea  contemporană3)  e  încli¬ 
nată  să  creadă  că  în  dosul  farselor  lui  Aristofan  se  ascundea 
un  înţeles  mai  adânc,  o  tendinţă  anumită.  Pricina  era  în 
parte  influenţa  filosofiei,  dar  mai  ales — cred  —  profesiunea  de 
credinţă,  relativă  la  funrţia  pe  care  trebue  s’o  îndeplinească 
arta,  pusă  înguraluiEshil.  şi  care  reprezintă  părerea  comicului. 
Era  deci  foaite  firesc  —  şi-au  zis  filologii  —  ca  autorul  Broaş- 
telor  să  se  lase  condus  de  aceeaş  concepţie,  când  scria  come¬ 
diile  sale.  Dar  nu  e  de  loc  sigur  că  el  s’a  gândit  şi  la  „come¬ 
die'  când  a  vorbit  de  datoria  „poeziei".  Genul  literar  pe 
care  îl  cultiva  el,  nu  avea —  presupun  —  mei  în  imaginaţia 
sa  —  pretenţia  să  stea  alături4)  de  maiestoasa  şi  severa 
tragedie  şi  deci  comicul  nu  va  fi  avut  îndrăsneala  să  se  soco¬ 
tească  obligat  la  aceleaşi  îndatoriri  ca  „arta  mare"  şi  se¬ 
rioasă.  Aşa  dar  critica  modernă  e  pe  drumul  adevărului  când 
caută  să  ne  desbere  de  obiceiul  de  a  căută  intenţii  profunde5) 
in  aceste  farse  —  cari,  ori  cât  ar  fi  ele  de  geniale,  nu  erau,  la 
urma  urmei,  decât  nişte  „reviste".  Criticei  moderne  i-a  ajutat 
să  ajungă  la  această  concluzie,  relativă  la  opera  lui  Aristofan, 
romantismul,  care  a  descoperit  formula  artei  pentru  artă. 
O  singură  restricţie:  poate  să  încapă  deplin  arta  comicului 
în  această  formulă  modernă?  Mă  îndoesc.  Deşi  e  sigur  că 


M  Broaştele,  v.  1306 — 7. 
a)  Ibidem,  v.  1301 — 3. 

2)  V.  literatura  citată  de  Siiss, 
în  op.  cit.  In  special  pag.  136  şi 

următoarele. 

4)  Cf.  Aristotel,  Poetica,  c.  5,  1, 


de  unde  cred  că  reese  acest  lucru  şi 
care  se  poate  constată  şi  din  alte 
părţi. 

6)  Siiss,  op.  cit.,  p.  136  şi  144,  şi 
Ernst  Wtist,  loc.  cit. 

preocuparea  lui  de  căpetenie  a  fost  cea  artistică,  mi  se  pare 
foarte  greu  de  admis,  că,  pe  lângă  aceasta,  el  să  nu  fi  avut  şi 
una  de  alt  ordin,  anume  pe  aceea  de  a  sluji  spectatorilor  săi 
un  adevăr  edificant,bine  înţeles,  cu  toată  modestia,  şi  fără  să-i 
trăsnească  prin  cap,  că  piesele  sale  sunt  ţinute  să  moralizeze 
publicul.  După  reprezentarea  celor  nouă  tragedii,  câte  se 
vdedeau  la  un  concurs,  Atenienii  erau  sătui  de  morală,  şi  nu 
mai  aveau  poftă  să  aud  şi  comedia  predicând.  Numai 
această  consideraţie  ar  fi  suficientă,  să  ne  facă  să  înţelegem 
adevărul  concluziei,  la  care  a  ajuns  critica  modernă,  privitor 
la  aşa  zisa  tendinţă  a  comediei.  Şi  cu  toate  acestea  comicul 
socotea  că  poate  să  arate  concetăţenilor  săi,  chiar  în  ca¬ 
drul  unei  farse,  modul  cum  apreciază  el  „arta"  lui  Euripide. 
Şi  această  apreciere  o  formulează  el  —  de  data  asta  foarte 
cuminte  —  când  ne  spune  prin  gu'ra  lui  Dionysos  —  a  publi¬ 
cului:  „artist  e  Eshil:  Euripide  e  doar  un  filosof" 1).  Şi  pe 
vremea  lui,  a  fi  filosof,  era  un  cusur.  Cusurul  era  cu  atât  mai 
mare  la  autorul  Medeei,  cu  cât  acesta  introdusese  filosofia 
in  tragedie  şi-şi  căutase  inspiraţia  în  eterul  gol2),  făcând  ca 
arta  să  piardă  legătura  cu  Cetatea  şi  viaţa  ei  concretă.  Apoi, 
această  filosofie  mai  avea  marele  defect,  că  sustrăgea  pe  ce¬ 
tăţeni  dela  datoriile  către  Stat,  îi  desfăcea  de  comunitatea 
căreia  aparţineau.  Nu  era  oare  filosofia  de  vină,  că  „fiul  zar- 
zavagioaicei"  nu  se  manifestase  niciodată  în  viaţa  publică 
—  la  fel  cu  Socrate  —  ci-şi  consacrase  tot  timpul  numai 
artei,  artei  lui  egoiste  şi  acaparatoare?  Ce  splendid  exemplu 
dăduse  Eshil  pe  al  cărui  mormânt  era  scris  —  zice-se  — 
•doar  atât:  „Aici  zace  Eshil,  cetăţean  atenian,  care  a  luptat 
la  Salamina  şi  Maraton"3)  şi  care  nu  pomenise  nimic  de  dra¬ 
mele  sale,  ca  şi  cum  acest  merit  literar  n’ar  fi  însemnat  ni¬ 
mic,  pe  lângă  acela  de  a  fi  fost  un  bun  fiu  al  patriei  sale!  Pe 
mormântul  lui  Euripide  Aristofan  ar  fi  scris  numai:  „Aici 
zace  Euripide,  care  n’a  fost  decât  tragic.  Şi  ce  tragic?!" 

*)  Broaştele,  v.  1413.  Dicaeopolis,  să-i  ceară  un  costum. 

2)  De  aceea  e  reprezentat  el  în  3)  Vita  Aeschyli  şi  K.  Ottfried 
Acharnienii,  stând  sus  la  ,,etaj“,  Miiller,  Gr.  Litt.  (1882)  I,  530. 

în  atelierul  său.  tragic,  unde  vine 

In  ce  măsură  un  poet  tragic  poate  fi  influenţat  de  un 
filosof,  e  o  problemă  destul  de  grea  de  rezolvat.  De  obicei, 
cu  greu  se  împacă  firea  discursivă  a  filosofiei,  cu  natura  in¬ 
tuitivă  a  poeziei,  mai  ales  că  mulţi  sunt  înclinaţi  să  creadă, 
că  o  poezie,  care  începe  a  discută.  încetează  de  a  mai  fi  artă 
adevărată.  Nu-i  mai  puţin  adevărat  însă,  că  un  compromis  între 
ele  poate  să  existe.  De  altfel,  poezia  poate  să  aducă  un  real 
serviciu  filosofiei,  întrucât  dă  o  formă  plastică  multora  din 
formulele  incolore  ale  cugetării,  făcându-le  astfel  mai  acce¬ 
sibile  şi  mai  trainice.  De  aceea  majoritatea  scriitorilor  în 
limba  greacă,  de  cele  mai  multe  ori,  când  vor  să  ilustreze 
un  adevăr,  mai  ales  din  domeniul  eticei,  nu  citează  un  filosof, 
ci  pe  Euripide,  sau  pe  Menandru. 

O  punte  de  trecere  între  „filosoful  scenei"  şi  „filosoful 
străzii"  există  în  orice  caz.  Euripide  fusese  doar  —  dacă 
nu  şcolarul  —  cel  puţin  auditorul  sau  cititorul  tuturor  gân¬ 
ditorilor  din  vremea  sa1).  Pasiunea  lui  pentru  problemele  spe¬ 
culative  l’a  făcut  să  se  inter e-eze  de  timpuriu  — •  fără  în¬ 
doială  — ■  de  originalul  cugetător  care  era  Soorate.  Puncte 
de  asemănare  între  reformatorul  teatrului  şi  al  filosofiei 
'erau,  şi  nu  puţine.  Lor  li  se  datoreşte  şi  ideia  comicilor, 


*)  Nestle,  Die  philosophischen  Quellen  des  Euripides. 

de  a-i  pune  deseori  împreună,  sau  a  legă  persoana  unuia 
de  amintirea  celuilalt.  Juxtapunerea  celor  doi  corifei  se  gă¬ 
seşte  nu  numai  la  Aristofan1)  • —  care  consacră  fiecăruia 
câte  o  comedie  întreagă,  —  ci  şi  la  alţi  comici,  precum 
e  Callias2)  şi  Teleclide3).  Acesta  din  urmă  ni-i  înfăţişează 
laolaltă  într’o  comparaţie  robustă,  când  ne  spune:  „Uite 
pe  Mnesilohos:  găteşte  o  tragedie  nouă  de  Euripide,  iar 
Socrate  pune  găteje  sub  oală". 

Astfel,  ftât  din  faptul  că  fizionomia  morală  a  acestor  doi 
reprezentanţi  ai  intelectualismului  ne  înfăţişează  trăsături 
asemănătoare,  cât  şi  —  probabil  —  din  relaţiunile  lor,  co¬ 
micii  trăseseră  concluzia  că  Euripide  e  ajutat  de  filosof  la 
confecţionarea  dramelor  sale.  Căci  trebue  să  admitem,  că 
cel  mai  tragic  dintre  poeţi  a  cunoscut  pe  Socrate,  şi  încă  de 
aproape.  Se  ştie  interesul  pe  care-1  arăta  autorul  Hecubei 
atât  sofiştilor  propriu  zişi  cât  şi  cugetătorilor.  In  casa 
acestuia  şi-a  citit  Protagoras  pentru  prima  dată  opera  sa 
„despre  zei"  4).  O  anecdotă  târzie5)  ne  povesteşte  că  Socrate  a 
împrumutat  dela  Euripide  o  operă  de  a  lui  Heraclit.  Fi¬ 
reşte  că  nu  putem  lua  drept  monedă  bună  tot  ce  ne  relatează 
anecdotele  de  mai  târziu,  cari  de  cele  mai  multe  ori  nu  so 
întemeiază  pe  nimic  real.  Ele  însă  sunt  semnificative,  întru¬ 
cât  sunt  izvor  îte  din  convingerea  • —  de  astă  dată  înteme¬ 
iată,  —  că  între  tragic  şi  filosof  trebue  să  fi  fost  legături. 
E  inadmisibil  ca  într’un  oraş  ca  Atena,  unde  se  cunoştea 
toată  lumea  între  sine,  doi  oameni  cari  aveau  preocupări 
ce  se  atingeau  prin  atâtea  laturi,  să  nu  se  găsească  şi  să  nu 
se  înţeleagă.  Apoi,  nu  e  nici  o  greutate,  să  ghicim  că  maestru¬ 
lui  lui  Platon,  din  toţi  tragicii  i-a  plăcut  mai  mult  Euripide,. 
deoarece  în  opera  acestuia  —  mai  abstractă  şi  mai  filoso¬ 
fică,  —  el  găsea  un  ecou  al  gândurilor  ce  îl  preocupau  şi  pe 
sine.  Asupra  imoralităţii  vechei  mitologii  şi  poezii,  r  mân  doi 
erau  de  ac  ord6).  De  aceia  nu  e  lipsită  de  orice  fundament  notiţa 


P  Norii  şi  Broaştele. 

2)  In  nedfjxai. 

3)  Diog.  Laert.,  II,  18. 

4)  Diog.  Laert.,  IX,  54. 


6)  Raportată  de  Taţian  în  Adv. 
Graecos  (Nestle,  Euripide,  pag. 
415,  2). 

•)  V.  cap.  III. 

in  care  Elian1)  ne  spune  eă  Socrate,  care  de  altfel  nu  obiş¬ 
nuia  să  meargă  la  teatru,  era  un  spectator  asiduu  la  piesele 
„filosofului  scenei".  Ba  chiar,  entuziasmul  filosofului  pentru 
poet  mergea  aşa  departe,  că  odată,  la  reprezentarea  lui  „O- 
reste",  după  ce  actorul  ar  fi  debitat  primele  trei  versuri, 
el  —  Socrate  - —  ar  fi  aplaudat  cu  frenezie  şi  ar  fi  strigata 
D’a  capo ! 2). 

Aşa  dar,  că  aceşti  doi  oameni  au  fostînrelaţii  unul  cu  altul, 
e  sigur;  întrebarea  se  pune  însă  altfel:  aceste  relaţiuni  au 
fost  ele  superficiale,  sau  au  avut  un  rezultat  mai  trainic? 
S’a  mulţumit  Emipide  pur  şi  simplu  să  ia  cunoştinţă  de 
ideile  noi  ale  mai  tânărului  său  amic,  cum  luă  cunoştinţă  de 
toate  curiozităţile  filosofice  ale  timpului,  sau  s’a  lăsat  in¬ 
fluenţat  de  aceste  idei  ale  lui  Socrate?3) 

Răspunsul  la  această  chestiune  a  variat  după  timpuri. 
O  mare  parte  din  contemporanii  filosofului  şi  poetului  — 
cum  am  văzut  mai  sus  —  erau  dispuşi  să  creadă,  că  acesta 
se  lăsa  deseori  inspirat  de  sărăcăciosul  „sofist".  Mai  târziu,, 
părinţii  bisericei4)  văd  în  Socrate  un  maestru  al  lui  Euri- 
pide,  iar  Lessing5)  ne  asigură,  că,  dacă  autorul  Hecubei  a 
fost  „cel  mai  tragic  poet,  apoi  acest  lucru  îl  datoreşte 
tocmai  filosof  iei  fiului  Fenar(tei“.  In  veacul  al  XlX-lea 
această  părere  —  de  sigur  exagerată  — a  fost  corectată  de  cer¬ 
cetătorii  mai  noi6),  cari  sunt  încredinţaţi  că  influenţa  lui 
Socrate  asupra  „filosofului  scenei  “  se  reduce  aproape  la  zero.. 

Când  e  vorba  de  stabilirea  unei  influenţe  precise,  tre- 


x)  Variae  hist.,  II,  13. 

2)  Cicero,  Tuse.,  IV,  29. 

3)  Chestiunea  inversată  - —  de 
ce  n’am  admite  şi  o  influenţă  a 
poetului  asupra  filosofului?  - —  nu 
se  poate  lua  în  discuţie,  fiindcă 
Euripide  e  un  eclectic,  amator  în 
filosofie,  pe  când  Socrate  are  un 
sistem  al  său  bine  definit,  şi  în 
cazuri  de  acestea  ,,omul  cu  sis- 
temă“  e  cel  care  dă;  celalt  e  nu¬ 
mai  receptiv. 


4)  Cf.  Bernhardy,  loc.  cit. 

5)  Hamb.  Dramat.,  I,  49.  (Bern¬ 
hardy,  II,  2,  p.  405). 

6)  Hartung,  Eur.  restit.,  I.  131; 
Dâcharme,  Euripide,  p.  44;  Busse, 
Sokrates,  p.  36-37  ;  Bernhardy,  1.  c. 
Nestle  —  cel  mai  categoric  —  p. 
13  şi  ,,die  philos.  Quellen  des 
Eur.“  pag.  651;  Heinrich  Maier, 
Sokrates,  passim ;  Wib,  Einl.  in 
die  gr.  Tr.,  22  şi  următoarele. 

bue  —  fireşte  —  să  lăsăm  afară  din  consideraţie  acele  ase¬ 
mănări  de  ordin  general,  cari  sunt  trăsături  comune  fiilor 
unei  aceleiaşi  epoce,  ce  urmăresc  aceeaşi  direcţiune  de  cuge¬ 
tare  şi  au  aproximativ  aceleaşi  tendinţe.  Că  şi  unul  şi  altul 
sunt  partizanii  vieţii  contemplative  şi  că  amândoi  dau  pre¬ 
cădere  minţii  asupra  trupului,  asta  nu  dovedeşte  nimic  în 
chestia  noastră.  De  aceeaşi  părere  erau  şi  un  Anaxagoras  şi 
alţi  sofişti  sau  filosofi,  precursori  sau  susţinători  ai  raţiona¬ 
lismului  luminat.  Aici  nu  mai  poate  fi  vorba  de  o  înrâurire 
a  unuia  asupra  celuilalt:  cele  două  convingeri  de  mai  sus 
erau  fundamentul  intelectualismului  nou.  Tot  astfel  şi  ab¬ 
ţinerea  dela  viaţa  politică,  aşa  de  caracteristică  la  Socrate 
cât  şi  la  E  uri  pi  de. 

Dacă  vrem  să  scoatem  în  evidenţă  o  înrîurire  intelec¬ 
tuală  între  aceste  două  spirite  de  elită  ale  Atenei  lui  Pericle, 
trebue  să  arătăm  punctele  de  doctrină,  cari  ne  dovedesc  în 
chip  neîndoelnic,  că  unul  a  fost  influenţat  de  celalalt.  Şi  chiar 
acestea  nu  sunt  toate  conclusive,  în  sensul  chestiunei  pe  care 
o  cercetăm,  întrucât  asemănarea  pe  care  o  găsim  între  două 
păreri,  pe  cari  le  întâlnim  şi  la  poet  şi  la  filosof,  nu  pro¬ 
bează  numaidecât  o  înrâurire  a  acestuia  din  urmă  asupra 
celui  dintâi,  căci  se  poate  foarte  bine  ca  ele  să  fi  provenit 
doar  din  acelaş  isvor  comun1),  astfel  că  în  cazul  acestor 
puncte  de  asemănare  nu  e  de  loc  necesar  să  admitem  un  ra¬ 
port  dela  şcolar  la  maestru,  între  tragic  şi  filosof,  ci  numai 
să  căutăm  sursa  comună  din  care  s’au  adăpat  amândoi.  Pe 
de  altă  parte,  nu  e  numai  decât  nevoe,  ca  soluţia  pe  care  o 
dau  ei  unei  probleme,  să  fie  analoagă,  pentru  a  putea  stabili 
o  înrudire  între  ei.  E  destul  să  constatăm  că  ei  iau  poziţie 
—  indiferent  în  ce  sens  —  faţă  de  aceeaş  chestiune,  intere¬ 
santă  prin  noutatea  şi  originalitatea  ei,  ca  să  fim  îndreptă¬ 
ţiţi  să  admitem  o  preocupare  comună,  în  cadrul  căreia  intră 


1)  Cum  e  cazul  cu  atitudinea  lui  sensul  pe  cari  îl  adoptă  E.  şi  S.,  de 

Euripide  —  asemănătoare  cu  a  lui  Arhelaos,  de  la  care  se  inspiră  a- 

S.  —  în  chestia  raportului  dintre  mândoi. 
vo/xoQ-qpvaig,  ce  a  fost  formulat  în 


SOC  RATE  ŞI  EU  RI  PI  DE 


177 


aceleaşi  întrebări,  şi  de  aici  să  concludem  la  o  afinitate  de 
cugetare  între  ei,  care  de  data  asta  nu  s’ar  putea  tăgădui1). 
O  filiaţiune  directă  între  gândirea  lui  Socrate  şi  Euripide 
nu  se  poate  stabili,  decât  dacă  am  dovedi,  că  poetul  se  face 
apărătorul  unor  anumite  idei,  despre  cari  se  ştie  cu  siguranţă 
că  sunt  specific  socratice.  Şi  cu  toate  că  critica  modernă  a 
redus  de  tot  numărul  acestor  apropieri  decisive,  se  poate  to¬ 
tuşi  arăta,  că  sunt  câteva  puncte,  cari  probează  că — deşi  într’o 
măsură  modestă  —  tragicul  a  fost  vizibil  influenţat  de  fi¬ 
losof. 

Problema  e  cu  atât  mai  grea  de  rezolvat,  cu  cât  poetul, 
n’are  întotdeauna  acelaş  răspuns  pentru  aceeaş  întrebare. 
Faţă  de  aceeaş  chestiune  el  ia  adeseori  o  poziţie  cu  totul  deo¬ 
sebită  de  aceea  pe  care  o  luase  mai  înainte.  S’a  spus  —  cu 
multă  aparenţă  de  dreptate  —  că  aceste  contraziceri  sunt 
foarte  fireşti,  întru  cât  ele  reprezintă  păreri  deosebite  ale 
diferitelor  personagii2).  Cum  Euripide  e  un  spirit  obiectiv, 
el  caută  să  sprijine  cu  toate  argumentele,  care-i  stau  la  în¬ 
demânări  o  faţă  şi  cealaltă  a  chestiunii,  Acesta-i  folosul  pe 
care  l’a  tras  el  din  arta  sofiştilor,  de  la  cari  a  învăţat  a  trată, 
cu  o  egală  îndemânare,  iov g  diooovg  Ăoyov g,  de  cari  pome¬ 
neşte  în  ,,Antiope“ 3)  şi  cari  au  făcut  pe  mulţi  să  vadă  în  el 
un  sofist.  Pe  această  cale,  aşa  dar,  nu  se  poate  ajunge  la 
nici  o  concluzie,  căci  pentru  fiecare  părere,  afirmată  într’un 
loc,  vei  găsi  în  alt  loc  negarea  deplină  a  aceleiaşi  păreri4). 
Ar  mai  fi  un  singur  criteriu  - —  destul  de  ispititor  —  în  lu¬ 
mina  căruia  am  putea  spera  să  ajungem  la  un  rezultat  mai 
sigur  în  această  privinţă:  cronologia5).  Dar  şi  aceasta  nu  dă  re¬ 
zultate  vrednice  de  luat  în  seamă,  pentru  că  datarea  operelor  lui 


*)  Ca  pildă  poate  să  ne  sluj  ească 
atitudinea  deosebită  a  unuia  şi 
celuilalt  faţă  de  problema  ,,Hasar- 
dului“  (  Tvxn).  (Cf.  Nestle,  Eur.  p. 
55  şi  fr.  din  Eschine  Socr.  citat 
de  H.  Maier,  Socr.  pag.  428  n,  1). 

2)  Decharme,  op  cit.  p.  27. 

3)  Nauck,  fr.  189. 


4)  Vezi,  de  pildă,  revista  păreri¬ 
lor  lui  despre  femei,  la  Nestle,  op. 
cit.,  pag.  256  şi  următ. 

5j  Criteriu  neutilizat,  pe  cât  ştiu, 
de  nimeni  până  acuma,  pentru  a 
stabili,  care  e  adevărata  concepţie 
a  lui  Euripide  despre  lume  şi  viaţă. 

Euripide  nu  e  stabilită  decât  cu  aproximaţie;  chiar  dacă,  lă- 
sându-ne  călăuziţi  de  acest  criteriu,  studiem  cum  evoluiază 
o  părere  oarecare  în  diferitele  epoci  ale  teatrului  poetului 
nostru,  nu  putem  ajunge  la  o  concluzie  precisă,  fiindcă  ve¬ 
dem,  că  părerea,  pe  care  ne-am  propus  s’o  urmărim,  variază 
capricios  dela  o  piesă  la  cealaltă,  fără  să  capete  în  decursul 
timpului  consistenţă  într’un  sens  sau  altul.  Cu  toate  astea, 
punerea  unei  anumite  probleme,  într’un  anumit  timp,  în 
teatrul  tragicului,  e  deosebit  de  semnificativă,  fiindcă  — in¬ 
dependent  de  modul  cum  o  rezolvă  filosoful  scenei  —  ea 
ne  arată  tocmai  actualitatea  acelei  probleme  într’un  moment 
dat1),  şi  impresia  pe  care  a  făcut-o  asupra  poetului,  care 
se  simte  oarecum  dator  să  ia  act  de  ea.  şi  s’o  menţioneze 
prin  gura  vre-unui  personagiu  din  piesele  lui. 

In  lumina  acestor  lămuriri  metodice  putem  proceda 
la  un  examen  mai  amănunţit  al  asemănărilor  şi  deosebirilor 
dintre  Socrate  şi  Euripide. 

Mai  întâi  activitatea  lor  prezintă  o  latură,  care-i  apro¬ 
pie,  pe  de  o  parte  între  ei  şi  pe  de  alta  de  sofişti:  predilecţia 
de  a  trată  o  chestiune  pe  amândouă  feţele.  Metoda  aceasta 
—  sofistică  —  o  înrebuinţează  autorul  Hecubei  în  mai 
toate  piesele,  şi  o  anunţă  cu  emfază  în  tragedia  se  mai  sus 
pomenită,  Antiope.  Tot  aşa  de  des  face  uz  de  ea  şi  filosoful 
desculţ.  Numai  că  acesta  urmăreşte  un  scop  mai  profund2) 


*)  De  ex. :  relativ  la  chestia 
educaţiei,  poetul  afirmă  în  428 
(Hippolit)  atotputernicia  naturii 
şi  neputinţa  omului  de  a  o  schimbă 
prin  învăţătură;  în  425  (Foinix), 
accentuează  aceeaş  părere,  cu  un 
relief  şi  mai  deosebit,  — şi  deodată, 
în421(Hiketidele,  v.  911  şi  următ.), 
ne  spune  ,,en  toutes  lettres“  că 
virtutea  se  poate  învăţa ,  repe¬ 
tând  exact  formula  care  făcea  baza 
sistemului  lui  Socrate.  Asta,  în  421, 
trei  ani  după  ce  ,,Norii£<  se  juca¬ 
seră,  într’un  moment  când  trebue 


să  admitem  că  maestrul  lui  Platon, 
precum  şi  principiile  sale,  începu¬ 
seră  să  fie  cunoscute  nu  numai  de 
autorul  lui  Hippolit,  dar  chiar  de 
o  bună  parte  din  public.  Nu  e 
ispititoare  deducţia,  că  Euripide — 
care  e  omul  ultimei  cărţi  sau  ulti¬ 
mei  păreri  —  afişează  noua  idee 
atât  de  ostentativ,  pentru  că  era 
de  actualitate  şi-i  făcuse  o  deose¬ 
bită  impresie,  în  această  formulare 
pregnantă  pe  care  i-o  dăduse  S.  ? 

2)  Heinrich  Maier,  Sokrates, 
pag.  280-1. 

• —  cu  totul  justificat  —  anume  să  compromită  metoda  so¬ 
fiştilor  în  fundamentul  ei.  Fireşte  că  naivii  şi  rău-voitorii 
n’au  putut,  sau  n’au  vrut,  să  vadă  acest  lucru ;  ei  s’au  oprit 
la  suprafaţă,  şi  constatând  asemănarea  formală,  au  pece¬ 
tluit  pe  Socrate  cu  numele  de  sofist.  Cât  despre  Euripide, 
se  pare  că  el  întrebuinţează  acest  mijloc  numai  de  dragul 
lui  însu-şi,  dacă  nu  vrem  să  admitem  —  ceeace  ar  fi  cam  for¬ 
ţat  —  că  el  vrea  să  facă  un  exerciţiu  de  gimnastică  intelec¬ 
tuală  cu  auditorii  săi,  cari,  pe  cât  se  ştie,  se  înnebuneau  după 
asemenea  dueluri  oratorice1). 

Apoi,  întrucât  amândoi  au  o  aşa  de  mare  încredere  in 
raţiune,  în  care  văd  mijlocul  cel  mai  bun,  pentru  ca  oame¬ 
nii  să  poată  realiză  un  progres,  suntem  îndreptăţiţi  să-i  so¬ 
cotim  raţionalişti.  Ei  trăesc  în  atmosfera  creiată  de  cel  care 
a  pus  ca  principiu  diriguitor  al  lumei  „Raţiunea" 2),  şi  in¬ 
fluenţa  acestuia  se  poate  constata  atât  la  unul  cât  şi  la  ce- 
lalt.  Cu  ajutorul  acestei  raţiuni  încearcă  să  despoae  ei  mitul, 
de  autoritatea  de  care  se  bucurase  până  acum.  Filosoful  mai 
prudent  şi  mai  profund,  nu  atacă  religia  decât  indirect,  atră¬ 
gând  atenţia  celor  cari  voiau  să-l  asculte,  că  zeii  nu  pot  fi 
întinaţi  cu  păcatele,  pe  care  poeţii  li  le-aruncă  în  spinare,  şi 
lăsând  pe  auditori  să  tragă  concluzia  că  sau  asemenea  zei 
nu  există,  sau  poeţii  s’au  făcut  vinovaţi  de  o  mare  greşeală. 
El  însuşi  va  fi  crezut  într’o  singură  putere  divină3),  simplifi¬ 
care  la  care  raţionalismul  ajunge  în  chip  firesc  înainte  de  a 
trece  la  ateism.  De  altfel,  cât  caz  făcea  Socrate  de  religie,  se 
vede  din. aceea,  că  el  o  elimină  aproape  complet  din  ca¬ 
drul  preocupărilor  sale,  asemănător  în  privinţa  aceasta  cu 
orice  cercetător  modern  pe  tărâmul  etic4). 

Decât,  în  simplificarea  sus  pomenită,  prin  care  raţio¬ 
naliştii  înlocuesc  varietatea  nesfârşită  de  zei  autropomorfi 
prin  un  principiu  nou,  fie  că  acesta  se  numeşte  vovş,  şvvecng, 


P  *' AfuMcu  Xoyouv,  cum  le  spune 
Euripide. 

2)  Anaxagoras. 

3)  Busse,  op.  cit.,  c.  207 ;  Ed. 


Meyer,  Gesch.  d.  A.,  voi.  IV,  p. 
451.  H.  Maier,  op.  cit.  443. 

4)  Ed.  Meyer,  op.  cit.,  voi.  IV, 
p.  452. 

alfrrjQ  sau  altcum,  poporul  ortodox  e  aplecat  să  vadă  o 
introducere  de  divinităţi  noi,  şi  e  semnificativ  că  această 
acuzaţie  i  se  aduce  deopotrivă  şi  lui  Socrate  şi  lui  Euripide. 
Numai  acest  fapt  ar  fi  de  ajuns  să  ne  arate,  că,  în  materie  reli¬ 
gioasă,  ei  erau  cam  de  aceeaş  părere.  Astfel,  contemporanii, 
cari  nu-şi  dădeau  osteneala  să  urmărească  cugetarea  celor 
doi  corifei  până  la  capăt,  vedeau  în  ei  nişte  atei,  trăsătură 
care  îndreptăţea  atât  pe  comici  cât  şi  pe  marele  public,  să-i 
asemene  cu  sofiştii,  căci  nu  încape  îndoială  că,  mai  ales  a- 
ceastă  apropiere  în  credinţă  sau,  mai  bine  zis,  în  lipsa  de  cre¬ 
dinţă  a  tragicului  şi  filosofului  faţă  de  zeii  cetăţii1),  le-a 
atras  numele  de  sofişti,  odios  în  ochii  celor  mai  mulţi  încă 
din  acele  timpuri. 

Dacă  mai  adăogăm  pe  lângă  aceasta,  şi  procedeul  dis¬ 
cuţiilor  contradictorii,  de  cari  se  slujeau  şi  unul  şi  celalt,  în¬ 
ţelegem  că  această  confundare  se  făcea  foarte  lesne  de  ce¬ 
tăţenii  Atenei,  cari  nu  puteau  să  vadă  marea  deosebire  ce 
despărţea  atât  pe  Euripide  cât  şi  pe  Socrate,  de  primej- 
dioşii  răspânditoi  i  ai  îndoelii  faţă  de  tot  şi  toate.  Pe  când  a- 
ceştia  din  urmă.  din  pricina  defectului  inerent  metodei  lor  pur 
formale,  ajunseseră  la  un  scepticism  radical,  Socrate  —  şi  sub 
influenţa  lui,  Euripide  — caută  să  închege  un  sistem  pozitiv3), 
bazat  pe  raţionalism,  sistem  care  ia  bărbăteşte  poziţie  faţă 
de  toate  problemele  de  căpetenie  ale  vieţii.  Ori  cât  de  ciu¬ 
dat  s’ar  părea  lucrul,  ei  sunt  constructorii  noului  Stat,  Sta¬ 
tului  ideal,  care  avea  să  ia  fiinţă  într’un  viitor,  mult  mai 
îndepărtat  de  cum  credeau  ei.  Constatând  că  raţionalismul 
reprezentat  de  sofişti,  prin  analiza  lui  superficială  a  proble¬ 
melor  fundamentale,  nu  poate  aduce  decât  fermenţi  de  des¬ 
compunere  ai  societăţii,  fără  să  pue  nimic  solid  în  loc,  So¬ 
crate  —  şi  după  el  Euripide  —  încearcă  să  arate  contempo- 
ranilor^  că  raţionalismul  temeinic,  urmărit  până  în  conse- 


x)  In  sensul  acesta  era  redactat 
şi  actul  de  acuzaţie  împotriva  lui 
Socrate. 

2)  Că  Euripide  a  izbutit  să  se 


ridice  deasupra  scepticismului,  şi 
să  ajungă  la  un  crez  positiv,  ne-o 
dovedeşte  Nestle,  Euripides,  p.  45 
şi  următ. 

cinţele  lui  cele  mai  reale,  poate  sluji  ca  bază  sănătoasă  a 
unei  concepţii  de  viaţă,  mai  largi  şi  mai  drepte  ca  cea  de 
până  atunci. 

Ceeace  Socrate  impută  sofiştilor,  era  că  ei  se  ocupă  nu¬ 
mai  de  formă  şi  neglijează  cu  desăvârşire  fondul1).  Rezul¬ 
tatul  păgubitor  al  acestei  direcţii  culturale  —  cu  atât  mai 
primejdioase  la  un  popor,  care  era  înclinat  spre  adoraţia 
..cuvântului"  —  îl  putea  vedea  în  jurul  lui  atât  el,  cât  şi 
tragicul  mai  bătrân  cu  zece  ani.  Căci  dela  şcoala  marilor 
maeştri  de  retorică  nu  puteau  ieşi  nici  cetăţeni,  nici  oa¬ 
meni  politici  destoinici2).  Pentru  aceasta  se  cere  mai  întâi 
de  toate  —  ne  spune  fiul  Fenaretei  —  cunoştinţa  reală  a 
lucrurilor;  se  cere  o  şcoală, care  se  preocupă  în  primul  rând 
de  fond3)  — ră  %Qt) fiara  — spre  deosebire  de  ol  ?.oyoii  cărora 
noua  şcoală  formalistă  le  acorda  în  chip  exclusiv  atenţia 
ei.  Antagonismul  dintre  pedagogia  filosofică  şi  cea  reto¬ 
rică,  stârnit  şi  formulat  pentru  prima  oară  de  Socrate.  — 
antagonism  ce  avea  să  preocupe  minţile  greceşti  atâtea  vea¬ 
curi —  îşi  găseşte  ecoul  şi  în  opera  lui  Euripide,  în  Thyeste 
şi4),  mai  ales,  în  Antiope5). 

Că  această  menţionare  în  tragediile  susnumite,  a  con¬ 
flictului  dintre  cele  două  idealuri  de  educaţie  ce-şi  disputau 
tineretul  Atenei,  e  făcută  sub  influenţa  filosofului  desculţ, 
mi  se  pare  mai  presus  de  orice  îndoială.  Ideea  e  —  incontes¬ 
tabil  —  specific  socratică,  după  cum  se  poate  vedea  din 
dialogii  lui  Platon6).  Ea  reprezenta,  şi  pentru  poetul  filosof, 
cel  mai  bun  mijloc,  spre  a  ajunge  la  adevărul  mântuitor, 
care  te  ridică  de-asupra  îndoelii  chinuitoare,  căci  însemnă 
începutul  ştiinţei  adevărate.  Ea  operase  oare-cum  o  conver¬ 
tire  în  sufletul  artistului,  care,  cu  entusiasmul  lui  pentru 
formă,  exclamase  undeva7),  că  elocinţa  (retorica)  e  regina 
lumii,  şi  că  el,  care  posedă  această  îndemânare,  nu  mai  are 
nevoe  de  nimic. 


x)  H.  Maier,  op.  cit.,  pag.  258.  5)  V.  frg.  205  Nauck. 

2)  Eur.,  Medeia,  v.  579  şi  următ.  6)  Gorgias,  Protagoras,  Hippias 

3)  H.  Maier,  p.  257.  minor. 

4)  V.  frg.  398  Nauck.  7)  Hecuba,  v.  814  şi  urmăţ.  •  , 

Revelaţia  ştiinţei  reale ,  făcută  de  tânărul  său  prieten  — 
împreună  cu  înţeleptele  cărţi  ale  lui  Heraclit  —  îi  va  fi 
ajutat  lui  Euripide,  să  descopere  şi  legea  imanentă  a  uni¬ 
versului  —  Dike  — care  formează  substratul  sistemului  său 
despre  lume1).  Odată  ce  a  pătruns  până  la  această  „rădă¬ 
cină  a  cunoştinţii",  el  se  va  fi  uitat,  fireşte,  cu  dispreţ  asupra 
gălăgioşilor  dascăli,  cari  vroiau  să  fericească  Atena  cu  po- 
limatia  lor,  şi  inutilă  şi  pretenţioasă.  In  această  privinţă 
el  era  de  acord  atât  cu  „obscurul"  din  Efes2),  cât  şi  cu  origi¬ 
nalul  său  concetăţean — Socrate — care-şi  bătea  joc  aşa  de 
fin  de  „multilateralul"  Hippias3).  Grămădirea  de  cunoştinţi 
fără  descernământ,  fără  un  principiu  călăuzitor  în  jurul  că¬ 
ruia  ac  estea  aveau  să  se  grupeze,  —  nu  avea  în  ochii  lui  Socrate 
şi  Euripide  decât  o  valoare  mai  degrabă  negativă,  cu  atât  mai 
mult  cu  cât  acest  bagaj  de  idei  nefolositoare  nu  jucau  în  faţa 
retorilor  sofişti  şi  a  ciracilor  lor,  decât  rolul  unui  deposit  de 
rechisite,  din  care  maeştrii  şi  elevii  aveau  să-şi  scoată  mate¬ 
rialul  necesar,  pentru  a  ilustră  la  trebuinţă  ieftinele  locuri 
comune,  îmbrăcate  în  fraze  sclipitoare,  dar  goale  de  folos. 
In  locul  pregătirei  pur  formale,  insuficiente  şi  incapabile 
să  deslege  marile  probleme  ale  timpului,  Socrate  —  ca  şi  Eu¬ 
ripide —  recomandă  o  pregătire  „reală"4)  şi  temeinică,  ce  nu 
se  poate  căpăta  decât  prin  muncă ,  conştientă  şi  susţinută, 
care  singură  —  după  părerea  lor  —  putea  să  realizeze  re¬ 
forma  culturală  a  Cetăţii.  De  aci  călduroasa  recomandare 
a  muncii  şi  la  unul  şi  la  celalt.  Cel  dintâi  îi  dă  importanţa 
cuvenită,  accentuând  valoarea  ei  morală5),  iar  poetul  e  neo¬ 
bosit  în  a  o  slăvi6)  în  toate  ocaziile,  arătând  că  ea  e  isvorul 
binelui,  gloriei  şi  feric irei  pe  pământ.  Intr’o  societate,  în 
care  inactivitatea  (otium)  era  socotită  ca  privilegiul  de  că¬ 
petenie  al  oamenilor  liberi,  şi  mai  cu  seamă  al  celor  nobili  şi 


*)  Nestle,  op.  cit.,  145  şi  următ. 

2)  Care  afirmase  că  nolvjxaMn 
voov  ov  diddoxei.. 

3)  Platon,  Hippias  minor,  368  B. 

şi  următ. 


4)  Luând  acest  cuvânt  în  accep¬ 
ţia  lui  etimologică  (realis — res). 

5)  Xenof.,  Memorabilia,  II,  7  şi  8 

6)  V.  frag.  238,  239,  240,  242, 
464,  477,  719  etc.  etc. 

bogaţi,  interesul  pe  care  il  arată  muncii  —  ca  valoare  mo¬ 
rală  —  şi  filosoful  şi  poetul,  era  încă  o  trăsătură  comună, 
care-i  lega  împreună  şi-i  distingea1)  radical  de  ceilalţi  ..in¬ 
telectuali''  ai  strălucitei  capitale. 

Ei  doi.  cei  dintâi,  vor  fi  fost  conştienţi,  că,  faţă  de  pro¬ 
fundele  schimbări  prin  cari  trecea  lumea  greacă,  schimbări 
ce  făcuse  si  din  Atena  un  oraş  de  industrie,  comerţ  si  cui- 

y  y  s 

tură  în  stil  mare  (Vollkultur),  vechiul  ideal  patriarhal,  de 
eroism  leneş  - —  caracteristic  copilăriei  popoarelor  ee-şi  des¬ 
carcă  activitatea  intr'un  ritm  brusc  şi  sacadat.  —  nu  mai 
avea  ce  căuta,  şi  trebuia  înlocuit,  cu  deprinderea  de  a  lucra 
stăruitor,  metodic  şi  continuu,  care  singură  avea  să  dea  fii¬ 
lor  lui  Erec-hteu  putinţa  de  a  merge  in  tempo  cu  vremea2). 

Amândoi,  dar  mai  ales  Socrate.  arată  —  contrar  pre¬ 
judecăţii  răspândite  —  că  munca,  oricât  de  modestă  ar  fi, 
nu  e  o  ruşine,  pentrucă  ea  dă  fiec  ăruia  posibilitatea  să-şi  cu¬ 
noască  şi  să-şi  îndeplinească  conştiincios  rolul  său  in  acest 
organism  complex,  care  e  societatea,  ce  are  dreptul  să  oblige 
pe  fiecare  de  a  contribui  in  măsura  lui3),  la  rezolvarea  pro¬ 
blemelor  culturale  pe  care  evoluţia  le  aduce  cu  sine  in  chip 
firesc. 

Cel  care  consideră  munca  —  hulită  până  atunci  —  prin 
această  prismă  bine- voit  oare.  şi  înţelegea  ca  societatea  să 
claseze  pe  oameni  după  munca  desfăşurată  in  propăşirea 
acestei  societăţi,  evident,  nu  putea  decât  să  condamne  sistemul 
absurd  de  a  alege  pe  funcţionarii  statului  prin  tragere  la  sorţi. 
Ce  e  mai  surprinzător,  e  că  insă-şi  comedia4)  —  opusă  tot¬ 
deauna  nouei  reforme  preconizată  de  Socrate  —  recunoaşte 
şi  ea  drept  bună  această  concluzie  a  gânditorului  —  pe  care 
o  va  fi  împărtăşit,  cu  siguranţă  şi  tragicul,  —  dar  nu-şi  dă 
osteneala  să  înţeleagă  şi  premisa  din  care  decurgea  această 
concluzie  grea  în  urmări. 


*)  Excepţii  erau.  bine  înţeles. 
•Cea  mai  interesantă  e  sofistul  Pro- 
dicos,  autorul  celebrei  povestiri 
,.Hercule  la  răspântie". 


urmât. 

*)  H.  Maier,  op.  cit.,  p.  426  şi 


Mem.  lui  Xenof.,  III,  9,  15. 
4)  V.  cap.  II. 


*)  Busse.  op.  cit.,  pag.  31  ş 

Era  natural,  ca  încercarea  acestor  doi  cugetători,  de  a 
introna  munca  în  drepturile  ei,  să  nu  aibă  simpatia  celor 
ce  trăiau  în  umbra  vechilor  idealuri.  Munca  era  privită 
cu  repulsie  de  aristocraţii l)  şi  comicii,  cari  vedeau  în  ea  ceva 
banausic,  căci  intuiţia  lor  ghicea  aspectul  searbăd  pe  care 
ea,  munca,  avea  să-l  dea  cetăţii,  aşa  cum  o  doreau  filosoful 
şi  poetul  tragic.  In  Ilovog- ul,  slăvit  de  poetul  ,, laborios 
prin  excelenţă  2)",  şi  recomandat  de  filosof  ul  născut  din  un 
tată  ,, muncitor  cu  palmele"3),  conservatorii  retrograzi  nu 
vedeau  decât  corvada  degradantă,  ce  sluţeşte  trupul  şi  urâ- 
ţeşte  sufletul,  corvadă  potrivită  şi  firească  pentru  sclavi, 
nu  pentru  nişte  oameni  liberi  şi  geniali,  cari  ca  şi  zeii,  creiau 
spontan  şi  fără  durere. 

Nu  e  uşor  de  stabilit  filiaţiunea  acestei  idei  relative  la 
jtovog.  Insă  e  probabil  că  autorul  ei  a  fost  Socrate,  filosoful, 
în  sistemul  căruia  noua  valoare  introdusă  încirculaţie — munca, 

—  avea  o  importanţă  fundamentală4).  In  sprijinul  acestei  con¬ 
cluzii  ar  pleda  şi  faptul  că  apologia  nouei  valori  —  a  muncei 

—  e  făcută  de  Euripide  prin  excelenţă  în  tragedia  Arhe- 
laos5),  care  din  pricina  datei  ei  târzii6),  ne  îndreptăţeşte  să  pre¬ 
supunem  o  cu  atât  mai  trainică  influenţă  a  lui  Socrate  asupra 
poetului,  căci  acesta  cu  toată  originalitatea  lui,  a  suferit  ,.â 
la  longue"  influenţa  fascinantă  a  minunatului  gânditor,  care 
era  fiul  Fenaretei.  Totuşi  se  poate  admite,  că, .filosoful  scenei“, 
a  cărui  operă  respiră  peste  tot  acest  jzovog,  va  fi  ajuns  în 
mod  independent  la  aprecierea  muncei —  prin  experienţa 
personală  —  iar  influenţa  eroului ,, Norilor",  va  fi  avut  ca  efect 
să  facă  doar  pe  Euripide  să  accentueze  şi  mai  mult  convingerea 
la  care  acesta  ajunsese  prin  propria  sa  observaţie. 

După  această  constatare,  ni  s’ar  părea  ciudată  acuzaţia 


1)  Lui  Platou  însuşi  îi  era  ne¬ 
simpatică  această  trăsătură  a  ma¬ 
estrului:  v.  Charmides,  163.  B.  şi 
H.  Maier,  op.  cit.,  pag.  425. 

2)  O  donovwxarog.  De  subl.  libell. 
cap.  15,  3. 

3)  XeiQovgyog :  tatăl  lui  Socrate 


fusese  sculptor,  meserie  pe  care  o 
practicase  şi  fiul  în  copilărie. 

4)  H.  Maier,  op.  cit.,  pag.  425- 

5)  Nestle,  pag.  194. 

6)  Spre  sfârşitul  vieţii  sale,  în 
406. 

de  inactivitate  ( aQyia ),  pe  care  comedia  o  adresează  în  chip 
aşa  de  categoric  celor  doi  corifei  ai  gândirei  ateniene,  ce  pro¬ 
clamaseră  munca  drept  o  valoare  morală  de  primul  rang,  şi  o 
socoteau  suportul  unei  societăţi  bine  constituite.  Decât,  în 
faţa  Atenienilor  superficiali  - — mai  bine  zis,  conservatori  — 
şi  în  faţa  comediei,  care  exprima  părerile  lor,  activitatea  — 
bine  înţeles,  activitatea  care  sade  bine  omului  liber  — se  re¬ 
ducea  la  participarea  la  viaţa  publică,  adică  politică.  Idealul 
de  activitate  al  lui  Socrate  şi  Euripid  e  cu  totul  de  altă  natură : 
prin  activitate  ei  înţeleg  mai  ales  munca  tăcută 4),  consec  ventă, 
conştientă,  ce  urmăreşte  pregătirea  individului  pentru  Statul 
viitor* 2).  Pentru  modul  cum  se  manifestă  viaţa  politică  a  Ce¬ 
tăţii  contemporane,  Socrate  şi  Euripide  n’au  interes,  nici  sim¬ 
patie:  ei  desaprobă  organizarea,  acestei  societăţi,  bazate  pe 
temelii  absurde  în  iraţionalismul  lor.  Neparticiparea  lor  la  afa¬ 
cerile  publice  ale  comunităţii  în  care  trăesc,  e  un  protest  tacit 
- — un  protest  în  care  au  persistat  până  la  moarte  —  faţă  de 
legile  şi  aşezămintele  tradiţionale  ale  statului.  Ei  nu  găsesc 
nici  un  mijloc  să  contribue  direct  la  progresul  Atenei,  care,  la 
rândul  ei,  nu  avea  nici  un  loc  de  oferit  acestor  doi  cetăţeni  aşa 
de  incomozi.  Socrate  —  fără  voia  lui  —  se  amestecase  odată3 4) 
în  treburile  obşteşti,  cu  prilejul  procesului  generalilor  dela  Ar- 
ginuse,  şi  ştim  ce  revoltă  a  stârnit  în  rândul  colegilor  judecă¬ 
tori,  atitudinea  leală  a  încăpăţânatului  filosof.  Euripide  nici 
nu  găsise  de  cuviinţă  să  facă  măcar  o  încercare4)  în  direcţia 
aceasta  :  o  socotea  inutilă,  dacă  nu  primejdioasă.  îşi  va  fi  dat 
el  socoteala  că  marile  revoluţii  social-culturale,  nu-s  pregătite 
de  politicianii  superficiali,  promţi,  şi  a  tot  făgăduitori,  ci  de 
cugetători  singuratici,  ce  croesc  idealuri  noui  în  momentele  fe¬ 
cunde  pe  cari  li  le  hărăzeşte  liniştea  lor  contemplativă :  ăQyia5). 


x)  Eur.,  Ion,  v.  598 — 9 :  oooi  de 
XQrjarol  dvvăjuevoi  r  elvai  ooqpol  — 
oiyâjcu  xdv  onevâovoiv  elg  râ  ngdy- 
fiara .. 

2)  Apologia,  36.  G. 

3)  Cu  prilejul  procesului  gene¬ 
ralilor  de  la  Arginuse  in  406. 

4)  Singurul  lui  gest,  prin  care  s’a 


manifestat  în  viaţa  publică,  a  fost 
redactarea  epigramei  ce  avea  să 
se  înscrie  pe  vastul  cenotaf  al  Ate¬ 
nienilor  căzuţi  in  Sicilia. 

3)  Cum  o  numiau  comicii;  fi¬ 
losofii  o  numesc  ,,/ăog  &ecogr}Ti- 
x6q“  (viaţă  contemplativă). 

Aceşti  cugetători  se  preocupau,  între  altele,  să  găsească 
un  răspuns  la  întrebarea,  dacă  instituţiile  pe  care  se  bazează 
societatea  —  Statul,  religia,  legile,  morala  —  sânt  de  origină 
divin-naturală  (căci  aceste  două  noţiuni  începuse  să  se  con¬ 
funde  la  raţionalişti),  sau  sunt  datorite  convenţiei  omeneşti; 
cu  un  cuvânt,  dacă  proveneau  din  givoig  sau  vo^og.  Euripide 
şi  Socrate  sunt  raţionalişti.  Amândoi  sunt  deci  încredinţaţi 
că  toate  instituţiunile  sus-numite  se  întemeiază  pe  ro/tog1). 
Asemănarea  aceasta  dintre  ei  nu  prezintă  mare  importanţă, 
fiindcă  o  împărtăşeau  cu  mai  toţi  adepţii  noului  fel  de  a  gândi, 
şi  în  special  şi  cu  sofiştii.  Contrastul  dintre ,, nat ură",,  şi  „aşe¬ 
zământ  omenesc,  —  vo[aoq“  —  fusese  formulat  de  sofişti, 
menţionat  la  Arhelaos2)  şi  accentuat  în  deosebi  de  Hippias, 
a  cărui  temă  de  predilecţie  era.  Dar  e  mai  firesc  să-l  conside¬ 
răm  ca  ieşit  din  preocupările  tuturor  minţilor  gânditoare  ale 
vremei:  el  plană  oarecum  în  atmosferă,  şi  orice -om  „cult"  tre¬ 
buia  să  ia  poziţie  faţă  de  această  fundamentală  problemă  a 
timpului.  E  probabil  că  atenţia  celor  doi  corifei  —  atât  a  filo¬ 
sofului  cât  şi  a  tragicului  —  fusese  îndreptată  în  direcţia 
aceasta3)  de  filosoful  Arhelaos4),  cu  care  ştim  precis  că  Socrate 
a  avut  legături,  şi  despre  al  cărui  sistem  nu  încape  îndoială,  că 
Euripide  va  fi  avut  cunoştinţă. 

Conclusiile,  pe  care  diferiţii  gânditori  le-au  tras  din  cer¬ 
cetarea  acestei  probleme  —  raportul  dintre  instituţiile  pe 
care  se  întemeiază  societatea,  şi  (pvotc,  -respectiv  vo^iog — au 
luat  diferite  înfăţişeri.  Unii  au  ajuns  să  identifice  idealul  croit 
de  raţiune,  de  ,,reflexiunea  normativ-critică" 5),  cu  natura 
însăşi,  şi  să  confunde  scopul  urmărit  de  aceasta,  cu  creaţiunea 
propriei  lor  minţi.  Acesta  e  procedeul  raţionalismului  conse- 
quent:  rezultatul  lui  era  că  în  chip  logic  ajungea  să  considere 
„tradiţia",  bazată  pe  devenirea  istorică,  ca  ceva  neîndreptăţit 


P  Caracteristice  pentru  Euripide 
sunt  frg.  53,  378  din  Nauck;  An- 
drom.  637  şi  Fenicienele  337-345. 

2)  Diels,  Doxograph.  graec.,fr.  14. 

3)  Wilamow.,  Einleit.  in  die 

griech.  Trag.,  pag.  28. 


4)  Sau  poate  de  sofistul  Hippias, 
care  făcuse  din  această  problemă 
„calul  său  de  bătae“. 

5)  Cuvântul  e  al  lui  H.  Maier, 
op.  cit. 

la  existenţă,  ceva  nefiresc.  Din  această  categorie  face  parte  şi 
'  Euripide,  şi  acestei  concluzii  a  lui  i  se  datoreşte  atitudinea 
pe  care  o  ia  el  în  atâtea  chestii  la  ordinea  zilei,  cum  de  pildă, 
in  discuţia  relativă  la  dreptul  sclavilor  de  a  fi  consideraţi  şi  ei 
ca  oameni1),  apoi  in  chestia  emancipăr ei  femeii  2);  în  problema 
religioasă  şi  în  atâtea  altele. 

Dar  pe  lângă  această  categorie  mai  exista  şi  o  a  doua,  a- 
nume  a  acelora,  cari  ajunseseră  la  concluzia,  că  începutul  „is¬ 
toric"  al  societăţii  omeneşti  coincidea  cu  starea  naturală,  şi 
că  înfăţişarea  nefirească,  pe  care  o  căpătase  comunitatea  — 
Statul — în  decursul  vremii,  se  datora  compromisurilor  arbitra¬ 
re,  pe  care  le  făcuseră  între  sine  indivizii  constitutivi  ai  acestui 
corp  social,  spre  a  realiză  un  anumit  scop.  Insă  la  încheerea 
acestor  compromisuri,  se  procedase  de  multe  ori  cu  viclenie 
şi  se  încălcase  drepturile  celor  mai  slabi.  De  aci,  pe  de  o  parte, 
dezarmonia  şi  nedreptatea,  de  care  suferea  corpul  social  exis¬ 
tent,  aşa  cum  îl  cunoşteau  ei,  şi  pe  de  alta,  nevoia  dea  sereins- 
titui  starea  ideală  dela  începutul  istoriei.  Ei  ţineau  să  reintro¬ 
ducă  (pvotg  în  drepturile  ei,  şi  să  repare  nedreptăţile  consa¬ 
crate  de  vofuog.  Reprezentanţii  acestei  concluzii  sunt  utopiştii 
romantici,  preconisatorii  contractului  social,  ca  Lycofron3)  şi 
Alcidamas  4). 

Pe  lângă  această  construcţie  „idealistă"  a  dreptului  na¬ 
tural,  se  mai  iveşte  şi  o  a  treia  încercare  de  construire  „posi- 
tivistă"  a  dreptului  natural,  susţinută  de  individualişti  extre¬ 
mişti,  cari  nu  se  sfiesc  să  tragă  consecinţele  ultime  ale  problemei 
ce  punea  în  discuţie  aşezămintele  cetăţii  în  lumina  celor  două 
principii  contrare  (qpvotg  şi  vofiiog).  La  baza  sistemului  lor  stă 
egoismul  care  duce  la  teoria  supraomului,  apărată  de  un  Tra- 
symahos,  Polos  şi  Gaibele5). 


P  Medea  v.  230  şi  următ.  Hike- 
tides  v.  294.  Medea  v.  1081  şi 
următ.  Cf.  Nauck,  frg.  501,  658, 
487;  Hecuba,  v.  1183,  etc. 

2)  V.  ,, Femeile  în  teatrul  lui  Eu- 

ripide“  in  Revista  „Lumina  Fe- 

meii“,  n-rele  din  Mai,  Iunie,  Iulie, 

'  anul  1921. 


3)  Autorul  teoriei  „contractul- 
social“ ;  v.  Aristot.,  Polit.  III,  9 
şi  Pohlmann,  Antik.  Kommun.  u. 
Sozial.,  p.  178. 

4)  Pauly  Wissowa,  s.  v.  Alkida- 
mas. 

5)  Platon,  Republica,  Gorg.  44. 

Fireşte,  nu  se  putea  ca  Socrate  să  nu  se  pronunţe  şi  el  în 
controversa  care  preocupa  toate  spiritele  timpului.  El  se  de¬ 
clară,  bine  înţeles,  pentru  vo/j.og1).  Atitudinea  lui  însă  e  mai 
greu  de  priceput,  pentrucă  el  nu  poate  fi  băgat  în  nici  una  din 
cele  trei  categorii,  deşi  e  adevărat  că  se  apropie  mai  mult  de 
cea  dintâiu,  în  care  Fam  pus  şi  pe  Euripide.  Decât,  de  acesta 
îl  despărţea  o  mare  deosebire,  căci  deşi  Socrate  e  un  raţio¬ 
nalist  consequent,  el  nu  adoptă  cu  uşurinţă  conclusiile 
reformatorilor  romantici.  El  va  fi  ghicit,  că  procesul 
de  constituire  al  organismului  social  nu  s’a  petrecut  în 
chip  aşa  de  simplist,  cum  îşi  închipuiau  unii  sofiştii  sau  visă¬ 
tori.  Devenirea  organismului  social  a  fost  — îşi  va  fi  zis  el — • 
mult  mai  complicată2)  de  cum  se  credea.  El  va  fi  fost  încre¬ 
dinţat  că  tradiţia  —  elementul  istoric  —  a  jucat  un  aşa  de 
mare  rol  în  alcătuirea  Statului,  şi  că  s’a  împletit  aşa  de  mult 
cu  viaţa  acestuia,  încât  va  fi  ajuns  la  convingerea,  că  cine 
vrea  să  reformeze  societatea,  nu  poate  să  nesocotească  acest 
factor  istoric  —  oricât  de  iraţional  ar  fi  el.  Numai  aşa  se  ex¬ 
plică  respectul  lui  Socrate  pentru  religia  şi  legile  în  fiinţă,  pe 
cari — suntem  siguri — că  în  sufletullui  nule  desaprobâ.  Şi — ceea 
ce-i  interesant  de  constatat — în  această  privinţă  maestrul 
lui  Platon  se  întâlneşteîn  păreri  cu  sofistul  Protagoras,  care  în¬ 
ţelege  să-şi  realizeze  programul  lui  de  reformă  a  societăţii,  ţi¬ 
nând  socoteală  de  aceşti  factori  istorici  existenţi3). 

Atitudinea  lui  Euripide  faţă  de  problema  (pvoig-voRog  a 
evoluat  în  chip  capricios  dela  o  piesă  ia  alta.  Tragedia  cea  mai 
veche  în  care  se  atinge  chestia  care  ne  ocupă,  e  Hecuba,  unde 
poetul,  confundă4)  voRog-u\  ideal,  cu  cpvoig.  fidel  în  această 
privinţă  atitudinei,  pe  care  o  ia  raţionalismul  consequent  faţă 
de  problema  în  discuţie.  In  tragedia  Hiketidele,  reprezentată 
cu  câţiva  ani  mai  târziu (421),  el  ni  se  înfăţişează  ca  apărător5) 
al  tradiţiei,  al  aşezământului  omenesc,  al  voţiog- ului  istoric, 

_  i 

M  H.  Maier,  op.  cit.,  p.  260  4)  Y.  vers.  799  şi  următ. :  ,,He- 

şi  409.  cuba“  a  fost  reprezentată  în  425-24. 

2)  H.  Maier,  op.  cit.,  p.  409.  5)  V.  312  şi  următ. 

3)  Ed.  Me.yer,  Gesch.  d.  A.,  voi. 

IV,  pag.  453. 

atingându-se  astfel  în  păreri  eu  eroul  „Norilor".  O  părere  ase¬ 
mănătoare  cu  a  acestuia,  are  el  şi  în  chestia  „legilor  nescrise“ 
{ăygaq)o^  vdjj.ot)1).  Acestea  din  urmă  —  ne  spune  şi  tragicul  şi 
filosoful  —  trebuesc  puse  mai  prejos  decât  legea  scrisă.  Ideia 
e  accentuată  de  autorul  Hiketidel or  şi  Fenicienelor,  mai  ales 
în  opoziţie  cu  Sofocle,  care  preamărise  legea  „nescrisă",  să¬ 
pată  de  zei  în  sufletul  oamenilor.  Armoniosul  rival  al  „filoso¬ 
fului  scenei",  susţinuse  înAntigona2)  sa  (444)  etica  populară, 
ce  recunoştea  legi  „nescrise", cu  un  caracter  teonom.  Raţiona¬ 
liştii —  fireşte  —  erau  indicaţi  să  nu  recunoască  asemenea 
legi,  în  dosul  cărora  se  ascundea  iarăş  divinitatea,  divinitatea 
pe  care  ei  voiau  s’o  scoată  cu  desăvârşire  din  viaţa  omenească, 
ce  trebuia  să  seîntemeeze  numai  pe  raţiune.  In  Bacantele  însă, 
Euripide  revine  iar  la  concluzia  lui  din  425  (Hecuba),  şi  ex¬ 
primă  de  data  asta  în  chipul  cel  mai  pregnant  coincidenţa3) 
dintre  voRog- ul  raţional,  întrevăzut  de  mintea  raţionalistului, 
şi  între  primitiva  şi  atotputernica  yvoi g. 

Cum  se  explică  această  deviare  a  tragicului  în  raportul 
lui  faţă  de  voRog,  de  legea  consacrată  de  oameni  —  deviare, 
care  precum  am  văzut,  —  pare  a  fi  durat  numai  câtva  timp, 
pentruea  autorul  „Bacantelor"  să- şi  revie  la  părerea  lui  dela 
început?  Unii  au  văzut  în  aceasta  o  influenţă  a  lui  Heraclit4), 
sau  a  lui  Arhelaos5).  S’ar  putea  tot  aşa  de  bine  s’o  punem  în 
socoteala  lui  Protagoras6).  Dar  nu  văd  de  ce  nu  s’ar  admite 
mai  degrabă  o  înrîurire  momentană  din  partea  lui  Somate, 
înrîurire  care  era  în  acel  timp  (intervalul  dintre  425 — 420)  7) 
cu  atât  mai  probabilă,  cu  cât  filosoful  desculţ,  va  fi  fost  mai 


0  Cf.  H.  Maier,  op.  cit.,  pag.  242. 
E  adevărat,  că  în  vers.  1010  din 
Bacantele,  Euripide  e  de  aceiaş 
părere  cu  Sofocle,  reprezentând 
•etica  populară,  care  preamăreşte 
legea  nescrisă.  De  altfel,  susnumi- 
tele  versuri  sunt  puse  în  gura  co¬ 
rului. 

2)  Asta  e  tema  piesei. 

3)  Bacch.  89ă  :  vo/ufiov  âel  qpv- 

« aei  re  ne«p<vxoq.  Vezi  concepţia 


deosebită  a  lui  Socrate  despre 
v6f.iL/.iov,  în  Mem.  IV,  4. 

4)  Nestle,  pag.  204. 

5)  Wilam.,  loc  citat. 

6)  Protagoras,  ca  şi  Socrate,  în¬ 
ţelege  să  realizeze  reforma  socială, 
pornind  de  la  Statul  existent;  el 
nu  e  un  revoluţionar:  v.  H.  Maier 
op.  cit.,  pag.  24^. 

7)  V.  capit.  Iii. 

ales  atunci  senzaţiunea  zilei.  Fiul  Fenaretei  era.  mai  mult  decât 
toţi  ceilalţi  raţionalişti,  apărătorul  prin  excelenţă  al  vo/Âog- 
ului  istoric,  dela  respectul  căruia  trebuia  —  după  părerea  lui 
—  să  pornească  oricine  încearcă  să  clădească  Statul  viitor1). 
Şi  dacă  în  opera  lui  Euripide — care  înţelege  să  dărîme  şan¬ 
dramaua  socială  dintr’o  lovitură  2)  —  se  întâlnesc  pe  alocuri 
păreri, cari  nu  cadrează  cu  sistemul  său,  păreri,  careîn această 
chestie  a  î'o/rog-ului  ajung  la  aceiaş  concluzie  ca  Socrate, 
credem  că  trebue  să  vedem  în  ele  o  influenţă  a  gânditorului, 
care  n’a  vrut  să-şi  salveze  viaţa,  tocmai  pentru  ca  să-şi  arate 
respectul  lui  faţă  de  „aşezământul  omenesc",  pe  care  el  îl  so¬ 
cotea  nedrept,  însă  necesar,  până  avea  să  fie  înlocuit  cu  altul 
mai  bun3 4). 

Comedia  superficială  nu  prinde  miezul  acestei  probleme, 
aşa  cum  o  gândesc  Socrate  şi  Euripide.  Aristofan  face  din 
amândoi  nişte  reprezentanţi  ai  raţionalismului  „positivist", 
care  consacră  — conform  naturii  ( cpvoig )  —  dreptul  celui  mai 
tare1).  Dar  împotriva  acestor  concluzii  pripite  şi  primejdioase 
de  raţionalist-positivist,  se  ridicase  cu  hotărîtă  vehemenţă  iro¬ 
nică,  atât  tragicul5)  cât  şi  filosoful6).-  care  accentuiază  cel  din- 
tâiu,  că  orice  societate  omenească  trebue  să  se  bazeze  pe  un 
principiu  etic. 

Activitatea  lui  Socrate  se  concentrează  mai  mult  asupra 
domeniului  etic.  Principiul  de  căpetenie,  pe  care  se  bazează  el, 
că  anume  virtutea  e  ştiinţă,  isvorăşte  din  concepţia  lui  opti¬ 
mistă  despre  natura  umană  în  general,  şi  despre  natura  răului 
în  special.  El  e  încredinţat  că  oamenii  sunt  din  firea  lor  încli¬ 
naţi  spre  bine.  Răul  care  există  în  lume  e  în  contradicţie  cu 


x)  Platon,  Criton,  51.  A  şi  B. 
Xen.,  Mem.  II.  1.  . 

2)  Tă  <5’  Iţa)  vojLU/Lia  di'xag  ex(3glX- 
Xelv,  ar  fi  zis  Euripide:  v.  Bacch. 
1010,  unde  versul  e  întrebuinţat 
în  altă  legătură  de  idei. 

3)  Cf.  H.  Maier,  op.  cit.,  417. 

4)  Norii,  1420  şi  următ.,  unde 

Fidipide  —  şcolarul  lui  Socrate  şi 


admiratorul  lui  Euripide  —  ne 
arată  cum  înţelege  el  problema 
qpvoig-vo/Liog.  El  e  înrudit  în  idei  cu 
susţinătorii  raţionalismului  ,,po- 
sitivist“,  ca  Trasymahos  etc., 

5)  In  Fenicienele,  în  Ciclopul, 
în  Antigona,  frg.  172  Nauck. 

6)  Vezi  începutul  republicei  lui 
Platon,  şi  „Gorgias"  de  aceiaş. 

firea  imanentă  a  lucrurilor,  şi  e  datorit  numai  neştiinţei  ome¬ 
neşti1).  Şi  atunci,  cel  care  ştie,  nu  poate  face  răul,  ceeace  ar  re¬ 
veni  cu  alte  cuvinte,  la  paradoxul  că  nimeni  nu  face  răul  de 
bunăvoe,  ci  din  neştiinţă2).  E  aşa  dar  deajuns  ca  cineva  să  ştie, 
pentru  a  fi  bun,  virtuos.  Iată  cum  ajunge  el,  să  confunde  ştiinţa 
cu  virtutea,  sau  mai  bine  zis,  virtutea  cu  ştiinţa.  Felul  extrem 
de  simplist,  cum  rezolvă  el  această  problemă  fundamentală  a 
eticei,  care  a  preocupat  minţile  gânditorilor  de-alungul  atâtor 
veacuri,  au  făcut  pe  mulţi  să-l  considere  de  naiv  „pe  acest  ra¬ 
ţionalist  străin  de  lume"  3),  căci  într’adevăr,  „psichologia"  lui 
Socrate,  —  dacă  ar  fi  să  ne  oprim  la  o  explicare  superficială  a 
axiomului  virtute- ştiinţă  —  ne-ar  îndreptăţi  să  presupunem 
o  extraordinară  necunoştinţă  a  sufletului  omenesc  la  acel  care 
a  revoluţionat  filosofia  europeană.  Decât  lucrurile  nu  stau  de 
loc  aşa,  cum  ni  se  înfăţişează  în  aparenţă.  A  priori  este  peste 
putinţă  de  admis  ca  inteligenţa  cea  mai  concentrată  şi  mai  in¬ 
tensă  a  Atenei  din  veacul  al  V-lea,  să  fi  ajuns  la  o  conclusiune 
aşa  de  simplistă.  Şi  lucrul  e  cu  atât  mai  luminos,  cu  cât  totul 
ne  dovedeşte,  că  „raţionalistul  înstrăinat  de  lume"  avea  o  ne¬ 
asemănată  experienţă  sufletească  intimă.  Omul,  care  a  făcut  din 
raţiune  o  armă  aşa  de  admirabilă,  pentru  a  combate  slăbiciu¬ 
nile  naturii  omeneşti;  omul,  care  cu  ajutorul  acestei  arme  — 
mânuite  cu  o  neobosită  statornicie  - —  a  isbutit  să-şi 
învingă  firea  lui  impulsivă,  de  Silen  4) ;  cugetătorul  care,  poate 
mai  mult  ca  oricare  altul,  s’a  coborît  în  tainiţele „psychei"  lui, 
spre  a  o  cercetă,  a  o  întrebă  şi  o  desăvârşi  neîncetat ;  însfârşit, 
profetul,  care  ştia  să  vadă  cel  mai  adânc  în  sufletul  con¬ 
cetăţenilor  săi  —  de  care  se  înconjura  totdeauna  acest  „străin 
de  lume",  —  nu  poate  fi  socotit  ca  un  necunoscător  al  firii  o- 
meneşti.  Căci  în  axiomul  său,  ştiinţa,  de  care  e  vorba,  nu  ecea 
teoretică,  nu  e  o  hmaxrpip  inertă5),  pur  speculativă,  ci  e  ati¬ 
tudinea  veşnic  activă  a  inteligenţii  practice6),  care  reacţio- 


a)  Busse,  Socrates,  pag.  157-158. 

2)  Memorab.  (Xenofon),  I,  2,  19; 
v.  şi  H.  Maier,  op.  cit.,  pag.  357. 
Arist.,  Eth.  Nicom.,  III,  7. 

3)  Gf .  A.  Gercke,  Gesch.  der  Phil. 


în  „Einl.  in  d.  Altertumswissen- 
schaft“,  voi.  III,  p.  299. 

4)  Cic.,  Tuscul.  IV,  37. 

5)  Aristot.  Ethic.  Nicom.  VI,  13. 

6)  @Qovr)oig. 

nează  conştient  —  veşnic  trează1)  — şi  ştie  să  găsească  o  so¬ 
luţie  conformă  idealului  etic,  în  toate  împrejurările,  chiar  cele 
mai  neînsemnate  ale  vieţii  practice.  Această  inteligenţă  prom¬ 
ptă  şi  eficace,  care  ştie  să  deosebească  binele  de  rău,  spre  a-1 
urmă  sau  săvârşi,  nu  e  nici  vov g  a  lui  Anaxagora,  nici  | vveotg 
a  sofiştilor  şi  a  lui  Tucidide2),  nici  aoqTa  vagă  şi  banală  a  cetă¬ 
ţenilor  cu  pretenţii,  ci  e  cpQovpoig3),  pătrunderea  morală,  căpă¬ 
tată  prin  o  continuă  antrenare  a  spiritului,  susţinut  de  o  idee- 
forţă.  Aşa  se  explică  de  ce  Socrate  renunţă  la  discursul  expu- 
nător  de  idei  leneşe  şi  sterpe,  şi  inaugurează  procedeul  fecund, 
care  constă  în  răspunsuri  şi  întrebări  sprintene,  ca  un  soldat 
gymnit,  aşa  numita  metodă  socratică,  ce  avea  de  scop  să  rea¬ 
lizeze  în  suflete  promptitudinea,  care  nu  se  lasă  surprinsă  în 
faţa  problemelor  vieţii,  şi  nu  adoarme  niciodată. 

Reformatorul  care  nu  s’a  crezut  niciodată  „gata"  4),cu  pre¬ 
gătirea  lui  lăuntrică,  şi  careîndeamnă  pecei  din  jur  să  se  „pre¬ 
gătească^  încontinuu5),  nu  va  fi  admis  niciodată  că  cunoştinţa 
pas'ivâ  e  suficientă,  pentru  realizarea  binelui. Pentru  asta  trebuia 
ceva  mai  mult:  acea  conştiinţă  activă6),  care  avea  numai  a  fi 
deşteptată  an  sufletele  oamenilor  ;  căci  filosoful  desculţ  e  con¬ 
vins,  că  „tendinţa  naturală  a  voinţei  umane  e  îndreptată  spre 
idealul  moral"7)- 

Tragicul,  care  în  opera  lui  se  preocupă  aproape  tot  atât  de 
mult  de  problemele  etice,  ajunsese  la  o  concluzie  diametral 
opusă,  fiindcă  premisa  dela  care  pornea  el  era  un  profund  pe¬ 
simism.  „Omul  e  rău  din  fire"8).  Asta  era, cel  puţin  una,  din 
credinţele  faţă  de  care  Euripide  a  fost  consecvent.  Şi  totuşi 
el  admitea  unele  excepţii  fericite.  Principiul  însă  rămânea  în¬ 
treg,  că  natura  face  totul9),  iar  educaţia  nimic.  „E  om  de  is- 


x)  Platon,  Apoi.  36  G. 

2)  Croiset,  H.  de  la  lit.  grec- 
que,  voi.  IV,  pag.  122;  Classen, 
Einleitung,  pag.  LX  şi  următ. 

3)  Platon,  Apoi.  29  E. 

4)  El  se  consideră  totdeauna 

gpdoooqpog,  niciodată  aoqpog.  Plato, 

Apoi.  23  A. 


5)  Protag.  357  A. 

6)  9  Em/ieXeia  rfjg  ipv%fjg.  Apolo¬ 
gia  29  D. 

7)  H.  Maier,  Sokr.,  p.  357. 

8)  Bellerophontes  la  Nauck,  fr. 
299,  (hg  ejuqpvrog  juev  năoLV  ăv&gcb- 
noig  xdxrj. 

9)  Phoinix,  fr.  807  Nauck. 

pravă,  acel  care  s’a  născut  cu  o  fire  cinstită"  1).  Aşa  dar.  în¬ 
cercarea  de  a  schimbă  firea  omenească  prin  educaţie  e  zadar¬ 
nică2).  Această  afirmaţie  era  îndrăzneaţă  şi  provocătoare  în- 
tr’un  timp,  când  părerea  unanimă  a  raţionaliştilor  era,  că 
jiaidevoig (educaţia)  e  atotputernică3),  şi  că  ea  e  talismanul 
fericirii  omeneşti.  Filosoful  scenei  are  aerul  că  vrea  să  toarne 
un  duş  rece  peste  entusiasmul  pripit  al  sofiştilor,  pe  deplin 
încrezători  în  eficacitatea  nouei  lor  pedagogii.  Şi  cu  toate 
astea,  cu  timpul  s’a  convins  şi  poetul  pesimist,  că  sforţarea 
omenească  poate  să  schimbe  întrucâtva  firea4 5).  La  acest  re¬ 
zultat  va  fi  ajuns  în  bună  parte  şi  prin  experienţa  lui  in¬ 
timă,  artistul  (piXoTCov(bvavogb),  care  prin  stăruinţă  şi 
muncă  neobosită,  izbutise  să  îmblânzească  Muza,  pe  care 
la  început  o  ghicim  avară  faţă  de  el.  Astfel  se  explică, 
că  autorul,  care  în  425  (’Foenix,  fr.  807)  spune  că  natura 
e  atotputernică,  şi  „nu  poţi  să  faci  un  om  bun  din- 
tr’un  om  rău,  oricât  l-ai  educa",  ne  surprinde  în  421  (Hiketi- 
dele,  v.  911  şiurmăt.)  cu  afirmaţia, că  „bărbăţia  se  poate  în¬ 
văţa",  spre  a  ajunge  în  406  (Ifigenia  în  Aulis,  v.  558  şi  următ.) 
la  concluzia,  că  „educaţia  contribue  mult  la  formarea  virtuţii". 
Această  atenuare  a  opiniei  lui  dela  început  e  datorită  nu  nu¬ 
mai  cauzei  indicate  mai  sus,  ci  şi  unei  alte  influenţe  streine, 
care  trebue  căutată  sau  în  lagărul  sofiştilor,  sau  la  Socrate. 
O  înrîurire  din  partea  celor  dintâiu  nu  putem  admite,  fiindcă 
presupunem  că  convingerea  tragicului  despre  ineficacitatea 
educaţiei  va  fi  fost  în  parte  pricinuită  de  metoda  pedagogică 
superficială  şi  insuficientă  a  negustorilor  de  ştiinţă6).  A  trebuit 


0  Cf.  Danae,  fr.  331  si  Nauck 
fr.  1052. 

2)  V.  fr.  1053. 

3)  Antifon,  Protagora,  Demo- 
crit,  Critias  (tiranul),  şi  însu-şi 
Paton.  V.  locurile  citate  la  Nestle 
Eur.,  p.  180. 

4)  V.  Ifigenia  în  Aulis,  v.  588 
şi  următ. 

5)  Longin,  De  subl.  lib.  15,  3. 


6)  La  sofişti  şi  retori  virtutea 
ăgezr],  se  confundă  cu  „vorba  fru- 
moasă“ ;  Socrate  vrea  să  facă 
pe  concetăţenii  săi,  să  înţeleagă,  că 
virtutea  înseamnă  ,,faptă“-bună, 
căci  se  părea  că  ei  uitaseră  acest 
lucru  şi  erau  înclinaţi  să  confunde 
virtutea  cu  „vorba“,  Ăoyog.  Re¬ 
proşul  acesta  li-1  face  Atenienilor 
şi  Cleon  ( v.  Tucid.  c.  II,  loc.  citat). 

să  intervie  un  factor  nou,  care  să-l  determine  să-şi  schimbe 
opinia  despre  valoarea  reală  a  educaţiei,  şi  aceasta  nu  poate  fi 
decât  noua  concepţie  despre  pedagogie,  a  eroului  Norilor. 
Această  ipoteză  e  susţinută  şi  de  cronologie,  întrucât  „conver¬ 
tirea^  lui  Euripide  în  această  chestie,  relativă  la  valoarea 
educaţiei,  are  loc  în  421,  dată  la  care,  cu  siguranţă,  noile  idei 
ale  fiului  Fenaretei  începuse  să  fecundeze  spiritele ;  căci  „ştiin¬ 
ţa",  aşa  cum  o  înţelegea  şi  o  prezenta  Socrate,  era  o  ştiinţă 
vie,  care  lăsa  boldul  în  inimele  discipolilor,  şi  putea  să  le  pre- 
menească  sufletul1).  Protreptica  lui  avea  de  scop  să  trezească, 
să  împrospăteze  conştiinţa  morală  a  concetăţenilor;  el  vrea 
să  o  scoată  din  amorţeala  în  care  o  cufundase  tradiţia  şi  obi¬ 
ceiul  leneş,  dorea  să  o  poleiască,  să  o  înnoiască,  ca  astfel  în 
oglinda  ei  lucie,  oamenii  să  poată  considera  fenomenele  etice 
cu  ingeniositatea  avidă  a  artistului,  care  vede  clar  lucrurile 
cele  mai  banale,  cu  ochii  proaspeţi  „ai  zilei  cei  dintâi".  Şi  acest 
exerciţiu  era  recomandat  de  Socrate2)  ascultătorilor  săi,  pen- 
trucă  numai  prin  el  se  putea  ţine  treaz  sentimentul  moral  ,,<tqo- 
vr}oig“,  care  astfel  era  împiedecat  de  a  se  toci.  Ca  să-şi  ilus¬ 
treze  în  chip  drastic  ideia  sa,  maestrul  lui  Platon  recurgea 
adesea  chiar  la  paradoxe,  cari  erau  cu  atât  mai  eficace,  cu  cât 
erau  mai  temerare.  Astfel,  pentru  a  scoate  într’un  relief  pu¬ 
ternic  principiul  său  etic  cardinal,  că  o  faptă  spre  a  fi  într’a- 
devăr  dreaptă,  trebue  să  fie  însoţită  de  conştiinţa  dreptăţii  ei, 
el  afirmă3)  că,  din  punct  de  vedere  moral,  ar  sta  mai  sus  acel 
care  săvârşeşte  o  faptă  rea  cu  conştiinţă,  decât  acela  care  face 


x)  Ştiinţa,  pe  care  o  predica  el, 
e  o  ştiinţă  a  lucrurilor,  a  faptelor, 
cu  care  trebue  să  se  confunde  vir¬ 
tutea.  Caracteristică  în  privinţa 
asta  e  şi  observaţia  lui  Antistene, 
şcolarul  lui  Socrate:  ăgerrjv  xcov  eg- 
ycov  elvai  (D.  Laerţiu,  cartea  VI, 
11),  care  trebue  pusă  în  legătură 
indirectă  şi  cu  ,,y.gr)  x 6  Uyeiv  re 
voelv  r’  eov  Ejufxevai “  al  lui  Par- 
menide  (Diels,  Vorsokratiker,  fr. 
6  şi  Pfordten,  Grundurteile  der 


Philos.,  pag.  63).  O  influenţă  a 
acestui  fel  socratic  de  a  gândi, 
găsim  în  multe  locuri  din  opera 
lui  Euripide,  care  doreşte  să  se 
dea  precădere  „lucrurilor,  fapte¬ 
lor,  adevărului,  asupra  cuvintelor 
frumoase,  asupra  retoricei14  v. 
Ifig.în  Aulida,  v.  1187;  frg.  442  N. 
frg.205.  Fenicienele  526  şi  următ. 

2)  Platon,  Apoi.  36.  C. 

3)  Aceasta  e  tema  dialogului 
platonic,  Hippias  minor. 

un  rău.  inconştient;  fiindcă, cel  dintâiu,  posedând  cunoştinţa 
(sau  ştiinţa)  răului,  o  posedă  implicit  şi  pe  a  binelui,  pe  care,, 
astfel,  are  posibilitatea  să-l  realizeze;  pe  câtă  vreme  cel  de  al 
doilea,  fiind  lipsit  de  conştiinţa  morală,  nu  poate  să  ajungă 
niciodată  la  săvârşirea  binelui,  conştient.  Un  ecou  al  acestui 
gând.  care  mai  mult  ca  oricare  altul  poartă  pecetia  spiritului 
socratic,  găsim  şi  în  tragedia  lui  Euripide,  „Thyeste",  repre¬ 
zentată  în  425,  ori  poate  odată  cu  Hippolit,  în  4281).  , .Virtutea 
fără  conştiinţă  n’are  nici  o  valoare"2)  ne  spune  unul  din 
personagiile  sus-numitei  piese.  Asemănarea  e  indiscutabilă,! 
şi  paradoxul  acesta  nu  poate  fi  împrumutat  decât  dela 
maestrul  lui  Platon.  Ea  ne  arată  că  influenţa,  pe  carC  a 
exercitat-o  originalul  cugetător  asupra  poetului  filosof,  nu  ei 
aşa  de  redusă,  precum  vrea  să  dovedească  critica  modernă3).) 

între  Euripide  si  Sonate  mai  există  şi  alte4)  puncte  de 
apropiere,  surprinzătoare,  însă  ele  nu  pot  fi  explicate  prin 
o  influenţă  a  unuia  asupra  celuilalt,  ci  sunt  datorite  mai  de; 
grabă  unui  isvor  comun.  Astfel,  ideile  lor  relative  la  jertfe; 
sunt  pur  şi  simplu  identice5 * *);  insă  acestea  au  fost  irispî.-i 
- - — - -  •  '•*  .  ''■)■> 


1)  Şi  Wilamowitz  admite,  că  ac¬ 
tivitatea  lui  Socrate  începe  încă 
din  430.  Cf.  Einl.  in  d.  gr.  Trag., 
pag.  23. 

2)  Cf.  Nauck,  fr.  v.  397,  yv(o/.ir)g 
yăg  ovdev  ageri )  juovoviuevii. 

3)  Nestle,  Untersuchungen  iiber 
die  philosophischen  Quellen  des 
Euripides,  pg.  651 ;  Bernhardy, 
Griech.  Lit.,  II,  2,  pag.  405;  Ed. 
Meyer,  Gesch.  d.  A,  voi.  IV  pag. 
430-431 ;  Wilamowitz,  Einleitung 
in  die  griech.  Trag.  pag.  22  şi  urm., 
Decharme,  Euripide  pg.  42 — 47  e 
mai  puţin  categoric;  el  admite 
oare-cari  influenţe  ale  filosofului 
asupra  poetului. 

4)  Decharme  se  întreabă  ( Eurip. 

pag.  45),  dacă  nu  trebue  să  vedem 

o  imitare  a  procedeului  ironiei  so¬ 

cratice  in  v.  88-101  din  Hipp.  Lu¬ 


crul  e  cu  atât  măi  probabil,  cu  cât' 
această  tragedie  mai  oferă  şi  alte 
puncte  de  apropiere  (Eros)  cu  doc-, 
trina  lui  Soc'r.  O  probă  despre  a- 
ceasta  e  şi  faptul,  că  dintre  toata 
operile  lui  Eurip.  ,,Hipolit“  a  exer-; 
citat  cea  mai  mare  atracţie  asu-i 
pra  lui  Platon  (v.  Wilam.  Einl., 
etc.,pag.25.  nota  1 ).  In  legătură  cu 
această  observaţie  sunt  înclinat  să 
cred  că  frg.  889  Nauck,  unde  e' 
vorba  de  Eros  —  n aidevjua  oocpiag  — ^ 
ţine  de  prima  redacţie  a  lui  „Hip- 
polit“  (xalvnrâjuevoc;). 

5)  Mem.  lui  Xenofon,  I,  3,  2  şi; 
următ.  şi  Nauck  fr.  329  şi  940: 
,,eî)  iod'  orav  ug  evoeŞcbv  tivr}  fteolg, 
xâv  liuxgă  ftâr],  rvy%dvei  oanr)giagll‘J 
gând  identic  cu  acel  atribuit  de 
Xenofon  lui  Socrate,  în  locul  citat 
mai  sus. 

rate  —  după  toate  probabilităţile  — -  de  Heraclit1),  pe  care 
amândoi  îl  cunoşteau  şi-l  admirau.  Tot  astfel,  părerea  lor 
relativă  la  chestia  aşa  de  actuală,  a  emancipării  femeii.  Şi 
unul  şi  altul  vede  in  situaţia  inferioară,  creiată  acesteia  în 
mijlocul  societăţii  ateniene,  o  greşală  consacrată  de  tradiţia 
nedreaptă,  fiindcă  amândoi  sunt  încredinţaţi  că  şi  bărbatul 
şi  femeia  sunt  deopotrivă  de  înzestraţi  de  natură2). 

Trebue  să  presupunem  că  această  ideie  plutea  atunci 
oarecum  In  aer,  şi  era  adoptată  de  toţi  partizanii  unei  di¬ 
recţii  progresiste  în  cultură. 

Dacă  comedia  a  văzut  în  cei  doi  corifei  ai  raţionalis¬ 
mului  nişte  elemente  disolvante  ale  societăţii  ateniene,  s’a 
Înşelat  totalmente,  pentru  că  şi  unul  şi  celalt  considerau  pe 
om  ca  un  ţCoov  zioXiuxov,  strâns  legat  de  comunitatea  în 
mijlocul  căreia  trăeşte.  Buna  sau  reaua  stare  a  Statului  se 
resfrânge  şi  asupra  cetăţeanului,  ne  spune  Euripide  (Filoctet, 
an.  431,  pag.  795,  Nauck) :  cceace  înseamnă  că  el  con¬ 
sacră  sentimentul  social.  în  opoziţie  cu  individualiştii  anar¬ 
hişti  ai  vremei,  alături  de  care  vrea  să  îl  pue  Aristofan  şi 
confraţii.  Mai  mult  decât  poetul  tragic,  Socrate  scoate  în 
relief  legătura  socială,  care  trebue  să  unească  între  dânşii  pe 
membrii  aceleiaş  cetăţi3).  Căci  Socrate  pune  un  foarte 
mare  preţ  pe  acest  interes  social,  de  care  sufletul  lui  e  plin. 
„In  timpul  acela,  în  care  morala  progresiştilor  începea  să 
se  confunde  cu  egoismul,  iubirea  de  oameni  a  acestui  băr¬ 
bat,  lipsit  de  orice  ambiţie  politică,  nepotolita  lui  pornire 
socială,  care,  pentru  a  sluji  pe  oameni,  îl  făcea  să  se  uite  pe 
sine,  pe  nevastă  şi  copii,  şi  la  urmă  să-şi  dea  şi  viaţa, 
va  fi  părut  (multora)  drept  o  minune444).  Sentimentul 
superior  al  iubirii  de  oameni,  (piXavd'Qoma 5),  se  des- 
voltâ  —  aşa  va  fi  crezut  Socrate  —  d-in  sentimentul  mai 
simplu  al  prieteniei  între  cei  cari  urmăresc  acelaş  ideal,  sub 


M  Diels,  Vorsokr.,  fr.  128.  3)  Criton,  51  A  B. 

2)  Xen.,  Mem.  II,  9. — Eur.  pas-  4)  H.  Maier,  pag.  408. 

sim.  5)  Euthyphron,  3.  D. 

prezidiul  Eros-ului  divin,  descoperit  de  filosoful  ,,iubeţul)  şi 
recunoscut  cu  bucurie  şi  de  tragicul  pasionat2).  Fiul  Fena- 
retei,  care  era  un  mare  cunoscător  al  psychei  poporului  său, 
a  ştiut  însă  să  transforme  această  trăsătură  a  sufletului  elen 
— puternica  iubire  pământesc-demonică — într’o  iubire  spi¬ 
rituală.  pentru  ca,  sub  imperiul  ei,  discipolii  să  ajungă 
a  găsi  adevărul  şi,  prin  adevăr,  binele. 


*)  Platon,  Symposion,  216.  D: 
„Egcorixtog  didxeLrai* 11 * * V. .  Xenof.  Mem. 

II,  6,  28.  Sympos.  VIII,  2. 

2)  Cf.  Ifig.  în  Aulis,  v.  543  şi 

următ.  ,,Theseu“  (frg.  388  N. 

V.  Nestle,  222);  fr.  671  (Nauck) 
şi  frg.  889  (Nauck),  unde  Egan g 
nXeiozov  vndqyei  naidevfm  ooqplag 


ăQETrjg  (r e)“.  Pentru  mine  nu  în¬ 
cape  îndoială  (v.  Nestle  Unt.  ub. 
d.  phil.  Qu.  Eur.  pag.  651),  că 
această  concepţie  despre  un  Eros 
ideal,  afară  de  cel  trivial,  e  îm¬ 
prumutată  dela  Socrate  (v.  Sym- 
pos.  lui  Platon,  204  B). 


CONCLUZIE 


N 


Opera  lui  Aristofan  nu  se  poate  concepe  fără  o  Atena 
stăpânită  de  glasul  lui  Cleon,  fără  o  Atenă  plină  de  sofişti 
şi  retori,  fără  vecinătatea  unui  Socrate  şi  Euripide.  Ea 
răsare  în  mijlocul  unei  societăţi, în  care  două  idealuri  de  cul¬ 
tură,  nu  numai  deosebite,  ci  şi  contradictorii,  îşi  dispută 
legitimitatea  lor.  Dar  în  lupta  dintre  aceste  două  idealuri 
se  amestecă  atâţia  factori  diverşi  şi  se  încrucişează  atâtea 
idei  şi  tendinţe,  încât  problema,  în  aparenţă  simplă,  e  de 
fapt  foarte  complicată.  Şi  tocmai  această  complexitate  a  ei 
ne  explică  curioasele  atingeri  de  păreri  între  comicul  con¬ 
servator  şi  corifeii  raţionalismului  luminat.  Un  punct  co¬ 
mun,  care-i  leagă  laolaltă  pe  câteşitrei,  e  nemulţumirea 
lor  faţă  de  prezentul,  cuprins  între  marginile  ultimului  pătrar 
din  veacul  al  V-lea.  Cei  doi  poeţi  —  comicul  şi  tragicul  — 
prezintă,  ca  punct  comun,  localisarea  idealului  lor  în  trecu¬ 
tul  mai  îndepărtat  sau  mai  apropiat,  în  timpul  răsboaelor 
cu  Perşii,  sau  în  vremea  aristocratului  intelectual,  Pericle. 
Pentru  Socrate,  nici  regimul  acestuia  din  urmă  nu  fu¬ 
sese  mulţumitor,  şi,  de  altfel,  cum  e  firesc  pentru  un  cu¬ 
getător  —  care  nu  e  de  loc  romantic,  ci  stă  numai  pe  terenul 
datelor  pozitive,  —  Statul  adevărat  nu  avea  să-şi  capete 
fiinţă,  conform  vieţii  —  care  nu  se  întoarce  niciodată  înapoi  — 
decât  întru  viitor.  Viitorul  acesta,  asupra  fixării  precise  a  că¬ 
ruia  se  înşelă  —  căci  el  îl  credea  mult  mai  apropiat  —  s’a 
realizat  în  parte  abia  în  vremea  noastră. 

Aristofan,  prin  sentimentele  lui,  e  un  aristocrat  de  rasă 
şi  un  partizan  al  aristocraţiei  de  sânge,  care  prin  „virtutea" 
ei  spontană  şi  necomplicată,  bazată  pe  frumuseţea  trupului 
şi  vigoarea  sufletului,  creiase  acea  splendidă  cultură,  ce  în 
omogeneitatea  ei  alcătuise  unitatea  sufletului  naţional. 
Socrate  şi  Euripide  erau  aristocraţi  ai  spiritului,  sub  dom¬ 
nia  căruia  cel  dintâi  visa  o  societate  întemeiată  pe  o  roman¬ 
tică  isonomie,  iar  cel  de-al  doilea  cerea  un  Stat.  condus  cu  fer¬ 
mitate  de  intelectualii  specializaţi.  Dar  concepţia  lor,  dato¬ 
rită  prea  marei  profuziuni  de  idei  ce  năvălesc  în  cetatea 
Muselor,  avea  desavantajul  că  spărgea  unitatea  culturii, 
şi  creia  clase  culturale,  după  cum  marea  bogăţie  econo¬ 
mică,  după  răsboaele  Atenei  cu  Perşii,  produsese  plutocra- 
tismul,  cu  corolarul  lui,  pauperismul,  ce  distingea  pe  cetă¬ 
ţeni  în  categorii  economice. 

In  Statul  dorit  de  Aristofan  eră  mai  multă  armonie 
şi  frumuseţe,  în  cel  întrevăzut  de  Euripide,  mai  mult 
adevăr  şi  egalitate,  iar  în  cel  pregătit  de  Socrate,  mai 
multă  dreptate  şi  mai  mult  bine.  Şi  cum  viaţa  evoluiază 
pornind  dela  frumos,  ca,  trecând  prin  adevăr,  să  ajungă 
la  bine,  era  firesc  să  învingă  idealul  ghicit  de  prosaicul  fiu 
al  lui  Sofroniscos.  Căci  adevărul  şi  binele,  ori  cât  de 
scumpe  şi  trebuincioase  ne-ar  fi,  sunt  prozaice.  Şi  în  vecină¬ 
tatea  acestei  proze,  pe  care  o  vedea  apropiindu-se,  comicul, 
ce  nu  putea  trăi  fără  frumos,  se  simţea  strivit  în  sufletul 
lui  de  demon  sprinţar.  Opera  lui  e  un  rămas  bun,  adresat 
poeziei,  pe  care  o  vedea  izgonită  din  plaiurile  Aticei. 
Precum  florile  nu  dau  parfumul  lor  cel  mai  puternic  decât 
când  sunt  zdrobite,  tot  astfel  şi  sufletul  comicului,  a  tre¬ 
buit  să  fie  strivit  de  dorul  Muselor  alungate,  spre  a-şi  putea 
răspândi  toată  graţia  spiritului  său,  în  nemuritoarele-i  scă¬ 
părări  de  geniu. 

